
O EXCURSIUNE LA PIATRA CRAIULUI 


(MUSCEL) 


Dela <excursia dramatică», cea cu cumulul de păţanii, 
în văile Teleajenului şi ale Siriului, nam mai luat parte la vre-o 
expediţie făcută de S. T. Rişti 1), decât acum la 29 lunie 
până la 1 lulie, când sa vizitat Piatra Craiului din judeţul 
Muscel. 

Nu sunt reporter oficial şi inevitabil al S. T. Rului. 
S. T. R. nici nu face reclamă. N'am dar nici o chemare ca să 
plictisesc pe cinstiţii cetitori ai Anuarului în mod sistematic 
cu peripeţiile tutulor tururilor puse la cale de comitetul aces- 
tei Societăţi. Dacă mă simt totuşi îimboldit ca să spun câ- 
teva cuvinte despre expediţia la Piatra Craiului, cauza este 
că ea a dat pe faţă două lucruri cari merită de a fi sem- 
nalate. Voiu relată dar pe scurt mersul acestei excursiuni. 

Trecuse aniversarul memorabilei noastre expediţii în 
Macedonia, şi de mult nu se mai aranjase nimic din par- 
tea comitetului S. TI. R. Atunci veni D-lui Gabriel Dimi- 
triu, farmacist din Câmpulung, preşedintele secţiei Muscel, 
care fusese și el cu noi în Macedonia, amabila idee de a 
ne întruni pe toţi Macedonenii, — şi pe alţi turişti cari ar fi 
amatori - într'o excursiune la cabana de pe muntele Pia- 
tra Craiului, construită de această secţie. D-l Dimitriu a 


1) Am mai participat prin luna Maiu la o excursiune la cetatea lui 
TȚepeș-Vodă în cheile Argeșului, făcuta sub conducerea D-lui Marin Dimi- 
trescu, directorul liceului Lazăr. A fost frumoasă și foarte interesantă, dar 
a fost mai mult o plimbare decât o cexcursiune» demnă de turiști ca noi, 
și de care să vorbești în Anuarul S. T.R. 


împins amabilitatea până a veni personal în Bucureşti pen- 
tru ca să ne iă în primire la gara de Nord și să iă con- 
ducerea chiar dela inceput. 

Mulţi din Macedoneni au şi răspuns la apelul nominal, 
însă şi mulți lipseau. Așă între alții D-rul Istrati, amiralul 
Ursianu şi «şeful bandei:, D-l Murgoci, erau impedecaţi de 
a veni cu noi; tot astfel şi colegul dela Inalta Curte, care 
eră prins în procesul tramvaelor. 

Eră şi un moment cam neprielnic. Pe la sfârşitul lui 
lunie începe exodul general din capitală. Toată lumea se 
pregăteşte să fugă din oraş, care încotro poate. Mulţi pe 
vremea asta au şi plecat. Aşă că nu e de mirare, că «banda» 
nu eră în glorioasa ei complectitate. 

Pe de altă parte, dacă lucrul nu se făceă acuma, şan- 
sele de a adună măcar o bună parte din Macedoneni erau 
şi mai îndoelnice. Să se amâie excursia la toamnă? Dar 
pe la această epocă tocmai se întoarce lumea, și astfel, de 
abea reinstalată în «<homurile» respective, va fi încă mai 
puţin dispusă să se deplasese din nou. 

Aşă fiind, tot acum eră momentul mai puţin defavo- 
rabil şi încercarea trebuiă riscată. Evenimentele au dovedit 
că onor. secţia S. TI. R. Muscel a fost bine inspirată. 

Dacă lipseau mulţi Macedoneni, în schimb s'au pre- 
zentat mai mulți alţi turişti — ne-macedoneni, — printre ei 
prietenii dela excursiunea Teleajăn-Siriu, doctorul, docentul 
universitar, procurorul şi avocatul care se arătase aşă de 
bun fotograf; acesta din urmă a venit cu noi dela Câmpu- 
lung, unde se şi instalase pentru vară. Au mai venit două 
domnişoare, surori a doui fraţi Macedoneni şi Sirieni. 

Cu trenul de dimineaţă am plecat la Câmpulung. Tu- 
riştii merg de preferinţă în clasa a treia. Astădată însă, 
fiind printre noi şi turiste, şi încă de înalt rang social, ne 
am suit în clasa a doua. 

La orele 12 «trecute fix» am ajuns la destinaţie. La 
gară furăm întâmpinați de o mulţime de lume. Revedeam 
în gând intrările noastre triumfale în oraşele macedonene. 
Erau prieteni, curioşi — ziua de Sf. Petru şi Pavel — şi $. 
T. Rişti musceleni. Printre aceștia D-l Emanoil Dimitriu, avo- 
cat din Câmpulung, fratele președintelui secţiei Muscel, cu 

care a împărţit munca aranjărei expediţiunei, precum şi sa- 
tisfacţia reușitei. 

Un mare autobus, și mai multe trăsuri ordinare, adică 
cu demodatul motor cu ovăz — cai — ne-au condus la par- 
cul Băilor Eforiei Spitalelor Civile. Aci am găsit întinsă o 
masă mare, împodobită cu flori, prevăzută cu «menu-uri» 
lucrate artistic, şi cu însemnarea locurilor ; iar în fund un 
taraf de lăutari se ţineă gata să ne cânte. Eră un ospăț 
oferit de secția S. T. R. Muscel camarazilor din capitală. 

A ieșit în timpurile din urmă moda de a raportă prin 
ziare nu numai isprăvile tutulor congreselor, oricât de ne- 
însemnate ar fi, dar şi de a publică în extenso «menuurile» 
diferitelor banchete oferite congresiştilor. Nu voiu imită acest 
obiceiu, pe care îl găsesc de prost gust, asemenea publi- 
cări neservind decât a stârni invidia acelora cari nau luat 
parte la praznic. Voiu trădă numai că printre diferitele fe- 
luri erau şi păstrăvi rasol şi friptură împănată de capră 
neagră (chamois). Cu Muscelenii nu te joci. Când fac un 
lucru, îl fac deabinele, cu vârf şi indesat. Noroc că nu sa 
servit şi șampanie. Măcar această absenţă eră o notă care, 
până la un punct, menţineă lucrurile în cadrul mai mo- 
dest al unei mese de turişti. 

După o vreme cam îndelungată se sfârşi şi acest «sym- 
posion», cu discursurile cu tot, şi am plecat mai departe. 

Eram acum mai numeroşi, fiindcă mai mulţi turişti ai 
secțiunei Muscel ne întovărăşiră în excursia proiectată. Veni 
cu noi şi un fotograf de meserie, pentru a cinematografiă 
scenele mai marcante ale expediției. 

Fiindcă eram astfel prea mulţi la număr ca să încă- 
pem cu toţii în autobus, acesta ne transportă în două serii. 
Aşă am vizitat cunoscuta mânăstire dela Nămăeşti, şi aşă 
am ajuns în spre seară la Rucăr. 

La hotelul din localitate găsirăm camere de dormit 
și iarăş o masă întinsă. 

A doua zi, dis de dimineaţă, după un copios prim- 
dejun, tot urmând sistemul serial — divide et impera — am 
mers cu autobusul la Juvala, punctul de graniţă în spre Tran- 
silvania. 

Acolo ne aşteptau 25 cai, pentru persoanele noastre, 
pentru bagajele, pentru merindele şi numeroasele boclucuri. 


+ 


După ce se împărţiseră toate lucrurile şi se aşezaseră pe 
caii de povară, am pornit înainte spre cabana de pe Piatra 
Craiului. Mulţi au mers pe jos, deşi erau cai destui pentru 
toţi. Printre pietoni erau şi ambele domnişoare. 

Drumul mergeă când prin fânețe, când prin pădure, 
şi eră cam accidentat, când suindu-se, când coborându-se. 
Toţi caii erau foarte buni. Călcau cu siguranţa și cum- 
păneala omului dela munte, încet şi tacticos, dar statornic. 
„Festina lente. La coborişurile şi suişurile prea pronunţate, 
cei mai mulţi călăreţi se dădeau jos de pe cai, spre a-i 
mai ușură. 

Abia merseserăm vre-o jumătate oră, că începu a 
plouă tărişor. Şi cu toate astea barometrul din Bucureşti, 
la plecarea noastră, eră în ridicare progresivă ; aşijderea 
la Câmpulung, după cum ne afirmau camarazii musceleni. 

Am mers înainte fără a ne sinchisi, şi după un timp, 
ploaia a stat. Dar iată că după un mic răgaz de li- 
nişte se adună din nou nori groși şi negri deasupra noa- 
stră. Incepe a fulgeră şi a tună, şi deodată se deschid stă- 
vilarele cerului, dând drumul la o ploaie torențială, cum nu- 
mai la munte se întâmplă. Eră potop, nu altceva. Şi ră- 
sună codrul şi muntele de bubuitul tunetului şi de ropotul 
ploaiei. Un trăsnet a căzut nu tocmai departe de noi. Că- 
lăreţii erau, în această intemperie, mai avantajaţi. Ai man- 
taua la îndemână şi călare poţi să o aranjezi așă ca să 
acoperi şi picioarele, sau cel puţin poţi să-ți aduci extre- 
mităţile mai sub burta calului, încât, oricum, poţi să îndru- 
mezi puhoiul ce curge din cer şi de pe manta, întrun chip 
mai priincios ; poţi feri picioarele de apă, şi în orice caz 
nu eşti în contact constant cu iarba udă şi cu fleşcăraia 
drumului. 

Cei mai mulți dintre noi, şi mai ales călăreţii, erau 
bine înarmaţi contra ploaiei, cu mantale de cauciuc sau de 
«Loden» impermeabilizat, şi cu ghete solide. Unii însă din 
pietoni nu se echipaseră îndestul pentru astfel de intem- 
perii. Câţiva nu erau apăraţi cum se cade nici la trup nici 
la picioare. Mai mult. Unii, având chiar mantale cu ei, le puse- 
seră după prima ploae pe cal, urmându-şi drumul înainte fără 
a se preocupă de animalul ce duceă această prețioasă po- 
vară, Astiel sa făcut că mai mulţi, când deodată a turnat 


N i N i N N il CD O mn di i e 


5 


e 


ploaia cea mare, erau departe de «porte-manteau», și ploaia 
venind repede şi cu furie, au fost udaţi până la piele în- 
nainte de a se puteă acoperi. 

Chiar și pietonii cu mantale o duceau rău din partea 
picioarelor, căci la o asemenea apărie şi la iarba udă nici 
o încălțăminte nu rezistă mult, mai ales când apa, curgând 
de pe manta şi de pe pantaloni, îşi face drumul înlăuntrul 
ghetelor. 

In puţin timp deci toţi pietonii erau răzbiţi de apă, 
toţi la picioare, şi unii peste tot. Dar nici unul nu se sui 
călare, nici domnişoarele. Trebue să recunosc însă, în 
interesul adevărului, că în afară de frumuseţea gestului, eră 
și mai prudent, având picioarele ude, să mergi mai departe 
tot -pe jos, decât să şezi nemișcat pe cal, căci aşă erai si- 
gur că ai să răceşti. 

După o oră a stat şi ploaia asta. Am mers mereu 
inainte, făcând în total ceva peste trei ceasuri de marş ne- 
contenit, când pe la orele unu am ajuns la o stână chiar la 
poalele muntelui Piatra Craiului. Se hotărise că vom face 
acolo popasul dejunului. Insă cum vremea eră tot poso- 
rită, cum cei mai mulţi, fiind udaţi, nu erau dispuşi a se 
odihni, şi cum de aci până la cabană nu mai eră decât un 
ceas, am continuat drumul fără a ne mai opri, şi în ceva 
mai puţin decât o oră am şi ajuns acolo. 

Cabana este opera secțiunei S. I. R. şi a fost ri- 
dicată cu cheltuiala proprie a acestei secţiuni. E așezată 
niţel deasupra zonei pădurilor, pe o coștişe unde creşte 
numai iarbă, la o înăţime de vre-o 1500 metri deasupra 
nivelului mărei. Tapşanul verde se mai urcă dela cabană 
vre-o câteva sute de metri mai sus, pe o pantă foarte 
dreaptă, până dă de stâncile masive ce formează creștetul 
muntelui şi cari se înalță de acolo drept în cer, până la 
o înălţime de 2220 metri. E o scenerie de un caracter al- 
pin covărșitor, şi acest caracter eră, în vremea prezenţei 
noastre, incă întărit prin resturi de zăpadă ce se găseau 
în niște viroage chiar în apropierea cabanei. 

Construcţia sa făcut sub nişte condițiuni foarte grele. 
Apă nu e. Există la vre-o 2 kilometri un izvor; dar de- 
bitul e slab, și în momentul de faţă picură numai, aşă că 
trebuiau ceasuri spre a umple o doniţă. De aceea, apa la 

cabană este un articol de preţ, cu care urmă a se face 
economie. A trebuit, spre a construi în această pustietate, 
să se aducă cărămida, nisipul, şi multe alte materiale pe 
cai. Își închipueşte oricine ce vreă să zică a clădi în astfel 
de împrejurări. 

Dar rezultatul a fost demn de toată truda. Cabana e 
bine făcută şi încăpătoare ; este o construcţie solidă de că- 
rămidă, pe temelie de piatră, şi învălită cu şiţă. Ea cuprinde 
o tindă şi o cameră mai mare, aceasta din urmă pardosită 
cu scânduri. In tindă se află o sobă-cuptor care se întinde 
până în cameră, aşă că cu un singur foc se încalzește în- 
treaga cabană. Deasupra este un pod în care te urci pe 
o scară cam primitivă. Mobilierul se compune din două pa- 
turi rudimentare şi două bănci idem. D-nii Dimitriu ne-au 
spus că paturile erau în număr de patru, dar că două sau 
furat. Fireşte, cabana e nelocuită în timpurile ordinare, ocu- 
pată fiind numai când vin turişti. Cheia se află la sediul 
S. T. R. la Câmpulung. In timpul iernei nu vine nimenea, 
şi atunci domnii contrabandişti au câmpul liber spre a operă. 

Fiindcă cabana acum trebuiă să primeassă lume multă, 
şi încă aşă de simandicoasă, onor. direcţie trimisese cu o 
zi înainte oameni să îngrijească, să aducă lemne, apă și 
fân, să facă foc, şi să pue toate în stare prezentabilă, ca 
pentru noi. 

Așă, chiar dela intrare, ea ne făceă o impresie plă- 
cută de confort relativ şi de adăpost solid, inspirând și din 
capul locului mai multă încredere decât prin Maiu anul tre- 
cut pichetul dela Muntele Roșu. Şi cu toate astea, ce bine 
ne-a prins atunci şi acea sărmană cocioabă de scânduri. 

Indată ce ajunserăm, se desfăşură scena obişnuită în 
asemenea împrejurări. Mai toţi ne descălțarăm și fiecare 
işi puse hainele ude cât se puteă de aproape de foc sau 
de cuptor. Nu eră decât un singur foc și un singur cuptor 
Şi nevoiașii erau prea numeroşi ; concurenţa eră aprigă. Dar 
lucrurile se petrecură în perfectă armonie. Un comunism 
frăţesc şi larg domină. Fiecare dădeă din lucrurile lui neudate 
celor cari n'aveau rezerve : ciorapi, ghete, papuci, haine, plai- 
duri, mai ştiu eu ce. Nefericiţii cari nu puteau beneficiă de 
acest comunism efectiv — cererea eră mai mare decât sto- 
cul disponibil — căutau să-și îmbunătăţească soarta cum pu- 

teau; Așă, unul se plimbă prin casă cu picioarele învălite 
cu jurnale, legate cu sfoară. In scurt timp întreaga cabană 
eră plină de diterite obiecte de îmbrăcăminte şi de încăl- 
ţăminte expuse, mai de aproape sau mai de departe, in- 
fluenţei binefăcătoare ale căldurei. Ce abureală. 

Dar nu numai lucrurile de pe noi erau ude, toate cele- 
lalte câte erau purtate de cai, avură aceeaşi soartă, — afară 
doar de acele cari erau puse în geamantane, — căci de- 
sagii nu opuneau apei nici o rezistenţă. Aşă, pentru a vorbi 
de o experienţă personală, luasem un şal pentru a mă aco- 
peri noaptea cu el, căci noaptea așă sus la munte se ştie 
că e frig, şi paza bună trece primejdia rea. Ca să fiu 
mai comod, luasem pe calul meu numai mantaua de cau- 
ciuc, dând şalul la «bagaje». Când bagajul fu adus în cabană, 
şalul eră udat peste tot, ca tras prin apă, nu altceva. 
Deşi pus îndată în apropiere cât se puteă de intimă cu 
cuptorul, şi chiar cu focul, nu eră uscat cum se cade nici a 
doua zi. 

După primeneala generală urmă un ceai copios şi un 
«dejeuner-goiter> mai sumar, căci erau orele trei trecute 
şi nu vroiam să ne stricăm pofta pentru masa de seara, 
mai ales că ni se anunţaseră pentru ea surprize, — ca la 
sărbările populare din Cişmegiu ori la balurile publice din 
Teatrul Naţional. 

Insă şi la acest dejun sumar se văzi în ce mod în- 
grijit, generos şi atotprevăzător onor. Direcţie aranjase lu- 
crurile. Erau tacâmuri complecte, cu talere, furculiţe, cuțite, 
linguri, pahare, păhărele, şervete, etc., pentru toată lumea ; 
mezeluri de tot felul cu duiumul, şi o enormă damigeană cu 
vin, plus o alta niţeluş mai mică cu ţuică. Mulţi cai trebue 
să fi fost afectaţi la transportul acestor bogății. Ba mai 
luase onor. Direcţie un băiat dela hotelul din Rucăr, pen- 
tru a găti şi a ne servi. Cabană cu chelner! Așşă trai mai 
rar la excursiuni de turiști. 

La sosirea noastră ploaia începuse iarăș, şi ţinuse până 
în vremea acestui dejun, când, plictisită se vede că nu ne-a 
putut strică cheful, incetase. Văzând această schimbare 
în bine, ne hotărim mai mulţi, adică acei cu încălțămintea 
oarecum intactă, să incercăm suişul pe culme. Veni şi fo- 
tograful cu aparatul său. Cu greu și foarte încet ne urca- 

răm. larba eră udă peste poate, şi panta foarte dreaptă. 
Cred că eră de 45 grade sau cam pe acolo. lar solul eră 
sub un strat subţire de pământ pe care creştea iarba, com- 
pus din pietriș mărunt. Aici nici calul nu mai merge. Sin- 
gurul mijloc de locomoţiune este per pedes apostolorum. 
Să te urci pe o astfel de declivitate în împrejurările date, 
nu e lucru uşor. Lunecam mereu şi cădeam, dar nu ne lă- 
sam. Mergeam mereu înainte, mereu mai departe, mereu 
mai sus, excelsior. Doamnele cari erau cu noi, merseră și 
ele foarte hotărit. Aşă, după un urcuş zdravăn, am ajuns 
la brâul stâncos care formează creasta muntelui şi prin care 
costişa de iarbă, şerpuind şi îngustându-se treptat, se urcă 
până la vârf. De aci, dela inceputul chiar al stâncăriei, ve- 
derea eră măreaţă, cu tot timpul urât şi cu toată ceața ce 
învăluiă piscul. Intre noi şi masivul Bucegilor mișună o pro- 
fuziune de dealuri şi văi, de păduri şi de fânețe, întinse 
colo, departe sub noi, ca o hartă geografică. Ochiul cu- 
prindeă toată natura, toată structura muntelui, cu liniile 
mari şi detaliurile secundare. Puteai să-ţi dai seamă acum 
că, spre a ajunge la cabană într'o linie mereu ascendentă, 
şi care să nu fie întreruptă prin văi ce te-ar face să pierzi 
înălțimea câştigată şi să începi din nou, ca să faci adică 
drumul pe o pantă mai dulce, dar continuă şi neîntreruptă, 
trebue să combini fel de fel de creste de dealuri, din ce 
în ce mai ridicate, şi să alegi între ele «şeile» cari oferă 
depresiunea cea mai mică. Ceeace face că la un punct si- 
tuat în mare apropiere vizuală, drumul e câteodată dis- 
proporţionat de lung. De acolo vorba dela munte că dru- 
mul cel mai direct nu este totdeauna cel mai scurt, sau 
cel puţin cel mai bun. 

De aicea sus am văzut şi cabana clădită pe partea 
ungurească a muntelui de Siebenbiirgischer larpathen-Ve- 
rein. Arătă bună şi solidă. Dar par'că eră mai mică decât 
a noastră. E aşezată cam la acelaș nivel. 

Ceaţa, care învăluiă vârful muntelui, începeă a se în- 
desă şi a se cobori spre noi. In curând furăm cuprinși de 
ea. Aşă fiind eră peste putinţă să mergem înainte. Ne-am 
hotărit deci să ne întoarcem. Dar coborişul pe panta așă 
de dreaptă, pe iarba udă și pietrişul sub dânsa, a fost şi 
mai dilicilă, N'aveai nici un sprijin. Lunecau picioarele cu 

toate proptelele bastoanelor şi ale tocurilor dela ghete. 
Mai toţi ne lungeam din când în când fără voia noastră, 
împrovizând un tobogan fără sănii. Bietul fotograf eră mai 
cu osebire expus la căderi, cum aveă ambele mâini ocu- 
pate cu purtarea aparatului său. 

In mijlocul descinderei ploaia incepuse iarăș, şi încă 
cu o energie cu totul inutilă. Furăm bucuroşi când ne vă- 
zurăm iarăş sub acoperământul cabanei noastre. 

Cu toată ploaia, se facuse afară, înaintea casei, un foc 
mare, care, luminând-o cu reflexe roșii, sporeă încă senti- 
mentul de bine şi de plăcere ce-ţi inspiră cabana ea însăşi. 

După altă premeneală. reclamată de natura lucrurilor, 
se puse masa. Paturile cele două serveau drept mese. Bănci 
se mai alcătuiau din câteva bețe groase şi ceva cuie. S'a 
servit prânzul. Mezeluri, sarmale calde şi pui fripţi. Adu- 
sese onor. Direcţie un castron uriaș plin cu sarmale făcute 
gata a se pune pe foc, şi 12 (doisprezece) pui, gătiţi gata 
şi aceştia de a fi puşi in frigare. Procesul frigerei a avut 
loc afară, pe focul cel mare de dinaintea casei. Erâ un 
frumos tablou în întunericul nopţii focul acesta, cu ţăranii 
prin prejur, din cari doui învârteau cu atenţie şi gravitate 
frigările cu puii înşiraţi pe ele. Inchipuiască-și cineva să 
prânzești sarmale calde şi pui fripţi la cabana de pe Pia- 
tra Craiului. A fost o masă foarte veselă, cu discursuri şi 
fel de fel de glume. Dulce est desipere in loco, după cum 
zice Horaţiu. 

In timpul mesei ploaia iarăș încetase, şi mai la urmă 
sau ivit şi câteva stele. La această vedere neaşteptată o 
mare parte din noi, şi mai ales tineretul, hotări a face o 
ascensiune dis de dimineaţă, în zori de ziuă, spre a fi înapoi 
la timp pentru plecarea generală, care eră fixată pe la şapte 
ore și jumătate. Lozinca amatorilor respectivi eră dar de a 
se sculă pe la două ceasuri, avec la nuit dans la tete, după 
cum ar spune Madam Keskevu în franţuzeasca ei sui generis. 

Sub impresia acestei deciziuni se dădu cam pe la orele zece 
semnalul culcărei generale. Damelor li se concedă «salonul», 
celorlalţi turişti de sexul urât, li se rezervase podul; iar 
oamenii de serviciu erau lăsaţi stăpâni pe tindă, cu obli- 
gaţia, impusă şi de interesul lor propiu, de a întreţine focul. 

In pod eră întins fân cu prisosinţă. Un strat destul 

de gros pe toată supraţa. S'o fi adus și împrăștiat un stog 
întreg. Insă un lucru se uitase. Negreşit, nu eră voe să se 
umble într'un mediu așă de lesne inflamabil nici cu ţigare, 
nici cu chibrit, nici cu lumănare. Nu se gândise onor. Di- 
recţie a luă un felinar. Dar iată că amabilul avocat-foto- 
graf, ca turist ispitit ce este, scoate din rucksackul său un 
mic felinăraş de voiaj cu luminărele respective, și nişte cuie- 
sfredel speciale, şi scapă astfel situaţia care altmintrelea 
ar fi fost dificilă. Aprindem felinarul, îl atârnăm de stâl- 
pul podului, prin ajutorul unuia din acele cuie sfredel, ne cul- 
căm fiecare la locul destinat, şi puţin mai târziu se stinge 
lumina ca să adormim. 

Să te culci în podul unei cabane bune de munte, pe 
fânul moale şi mirositor, cu ventilaţie perfectă prin intersti- 
ţiile şi crăpăturile acoperământului, aşă de perfectă incât 
o simţi câteodată deadreptul în faţă, ce frumos moment, 
ce farmec, ce sublimă poezie | 

Din nefericire eu personal n'am putut gustă bine această 
poezie, căci, nu trecuse mult, şi iată că în liniștea gene- 
rală începe a se auzi un muzicant nazal, un sopran mai 
subţire. Puțin în urmă intervine un al doilea concertant, 
astădată un bariton sonor şi puternic. Strig, ţip, fac gălă- 
gie. De geaba ! Duetul continuă cu vigoare. Atunci m'am 
resemnat. Ştiam că de acum înainte n'o să fie chip de dor- 
mit pentru mine. 

Imi place muzica. Am auzit multă şi cred că chiar 
pricep ceva de ea. Aveam şi printre noi doui muzicanți, 
un fligornist şi un flautist, cari aduseseră instrumentele lor 
şi din când în când cântau din ele. Dar aceasta în timpul 
zilei. Cu flautul şi fligornul în timpul nopţei, şi încă nazal, 
nu mă pot împăcă. 

Aşă am stat treaz până ce sau făcut ceasurile două 
de dimineaţă, când a venit timpul de sculare pentru a merge 
la vârful muntelui. Atunci mi-am făcut repede socoteala că, 
să fac excursiunea nedormit şi apoi să umblu toată ziua, 
ar fi o sforţare cam mare. Ar fost pe destule vârfuri de 
munţi în vieaţa mea; unul mai mult sau mai puţin nare 
importanţă. Pe de altă parte îmi ziceam că, cine ştie, poate 
că muzicanţii nocturni, artiștii din nas, or fi tocmai dintre 
acei cari pleacă la vârf, şi atunci aşi puteă dormi vre-o 


3—4 ceasuri, ceeace mi-ar ajunge pentru a îndură greu- 
tăţile unei zile de turism. Aşă reflectând m'am hotărit re- 
pede, am lăsat pe ceilalţi să plece fără mine. In urmă, în- 
tradevăr, a fost linişte în pod. Cei rămași erau toţi oa- 
meni liniştiţi, «paşnici cetăţeni» ; elementele tulburătoare 
emigraseră la pisc. 

La orele cinci şi jumătate ne-am sculat cu toţii, cei 
rămași, spre a puteă face în linişte şi la timp toate pre- 
gătirile de plecare. Ferberea unui ceai general fi primul 
lucru. Ceaiul eră dorit nu numai de noi, dar presupuneam 
că şi excursioniștii, la întoarcerea lor, o să aibă mare poftă 
de aşă ceva, mai mare chiar decât noi. Apoi se fripseră la 
frigare încă o serie de pui, pentruca fiecare din noi să ia 
câte o bucată de friptură şi o bucată de pâine în buzunar. 
Căci, de, drumul până la hanul din Dâmbovicioară era să 
fie ca vre-o trei ore, şi acolo urmă să ne aştepte auto- 
busul. Dar la drum, şi în special la munte, ştii când pleci, 
nu ştii însă când soseşti, şi multe se pot întâmplă în drum. 

Pe la ceasurile şapte au început să ne vie vârfiştii 
în grupuri de câte doui-trei. Printre ei eră şi una din dom- 
nişoarele care făcuse şi ea ascensiunea, şi fotograful care, 
sus pe culme, a cinematografiat pe toţi ascensioniştii. 

Au povestit multe despre frumuseţele sceneriei de sus ; 
dar nici «Edelweiss» nau găsit, şi, văzduhul fiind tot incă 
supraîncărcat cu umezeală, nici vederea nu eră faimoasă. 

După ce toţi se intăriseră cu un ceai substanţial cu 
accesorii, sau strâns toate tacâmurile și buclucurile și s'au 
aşezat toate pe cai. Tot astfel şi bagajele noastre. S'a cu- 
răţit cabana. Sa încuiat bine, şi cheia sa luat de D-l Ga- 
briel Dimitriu, spre a o depune la Câmpulung, la sediul S. T.R. 

Pe la ceasurile opt caravana sa pus în mişcare spre 
vale. La început merserăm mai toţi pe jos, căci cei mai 
mulți cai şi mai ales acei de călărie, petrecuseră noaptea 
la stână, unde i-am şi găsit. Aci mulţi au încălecat; insă 
mai toţi vârfiştii, precum şi ambele domnişoare, au mers şi 
de aci înainte tot pe jos, până în Dâmbovicioara. 

Timpul, deşi nu arătă paşnic, totuş ne-a dat pace până 
la Dâmbovicioara. şi chiar până la Rucăr. 

Spre orele douăsprezece am ajuns la hanul din Dâm 
bovicioara. Intradevăr ne așteptă acolo autobusul. 

De aci incolo nu mai sunt multe de zis. Lucrurile au 
mers şnur, întocmai conform programei. Am vizitat cheile 
Dâmbovicioarei, cari, prin caracterul lor grandios, merită să 
fe vizitate şi de turiştii streini ; mai ales că acum le stră- 
bate o şosea minunată, așă că poţi să le parcurgi foarte 
comod pe Jos. 

Am vizitat şi peştera, care e interesantă prin o mul- 
țime de formaţiuni stalactitice. Inaintea intrărei peșterei  fo- 
tograful ne-a «tras la maşină» pe toţi. 

In urmă am continuat drumul la Rucăr, și, pentru a 
economisi timp, am preferit să facem această distanţă o- 
dată cu toţii, iar nu în serii; ne-am înghesuit cu toţii în 
autobusul nostru cum am putut, și la două ore am sosit 
cu toţii la hotelul din Rucăr. Când ne dădurăm jos, începu 
din nou ploaia. 

Aci iarăş masa eră pusă, și după această ultimă agapă 
am plecat, iar în automobii, la Câmpulung, de unde tre- 
nul ne-a adus înapoi în capitală, 

Dimineaţa fuseserăm la Piatra Craiului, în creerul mun- 
ţilor, la graniţa ungurească, unii din noi chiar în vârful 
muntelui, şi seara dormirăm în Bucureşti, în patul nostru! 
Acest «tour de force» a fost posibil numai prin concursul 
autobusului, pe care onor. secţia Muscel S. T. R. ni l-a 
asigurat pentru excursiunea noastră şi pe care l-a combi- 
nat atât de perfect cu itinerarul expediției. 

Am spus mai sus, că excursia asta a dat pe față două 
fapte cari merită de a fi semnalate. Cred că, în urma ce- 
lor relatate, nu e nevoe să le mai relevez anume, căci 
răbdătorii cetitori le vor fi deosebit ei singuri. 

Punctul cel dintâiu este vrednicia secţiei Muscel S. T R. 
Nu fac aluzie prin aceasta la primirea mai mult decât prie- 
tenească ce ni sa făcut nouă S. T. Riştilor bucureşteni și 
de care vom păstra o amintire călduroasă. Nu. Aceasta 
este o cestiune personală, care nare a face aci. 

Mă simt dator însă, să subliniez faptul că secţia Muscel cu 
cheltuiala sa şi cu osteneala sa a dotat Carpaţii noştri cu 
această cabană, creând acolo un centru de operaţiune, şi 
făcând astfel uşor de executat o sumedenie de excursiuni 
în acele regiuni. lată o pildă demnă, care merită imitare. 

In al doilea loc publicul cetitor îşi va fi dat seamă şi 
de vrednicia turistei române. 

Deja în Macedonia, unde printre noi se aflau șase 
dame, am observat demnitatea, tactul, seninătatea de tem- 
perament şi lesnicia cu care turistele noastre se acomo- 
dează cu orice situaţie. Nu numai atât. Au dat dovezi şi 
de exactitate. Mai niciodată la orele hotărâte pentru în- 
tâlnirea generală nam fost nevoiţi să le așteptăm. Erau 
totdeauna prezente la timp. . 

In cursul expediției de faţă am putut constată — și cu 
mine, sper, şi iubiții cetitori, — că, pe lângă aceste cali- 
tăţi, românca mai posedă și puterea de rezistenţă necesară 
spre a fi o sportistă distinsă. 

Este cunoscută iscusința și voinicia  turistei anglo- 
americane. Cine a călătorit prin Elveţia o știe. Tot aşă 
turistele germane. Vara mai ales munţii Bavariei și Ti- 
rolului sunt plini de ele. In Italia Regina Margareta și-a 
făcut un renume de alpinistă intrepridă. In Franţa Madame 
de Gast a devenit o celebritate ca sportswoman. Fi bine! 
Turista noastră română este şi ea la inălțime; se poate 
pune şi ea, cu fruntea sus, alăturea cu surorile sale turiste 
de peste hotare. Digna est intrare. 

G. FLAIŞLEN. 


Zorleni, Iulie 1912. 


UN AL DOUILEA DRUM LA PIETROSUL 


Ratoşnia. — Plaiul Coborului. — Pietrosul. — Negoiul. — 
Valea Ilvei. 


Sfârşind descrierea primului drum la Pietrosul %), am 
spus: «Excursiunea aceasta ne-a satisfăcut atât de mult, 
încât am hotărit de pe acum ca în curând să suim din 
nou pe muntele Pietrosul, însă în partea din spre Ilva, să 
facem drumul pe coama Pietrosului şi a Negoiului în di- 
recțiunea muntelui Clement, să vizităm vârfurile muntelui 
Clement şi să ne întoarcem prin Belbor şi Borsec sau prin 
Topliţa». 

Intenţiunea aceasta se apropiă înfăptuirei în August 
1906; am fost însă nevoiţi să schimbăm planul primitiv în- 
tr'atât, că am renunţat la regiunea Clementului. Nam prea 
avut încredere în călăuza din Topliţa. 

Vineri, 17 August, la 7 !/, dimineaţa, am pornit şapte 
turişti veseli din Ratoşnia, însoţiţi de cai de călărie şi pen- 
tru sarcini, 

Cam la 1—11/, km. deasupra Ratoşniei ajungem la 
prelungirea plaiului Coborului în şosea ; se suieîn mare repeziș 
dela stradă (pe o întindere de vre-o 500 m.) peste pământ stân- 
cos până la întâiul vârf de colină, unde te încântă o pri- 
vire minunată asupra Mureşului. Plaiul duce — în parte cu 
suiş lin, în parte suiş sau aplecat uşor — în direcţiunea 
nord-estică în cea mai mare parte printr'o pădure de fag 
până la Poiana Fântânelei, unde am ajuns la 9%/,. Aici 


*) Anuarul S. T. R., LX, 1911 p. 23. 


ci i mi 

avem o privire asupra unui lanţ de plaiuri aşezate in de- 
părtare, la nord şi la nord-vest. Ne-am odihnit dela 11 
până la 1 pe Poiana Căpăţânei, unde am luat prânzul. Am 
urmat apoi drumul in pădurea de fag care începeă să fie 
împănată cu brazi. La 3 după amiazi am ajuns la Poiana 
Bradului. După un repaos scurt continuăm calea între brazi. 
Curând am avut un suiş cam repeziș care ne-a adus la un 
pisc, unde aveam înaintea noastră un tablou minunat al 
plaiului, strălucind în lumina soarelui. Coborâm la Poiana 
Tartarului şi ajungem pe o coastă uşor ondulată la Poiana 
Buscei (1556 m.), ţinta excursiunei pentru ziua de astăzi. 

In câteva clipe se ridică flacările unui foc puternic în 
faţa celor două corturi ale secțiunei din Reghenul săsesc. 
Am pregătit masa. Seara eră frumoasă, promițând vreme 
bună şi pentru a doua zi. Valea Tihului, Dealul Ruşii şi 
Poiana Şanţului, așezată de dedesubt, se întindeau înaintea 
ochilor noştri şi ne aduceau aminte de excursiunea făcută 
în anul trecut. 

Ne-am sculat la 5 şi am pornit la 6 1/,. Drumul ducea 
la marginea nordică pe un tărâm stâncos la vârf peste 
Busca. Indreptându-ne spre vârful Tihului, îl ocolim şi ajun- 
gem pe partea nordică a munţilor în direcţiunea nord- 
vestică a muntelui Gruia (ora 9). Pe coborâşul nordic al 
coastei muntelui se întâlnesc plaiul care vine dela Strenior 
cu acela parcurs de noi, ducând înapoia Pietrosului la Cle- 
ment şi Căliman. Ne-am despărţit aci de caii noștri, cari 
aveau să ne aştepte sub Petricel. 

Pe la 1o5/, am ajuns la vârful Pietrosului. Vedem 
acolo un cazan răsturnat alcătuit din pietre pătrate: Căl- 
darea. 

Vremea frumoasă şi limpede de ieri, o spunem cu 
părere de rău, se cam schimbase. Aerul ceţos se întindeă 
ca un văl pe valea Mureşului. Ajutat de binoclul triedru 
al lui Zeiss, am putut totuș vedeă Reghenul săsesc. Se pu- 
teau distinge bine Munţii din Borgu, Bistriţa şi Rodna, tot 
aşă şi biserica din Vatra Dornei. 

Am stărait să continuăm drumul, căci doream să mai 
ajungem, de va fi fost cu putinţă, lalocul de sub Piatra Pis- 
cului pe muntele Clement. Dar se grămădeau norii. Am 
apucat pe coasta întinsă și lată a Pietrosului, în spre est, 

coborând pe partea Negoiului, care cade râpos spre pâ- 
râul Negoiului. 

Timpul înaintat şi norii de pe Clement din ce în ce 
mai ameninţători, ne-au silit să renunţăm la lac. Cum la 
munte se intunecă repede, n'am fi avut putinţa să ajungem la 
Stâna Drăguș sau la Stâna Stegia, unde puteam găsi un bun 
adăpost. 

Inştiinţând pe păzitorii cailor, am coborât spre pârâul 
Negoiului. Am putut constată, că peretele Stegia-Drăguș, 
aşezat în faţa pârâului, dă un ecou foarte frumos. Ne aflam 
pe malul drept al pârâului, ceva mai sus de confluenţa lui 
cu primul său pârâiaș de pe malul stâng. 

După sosirea cailor, ne-am oprit două ceasuri pe loc. 
La 3 am pornit cu gândul de a fi cât maicurând jos (Pa- 
lota Ilva). Am mers un ceas, cerul ne-a surprins cu o ploae 
subţire, Inaintam în ploae până ce am ajuns la confluenţa 
pârâului Negoiului şi al Pietrosului. Incepând de aci, ele 
formează Ilva mică. 

Ascultând de sfatul călăuzei noastre, am suit în sus 
dealungul pârâului Pietrosului. Peste un sfert de ceas am 
ajuns la singurul ferestrău care se află pe aci, cu nădejdea 
că vom găsi un adăpost care să ne apere de ploaie. Şo- 
pronul gol, care ne-a fost pus la dispoziţiune, eră acoperit 
cu scânduri. Fiindcă nu eră impermeabil, turiştii adormiţi 
se pomeneau cu picături de apă pe obraz. 

La 5 */,, deşi plouă, am plecat cu dorinţa ca la unu 
după amiazi să fim la Ratoșnia. Starea mizerabilă a podu- 
rilor a prezintat un mare pericol pentru caii noştri. Am 
fost deci nevoiţi să întârziăm pe drum. 

Am dat de un zăgaz, un stăvilar primitiv și ceva mai 
departe de un al douilea zăgaz. Aici am putut admiră o 
frumoasă cădere de apă, singura, pe cât știu, în munţii 
noştri. 

In spre zăgaz valea se strâmtează, formând la stăvilar 
o vale îngustă, de vre-o ro—15 m. lăţime, înconjurată de 
pereţi stâncoşi aproape verticali. Pe această vale pârâul 
curge cu o repeziciune vertiginoasă, prăvălindu-se intr'o pră- 
pastie adâncă de 12—15 m. 

Pe la 1o am ajuns la confluenţa pâraielor Ilva și Ilva 


17 
„mică, cari, împreunate, formează Ilva mare. Aceasta curgând 
intro vale largă, se varsă în Mureş. 

La confluența aceasta se află staţiunea unei căi ferate 
industriale. Firma M. Schwarz din Reghenul săsesc a con- 
tinuat-o din Brad, dealungul pârâului Ilva în sus, până 
aproape de muntele Clement-Drăguș. 

La 2 după amiazi am sosit la Ratoşnia, trecând prin 
Palota Ilva şi Brad. 

Comparând prima excursiune la Pietrosul cu aceasta, 
vedem că putem ajunge mai uşor şi mai repede prin Po- 
iana Şanţuiui decât prin Poiana Bâscei. 

Sar recomandă excursiunea Ratoşnia—Pârâul Secu şi 
Scurtu — Strenior — Piciorul Popei — Poiana Şanţului. Se poate 
ajunge într'o zi, dacă pornim dis de dimineaţă. Are însă 
un neajuns : la Strenior sosim tocmai la prânz. 

Făcând drumul pe Strenior ziua întâia este mai grea, 
pe Busca ziua a doua. Cea dintâi insă, dacă avem parte 
de o vreme frumoasă, oferă privelişti mult mai frumoase 
şi perspective mai întinse. 

Dr. E. ALZNER. 


PRIN CODRII CEAHLĂULUI 


Mândrei armate românești, închin 
rândurile de mai jos. Sub scutul ei în- 
florește avuţia ţerii noastre; în mâi- 
nile ei stă siguranţa poporului nostru; 
sprijiniți pe vitejia ei, nădajduim că 
idealul neamului nostru se va împlini. 
Către ea se cuvine dar, să ne îndrep- 
tăm privirile, dragostea și încrederea 


noastră ! 


Frământări superstiţioase. 


Aşteptam să se hotărască ziua plecării. 

Tocmai în acest timp, gazetele erau pline cu descrierea 
unor catastrofe de cale fierată, întâmplate, unele la noi, în 
ţară, iar altele în streinătate. 

Cu câţiva ani în urmă, atât eu, cât și soţia mea, fu- 
seserăm cât p'aci să cădem sub roatele unui tren ce pornise 
din gara Periş mai înainte de a fi avut noi vreme să ne 
dăm jos din vagon. Groaza de odinioară, par'că se redeş- 
teptă iarăşi în sufletul meu, citind fioroasele amănunte date 
de ziare cu privire la acele catastrofe. 

Mi se păreă că văd aievea cele povestite de jurnale; 
şi mă "'ngrozeam. Ca să-mi fie spovedania nemincinoasă, 
trebuie să mărturisesc că începusem a visă tot catastrofe 
de drum de fier. 

Toate frământările şi gândurile sinistre însă, mi-erau 
de surda. Primisem să plec şi socotiam că nu mi-ar fi stat 
bine să-mi iau seama fâră vreua temei binecuvântat. Deci, 
începui a mă gândi cam înce parte a trenului să mă aşez, 

spre a fi mai puţin expus în caz de sar fi întâmplat — 
Doamne fereşte | — vreo ciocnire, sau vreun răsturniș de tren. 

Şi, lucru de mirare!.., cu toată teama ce-mi rodeă su- 
fletul, par'că simţiam, totuș, o mare mulţumire gândindu-mă 
că voiu aveă prilejul să schimb, cel puţin pentru câteva 
zile, zăpușeala inăbuşitoare a Bucureștiului, pe un dram de 
aer curat din creierul munților. 

La gândul că tovarășii mei de călătorie vor fi aproape 
numai ofițeri, vedeam plimbarea la care eram chemat să 
iau parte, plină de un deosebit farmec. Ştiam voioşia Ro- 
mânului, când e vorba ca să primească niște oaspeţi de 
seamă ; ştiam dragostea poporului către oastea ţerii ; ştiam 
respectul de care se bucură ofițerimea română faţă de lo- 
cuitorii ţerii; şi mă simţiam oarecum măgulit sufleteşte, că 
voiu fi în tovărăşia unor oameni in faţa cărora, toate uşile 
se deschid primitoare şi cu voe-bună. 

Aveam să merg în tovărăşia ofiterilor regimentului 
Mihai Viteazu No. 6, din Bucureşti, sub conducerea dom- 
nului colonel Panaitescu, comandantul regimentului. 

In sfârşit, mi se dete de ştire că Marţi seara— 19 
lunie —, la ora 9 şi jumătate, să fiu în gara de Nord. 

Ziua de Marţi mă puse iarăş pe gânduri. Nu ştiu ce 
păcatele au oamenii cu această zi! De unde până unde, 
le-a năzărit că Marţea nu e bine să pleci la drum? Și, 
năzăreala lor nu mă lăsă rece nici pe mine. Căutai fel de 
fel de pricini, ca să-mi scot din minte gărgăunii plecării la 
drum, Marţea ; şi, în sfârșit, îmi dovedii, mie-insumi, cu 
probe nediscutabile, că noi nu plecam la drum, Marţea, ci 
Miercurea. Făcui şi eu întocmai ca schimnicul care fiind 
oprit de canoanele bisericeşti să mănânce carne de pui, bla- 
goslovi carnea să se prefacă în peşte; şi apoi o mâncă 
împăcat în cugetul său, că-şi hrăneşte corpul cu peşte, iar 
nu cu pui de găină. Nediscutabilele mele probe, că vom plecă 
la drum, Miercurea, iar nu Marţea, iși aveau temeiul tot 
într'o rânduială bisericească. Preoţimea socoteşte începutul 
zilei de slujbă religioasă, dela toacă, adică din seara aju- 
nului zilei ce urmează; şi ţine până a doua zi, tot la toacă. 
Astfel că, eu imi zisei: Marţea se isprăveşte la 4 seara; 
iar de acolea-incolo începe Miercurea. Deci, la ora 10 

noaptea, când urmă ca noi să pornim din București, eră 
Miercuri, iar nu Marţi. 

Scăpat şi de acest chin sufletesc, începui a-mi face 
pregătirile de călătorie. Imi strânsei întrun geamantan toate 
cele trebuincioase călătorului la drum; şi, la ora hotărită, 
fusei în gara de Nord, pregătit a înfruntă toate plăcerile 
şi neplăcerile unei călătorii cu trenul. 


Spre Piatra Neamţu. 


La ora 10 noaptea, toţi excursioniştii eram în vagoane. 

Am pornit din Bucureşti pe o noapte senină. La început, 
toţi aveam chef de vorbă. Cu cât se apropiă însă, miezul 
nopţii, cu atât vorba se răriă; apoi dete în şopăeli; și, în 
sfârşit, se stinse cu totul. Unii picotau în colţurile lor, alţii 
dormiau deabinelea, câţiva — cei mai puţini— se uitau pe 
ferestrele vagoanelor, căutând a sfredeli cu privirea şi a 
pătrunde cu mintea misterele nemărginirii și tainele spaţiului 
învăluit în giulgiul intunecos al nopții. 

La Ploeşti, aproape toţi dădurăm busna în restaurantul 
gării, unde îmbucarăm pe repezeală, fiecare, câte ceva, 
De aci-incolo, gările defilară pe lângă noi, trecând ca nălucile, 
fără să ne mai intereseze nici măcar numele lor....; de altfel, 
nici nu prea aveă cine să se intereseze de ele, căci mai 
toţi dormiau. 

Cei neprinşi de somn sau mai coborit puţin timp la 
Buzău. După aceea, până la Bacău, unde ne-am mai înviorat 
corpurile cu câte o gustare de dimineaţă, nimeni nu sa 
mai coborit din vagon. 

La Bacău, vagonul nostru fu trecut pe linia ce duceă 
spre Piatra-Neamţu. Fiind ziuă deabinelea, puţini mai picotau 
prin culcuşurile lor; cei mai mulţi priviau cu nesaţiu silueta 
mult doriţilor munţi, care se inălţă măreaţă în zarea Carpa- 
ţilor Moldoveneşti. Case răsleţe, sate singuratice, păduri, 
câmpii, semănături — unele frumoase, altele plăpânde — alu- 
necau pe sub ochii noștri, ca undele repezi ale unei cascade 
ce-şi prăvăleşte spumoasele-i ape depe creasta râpoasă a 
munţilor presăraţi cu stânci. 

O băgare de seamă deosebită ne atrase satul Buhuși, 

reşedinţa vestitului „Rabin din Buhuși“, sat în care industria 
românească posedă o fabrică ovreească de postav românesc. 
Casele satului sunt aşezate în amfiteatru pe o colină destul 
de ridicată, ce se înalță — cum mergi spre Piatra-Neamţu — 
pe partea dreaptă a liniei fierate. 

Nu departe de drumul trenului, în satul Rosnov, văzurăm 
o minune de biserică. Erâ biserica satului, ridicată numai 


Biserica satului Rosnov din judeţul Neamţu. 


din piatră, în parcul palatului Rosnovenilor, de către Nicolae 
Rosnoveanu. Biserica e clădită după planuri muscâlești, 
are un stil original şi este, poate, unica in ţară, ca plan 
de zidire. 

Până la Piatra, unde am sosit la ora 7 dimineaţa, în 
ziua de 20 lunie, Miercuri, nu mi sa mai părut nimic vrednic 
de ţinut in seamă. 


Câteva ore în Piatra-Neamţu. 


Dela gară, am pornit în oraş cu trăsurile. 

Mai toţi birjarii, aci, sunt Ovrei. Trăsurile sunt mici şi 
trase doar de câte un cal. In trapul calului, butca mică, 
în care nici nu pot stă doi inşi în largul lor, parcă tot 
stă să se prăvale, când într'o parte, când în alta; şi mergi 
cu inima sărită ca, la fiece pas, să nu fii dat de-a rostogolul. 

Străzile oraşului sunt rău pavate. Trotuarele — mai 
către centru — sunt pavate cu oarecare îngrijire; marginile 
străzilor, in spre trotuare, sunt pardosite cu pietroae de 
râu; iar mijlocul lor este așternut cu sfărămătură de piatră, 
care, din pricina neintreruptei circulații, se preface cu înlesnire 
în praf; aşă că, după ploaie, oraşul este noroios ca orice 
sat, iar în zilele cu soare, face concurenţă chiar celor mai 
prăfuroase sate. 

E de mirat că acest orăşel care, ca poziţie, merită să 
steă în fruntea tuturor localităţilor climaterice din ţară, este 
totuș, așă de puţin îngrijit; mai ales că piatra îl năpădește 
din toate laturile și ar puteă să aibă, deci, uliţe mai bine 
pietruite | 

Casele, în general, sunt înghesuite mai mult către centru, 
unde negoţul a căutat să adune tot ce ela avut mai între- 
prinzător ; încolo, aproape fiecare casă se răsfaţă singură 
în câte o curte spațioasă. Unele din aceste curţi sunt bine 
îngrijite; altele însă, sunt lăsate în aşă stare de oropsire, 
încât par a fi în preajma unor locuinţe părăsite, 

Mai tot negoţul oraşului este strâns în jurul pieţei, care 
este totdeodată şi centrul oraşului. De multe ori, pentru un lucru 
de nimic eşti nevoit să mergi la centru ca să-l poţi găsi, 
căci spre periferie se găsesc prea puţine dughene cu toate 
cele de trebuinţă. 

Negustorimea Pietreană este formată mai ales din 
Ovrei, puţini Greci şi prea-prea puţini Români. Trecând 
pe străzile orașului şi cetind firmele localurilor de negoţ, 
mai nu vezi nume româneşti: toate sunt numai ovreești. 

Din populaţiunea orașului, de peste 18000 locuitori, 
aproape jumătate sunt Ovrei ; iar cealaltă jumătate o formează 
Românii și celelalte naţionalităţi. 


Dela gară, drumul către inima oraşului merge. tot la 
vale. 

liind tocmai după ploaie, străzile erau acuma noroioase. 
Caii, în alergătura lor, abia puteau ţine piept poverii ce-i 
mână dela spate, stând parcă gata-gata să se prăvălească 
peste ei. Priviam cu groază trăsura ce veniă în urma noastră : 
mă temeam ca să nu deă cu oiștea peste noi. Când panta 
se mai domoli, parcă mă simţii mai liniştit. 


Grupul excursioniștilor la Cercul Militar, înainte de a porni la drum. 


Am tras deadreptul la sediul „Cercului Militar“ din 
Piatra. La Cerc, găsirăm nişte soldaţi de serviciu, cari ne 
spuseră că regimentul local este dus la ,,Șipote'“* pentru mai 
multe zile; însă, dacă avem nevoc și de alte desluşiri, mai 
sunt prin oraș vreo doi ofiţeri, cari ar puteă fi chemaţi, 
spre a ni le dă. 

Prima grijă a domnului colonel Panaitescu fă ca să 
rânduiască insărcinarea fiecărui ofițer, pentru cursul zilei şi 

pentru restul excursiunii. Domnul sublocotenent Pântea, fiind 
de fel din judeţul Neamţu, şi deci, mai cunoscător prin partea 
locului, fu însărcinat să rostească de masă. În acelaș timp, 
se hotări ca d-l Prefect să fie vestit despre sosirea noastră, 
comunicându-i-se totdeodată că d-l Colonel dorește a-i vorbi. 

După puţină zăbavă, veni și unul dintre domnii căpitani 
locali, care afiase prin oraş despre sosirea noastră. Domnia-sa 
având locuinţa chiar la Cerc, ne deschise peste tot, lăsându-ne 
in voe, ca să ne facem găteala de dimineaţă. 

Pâlcuri-pâlcuri, ne imprăştiarăm prin odăi, ajutându-ne 
unii pe alţii — de-a frăţia — cu cele ce întâmplător ne lipsiau. 
Cei cari isprăvirăm mai degrabă găteala, ne gândirăm 
a dă de ştire şi celor de-acasă, că Dumnezeu ne-a ajutat 
de-am sosit sănătoși la Piatra. Nu ne ajungeau tocurile şi 
creioanele Unii aşteptau cu nerăbdare să termine cei ce 
scriau ; iar cei ce scriau sburau pe cărţile poştale, ca să 
nu pue la prea multă încercare răbdarea celorlalți. 

Când fuserăm cu toţii gaia, ieşirăm în faţa Cercului 
Militar, unde fu s-oasă prima fotografie din excursia noastră. 


Pe Cozla. 


Dela «Cerc», pornirăm în parc, a cărui intrare este 
chiar peste drum de «Cercul Militar». Nu departe de poartă, 
în lăuntrul parcului, sunt nişte colţuri de stâncă picate fără 
nici o potriveală. Aceste pietroae, ni sa spus că sunt ră- 
mase acolo din timpul unei dărâmări a muntelui, petrecută 
în anii din urmă, dărâmare a cărei pricină na putut îi lă- 
murită nici până astăzi, în nici un chip, de către învățații 
noștri. 

Pătrunzând niţel mai în lăuntrul parcului, zărirăm o 
cuşcă mare de zid cu zăbrele de fier, având două despăr- 
ţituri în cari erau : o pereche de lupi și o pereche de urși tineri. 

Privirile ţepoase ale lupilor şi mersul neastâmpărat al 
urşilor — cu toate zăbrelele cuşcii — ne deteră ghies să ne 
vedem de drum mai degrabă. 

Dela această cuşcă, începurăm urcușul pe muntele 
Cozla — munte transformat în parc de către fostul primar 
al Pietrii, d-nu Nicu Albu. La prima cotitură, pe dreapta, 

întâlnirăm un chioșc în care intrarăm ca să privim orașul 
din înălțime. Priveliştea eră frumoasă, dar nu puturăm vedeă 
toată intinderea Pietrii. De-aci pornirăm spre bufetul par- 
cului: o frumoasă clădire făcută aproape în întregime din 
scânduri şi grinzi de brad. In apropierea bufetului eră parcul 
cerbilor. Căutarăm a sfredeli cu privirea hălăciugișul cră- 
cilor de brad, doar că-i vom zări prin vreun unghier al 
închisorii lor; dar nu isbutirăm. Lăsarăm bufetul în urmă și 
pornirăm tot mai sus, privind cu nesaţiu, când frumoasa 
panoramă a oraşului, când măreaţa privelişte a naturii în 


Vederea generală a orașului Piatra-Neamţu. 


care el se răsfăţă. Aleele parcului pot fi urcate şi cu tră- 
sura, căci, tot mergând, ne trezirăm în urma noastră cu o 
calească trasă de doi cai negri mânaţi de o dudue. După 
câtăva vreme, zărirăm capetele cailor răsărind pe după 
coama muntelui. Pe când noi eram abia la jumătatea drumu. 
lui, trăsura se şi intorceă din vârful Cozlei. 

Până să ajungem sus de tot, mai făcurăm câteva po- 
pasuri. 

La fiecare oprire, ochii ne erau desfâtaţi de noui ve- 
deri, de noui panorame, de noui privelişti. Ajungând la un 


parapet de piatra, clădit — se vede — dinadins într'un loc 
de unde poate fi cuprins cu vederea tot orașul, rămăserăm 
uimiţi de atâta splendoare. Dela această inălțime, Piatra 
se vedeă in toată măreţia ei. Privind-o, par'că mi-se şter- 
sese din naintea ochilor noroiul străzilor. Acea panoramă 
minunată mă pironise locului. Cu privirea dusă departe- 
departe şi cu mintea furată de nepătrunsele, de neinţele- 
sele taine ale firii, mă simţiam încătuşat de măestria cu 
care natura rânduise totul în acest colț al Patriei mele ; şi 
mă dureă sufletul când mă gândiam cum mai toţi Românii 
ard de dorul de a cutreeră pământurile altor neamuri, de 
a privi cu nesaţ frumuseţile altor ţeri, dispreţuind pe ale 
lor, nesocotind pe cele dăruite lor de Dumnezeu. Şi, cu 
mâhnire mă întrebam...: care să fie pricina acestui con- 
damnabil dispreţ pentru tot ce este al nostru:..; și, răspunsul 
mi-l găsiam uşor: îl găsiam atât în lipsa de cunoaștere a 
frumuseţilor pământului nostru scump, precum și în lipsa 
de îngrijire a acestor frumuseți cum nu toate ţerile au. 

Acest oraş mândru, care se răsfaţă pe trei guri de 
văi, care are un aer cum nu se poate mai sănătos şi mai 
potrivit pentru tot soiul de firi omeneşti; acest oraş pe 
care Dumnezeu l-a aruncat în mijlocul atâtor localităţi cari 
de cari mai vrednice de văzut: munţi năprasnici, prăpăstii 
groaznice, ape vijelioase, păduri de veacuri, mânăstiri, ce- 
tăți, târguri şi câte şi mai câte; orașul acesta pe care-l 
găsesc, ca poziţie, în fruntea tuturor oraşelor românești 
dela munte, este mai slab gospodărit şi mai puţin îngrijit 
decât orice comună de rând. 

Punându-l pe-o linie cu orașul Câmpu-Lung, trebuie să 
mărturisesc cum că, după mine, oraşul Piatra-Neamţu este 
cu mult superior concurentului său, în ce priveşte poziţia 
sa naturală ; însă, cu mult inferior, în ce priveşte îngrijirea 
sa, faţă de fosta capitală a lui Radu Negru. 

Datorită acestei lipse de îngrijire, precum şi lipsei de 
buciumare a frumuseţilor din preajma lui, cel mai frumos 
oraş de munte al Moldovei este ignorat şi ocolit, aproape 
de toţi Românii. In schimb, atât Câmpu-Lungul, cât și Piatra- 
Neamţul, sunt năpădite mai numai de Ovrei. Cât despre 
Români, numai cei pe cari nu-i taie băerile pungii să o 

roiască peste hotare, numai aceia vin să-și petreacă vara 
deavalma cu Ovreii. 

Socotesc că, decât sar face tovărăşii pentru înfiinţarea 
de «casinouri» şi alte năsbâtii, la Constanţa, Sinaia şi mai 
ştiu eu unde, mai bine sar face tovărășii pentru ridicarea 
şi înfrumusețarea unor localități ca Piatra-Neamţu și multe 
altele, cari, de-ar fi fost pe tărâmul altor ţeri, de mult ar 
fi avut un renume universal. 

Şi apoi, Piatra-Neamţu nu ar puteă să fie numai o 
excelentă localitate climaterică, ci și o minunată staţiune 
balneară ; căci ea are şi nişte izvoare de ape minerale, cu 
adevărat miraculoase. 


La apele minerale. 


Pornind din vârful Cozlei spre vale, pe laturea pro- 
tivnică intrării parcului, după o bucată de drum se zăresc 
la poalele muntelui vreo două chioșcuri şi mai multe şandramale 
sub cari sunt câteva mici bazinuri de scânduri, pline cu apă. 
Ştiam din auzite că la Piatra se găsesc nişte ape minerale; dar 
nu le cunoşteam nici amestecul și nici puterea miraculoasă ce 
zace într'insele. Cu acest prilej constatai că, în total, sunt vreo 
șapte izvoare, cari, după cum ne-a tâlcuit un bătrân însăr- 
cinat cu paza lor, au puteri diferite: unul îţi iă durerea de 
cap, altul te vindecă de reumatism, celălalt nimiceşte piatra 
dela ficat, un altul iţi dă poftă de mâncare, şi câte minu- 
nății, toate. 

Cine ştie ce puteri, cu adevărat supranaturale, vor fi 
având acele izvoare ; însă faptul că aceste puteri îţi erau 
arătate de un om nepriceput, ale cărui descrieri caraghioase 
iţi inspirau neincredere, te făceau să-ţi baţi joc de ele și 
de puterea lor suprafirească. Ba, văzând halul în care erau 
ţinute, ţi-ar fi fost chiar scârbă să bei dintr'insele. 

Dacă acele ape vor fi având cu adevărat puteri ne- 
închipuite, nu ar fi fost oare mai înțelepţesc lucru, să li se 
fi dat o îngrijire mai deosebită, să li se fi făcut oarecare 
jaimă prin ziare, căci doară, ştiut este că «reclama e sufletul 
comerțului» ; şi faima lor, fără îndoială că sar fi răsfrânt şi 
asupra oraşului căruia Dumnezeu i le-a dăruit !2... Ce sa 

făcut oare pentru ele? Sa făcut — când so fi făcut, căci 
acum sunt putrede — nişte barăci de scânduri, legate unele 
de atele prin nişte scări șubrede — tot de scânduri, acum 
putrede ȘI rupte — ; şi apoi au fost lăsate în plata Dom- 
nului şi în grija unui moşneag nepriceput, care imparte su- 
ferinzilor apa, de unde se întâmplă şi cum se întâmplă, cu 
niște vase de tinichea, rămase, după cum spuneă chiar el, 
din vremea când în ţară se măsură cu ocaua lui Cuza | 

Oare, alte neamuri streine tot așă ar fi făcut cu nişte 
avuţii naturale atât de nepreţuite ? Fără îndoială că aceste 
ape aşa de oropsite ar fi făcut de mult ocolul pământului, 
dacă ar fi avut norocul să izvorască din pământul altor eri. 

Fiindcă noi nu ne băgăm pe bogăţiile naturale ale 
ţerii noastre, vin streinii, le văd şi se crucesc de halul mi- 
zerabil în care au fost lăsate. Pun apoi, mână dela mână, 
strâng capitaluri; şi ce n'am fâcut noi pe pământul nostru, 
fac ei, streini de această ţară, de acest pământ binecuvântat. 
lar noi..., ne mirăm în urmă că am putut fi atât de ne- 
păsători ; şi, după ce ne-au arătat alţii drumul, ni se pare 
că am fi putut descoperi și noi America. 

Abia de doi-trei ani a inceput, în sfârşit, să se mai 
desmorţească spiritul întreprinzător al Românului. 


Prin oraș. 


Lăsând apele minerale cu starea lor mizerabilă şi cu 
puterea lor supranaturală, pornirăm mai departe spre prefec- 
tură, unde eram aşteptaţi de d-nu Leon Bogdan, prefectul 
judeţului. Am intrat la domnia-sa cu toţii. După ce d-nu 
colonel Panaitescu ne prezentă pe fiecare, mulţumi d-lui 
prefect pentru măsurile luate în judeţ, în vederea inlesnirii 
excursiunii ce aveam de făcut ; apoi îi spuse cât de mult a 
fost încântat de pitorescul orașului şi al împrejurimilor, iar 
după aceea ne despărțirăm. 

Pe cât de mult ne-a încântat bunăvoința şi firea înda- 
toritoare a d-lui prefect, pe atât de puţin am fost incântaţi 
de palatul prefecturii. Cu ceardacurile lui de scânduri, atât 
sus, cât şi jos, făceă mai degrabă impresia unui han vechiu, 

bucureştean, din prima jumătate a veacului al 10-lea, decât 
a unui palat prefectorial. 

In treacăt, am admirat faţada liceului „Petru-Rareş' ; 
zic numai fațada, căci privit depe muntele Cozla, restul clădirii 
nu ni sa părut a fi la înălțimea fațadei, 

Ca instituțiuni culturale, pe lângă liceul de băeţi „Petru- 
Rareş“, Piatra-Neamţu mai are: trei şcoli primare de băeţi 
și trei şcoli primare de fete, Asemenea mai are o şcoală 


Palatul prefecturii jud: ţului Neamţu. 


primară mixtă — de băeţi şi fete —- şi o școală profesională 
de fete. Ca instituţii particulare are: o şcoală secundară 
de băeţi şi una de fete, ambele cu internat; și mai areo 
școală româno-israelită cu tot cursul complet, care este 
frecuentată numai de Ovrei. Se spune că în curând se va 
înfiinţă şi o şcoală normală de băeți. 

Dela prefectură, merserăm deadreptul la Hotel Regal, 
unde urmă să luăm masa. 


Peste Bistriţa, la Urlătoare. 


După masă, -am pornit cu toții spre podul plutitor 
din dreptul orașului, şi am trecut Bistriţa pe ţărmul celălalt, 
având printre noi şi pe d-nu Popovici, profesor de geografie 
la liceul local. 


Pe muntele ce se ridică în faţa oraşului Piatra, dincolo 
peste Bistriţa, aflarăm că este o sondă — pare-mi-se a d-lui 
Emil Costinescu — care sfredeleşte pământul de mult timp, 
doar că va dă de păcură; dar în zadar! 

Cum trecurăm Bistriţa, ne abăturăm în treacăt pe la 
bufetul din această parte a râului. Aşezarea localului eră 
minunată. Un boschet de brazi îl ascundeă privirii, făcându-l 
să răsarâ ca din pământ, la o cotitură a potecii care-l 
leagă cu malul apei. Numeroasele mese rânduite în juru-i 
ne arătară că Pietrenii cercetează stăruitor această lature 
a râului ce le udă oraşul. Mai ales seara, se petrece minuat 
aci ; din care pricină, acestei localităţi i-se mai zice şi „Chindia“. 

Dela bufet, pornirăm pe malul Bistriţei, în sus; și ne 
oprirăm în dreptul unei vâltori de apă, care, din pricina 
marelui zgomot ce-l face, e numită de Pietreni, Urlitoarea. 
Aci, ne aşezarăm pe malul apei, fiecare cum îi veni mai 
bine; şi pe când priviam cu un viu interes lupta plutaşilor 
cu valurile vijelioasei Bistriţe, ascultam și la conferinţa sub 
aer liber, a d-lui profesor Popovici: ,„Jespre forma şi construcția 
munţilor [erii- Româneşti şi în special a munţilor judeţului Neamţu“. 
După d-nu Popovici vorbi tovarășul nostru de excursiune, 
d-nu profesor George Mâior din Bucureşti : „despre importanţa 
Florei în cunoaşterea înălțimilor munţilor“. După aceea urmă 
o discuţie generală asupra punctelor tratate de vorbitori in 
frumoasele lor cuvântări. In cursul discuţiei, d-nu colonel 
Panaitescu atinse chestiunea strategică a munţilor moldoveneşti, 
punându-i în paralelă cu munţii Munteniei. Frumoasele che- 
stiuni desbătute pe malul Bistriţei au fost de-o potrivă de 
interesante pentru toţi cei ce le-au ascultat. Dela Urlătoare, 
o luarăm înapoi, către podul plutitor. 

Inainte de a trece Bistriţa spre oraș, câţiva dintre noi 
ne oprirăm să facem bae în apa rece a neobositului râu, 
care din veac de veacuri fuge vijelios din creerii munților 
la vale, fără să se mai sfârşească. Adăpostiţi de cabinele 
inșirate pe marginea apei, deasupra unor puternici piloţi de 
lemn, ne dedeă mâna să infruntăm furia spumegoaselor 
valuri ale Bistriţei mâniate. 

„Din pricina timpului prea înaintat, nu avuserăm vreme 
a vedeă mai de aproape nici una dintre numeroasele fabrici 
ale Pietrii. Ne mulţumirăm doar, să luăm cunoștință de 


numărul lor dela d-nu profesor Popovici. După spusa d-sale, 
în Piatra sunt: trei fabrici de cherestea, una de tricotaj, 
o moară sistematică, c fabrică de perii, una de scrobială, 
o fabrică de spirt, una de postav şi una de mucava. Toate 
acestea sunt pe mâinile Ovreilor, în primul rând, şi al 
Grecilor, în al doilea; de Români, nici vorbă nu e. Finanţele, 
iarăș, sunt tot pe mâinile acestor naţii. In Piatra sunt două 
bănci: Banca Bistriţei, care e numai ovreească, şi Banca 
Industrială, cu o sucursală în Târgu-Neamţu, care e mai mult 
grecească şi prea puţin românească. 

Trecând Bistriţa innapoi, luarăm drumul spre «Cercul 
Militar». Inainte de a sosi la «<Cerc:, ne mai oprirăm puţin 
la biserica «Sfântu Jon», zidită de Ştetan cel Mare. Intra- 
rea bisericii nu este prin faţă ca la bisericile din zilele 
noastre, ci printro tindă lăturalnică, în care se află mai 
multe dulapuri cu cărți vechi şi odoare de preţ, precum și 
câteva icoane fâră leat, rămase din cine ştie ce vremuri. 
Privind fumul învechit pe zidurile sfântului lăcaş, sburam cu 
gândul în timpurile dedemult apuse, părându-mi a vedea 
zugrăvindu-se pe ele întruchiparea vremurilor de odinioară, 
cu frământările și grijurile lor și cu puţinele bucurii întu- 
necate de neașteptatele urgii vrăjmăşești. Cercetarăm lăun- 
trul bisericii pe de-arândul. Un freamăt sufletesc, neînțeles, 
parcă ne pironiă locului, simțind nepotolita nevce de a 
stă la taină cu duhurile strămoșilor, ce păreau a străjui în 
fiecare ungher al dumnezeescului lăcaş. Dar. ., temându-ne 
să nu înnoptăm, ne aduserăm aminte de o zicătoare tot 
din bătrâni: ccălătorului îi stă bine cu drumul 1...» 

Părăsind sfântul lăcaș, o pornirăm cu toţii, întinsă, spre 
« Cercul militar». 


La casele Domniței Elena Cuza. 


Până să luăm drumul spre M-rea Bistriţa, noua ţintă 
a călătoriei noastre, eu, cu câţiva ofițeri mai puţin obosiţi, 
ne duserăm să vedem casa în care şi-a petrecut vieaţa de 
domniţă fără tron, prima voievodiţă a Țerilor Române-Uhite, 
Doamna Elena Cuza. Casa nu eră tocmai așă departe de 
«Cerc». Clădirea în care locuise blânda domniţă eră atât 

de modestă, încât nici nu-ţi veniă a crede că acolo-şi pe- 
trecuse cea mai mare parte din vieaţă, fosta stăpânitoare 
a acestei ţeri. Domnița stătuse aci, cu chirie. 

Strada care văzi amurgul sbuciumatei vieţi a Princi- 
pesei Elena Cuza, se numiă Aurora. Nu ştiu dacă acest 
nume ii fusese dat într'adins, sau din întâmplare. 

In fundul aceleeaşi străzi, al cărei capăt se curmă pe 
malul Bistriţei, erau casele d-lui Teodor Rosetti, fratele 
Domniței ; şi poate numai spre a fi în apropierea fratelui 
său, mândra stăpânitoare de altădată a Ţerilor Române a 
fost mai voioasă a părăsi palatul său pentru nişte case cu 
chirie, din capitala judeţului Neamţu. 

Tăcuţi, ne-am reintors iarăş, spre «Cercul militar», 
frământaţi de rostul şi valurile acestei lumi aşă de făţarnice 
şi plină de atâta nestatornicie. 


Spre Mânăstirea Bistriţa. 


La «Cerc», toţi erau gata de plecare ; dar trăsurile nu 
mai sosiau. In sfârșit, când eram mai nerăbdători, în loc 
de trăsuri ne trezirăm la poartă cu un automobil lung şi 
incăpător.  Aflarăm că birjarii ridicaseră preţurile; aşă că - 
se găsise mai nimerită închirierea unui automobil care să 
ne ducă până la Bistriţa în două rânduri. Asemenea se 
hotări ca soldaţii ce ne insoţiau să vie la mânăstire pe jos, 
având de mers o distanţă numai de 4 kilometri și jumătate. 

La primul transport, ne-am înghesuit in automobil vreo 
șase inşi, printre cari eram și eu; și, cu bagajele — clae 
peste grămadă —, am pornit-o în goana celor douăzeci cai 
putere pe şoseaua Bistriţei. Mie — o spun drept — din pri-: 
cina atâtor şi atâtor nenorociri provocate de automobile, 
nu prea îmi plac plimbările cu astfel de trăsuri. Şi când 
vedeam acea goană nebună, şi mai vedeam şi numeroasele 
căruţe încărcate cu cherestea, înşirate în lungul drumului, 
când pe-o parte, când pe alta, parcă mă uitam cu groază 
ca, la şerpuiturile repezi ale automobilului, să nu ne trezim 
de-a berbeleacul peste vreo căruţă, sau stâlciţi ca strugurii 
la teasc, în vreun şanţ. Eu ziceam: «mai încet/»...; tova- 
rășii : emai repede, că 'noptăm !». In sfârşit, dete Dumnezeu 

de zărirăm şi mânăstirea. Din şoseaua principală, o coti- 
răm la dreapta ; şi, pe o frumoasă alee de plopi, înaintarăm 
spre bătrâna mânăstire-cetate, care după puţin timp se așeză 
de-a curmezișul drumului nostru, înfundând frumoasa alee 
pe care intraserăm. Cum pătrunserăm pe sub intrarea prin- 
cipală a mânăstirii, plesni o cameră dela o roată. Acum, 


Aleea de plopi ce duce spre Mânăstirea Bistriţa. 


nu ne eră de automobil, ci de restul tovarășilor noștri cari, 
in lunga lor -aşteptare, puteau să-și închipue că întârzierea 
automobilului se datoreşte cine ştie cărei întâmplări neno- 
rocite !... Pe lângă aceasta, mai eră și faptul că ziua se 
apropiă de sfârșit, şi noi încă nu eram adunaţi la un loc. 

Cu chiu, cu vai, roata fu dreasă şi automobilul îşi luă 
drumul înapoi. 


La Bistriţa. 


Domnul sublocotenent Pântea, care venise cu noi, plecă 
să facă rost de masă şi de culcare. 

Eu şi cu d-nu profesor Mâior, după ce ne urcarăm 
calabalâcul în arhondărie, pornirăm să scormonim cu ochii 
Şi cu întrebările, trecutul acestei bătrâne mânăstiri. 

Dela unul dintre călugării localnici, aflarăm că părintele 
stareț eră dus cu icoana Sfintei Ana întrun sat apropiat, 
ca să facă rugăciuni pentru ploue. Credinţa sa eră că nu 
se va puteă întoarce chiar în seara aceea, ci va rămâne în 
sat, Ştirea aceasta nu prea ne fi pe plac; dar neavând ce 
face, primirăm faptul împlinit aşă cum ne fu prezintat. 

Prima ţinţă a cercetărilor noastre fu sfântul lăcaș. 
Marea grosime a zidurilor sale — doi metri pe dearândul —, 
cu adevărat ne uimi. Interiorul bisericii aveă o împărțire 
originală. Ferestrele erau aşezate la înălţimi destul de respec- 
tabile. Zugrăveala arătă a fi fost foarte vechie, însă nu păreă 
a fi cea originală; şi nici nu puteă fi aceea, ţinând seamă » 
de jafurile şi pustiirile fâră număr îndurate de sfântul lăcaş 
în lungul vremii. Ca notă originală a împărţirii interiorului - 
eră o despărţitură în care se găsiau mormintele a câtorva 
voievozi şi oameni mari, din vremurile străbune. 

Dela biserică, pornirăm pe la celelalte clădiri ale aşe- 
zământului mânăstiresc 1). 

Eu mă urcai în clopotniţa mânăstirii, ca să vădun clopot 
mare, rămas dela Ştefan Vodă. Tocmai când eram sus, îmi sosi - 
la urechi sgomotul unei larme grozave. Câţiva băeţandri go- 
niau de zor pe scările clopotniţei, în sus, ca să tragă clo- 
potele, spunându-mi că vine părintele stareţ cu icoana Sfintei 
Ana. Mă repezii şi eu în jos, pe scară, ca să fiu părtaş 
la sosirea acestei icoane, căreia îi merge faima car fi fă- 
cătoare de minuni. In cântecele preoţilor şi călugărilor ce 
erau de faţă, icoana fu coborită din trăsură şi dusă în bi- 
serică, la locul ei. 

Domnului profesor Mâior nu prea-i plăci groaza pe 
care o băgase în toţi sosirea sfintei icoane. Mai ales, nu-i 
plăcură strigătele gălăgioase ale tuturora, vestind cât îi ţineă 
gura că... «vine Sfânta, vine Sfânta I»... 

Pe când la mânăstire se primiă cu atâta alai icoana 
făcătoare de minuni a Sfintei Ana, automobilului îi plesnise 
pe la mijlocul drumului altă cameră, la altă roată ; aşă că 
şi restul tovarăşilor noştri păţise acelaş bucluc ca şi noi, 
însă păţania le începuse mai din vreme ca nouă. 


1) De oarece, cu privire la Mânăstirea Bistriţa, voiu publică un studiu 
deosebit, nu starui așă de mu't asupra acestui dumnezeesc lăcaș rămas 
dela strămoși. 

Tocmai când incepuse să amurgească bine, zărirăm în 
capul aleei de plopi automobilul betejit de-o roată, venind 
a silă. 

Cum sosi d-nu Colonel cu ceilalți tovarăși, pornirăm cu 
toţii spre mânăstire, unde fusese așezată masa, încă de cu 
vreme, chiar afară pe pajiştea din curtea sfântului lăcaş. 
Fiind cam vânt, luarăm totul pe sus şi ne mutarăm în faţa 
bisericii. Aci eram mai adăpostiţi. 

Am ospătat curat călugăreşte, când ospătează călugării 
bine. Udătură, aduseserâm din Piatra, aşă că nu ne-a lipsit 
nimic. Sub înrâurirea măreției firii şi a sfântului simțimânt 
de dragoste către cele străbune, limbile începură să ni se 
deslege la adăpostul bătrânelor, de tot bătrânelor, ziduri 
ale mânăstirii lui Alexandru cel Bun. Par'că spiritele strămoşilor 
vorbiau în noi: atât de cald și înălțător fu entusiasmul 
ce ne infioră la evocarea timpurilor de odinioară, evocare 
făcută cu mult meșteșug, cu multă simţire, de către d-nu 
colonel Panaitescu. Privind neiînvinsa mărturie a vremurilor 
de demult apuse, stând în picioare la spatele nostru, şi vrând 
par'că să întărească şi mai strajnic credinţa noastră sfântă 
în gloria străbună, sufletul în noi, se simţiă mare, uriaş, 
nemărginit, coprinzând totul, de mândrie. 

Acele timpuri au tost evocate şi de către părintele 
stareţ, Ghenadie Carază. Tot amintirea acelor timpuri a 
fost mişcător evocată şi de către d-nu profesor Mâior ; şi, 
par'că nam putut să-mi stăpânesc simţirea, şi am mai găsit 
și eu ceva de spus...; şi cred că fiecare din cei de față ar 
fi avut multe, multe, de spus. 

Dela masă, ne-am împrăștiat, fiecare, pe la cuiburile 
ce ni se rânduiseră pentru odihnă. Cred că nimeni nu s'a culcat 
mai înainte de 12 şi jumătate noaptea. 


Noaptea pe drum. 


Tocmai atunci se repară un pod de peste Bistriţa. Din 
pricină că reparaţiile incepeau la ora 4 dimineaţa, de când 
nu se mai puteă trece peste el, fuserăm nevoiţi să ne sculăm 
și să ne gătim de drum, încă dela ora 2 noaptea. 

D-nu căpitan Dobrescu fi cel care dete semnalul de 


———_ 

sculare. D-nu profesor Mâior nu prea se îndură să se scoale; 
iar eu, aşteptam să se salte dânsul, ca să fac la fel. In 
sfârşit, sării din pat şi, — ca un om care nu dormise mai 
de loc în tren, iar acum abia dacă aţipisem un ceas, una 
peste alta, —după ce aprinsei lampa, începui să mă în- 
ţolesc pe odihnite, căscând și uitându-mă cu jind la culcuşul 
pe care-l părăsisem. 

La ceasurile trei fără cevă, eram gata cu toţii. Mul- 
țumirăm  găzduitorilor noștri ; şi, după ce ne suirăm cum 
puturăm în cele trei căruţe rostite de jandarmul local prin 
stăruința d-lui primar, pornirăm din Bistriţa în urările de 
„drum bun“ ale tuturora. 

Din aleea de plopi a mânăstirii, o cotirăm la dreapta. 
Cerul eră noros. Fiind îmbrăcaţi ca ziua, răcoarea nopții 


ne cam strângeă în spete. Căruţaşii mânau de zor, şi caii 


mergeau bine; dar noi am fi dorit să meargă şi mai iute, 
ca să ajungem mai degrabă la noua ţintă a călătoriei noastre. 
Trecurăm sate, trecurăm şi podul cu pricina ; ba mai trecurăm 
şi alte poduri, sburând când pe-o parte a Bistriţii, când pe 
cealaltă... In sfârşit începu să se lumineze deabinelea. Privind 
minunata panoramă ce se desfășură în jurul nostru, aproape 
par'că nu mai băgarăm de seamă frigul dimineţei. Limbile 
începură să ni se mai deslege; şi, cu cât lumina se 'nteţiă 
mai bine, cu atât nise părea că simţim revărsându-se peste 
noi mult dorita căldură a soarelui. Fiecare se simţiă mişcat 
de câte un colţ, de câte o panoramă, ce-i alunecă pe sub 
ochi ; fiecare aveă ceva de arătat, ceva de spus. Şi cu toate 
că începutul zilei nu ne făgăduiă un timp prielnic excursiunii, 
totuși, frumuseţile ce se perindau pe sub ochii noştrii găsiau 
în sufletul nostru, în simţirea noastră, soarele ce le lipsiă. 


La Straja. 


Odată cu prima geană de lumină, sosirăm și noi la 
Straja. 

Toată lumea dormiă ; numai Bistriţa, neobosită, vâ- 
jăiă năprasnic în vale. 

In preajma hanului la care dejugaserăm, nu se simţiă 
nimeni. Zadarnic ii dădurăm târcoale, cu gândul că ne-o 

auzi cineva şi s'o milostivi să ne deschidă, căci nici ţipenie 
de om nu se zăriă. Dacă văzurăm, vreo câţiva dintre no; 
începurăm să bocănim pe la geamuri. Nişte călători inoptaţi 
la han ne îndreptară spre odaia cârciumarului, pe care-l 
-luarăm cu asalt. După niţică trecere de vreme se indură, 
în sfârșit, şi ne deschise. 

Cum dădurăm ochii cu el, îi spuserăm să puie de ceai, 
că suntem înghețaţi. Până să vie vremea ceaiului, noi, în 

Vederea generala a Tarcăului, împreună cu fabrica de cherestea. 


frunte cu d-nu Colonel, vizitarăm fabrica de cherestea a 
Societăţii Goetz, aşezată pe malul stâng al Bistriţei. Domnul 
Franţ Cock, administratorul general al fabricii, cu cea mai 
mare bunăvoință ne dădu toate desluşirile privitoare la func- 
ţionarea maşinilor și la tăiatul lemnului; asemenea, ne 
arătă diferitele calități de material ce se fabrică, dându-ne, 
totdeodată, preţioase lămuriri asupra costului materialului 
la fabrică şi a preţului de vânzare la diferitele depozite 
din ţară. 

Cu mirare, aflarăm că metrul cub de cherestea, care 
la București se vinde cu go—10o0 de lei, costă la fabrică 
cel mult 25 lei, aşa că preţul transportului încarcă costul 
materialului aproape cu 70 la sută. 


-„ 

Dela fabrică, ne reintorserăm la han, unde luarăm ceaiul. 

In acest timp, d-nu Cock orândui să ni-se pregătească 
o locomotivă a trenului de exploatare, cu vagoanele ne- 
cesare, spre a ne puteă continuă drumul dela Straja să 
la Brateş, noua ţintă a călătoriei noastre. 

După ce luarăm ceaiul, ne îndreptarăm cu toţii spre 
stația de pornire. Până să sosească trenul, ne mai petre- 
curăm vremea cântând. 

Când toate pregătirile fură gata, ne suirăm in vagoane 


ȘI pornirăm pe Bistriţa în sus. D-mm Cock, dorind să =su- 


pravegheze personal călătoria noastră cu trenul, ne înto- 


_vărăşi în tot lungul drumului. 


Dealungul Bistriţei. 


Cât de minunată eră firea încotro ţi-aruncai ochii! 
„In mersul domol al trenului de exploatare, cu greu i-ar fi 


“putut scăpă vreun colţişor necercetat cu privirea. Eram 


vrăjii de acea sumedenie de frumuseți negrăite ce 


ne-ameţiau, şi ochii, şi mintea, şi întreaga noastră fiinţă |! 


Păcănitul regulat al vagoanelor, pufuitul obosit, par'că, al 
mașinii, vâjâitul năprasnic al Bistriţei : formau un concert 
pe care nu l-ar fi putut redă nici cel mai desăvârşit maestru, 
oricât ar fi fost el de iscusit. 

Şerpuind cu trenul, când pe dreapta, când pe stânga 
râuiui ; pironindu-ne privirea pe câte o plută ce se luptă 
cu valurile vijelioase şi pline de spume ale Bistriţei, sau 
pe câte o teşitură prăpăstioasă a munţilor, ori pe culmea 
'plină de nemuritorul verde al brazilor : înaintam din ce în 
ce mai mult în inima munţilor. Şi, pe măsură ce pătrun- 
deam mai afund în adâncul tainelor lor, rămâneam şi mai 
uimiţi, şi mai vrăjiţi, de farmecul atâtor privelişti minunate 
cuprinse între hotarele mândrei noastre Românii. 

Mergeam, mergeam într'una ; şi par'că am fi vrut să 
mergem tot mereu; să mergem pe un drum nesfârşit; să 
colindăm pământul Patriei noastre dela un cap la altul, dela 
o margine la alta, cruciș, curmeziş, în tot chipul și în toate 
colţurile : aşă de nesăţioşi ne simţiam, privind acele mi- 
nunate comori de o dumnezeească măreție. Par'că am fi 

vrut să mâncăm cu ochii, toate acele privelişti negrăit de 
frumoase ; parcă am fi vrut să prindem cu mintea pentru 
veșnicie, toată mândreţea ce se perindă pe sub văzul nos- 
tru ;... și pentru veșnicie cred că le-am prins — dacă o fi 
viaţă şi dincolo de hotarul acestui trai pământesc — , căci 
numai o stană de piatră nar fi fost mişcată, uimită, vră- 
jită, faţă de atâta splendoare dumnezeească dăruită de 
Pronie pământului Ţerii Românești. 

Nu mai aveam mult până la vărsarea Tarcăului în 
Bistriţa ; când, zărirăm venind împotrivă-ne, pe aceeașş linie 


Un transport de bușteni trecând pe podul de peste Bistriţa. 


pe care noi înaintam, un transport de buşteni. Dacă ne-am 
îi aflat la vreo cotitură a liniei, o ciocnire ar fi fost de ne- 
înlăturat. 

Nu de multă vreme, pe apa Bolovănişului, mai sus de 
schitul Tarcău, se întâmplase o ciocnire între o locomotivă 
pe care se aflase chiar administratorul exploatării, şi între 
un transport de buşteni aduşi la vale pe nişte vagonete 
fără locomotivă. Una din victimele acestei ciocniri fu chiar 
administratorul exploatării. 

Pe valea Tarcăului. 


La gura râuleţului Tarcău, făcurăm popas. Folosirăm 
această clipă de oprire, spre a ne abăteă puţin pe la păs- 
trăvăria d-lui Porumbaru. Trecurăm Tarcăul pe o punte cam 
şubredă ; iar, după aceea o cotirăm la stânga, pe malul 
opus al râului. Albia Tarcăului eră dată, dealungul, pe din 
două, fiindu-i cursul spintecat printrun parapet făcut din 
bolovani de piatră şi închegat cu var negru. In partea rezer- 
vată păstrăvăriei erau numeroase bazinuri de ciment cari 


Vederea castelului de apă al lazului Elena. 


se scurgeau unul intr'altul şi în cari, păstrăvii, erau păstraţi 
şi crescuţi după vârste. 

Dela păstrăvărie, luarăm drumul inapoi, spre tren ; și, 
lăsând valea Bistriţei, o pornirăm pe Tarcău în sus. 

Apa Tarcăului este repede, poate mai repede decât 
a Bistriţei, însă e puţin adâncă; şi, din pricina numeroa- 
selor pietroae picate în calea ei, este nenavigabilă. 

Pe valea Tarcălului nu se poate merge decât numai 


dealungul albiei. 
Trenul îşi fâceă loc, cândpe un mal, când pe celălalt, 

după cum îi îngăduiă cursul apei. Pe unde albia fusese 
dușmănoasă și nu-i lăsase loc, nici pe-o parte, nici pe alta, își 
croise drum prin stânca muntelui, sfredelind-o şi urmându-şi 
calea biruitor, tot mai adânc, în inima codrilor fără hotare. 

Inaintam, înaintam mereu. Miresmele brădetului parfu- 
mau văzduhul cu balsamul lor imbătător. Simţiam redeştep- 
tându-se în noi o nouă viaţă. Soarele par'că se jucă „de-a 
vaţi ascunselea“ : când, spărgeă cu lumina razelor sale pătura 
cenuşie a norilor; când, piereă în dosul vreunui nor întunecat, 
Jăsându-ne, dornici după orbitoarea ; lui „strălucire, mai ales 
că din clipă în clipă ne aşteptam ca Dumnezeu să ridice 
stăvilarele cerului. 

Tot urcând Tarcăul, văzurăm. proectându-se în zare 
silueta măreaţă a unei mândre clădiri ce păreă a stă de-a 
curmezișul apei. Cum sosirăm in dreptul ei, trenul se opri. 


„ Clădirea, care din depărtare păreă a fi un palat vrăjit, 


din basme, aruncat în mijlocul codrilor, eră făcută mai 
toată din scânduri şi grinzi de brad; şi eră lucrată cu atâta 
meşteşug, incât rămâneai uimit, privind-o. Domnul Cock 
ne desluşi că aci este iazul Elena, un fel de instalaţie 
pentru oprirea şi adunarea apei Tarcăului, căreea i-se dă 
drumul numai când apa Bistriţei este prea scăzută, şi plu- 
tele sunt amenințate, ori a stă locului, ori a sgâriă fundul 


"albiei, sau chiar a rămâne agățate de colţul vreunui pietroi 
"răsărit din undele sbuciumatului râu. 


Poziţia acestui iaz este minunată. Albia Tarcăului, aci, 


„este mai largă. Şi 'n dreapta, şi 'n stânga râului, munţii 
se înalță măreţi până aproape de nori, mândrii de podoa- 


bele lor de brad. Acest palat se ridică intocmai ca o 
minune în mijlocul fermecătoarei naturi. Măreţia lui și săl- 
bătecia din preajmă-i, vrăjesc pe călătorul rătăcit o clipă prin 
aceste plaiuri ale ţerii. 

Un frumos pod de lemn, minunat încheiat, leagă mândra 
clădire a lazului Elena, cu malul râului dealungul căruia, 
trenul îşi plimbă povara sa. 

Costul acestei instalaţiuni, ni sa spus că trece de un 
milion. 

Dela iazul «Flena», pornirăm cu trenul tot mai sus, 
spre izvoarele Tarcăului. Urcuşul deveniă din ce în ce mai 
„anevoios şi maşina suflă din greu. După câtva timp de 


Li 


mers, băgarăm de seamă că munţii incep a fi acoperiţi 
cu pădure de fag. Abia ici-colea, se mai zăriă câte un brad 
care împestriţă întinsul făgetului. Tarcăul îşi îngustase și 
mai mult șuviţa de apă. Pietrele ce-i stăteau piedică în 
cale, erau mai numeroase și mai mari ca cele de până acum. 
Prin unele locuri, undele sale vijelioase aveau de luptat 
chiar cu colțuri de stânci. Mersul apei eră din ce în ce mai 
incolăcit ; şi tot aşă eră şi mersul trenului, care eră nevoit 
să urmeze cursul capricioasei albii a pârâului. Podurile erau 
şi mai dese. Mașina trenului pufuiă de zor, alunecând, aci 


Iazul Elena depe apa Tarcăului. 


pe un mal, aci pe celălalt, aci croindu-și drumul chiar prin 
stânca sfărâmată a muntelui. 

La o cotitură, simţirăm că locomotiva luptă mai greu cu 
vagoanele ce se ţineau lanţ după ea. Deodată, șuerături 
puternice de ţignale spintecară văzduhul. Maşina flueră şi 
se opri brusc: ieşise un vagonet depe şine. In sfârşit, va- 
gonul fi aşezat iarăși la locul lui şi ne urmarăm mersul 
mai departe, spre Brateș. 

Cascadele de apă ce-şi trimeteau spnmele în valurile 
grăbite ale Tarcăului, copacii — rupţi de furtuni, uscați de 
soare şi jupuiţi de vreme—răsturnaţi peste tot locul, pie- 

troaele uriaşe cari răsăriau aproape pretutindeni în albia 
râului spumos ce se rostogoliă la vale, răcoarea vremii, 
posomoreala cerului: tot, tot ce ne înconjură, produceă în 
sufletele noastre cele mai felurite simţiri. Nimic însă, nu ne 
desgustă | 


La Brateș. 


Sosirăm, în sfârşit, şi la Brateș. 

Aici este unul din punctele principale ale exploatării 
pădurilor din partea locului, de către Societatea « Goetz». 
in acest punct, valea Tarcăului e mai largă şi societatea de 
exploatare are tot felul de instalații, „trebuincioase atât oa- 
menilor de serviciu, cât și exploatării însăşi. Intre altele, 
are o cantină prevăzută cu tot ce-i de trebuinţă într'o gos- 
podărie, are adăposturi pentru locomotive, locuinţe pentru 


Locomotivele Soc. Găetz staționând d'asupra unui pod de peste Tarcău. 


funcţionari, o mică infirmerie pentru cei răniţi în cursul ex- 
ploarării şi multe altele. Tot aci are şi d-nu Costinescu o 
pivniţă pentru vinuri, săpată în munte întocmai ca un tunel. 
Această: pivniţă are o lungime de aproape trei sute de 
metri. Lăuntrul ei este căptușit cu pietre închegate cu var 


negru. hRăcoarea dintrinsa e in stare să deâ gata pe cel 
mai rezistent: om in douăzeci şi patru de ceasuri. 

Cum se opri trenul, ne luarăm calabalâcul și-l rândui- 
răm în cantina satului. Negustorul cantinii eră Român, mul- 
țumită legii cârciumilor. Altfel, de sigur că am fi dat acolo 
peste un Ovrei. 

Una din odăile cantinii eră îmbrăcată numai în crăculiţe 
de brad. Acolo ne fusese rânduită masa. Când văzurăm tacâ- 
murile, par'că simţirăm că foamea ne sgândăreşte mai aprig ca 
până atunci; dar, fiindcă nu eră totul gata, şi nici ora mesei. 
nu sosise, ne făcurăm că nu băgăm de seamă protestările 
stomacului. Noroc că trenul ne încărcă din nou și porni cu 
noi mai departe, mai în adâncul codrilor, spre schitul Tar- 
căului. 

Tot drumul făcut pe valea Tarcăului fi o adevărată 
călătorie printr'un colţ al Raiului. Nu ştiu cum aș putea zu- 
grăvi ca aevea frumuseţile minunate ale acestui mândru 
picior de plai! Nu ştiu cu care din ele aş puteă începe, cu 
care aș puteă isprăvi! Nu ştiu iarăşi, dacă povestirea mea 
ar fi în stare să redeă măcar o icoană cât de slabă a vieţii 
împrăştiate de fire în lungul acestui pârâu fermecat | 

De jur-imprejur, la fiecare pas, rămâneam uimiţi de 
negrăitele comori de frumuseţe ce răsăriau din fiecare colţ 
al văii, din fiecare coastă a muntelui. Chiar sălbătecia na- 
turii, sălbătecie care, câteodată, par'că te înfioră, însăş această 
sălbătecie te fermecă. 

Trenul goniă într'una, sburând depe un mal—pe altul, 
ocoliă, urcă, şerpuiă printre munţii prăpăstioşi, spintecă 
chiar munţii-— acolo unde nici podurile nu-i putuse sluji la 
nimic, nici albia răului nu-i putuse împrumută latul de palmă 
de care avusese nevoe. 

Cascade năprasnice, copaci uriași, dărâmături de munti, 
freamăt de frunze, vâjâit de ape: toate, toate, te făceau 
să crezi că viaţa ţi sa rătăcit o clipă prin împărăţia 
basmelor | 

La schitul Tarcău. 


Maşina gâfâiă de zor şi urcă, urcă mereu la deal, tâ- 
rându-ne cu ea şi pe noi. 

Peste puţină vreme, o zare mai largă se deschise ochi- 
lor şi, în sfârşit, pe o colină, în dreapta, ne răsări în faţă 
bisericuţa de lemn a schituleţului Tarcău. Trenul se opri. 
Ne coborirăm cu toţii din vagon. Din clipă în clipă, ploaia 
stă gata să înceapă. N'apucarăm să urcăm dealul, şi până 
să ajungem la pichetul grăniceresc din apropierea schitului, 
începu să pice. Umbrelă n'aveam, căci o lăsasem la Brateș, 
crezând că no să-mi facă trebuinţă. Spre a ne adăposti, 
intrarăm în locuinţa grănicerilor; dar nu stăturăm locului, 
ci pornirăm să le cercetăm rostul lor gospodăresc. Peste 
tot eră rânduială, eră curățenie. 

Dela pichet, urcarăm dealul spre schit, în a cărui ogradă 
tocmai se cosiă nişte fân. Parfumul plăcut al fânului, ră- 
coarea zilei, picăturile de ploaie: par'că ne învioră, dân- 
du-ne şi mai multă poftă de mâncare. 

Pătrunzând în curtea schitului, merserăm deadreptul spre 
biserică: o bisericuţă mică, construită numai din blăni de 
frasin, încheiate cu mult meşteşug şi cioplite numai din 
bardă. Temelia îi este făcută din zid de piatră. Zugrăvială 
nu are, ci este vopsită pe dearândul cu cenușiu. 

Bisericuța — ne-au spus călugării— este făcută cam acum 
vreo sută de ani, de către nişte schimnici retrași dela mânăstirea 
Pângăraţi. Adevăratul întemeietor al schitului se numiă Avra- 
mie. El a plecat dela Pângăraţi împins de dorul unei vieţi 
mai singuratice, mai retrase. De el sau mai prins și alţi 
călugări cari l-au întovărăşit, infundându-se aci, pe valea 
Tarcăului, în creierii munţilor. Până la transforma rea Mânăstirii 
Pângăraţi în închisoare, schitul Tarcău a atârnat tot de această 
mânăstire, al cărei metoch eră. Astăzi, însă, se adminis- 
trează singură, de către un econom. Loţi călugării cari 
schimnicesc aci sunt vreo şapte-opt; dar sunt..., curat, nişte 
morţi între vii, căci singurătatea în care trăesc, felul de 
viață pe care-l duc şi strâmtimea judecății care-i călăuzeşte, 
îi ţine incătuşaţi într'o veşnică stare dei inapoere. ŞI, păcat, 
căci unii dintre ei erau oameni tineri, cari ar fi putut să 
ducă o viață mai omenească! 

După ce cercetarăm bisericuţa, atât pe dinnăuntru, cât 
şi pe dinafară, merserăm să vedem pe cel mai bătrăn că- 
lugăr al chinoviei. Acesta fusese pe vremuri stareţ al schi- 
tului; însă, din pricina vârstei inaintate—peste 80 de ani— 
a fost desărcinat de această slujbă, rămânând grija condu- 
cerii schitului în seama economului. 

Aş fi vrut să stau mult de tăinuit cu bătrânul călugăr; 
aș fi vrut să-i destram întregul caier al vieţii sale; să aflu 
tot ce ştiă — dacă sar fi putut; însă, răpăiala d'afară şi 
faptul că rămăsesem aproape singur în schit, mă făcu să-l 
părăsesc mai degrabă decât aş fi dorit. La plecare, îi cerui 
ca amintire, un toiag din cele multe pe cari le aveă într'un 
ungher al chiliei, spunându-i că-mi va face trebuinţă când 
nu mă va mai urcă maşina trenului pe munţi, ci va trebui 
să mă urc eu singur. Bunul bătrân mi-l dete voios şi-mi 
ură : edrum bun». 

Atât grija ca să ajung mai repede la tren, cât şi pică- 
turile de ploaie, cari se înteţiau din ce în ce mai strajnic, 
mă făcură să cobor dealul în galop, căutând adăpost de 
udătură, sub acoperişul vagonului ce ne purtase de-alungul 
Tarcăului. 


Pe Bolovăniș în sus. 


In curând umplurăm vagonul cu toţii, şi trenul îşi în- 
cepu iarăş urcuşul. Astădată o luarăm în sus, pe apa spu- 
megosului Bolovăniş. 

La o cotitură, după muchia unei ridicături, mi-se păru 
că văd o altă mânăstire; şi, minunat de inghesuirea atâtor 
lăcașuri sfinte în acest colț al Judeţului Neamţu, întrebai, 
ce mânăstire mai eră şi aceea ?... Cu mirare aflai că erâ tot 
Tarcăul, dar văzut din altă direcţie. Merseserăm atât de 
mult, încât mi-se păreă că schitul depe Tarcău rămăsese 
mult, mult de tot, în urma noastră; şi, acum, când răsăriă 
iarăş la o palmă de loc de noi, îmi păreă şi mai încântător 
aşezat, şi mai plin de farmec, în luminişul ce spărgeă vălul 
nepătruns al pădurii care acoperiă acel colț de munte. 

Ploaia se înteţeă şi mai tare. Bolovănișul spumegă şi 
mai turbat. Cascadele se înmulţiau mereu, sporind cu ur- 
letul lor, vâjâitul asurzitor al apei râuleţului. 

Infruntând stânci, înfruntând bușteni, înfruntând pietroae 
uriașe: micul pârâu işi rostogoliă la vale, fără încetare, un- 
dele sale neobosite de drumul lung făcut din creierii mun- 
ţilor până aci şi neînspăimântate.- de calea pe care o mai 
aveau de străbătut încă, de aci înainte. Numeroasele poduri 
părăsite de-a curmezișul apei, buştenii rostogoliţi în albia pâ- 
râului, grinzile rupte de greutatea copacilor căraţi peste ele : 
ne făceau să ghicim desele catastrofe petrecute prin aceste 
văgăuni ale munţilor Neamţului. 

La o spărtură de munte, mai înainte de a intră pe 
un pod, văzurăm nişte şini de drum de fier prinse sub dă- 
râmăturile unei stânci. Aflarăm că aci, nu de multă vreme, 
se năruise muntele peste şinile trenului de exploatare. 

In dreptul unei cotituri a drumului nostru, o cruce ne 
trimise cu gândul la sfârşitul cine ştie cărei vieţi omenești 
ce-şi aflase aci odihna de veci, tocmai când so fi aşteptat 
mai puţin. Domnul Cock ne spuse că în acel loc se în- 
tâmplase groaznica ciocnire în care-și găsise moartea fostul 
administrator al exploatării. La auzul spuselor sale, înce- 
purăm a privi cu oarecare teamă în susul liniei, ca nu care- 
cumva să ne trezim şi noi, faţăn faţă, cu vreun transport 
de buşteni rătăciţi. Unii ne făceam chiar planul cum am 
sări,... Doamne fereşte |... intro împrejurare nenorocită. 
Teama ne eră cu atât mai îndreptățită, cu cât trenul tocmai 
atunci eşiă dintr'un cot, ca să intre întraltul. 

In sfârşit, sosirăm și la capul liniei de exploatare. Ploaia 
curgeă într'una. Am fi vrut să ne apropiem mai mult de 
lucrătorii cari se luptau să prăvălească buştenii depe poa- 
lele muntelui la staţia vagoanelor, dar ne eră teamă de 
leorcăială. Ne mulţumirăm să privim această obositoare 
muncă, din vagonul în care ne adăpostiam. 

Răsună valea de răcnetele oamenilor, vrând, par'că, 
a-şi dă puteri, unii-altora, prin chiuituri. Rând pe rând, co- 
pacii erau prăvăliţi, împinși, daţi de-a rostogolul spre sta- 
țiunea vagoanelor. Eră cu atât mai plină de interes această 
muncă a Românilor noştri, cu cât—lucru mâhnitor de altfel— 
ei, cei cari se răsfățaseră zeci de ani dearândul, în acest 
avut nepreţuit al ţerii lor, nu se gândiseră, măcar o clipă, 
ca să-l negustorească. Se socotiseră nepricepuţi ; iar acum, 
când streinii le altoiseră nepriceperea, învăţându-i cum să 

muncească, e: dovedeau că sunt niște oameni foarte price- 
puţi, luptând din răsputeri pentru îmbogățirea altora, streini 
de ţară, şi secătuind isvoarele avuţiei naţionale pe cari 
tocmai când vor fi sleite cu desăvârşire, tocmai atunci le 
vor preţui. Eră grozav de dureros să vezi cum atâtea braţe 
românești se istoviau de o muncă nimicitoare, care, lor, le 
aduceă doar îmbucătura dintr'o zi; iar celor pentru cari ei 
munceau, siguranţa unui trai imbelșugat pentru cine ştie câte 
generaţii în urma lor! Până să pornim înapoi, trenul ne 


O staţiune depe valea Tarcăului, de unde se încarcă butucii de brad. 


sâcâi multă vreme, mergând, când în sus, când în jos, pentru 
a-şi puteă formă transportul de buşteni, pe care urmă să-l 
coboare spre Tarcău. In acest timp, ploaia curgeă de zor. 
Noi, ca să ne mai treacă de urit, începurăm — cum face 
Românul la ședere — să mai vorbim, să mai spunem glume. 
să mai cântăm şi — vârt la toate —, chiar să facem poezii 
populare, întemeindu-ne pe zicala nu știu cărui mare poet 
român, — zicală isvorită din increderea in geniul poetic al 
gintei noastre —, că: chRomânul se naşie poet /» 
Fabricarea versurilor populare ne-a dat mult de haz; 

și numai mulţumită lor, puturăm alungă, şi uritul, şi somnul, 
și, mai ales, gândul foamei. 

In sfârșit, dete Dumnezeu că se isprăvi hâţâiala de 
colo-colo a trenului şi ne aşternurăm la drum, înapoi, spre 
Brateș. Ce dor ne apucase de Brateș!..., căci, când ziceam 
Brateș, înţelegream : mâncare, odihnă şi adăpost; dar adăpost, 
nu ca cel din vagon : fugiam din loc în loc și ne nghesuiam 
unii într'alţii, desnădăjduiţi că nu puteam scăpă nicăeri de 
nemilostivele picături ale ploaiei. Şi, nu ar fi fost nimic, 
acolo, câteva picături ; dar, cum o croise, par'că-şi pusese 
de gând să ne facă ciuciuleţi, nu altceva, așa de mult ne 
leorcăise! 

La întoarcere, ploaia se mai potolise. Ba, dela o 
vreme, chiar încetase cu totul. Soarele incepuse a rânji prin- 
tre nori, părând a ne zice: «[m! Vi-eră dor de mine 7]...». 

Un şuerat prelung ne dete de veste, că ne apropiem 
de Brateș. Printrun oftat şi mai prelung, vestirăm şi noi, 
stomacurile noastre, că s'au apropiat de masă. Eră ora 2, 
când trenul se opri în staţie. 


La masă, în Brateș. 


Cu toţii o pornirăm întins spre sala de mâncare. 

Totul eră gata. 

Mâncarăm împărăteşte. Toţi Brătăşenii parcă se în- 
ţeleseseră să ne inconjoare cu atâta grijă şi bunăvoință în 
cât să nu-i mai putem uită niciodată. D-nu Pitaru, șeful infur- 
meriei locale a societății Goetz şi cumnat al d-lui subloco- 
tenent Pântea — cheia excursiunii —, eră cu adevărat sufletul 
intregii rândueli făcute pentru minunata noastră primire. 

Omul, când se simte sătul şi, mai ales, mulţumit, par'că 
prinde chef de vorbă, de glumă, de cântat...; şi, dacă e 
Român,... chiar de făcut poezii. 

Clubul poeţilor, compus din d-nii sublocotenenţi Şer- 
bănescu şi Stăncescu, cum şi din rânduitorul acestei scrieri, 
și prezidat de dnu căpitan Gearâm, pentru a fi mai liniștit 
ȘI cât mai neturburat în gâlcevirea lui cu muzele, se re- 
trăsese la capătul mesei dinspre fundul sălii. Pe când cei- 
lalţi meseni vorbiau de unele şi de altele, noi ne frământam 

să fabricăm o poezie de mulțumire d-lui Cock, drept răs- 
plată — fiecare plăteşte cum poate! —a desăvârșitei pri- 
miri şi a largei ospitalități ce ne arătase cu prilejul plimbării 
moastre prin aceste colnice răsleţite în văgăunile munţilor 
Neamţului. 

Poezia fi gata; şi ne veni chefso şi cântăm, potri- 
vind-o pe una din melodiile cunoscută tuturor poeților. 

D-nu Cock rămase încântat; nu cred însă de farmecul 
versurilor, ci de truda noastră ca să-i închinăm o poezie, 
ba încă să i-o şi cântăm. Poezia avu drept rezultat o cu- 
vântare pornită cu adevărat dintro simţire curată, o cu- 
vântare prin care d-nu Cock ne încredinţă că tovărășia noas- 
tră prin codrii şi plaiurile Neamţului, că dragostea neaştep- 
tată pe care o simte, o vede, o ceteşte, în sufletele noastre 
către domnia-sa, va fi pentru dânsul, nu numai un prilej 
de plăcută amintire, ci va fi talismanul care-l va legă cu 
o curată şi adevărată simţire de mândria şi gloria oștirii 
româneşti, mândrie şi glorie pe care a dorit-o și o doreşte 
în tot momentul bravei oştiri a României. 

Ca întrun gând, noi, poeţii, incepurăm a cântă «Mulţi 
ani lrăiască 

Domnul colonel Panaitescu, cu vorbirea sa limpede 
şi cu graiul său curgător, începu a aruncă valuri-valuri de 
gândiri pline de avânt şi inchegate cu măestrie. Toţi ascultam 
în picioare spusele sale cu şart. 

Ne treci pe dinaintea minţii importanţa excursiunilor, 
nu numai din punct de vedere militar, ci şi din punct de 
vedere patriotic : spre a ne cunoaşte Patria, frumuseţile ei 
naturale ; spre a cunoaște locuitorii ţerii, firea lor, înclină- 
rile lor, credinţele, datinele, în sfârşit tot convoiul frumoa- 
selor apucături ce au mai rămas curate numai în sufletul 
și în viaţa Românilor dela ţară ; asemenea spre a cunoaşte 
şi găsi rătăcite prin plaiurile ascunse ale bogaţilor noştri 
munţi, suflete alese şi indatoritoare, cum am găsit în domnul 
Cock, administratorul general al Societăţii Goetz pentru 
România, în d-nu Pitaru, amfitrionul neobosit, şi în toţi cei- 
lalţi cari prin grija şi atenţia deosebită ce ne arătaseră, ne 
făceau să regretăm că vom fi nevoiţi a plecă din mijlocul 
unor oameni atât de ospitalieri, mai degrabă decât am 

fi dorit. 

Asociindu-ne la încheierea cuvântării d-lui Colonel, cu 
toţii am închinat în sănătatea găzduitorilor noştri. 

D-l profesor George Mâior, entusiasmat de priveliştile 
ce-i răsăriseră în cale, dealungul drumului nostru, și minunat 
de atâtea colțuri pline de farmec, câte-i văzuseră ochii prin: 
ascunzişurile neştiute ale munţilor ce ne împresurau, ne inu, 
şi dânsul, nu un toast, nu o cuvântare, ci o adevărată pre- 
legere, prin care, toate bogăţiile munţilor, toate avuţiile 
naturale ale ţerii, fură știinţificeşte rânduite și perindate pe: 
sub ochii noștri. Domnia-sa termină închinând în sănătatea 
d-lui colonel Panaitescu, căruia cu toţii îi datoram cunoaș. 
terea de aproape şi cercetarea la fața locului a acestor 
bogății pe cari, până acum, mulţi din noi nici nu le bănuiam 
pe pământul Ţerii Românești. 

Corul cântă iarăș: „Mulţi ani trăiască“! 

Domnul Cock ceru, ca amintire pipăită, să-i dăm rândurile 
ce alcătuiserăm în cinstea sa. Noi le scriserăm pe o carte 
poștală, pe care o semnarăm toţi excursioniștii ; și astfel, îi 
împlinirăm această puţin pretențioasă dorinţă, isvorită din: 
dragostea domniei-sale către noi. 

Buna dispoziţie a tuturor făcu să se scurgă vremea 
cu atâta repeziciune încât nici nu băgaserăm de seamă că 
ne apucase ora patru stând la vorbă. Aproape de ceasul 
cinci, masa luă sfârşit şi se începu încuartiruirea. 

Domnul Colonel treci în gazdă la d-nu Pitaru; eu şi 
cu d-nu căpitan Gearâm fuserăm rânduiţi a găzdui la d-nu 
Zelleni, contabilul local al administraţiei; iar ceilalți, pe la 
alte case. 

Ne luarăm, fiecare, calabalăcul, şi-l cărarăm pe la gazdele 
noastre. 

Cu toate că puhoiul norilor ce goniau prin văzduh de 
colo-colo începuse să verse ca din găleată valuri-valuri de: 
apă pe pământul abia svântat, totuș, unora dintre noi le 
veni chef de popice; și, înfruntând ploaia şi băltoacele, se 
urcară la şopronul popicăriei. Printre aceştia eram şi eu. 

Bilă după bilă, începu a sbură dealungul împrejmuirii 
de scânduri din hala popicelor. Unii dintre noi căutau să 
doboare nu numai popicele, dar chiar și pe tovarășii lor, 
mai ales când bila o luă razna dintre scânduri. Eu, mărturisesc, 
eram cel mai nedibaciu dintre jucători. 

Ploaia turnă cu găleata, cerul se întunecă din ce în 
ce mai tare, văzduhul bubuiă de tunete, fulgerile ne orbiau, 
obosiala' ne doboră, şi totuș, nu ne înduram să mergem 
pe la culcușurile noastre spre a mai domoli o leacă oste- 
neala de care ne simţiarn copleșiți. 

Fiecare, ne întrebam cu grijă, ce va fi a doua zi; mai 
ales că de-acum nu mai aveam de mers cu trenul, ci trebuiă 
să ne bizuim numai și numai pe vârtoşenia pic:oarelor noastre. 

Intr'un târziu, ne gândirăm, în sfârșit, să ne mai odihnim 
și noi o leacă, mult truditul nostru corp; mai ales că se 
apropiă vremea mesei de seara. 


In catacombele lui Bachus. 


Lăsarăm popicile în voia soartei și, prin bălroace şi 
ploaie, pornirăm a gale, fiecare spre lăcaşul său de găzduire. 

Cum mă trântii în pat, somnul mă și inhăță. Locmai 
spre şapte ore, seara, mă ri- 
dicai iarăş pe picioare. Ploaia 
se mai ostiase: lucru ce mă 
bucură. Mă dichisii cum putui 
mai bine și apoi pornii spre 
cantină. In drum, mă împiedicai 
de pivniţa d-lui Costinescu. 
Intrai într însa împreună cu alţi 
tovarăși, până în fund, unde 
erau depozitate cele mai gu- 
stoase vinuri. 

Dacă nu mă înșel numai 
pivniţa este proprietate a d-lui 
Costinescu, iar vinurile sunt 
ale cantinei din Brateş. Ale 
cui or fi fost, nu ştiu. Ceeace ştiu 
este că gustarăm şi noi dintr'in- 
sele : eu, d-nu căpitan Gearâm 
şi d-nu sublocotenent Pântea. j, sui cantiaei din Brates, adânc de aproape 

După ce ieşirăm din ca- 300 metri. Deasupra, bala de popice. 
tacombele lui Bachus, mai dă- 
durăm o raită pe scurtele linii ale Brateșului, apoi, eu o 
pornii spre d-nu Colonel — la d-nu Pitaru —,iar d-nu că- 

pitan Gearâm, la popice. La d-nu Colonel stătui puţin. 
Tocmai îşi terminase odihna și se pregătiă să iasă. Eu mă 
indreptai spre popicărie, unde — cu îndemânarea mea 
cunoscută —, când, aruncam bila peste parapet, când, 
ocoliam popicele, fără a dobori vreuna. De astădată, 
jocul fu mai interesant, prin faptul că eră şi interesat. 
Jucam pe bani: cinci parale de om! La sfârşit, cei trei-patru 
gologani, cari alcătuiau câştigul, fură daţi copiilor ce ridi- 
caseră popicile în cursul jocului. j 

Ploaia se mai potolise. Dela popice, pornirăm spre 
cantină, unde fusese rânduit să luăm şi masa de seara. 

Pela orele 9 şi un sfert eram aşezaţi iarăși la masă, 
tot cam în ordinea dela dejun. Acum, după odihnă, par'că 
eram o leacă mai învioraţi. Insufleţirea eră mai mare. Mai 
aşteptam doar pe d-na d-r Apostolidi, cu fiica și o nepoată 
a sa, pentru ca să fim cu toţii în păr. D-na d-r Apostolidi 
şi cu cele două domnişoare, fuseseră cu noi şi la masa de 
prânz. Una din domnişoare făgăduise că seara, își va aduce 
şi vioara. Această veste fu primită de mine cu mare 
entusiasm, căci îmi pusesem în gând să mai împuiez urechile 
mesenilor, sdrăngănind din vioară, ce bruma cântece ştiam 
și eu. 

Entusiasmul mi-a fost însă, zadarnic, căci domnişoara 
nu se ţinuse de vorbă: uitase! 

Masa de seara fu totașa de însufleţită ca şi cea dela 
prânz. 

De mâncare, nu mai vorbesc! 

Nici la cel mai ales birt din întreaga ţară, nam fi 
ospătat mai minunat şi nam fi avut un şir de mâncăruri 
mai bine rânduite şi mai măestrit pregătite, ca cele ce 
ne-au fost servite astădată. 

Acest ospăț fusese dat în cinstea ncastră de către d-na 
și d-nu Pitaru, 

Toţi mesenii erau însufleţiţi de cea mai bună dispoziţie. 
Nici de rândul acesta nu lipsiră cuvântările. Inceputul îl 
făcu d-nu Pitaru care ţină să mulţumească d-lui Colonel 
pentru frumoasele cuvinte spuse la masa de prânz cu privire 
la ospitalitatea de care ne-am bucurat din partea Brătă- 
șenilor. D-nu Colonel răspunse cuvântării d-lui Pitaru 


imbrăcând frumoasele sale gândiri cu cea mai aleasă formă 
a graiului. 

Muza clubului poeziei se arătă și de astădată la înălţime. 
Subiectul mulţumirilor noastre fu, de rândul acesta, d-na şi 
d-nu Pitaru, împreună cu d-nu sublocotenent Pântea, D-nu că- 
pitan Gearâm ne ceti o frumoasă improvizație poetică, în 
care eră descrisă în propoziţiuni telegrafice, excursiunea 
noastră de până acum, cu toate peripeţiile ei mai de 
seamă. 

Soldaţii ce ne intovărăşiau ţinură să ne arate că și 
ei împărtăşesc buna noastră dispoziţie. Poeziile şi monoloagele 
spuse de către unii dintr'inşi, avură mult haz; iar frumoasele 
cântece ostășeşti, pe mai multe voci, cântate cu elanul ostașului 
ce se încrede în sine, ne făceă să-i privim cu mândrie, cu 
„acea mândrie isvorită din siguranţa că viitorul şi destinele 
Neamului Românesc se sprijină pe braţe credincioase şi viteze. 

La ora 12 şi jumătate noaptea, masa luă sfârşit. Iela can- 
tină, am pornit-o spre culcuşirile noastre, învioraţi de stropii 
de ploaie ai nopţii, ploaie care par'că-şi pusese în gând să 
ne facă în ciudă, ţinând-o lanţ cu răpăiala ei nesuferită. 

Toţi ne culcarăm cu gândurile înnourate de o singură 
grijă: cum va fi timpul în ziua următoare?! 

Intrai sub plapomă rupt de osteneală. Ciuruiturile 
necontenite ale nemilostivei ploi par'că-mi făceau rău. Până 
să mă fure somnul, fulgerile orbitoare ce sferdeleau besna 
nopţii imi dădeau fioruri neinţelese de spaimă. Mă temeam 
ca bubuitul asurzitor ce cutremură firea, şi făşia ascuţiţită 
ce spintecă văzduhul, să nu facă vreo glumă proastă, venindu-mi 
în vizită prin odae tocmai la o oră atât de înaintată. Mi-eră 
frică să nu fiu martor la vreun trăsnet neașteptat. 

O bubuitură prelungă, pierzându-se în nemărginire, fu 
cea din urmă simţire pe care am mai prins-o ca prin vis, 
inainte de a adormi deabinelea. 


Spre creierii munţilor. 
Trecusem noaptea într'o odae cu d-nu căpitan Gearâm. 


Dimineaţa, ne trezirăm cam în acelaş timp. Cel d'intâiu 
mă sculai eu. Fiind cam târziu, începui a mă îmbrăcă în 

pripă. Un soldat, trimis de către d-nu Colonel, ne aduse 
vestea că suntem așteptați la cuartierul general. Cât ai 
clipi—un clipit dalea mai lungile—fuserăm gata. 

De-acum, aveam de mers mai mult pe jos. Şi ce vreme 
lapovițoasă eră! Plouă de mama focului. Ca să putem ţine 
piept vânturilor și răcorii din creștetul munţilor, ne imbră- 
carăm cu ce avuseserâm mai gros. 

La opt şi jumătate fuserăm gata. Ca să dăm semne 
de vieaţă celorlalți tovarăşi, trimiserăm geamantanele înainte. 
Până a nu plecă, d-nu Zelleni, găzduitorul nostru, ne invită 
la câte o cafea cu lapte. După ce luarăm cafeaua, mulţu- 
mirăm gazdei pentru buna primire; apoi o pornirăm şi 
noi —haida-haida—pe urma calabalâcului. La conacul ge- 
neral erau cu toţii, în păr, afară de noi. Aci ne aşteptă 
alt ospăț. Călăuziţi de credinţa Românului, că două mâncări nu 
strică, şi gândindu-ne la cât aveam de întins spre piscurile 
munţilor, ne așezarăm din nou la mâncare. Cafea cu lapte, 
cozonaci, smântână, smeură, păstrăvi afumaţi, vin: nimic 
nu rămase neincercat Când fu vorba de păstrăvi, ei stă- 
tură cei mai în cinste la toţi mesenii. 

Pe când noi mâncam de zor, afară plouă cu băşici. 

Spre nouă şi jumătate, vremea se mai linişti. Loţi 
începurăm să ne pregătim de drum. Fiecare aveam câte 
un ciomag cu bold de fier la vârf; numai d-nu profesor 
Mâior nu vru cu nici un chip, să se deslipească de bastonul 
său din București. 

După ce ne luarăm bun rămas dela Brătăşenii cari 
erau de faţă la plecarea noastră, pornirăm spre inima mun- 
ţilor Neamţului. 

Eră Vineri; şi, nădăjduiam că Sfânta Vineri s'o milos- 
tivi cu noi şi ne-o feri de ploae, lăsându-ne să înotăm doar 
prin noroiul potecilor de munte. Cu tot timpul protivnic, 
pe faţa fiecăruia se puteă ceti buna dispoziţie. Unii începurăm 
chiar să şi cântăm, dar..., cam cu gura altuia: drumul eră 
greu şi obositor, iar băltoacele ne stăteau în cale, mai la 
fiecare pas. 

O luarăm — haida-haida — dealungul albiei Tarcăului, 
pe o prelungitură de poiană. O bucurie amestecată cu 
oarecare teamă, se revărsă par'că in sufletele noastre, când 
zărirăm primele raze ale soarelui străbătând printre norii 

plumburii ce acoperiau toată zarea. Bucuria ne eră prici- 
nuită de nădejdiea că în curând vom vedeă pe cer vâlvoarea 
orbitoare a uriaşului astru; iar teama ne-o dă grija că 
aceste raze singuratice or fi premergătoarele vreunui potop 
de ploaie ca la munte. Restiraţi: unii înainte, alţii în urmă, 
înaintam, când sărind băltoacele, când mergând deadreptul 
prin ele. Tarcăul vâjâiă de zor. Ingroşat de apele ploaiei 
ce-şi oprise zăgazurile abia cu revărsatul Zorilor, sbură 
vijelios la vale. Răcoarea dimineţii eră plăcută, dar simţiam 
că ne cam strânge în spete. 

Pe măsură ce inaintam, oboseala mersului ne încălziă. 
Mergeam-mergeam, cu teama în suflet să nu se ridice iarăș 
stăvilarele cerului. Dar.., de ce ne-a fost frică, n'am 
putut scăpă. Pe la zece şi douăzeci de minute, începu iarăș 
să cearnă. Mersul ne eră acum şi mai greu; totuş, dam 
inainte, căci naveam ce face. 


Pe valea Aţei. 


Cum ajunserăm la vărsarea râuleţului Aţa în Tarcău, 
lăsarăm albia Tarcăului să-și urmeze cursul său; iar noi o 
cotirăm la stânga, pe valea Aţei. 

Mergeam cu toţii, mai mult tăcuţi: fiecare tăinuind 
cu gândul său. Când şi când, răsăriă din lungul șirului 
câte-o vorbă, câte-o glumă, câte-o întrebare, cari eră numai 
decât înghițită de răpăiala ploaiei ce se inteţiă din ce în ce. 

Mai multe râmături de porci mistreți, presărate în 
calea noastră, făcură pe unii să-şi pipăie revolverele. Eu 
nu  avusei ce pipăi, căci revolverul meu îşi făceă voiajul 
în geamantan, fără să fie părtaş la emoţiile mele de turist 
neinfricoşat. Cât despre geamantan, luase de mult calea 
Bicazului, noua ţintă a drumului nostru. 

Albia Aţei nu e largă. Ea este supusă văiei care des- 
parte cele două culmi ale munţilor ce o mărginesc. Din 
pricina capricioaselor şerpuituri ale şivoiului de apă ce-i 
urlă în fund, călătorul se vede nevoit, mai la fiecare pas, 
să treacă depe un mal pe altul, fie pe câte-o bârnă aşezată 
din mal în mal, fie pe câte un pod ce ameninţă a se 
prăbuşi în fundul văiei cu trecător cu tot, fie chiar prin 

apa repede şi rece a pârâului. Munţii, prin unele locuri, 
incep chiar din malul apei. Aci cu povârnișuri repezi, aci 
cu pante domoale, ei merg de spintecă norii cu coamele 
lor ce par a nu se maisfârși. Prin unele părţi, lasă văiei 
câte o leacă de câmp. In altele însă, o gâtue atât de mult 
incât abiă au pe unde-şi croi cale undele repezi ce sboară 
nebune dealungul albiei pârâiașului. 

Din tăria norilor ce se framântă veşnic în jurul lor, 
piscurile munţilor privesc ţanţoşe la sbuciumul apelor 
micului pârâu. 

Primele câteva poduri aruncate peste Aţa, rămase 
incă depe vremea când societatea «Lorok» exploată pă- 
durile munţilor de prin partea locului, le trecurăm mai 
cu înlesnire. Cu cât înaintam însă, trecerea râului ne eră 
mai anevoioasă. Unele poduri, încă de multă vreme se 
prăbușşiseră în undele râului. De-a curmezișul apei rămăsese 
doar câte un buștean-doi, pe care acum, la vreme de 
ploaie, cu multă anevoinţă puteam trece, fiindu-ne grijă 
să nu alunecăm pe faţa mâsgoasă a bârnei de lemn. 
Dacă aceste resturi de poduri ar fi fost mai aproape de 
apă, tot ar mai fi mers; dar, unele din ele erau proţă- 
pite din mal în mal la înălțimi ameţitoare. Cum ai fi putut 
să-ţi încredinţezi sănătatea şi vieaţa, unor astfel de dără- 
pănături ?! 

La fiecare trecere a râulețului, mă gândeam cu ciudă 
la starea de oropsire în care fuseseră lăsate aceste poduri. 
Cu cât meşteşug şi cu câtă cheltuială or fi fost făcute; iar 
acuma erau părăsite la voia întâmplării! Nimeni nu se 
mai bagă pe ele, nimeni nu se mai îngrijește de buna lor 
întreţinere; şi cu toate acestea, cum o să li-se simţă lipsa 
când n'or mai fi. 

Cu chiu, cu vai, trecurăm de mai multe ori depe un mal 
al râului, pe celălalt. Dela un timp însă, mai din toate po- 
durile de odinioară, abia-abia dacă mai rămăsese ici-colea 
câte o bârnă de brad de-a curmezişul apei; şi acestea, pe 
unde erau, mai nu se puteau trece fără a-ţi pune vieaţa în 
pericol. Din pricina lipsei de poduri bune, dela un cârd 
de vreme începurăm a trece depe un mal al apei, pe 
celălalt aproape numai prin vaduri. 


LN N Îi RR n 


Bae pe negândite. 


Prima trecere prin vad a fost cea mai vrednică de 
interes şi totdeodată cea mai plină de haz. 

Dintr'un mal într'altul, la o înălţime de aproape cinci 
metri de-asupra apei, stă proțăpită o bârnă subţire de brad. 
Marea depărtare dela bârnă până la fundul apei mă făcu 
să caut un vad pe unde să pot trece mai cu inlesnire de cea- 
laltă parte a râuleţului. Niţel mai la deal de acest pod pri- 
mitiv, nişte pietroae ieșite deasupra apei mă ispitiră să o 
jau deadreptul peste ele, încredinţat că voiu ajunge cu 
înlesnire pe celălalt mal. Până la mijlocul apei, mersei cum 
mersei. Locmai în mijloc eră un pietroi mare, rotund, acoperit 
cun strat gros de mâsgă. Spre a face loc celor ce-mi veniau 
în urmă, mă sprijinii în băţul meu cu bold şi sării pe pie- 
troiu. Apa îmi fură piciorul în gol şi mă afundai până în 
genunchi. Căutai să mă ridic pe alt pietroi, dar îindele 
repezi al pârâului mă făcură să alunec cu amândouă picioa- 
rele. Dacă văzui, o croii deadreptul prin apă, leorcăindu- 
mă până mai sus de genunchi. Eram amârit foc, din pri- 
cina acestei băi fără de voe. Ceilalţi se prăpădiau râzând 
de bâjbâiala mea printre pietre. 

leşit la mal, îmi privii cu ciudă pantalonii picurând de 
apă. Bietele mele picioare protestau cu tărie împotriva 
nepoftitului mosafir ce pătrunsese în ghete; dar n'aveam 
ce le face! Protestul lor fu pus la acte, de către crudul 
lor stăpân. 

Eu însă, numai incepusem reprezentaţia. După mine 
veni d-nul profesor Mâior, care alunecă așă de strașnic, 
incât căzu greceşte peste pietroiui cel posnaş. Numai mul- 
țumită d-lui căpitan Gearâm, care o luase deadreptul prin 
apă, putu părăsi comodul scăunel, pe care se aşezase. 

Mai toţi luară câte-o bae fără voe. Singur d-nu că- 
pitan Dumitrescu scăpă neimbăiat. Camarazii d-sale ziceau 
că aceasta nu se datoră artei cu care călcase din piatră 
în piatră, ci unor paşi greșiţi bine. Cu toată leorcăiala, 
totuşi a fost un haz grozav la trecerea Aţei prin vad. 
Fiecare, par'că suportă neajunsul acestei băi pe negândite 
cu mai multă resemnare, ştiind că şi ceilalţi tovarăşi de 
drum nu stăteau mai pe trandafiri decât el. 

Răcoreala din ciubote parcă ne mai învioră, căci ne 
dete prilejul unui nesfârşit lanţ de glume pe seama alune- 
cărilor şi căderilor noastre în fa. Cu adevărat că... parcă 
ne trăsese aţa... unul după altul. 

Cu picioarele smorcăind în încălțăminte, ne urmarăm 
drumul mai departe. Acum însă, mergeam otova, fără să 
mai ţinem seamă că ne intră apă n ghete. Lreceam pă- 
râul prin vad ca şi cum am fi fost desculți. Par'că mergeam 
pe cea mai bătătorită potecă a munţilor, aşă de voioşi 
eram. Ne sâcâiam pe malurile Ajei de colo-colo. Pe când de 
picioare nu aveam nici o milă, de capete ne prăpădiserăm 
cu firea, căutând a le feri, fiecare cu ce puteă, de potopul 
din văzduh. | 

Crezând că luasem tot pârăul Afei în cele două ciubote, 
mă oprii pe un pietroi din cale, ca să mă descalţ. Dar..., 
când îmi scosei gheata, constatai că nu curgeă nici pic de 
apă dintr'însa : Aţa fusese suptă de ciorapi şi de poalele panta- 
lonilor. Incheieturile ghetelor începuseră a-mi rânji. Văzând 
că-mi fusese truda degeaba, îmi trăsei gheata în picior şi 
pornii repede după grămadă, căci cam rămăsesem în urmă, 

Cu toate că încă plouă, parcă ni se mai deslegaseră 
gurile. 

D-nul profesor Mâior, mai la fie care pas, găsiă câte 
ceva de spus: ba despre o plantă, ba despre un pom, ori 
despre vreun fel curios de stratificaţie a coajei pământului. 

Incetul cu incetul, toropiala în care ne aruncase zu- 
ruitul monoton al ploaiei, ne părăsi; ba unii începurăm chiar 


a. cântă, 


Printre nori. 


Norii pluteau pe povârnişurile culmilor de munţi, în- 
tunecând cu plumburiul lor zarea mândrilor Carpaţi. De 
multe ori, treceam prin ei fără să ştim, şi tocmai după ce-i 
străbăteam, îi vedeam în vale, forfăind mânioşi la picioa- 
rele noastre. 

Din dreapta şi din stânga Aţei, mici izvoare, pârâiașe 
in formaţie şi alte revărsări de apă, veniau să mărească 
undele iuți alc râuleţului; iar nouă, piedicile numeroase ce 


— 

le întâlniam în cale mai la fiecare pas, răsărite chiar ca din 
pământ. 

In lungul albiei râului, când pe un mal, când pe celă- 
lalt, se vedeau resturile terasamentului pe care odinioară 
alunecaseră mohoriţi, spre vale, bătrânii copaci ai pădurilor 
seculare ce se răsfăţaseră prin partea locului. Ani dea- 
rândul, şinele trosniseră sub greutatea uriaşilor bușteni co- 
boriţi din creierul munţilor. Tot soiul de lemnărie zăceă, 
aproape putregăită, mai in tot lungul râulețului. Copaci 
infipţi în malurile câte unei prăpăstii, bârne stând de-a cur- 
mezișul potecilor, bușteni mergând depe un mal pe celă- 
lalt: atâta doar mai rămăsese din viaţa ce stăpânise odi- 
nioară aceste ţinuturi. 

Ploaia, parcă se mai domolise. In sufletul fiecăruia 
incepu a licări nădejdiea unei îndreptări a timpului. Cu toţii 
ne dam seama că o plimbare prin creierii munţilor, pe o: 
astfel de vreme, eră o mare încercare a puterii noastre de 
rezistenţă. Eram mai bucuroși însă, ca să avem o vreme 
mai bună, un soare mai fără dinţi şi poteci mai bătătorite ; de- 
cât un timp ploios, un cer posomorit și nişte drumuri...., 
vai de lume ]...: nici nu meritau numele de drumuri. 

La întâlnirea Aţei cu pârâiașul Bourul, făcurăm un 
popas. Aşteptarăm să ne prinză depe urmă d-nu subloco- 
tenent Pântea, care rămăsese să prinză prăstrăvi. 

In punctul popasului nostru se vedeau dărâmăturile 
unui lung pod de brad, care odinioară făcuse legătură între 
cele dovă maluri ce mărgineau vadul de întâlnire al pâ- 
râiașului Bourul cu A[a. In preajma ruinelor acestui pod 
a cărui lemnărie costase mai mult decât o avere, se 
răsfățase mândră, altă dată, staţiunea de exploatare Aţa, 
a societăţei « Idrăck». Cantină, şoproane pentru adăposti- 
tul locomotivelor, case pentru funcţionarii societăţei, case 
pentru lucrători, împrejmuiri peste tot locul: făcuseră 
odinioară din staţiunea «4/4», nu o staţiune de exploa- 
tare forestieră, ci o staţiune climaterică admirată de toţi 
cei ce colindaseră munţii Neamţului prin partea locului. 
Astăzi nu se mai vedeau decât rămăşiţele podulul po- 
menit şi câţiva piloţi ieșiţi din pământ, ici-colea, pe unde 
fuseseră unele din vremelnicele clădiri ale staţiunii. 

Satul Aţa, care se răsfăţase aproape treizeci de ani pe 
malurile Aţei şi Bourului, ca prin minune se născuse, ca 
prin minune a pierit — cum pier dealtfel, toate satele în- 
temeiate de societăţile de exploatare ale munţilor noştri. 


Pe piciorul Prelucăi. 


La ora unu fără un sfert, am început adevăratul urcuș pe 
piciorul muntelui Preluca. Dela fosta vatră a satului Aţa, 
am pornit către stâna depe culmea muntelui. 

Panta anevoioasă, câteodată prea anevoioasă, numeroa- 
sele băltoace, pământul clisos al potecii, ploaia — care 
nu mai conteniă— : ne sileau ca mai la fiecare cinci-zece 
minute să facem câte un scurt popas. Domnul profesor Mâior, 
deși cel mai vârstnic dintre noi, nu vroiă să se deă nicide- 
cum învins de greutatea mersului şi de numeroasele piedici ce 
ne ieşiau în cale. Cu un ochiu se uită unde-i călcă piciorul, 
iar cu celălalt eră după cine știe ce bălărie interesantă. și 
făcea o plăcere să ne spună la ce înălțime ne aflam, orien- 
tându-se după câte-o buruiană care—ne spuneă domnia-sa 
—creşte pe povârnişurile munţilor numai la atâtea sute 
de metri-inălţime. 

Din ce ne apropiam de culmea muntelui, din aceea frigul 
se inteţia mai grozav. Eu mă luptam cu-o pelerină a d-lui că- 
pitan Gearâm. Din pricină că stăpână-su eră cam odată şi 
un sfert mai înalt decât mine, mergeam mai mult împie- 
decându-mă în poalele ei. 

Ploaia se mai potolise; iar soarele parcă incepuse 
a ne rânj iprintre nori. 7 

Am mers, câtam mers, prin colnicele sucite şi răsu- 
cite ale muntelui, strecurându-ne când prin brădet, când 
prin alte neamuri de arbori. Cam pe aproape de ora două 
după amiazi ne ajunse la urechi lătratul puternic al câinilor 
stânii. Nădejdiea că în curând ne vom odihni, ne dete puteri 
îndoite şi înaintarăm mai cu voioşie. 

In sfârşit, ieșirăm din pădure aproape rupţi de obo- 
seală. Pe chelia culmii muntelui Preluca, zărirăm stâna. 
Câinii o croiră la vale, întâmpinându-ne cu lătrăturile 
lor vrăjmășești. Erau mâniaţi că le turburăm singurătatea cu 
neaşteptata noastră sosire. 

La stână. 


I)-nul sublocotenent Pântea se desprinse din ceată şi 
o porni inaintea noastră, spre stână. Noi, cu paşi mai do- 
moliţi decât prin pădure, incepurăm a ne presără de-a 
curmezişul poienii ce pleşuviă muntele în depărtări întinse. 
Parcă eram un cârd de cocori. 

La ceasurile două, cu toţii eram în jurul sânii. Păream 
cam fi vrut s'o luăm cu asalt. Locuinţa ciobanilor eră con- 
struită din bârne de brad. Prin pereţii celor două încăperi 
flueră vântul ca la el acasă. In lăuntru ne aşteptă un foc 
straşnic. Ingheţatele şi plouatele noastre mădulare aveau 
în sfârşit, prilejul să se mai desmorţească o leacă la do- 
goarea flacărilor. 

Cum intrarăm, fiecare căutarăm câte un locșor lângă 
jarul ce trosniă în odaia largă a cășăriei. 

Cei mai leorcăiţi dintre noi, la picioare, ne scoserăm 
ghetele, şi le aşezarăm cu deschizătura înspre foc. Iar cio- 
rapii, după ce-i storserăm de apa pe care o supseseră 
din pârâiașul Aţa şi din celelalte băltoace prin cari mer- 
seserăm fără fereală, îi rânduirăm pe-o prăjină agăţată 
deasupra focului. Par'că eră o dugheană ovreească în care 
se vindeau ciorapi de toate calităţile şi de toate culorile. 
leşiau aburii din ciorapi, ca dintro mămăligă caldă, atunci 
răsturnată din ceaun. Felul cum ne prăjiam la foc, când 
cu spatele, când cu faţa, când întinzând picioarele, formă 
un tablou viu de cea mai mare frumuseţe. 

In vreme ce noi căutam a ne svântă de udătura cu 
care Milostivul ne dăruise în lungul drumului nostru, ciobanii 
făceau pregătiri să pună de mămăligă. Ciorapii goliră 
beldia căţărată deasupra focului. In locul lor fu agăţat cea- 
unul cu lapte în care aveă să fiarbă mălaiul pentru mă- 
măligă. Ni-se pregătiă o mămăligă fiartă in lapte cu unt...: 
doară eram la stână! In mai puţin de un sfert de ceas, 
mămăliga fu gata. 

Cu mămăliga întro mână şi cu brânza de burduf în 
cealaltă, ne așezarăm pe mâncate. Mămăliga ne fusese 
împărţită în nişte bliduri de lemn şi eram nevoiţi so mân- 
căm cu lingura. Imbucam de zor, când din mămăligă, când 
din brânza de burduf. Apa limpede și rece din bota 


64 


ciobănească, mi-se păreă de o mie de ori mai gustoasă, 
băută după acest ospăț ca în creierul munţilor, decât mi se 
păruse purtând-o în ciubote. 

D-nul căpitan Dobrescu spuse, cu multă dreptate că, 
după acest noian de grăsime,— grăsime în mămăligă, gră- 
sime în brânză, grăsime pe cămăşile ciobanilor, — numai un 
pahar cu vin ne-ar fi putut tăiă greaţa. Intre un nă- 
pârstoc cu vin şi un burduf de apă de unde se bat 
munţii în capete, ar fi ales năpârstocul cu vin şi ar fi dat cu 
piciorul burdufului. Se văită că se săturase de atâta apă; 
şi la stână avu parte tot de apă. 

Cu tot mirosul puţin îmbătător al stânii, cu toată 
soiala ingrețoşetoare a cămăşilor ciobanilor: abiă ne  în- 
durarăm să părăsim stâna, după o odihnă de mai bine de 
un ceas. 

La trei și un sfert, eram gata de drum. 

Ca semn al trecerii noastre prin meleagurile acestea, 
inainte de u ne despărți de găzduitorii noştri, ne pozarăm 
impreună cu ciobanii. 


In codrii Bicazului. 


Cât ţinu câmpul din jurul stânei, mersul ne fu lesnicios. 
Nici nu urcam, nici nu coboram. Nu departe de stână, ne 
întâmpină o droae de cai trumoși şi voinici, fugind liberi 
în largul câmpiei. Erau caii Domeniului Coroanei: semn că 
intram pe pământul altor stăpâni. Inainte de a intră în 
seculara pădure a Domeniului Bicaz, niște sunete de talance 
ne sosiră la urechi din susul stâng al drumului nostru. Erau 
talancele oilor dela o stână a Domeniului Coroanei. Culmea pe 
care păşteau oile eră cu mult mai ridicată decât aceea pe 
care se află stâna la care poposiserăm. Planul nostru fusese: 
ca să mergem şi pe acolo; dar, ţinând seamă că seara 
se apropiă, şi temându-ne să nu înnoptăm prin pădurile 
puţin umblate ale munţilor, grăbirăm mersul şi scurtarăm. 
drumul, ocolind spre dreapta de stâna regală. 

Cum dădurăm în pădure, începurăm scoborișul. Pe cât 
de anevoios ne fusese la urcat, pe atât de greu ne eră şi: 
la scoborit. La urcuş ne dureau picioarele din şale; la co-- 

boriș ne dureau, din genunchi. Când ne opriam din mers, 
parcă simţiam cum ne tremurau pulpele. Doar băltoacele 
nescurse şi rădăcinile ieşite din pământ ale copacilor ne 
mai făceau câte o poznă: unele stropindu-ne când călcam 
ca din pod, celelalte făcându-ne salunecăm, când ne lăsam 
nădejdiea mersului numai pe piciorul așezat pe ele. Mulţi 
din noi făcură chiar mătănii, din pricina acestor rădăcini 
posnaşe. Dacă pentru căruţe se poate zice: «greu la deal, uşor 
la vale», apoi pentru oameni, cu drept cuvânt se poate zice: 
coreu la deal şi greu la vale», mai ales când eşti pe munte. 

Din mila Domnului, astădată, fuserăm scutiţi de ne- 
plăcerile unui mers pe ploaie. Soarele ieşi mai cu indrăs- 
neală din nori; iar noi puturăm privi mai cu voe bună 
frumusețea priveliştelor ce ne răsăriau în cale mai la fie- 
care colț al colinelor pe cari le străbăteam. Brazii uriaşi 
presăraţi peste tot locul; verdeața inviorătoare ce ne în- 
chideă zarea; panoramele minunate ce se iviau prin câte 
un ochiu de lumină, sfredelind grosul verdeţii din preajma 
noastră ; fermecătoarele vederi ale potecilor ce se proectau 
în vale ca nişte nesfârşite alee printre namilele de brazi: 
toate ne îndulceau greul mersulu şi ne vrăjiau sufletul 
obosit de neajunsurile drumului de dimineaţă. 

Mergeam, mergeam, şi simţiam că mergem cu spor. 
De multe ori, ne trezeam fugind spre vale fără să ne fie în 
gând. Pe când la deal eram al câtelea dă D-zeu, la vale 
mă luasem la întrecere cu d-nul sublocotenent Pântea, care 
mai în tot cursul drumului fusese capul coloanei. Imi eră 
drag să merg cu dânsul, căci, fiind de prin partea locului, 
despre fiecare potecă, despre fiecare colţ, despre fiecare 
vale sau ridicătură, ştiă să spună câte cevă. 

Să tot fi fost ceasurile cinci fără un sfert, când, ne 
ajunse la urechi vâjâitul unei ape şi mai multe lătrături de 
câini. Nu mai merserăm mult, şi un ochiu de lumină se des- 
chise inaintea noastră. Din ce înaintam, din aceea ochiul 
se măriă. In curând, văzurăm ridicându-se în faţa noastră 
culmea măreaţă a munţilor dinspre Ticoş. Vâjâitul râuleţului 
din vale se înteţiă şi mai tare. O privelişte negrăit de tru- 
moasă răsări ca din pământ sub ochii noştri. Pârâul Secului 
tăiă lungul văiei, având în preajma malurilor toate fru- 
museţiile unui râu de munte. Şoseaua ce şerpuiă dealungul 

lui, precum şi culmile uriașe ale munţilor pierduţi în 
zare...: păreau asemenea unei fermecătoare vederi de pano- 
ramă privită printrun uriaş ochian. 

Povârnişul pe care ne scoboram eră repede. De bu- 
curie că va fi cea din urmă coastă, cea din urmă vaie pe 
care o mai aveam de coborit în această zi, vruserăm să-i 
ajungem cât mai degrabă la poale. Ca vântul ne pornirăm 
— cei mai tineri — înspre albia Secului; şi abia ne pu- 
turăm opri lângă vărsarea pârâiâşului dela Râpi în apa 
Secului. 

Pe malul drept al pârâiaşului dela Râpi se află un 
frumos canton al Domeniului Coroanei Bicaz. Inainte de a 
ne urmă drumul mai departe, ne abăturăm să-l vedem. 
Fiindu-ne cam sete, cerurăm câte-o oală cu apă dela gospodina 
cantonului. 

Casa şi.curtea gospodăriei erau curat întreţinute. Brazii 
semănaţi cu ordine în faţa casei, dădeau cantonului un 
deosebit farmec, mai ales fiind privit din depărtare. 


Pe valea Secului. 


După ce ne odihnirăm o leacă, pornirăm mai departe 
pe valea Secului, în jos. Priveliştea eră negrăită. Culmile 
ce stăteau strajă albiei pârâului porniau mici, atât pe-o parte, 
cât şi pe cealaltă, spre a se înălță în zare până la nori, 
pătrunzându-le tainele cu coamele şi vârfurile lor îndrăsneţe. 

Drumul ce porneşte dela cantonul din Râpi eră mi- 
nunat. O şoseă bine pietruită şi bine îngrijită, făcută din 
ordinul d-lui lon Kalinderu pe spesele Domeniului Coroanei, 
spre a înlesni exploatarea pădurilor de brazi depe Domeniu, 
mergeă dealungul pârâului, până în şoseaua Bicazului. $o- 
seaua dela Râpi se continuă pe munte în sus, tot aşă de 
lată şi tot atât de bine întreţinută. Pentru înlesnirea urcării 
şi coboririi, este frântă din loc în loc, pornind când la 
dreapta, cândla stânga, şi mergând astfel până în apropierea 
stânei din vârful muntelui Preluca. Ne eră mai mare dragul să 
mergem pe un astfel de drum. Pe unde albia strâmtă a 
Secului nu-i îngăduise să meargă în voe bună, spărsese 
muntele, și își urmase biruitoare calea ce-și croise. 

Numeroase şivoae de apă se scoborau vijelioase, atât 
depe dreapta, cât şi depe stânga Secului, venind să-i mă- 
rească puterea şi vaza în ochii uriaşelor movile de piatră 
printre care sbură ţanţoş, mândru că stăteau neclintite în 
calea lui. 

Mergeam-mergeam și tot priviam în zare, doar că 
vom mai întălni in calea noastră vreun cuib de oameni; 
dar..., de unde?l... Rar dacă întâlneam vreun om-doi, mer- 
gând în treburile lor! 

Drumul eră neted, fâră urcuşuri și fără coborișuri; 
aşă că mergeam de nici nu băgam de seamă. Totuși, nu toţi 
se ţineau de înaintaşi. După câtăva cale ne formarăm două 
cete: una în frunte şi alta în coadă, rămasă mult în 
urmă. - Mijlocaşi nu erau. Printre cei din frunte se află şi 
d-nul colonel Panaitescu, iar coada fruntașilor eram eu. 
Tot mergând, îmi veni chef de fluerat. Din fluerat în fu- 
erat, o dădui întrun marş milităresc. Băgai de seamă că 
toţi luaseră pasul şi mergeau în marş exact şi cadenţat, ca 
la oştire. Imi eră mai mare dragul când îi vedeam pe toţi 
călcând într'o măsură, fără a mai feri făgaşurile, fără a mai 
ocoli băltoacele: ca şi cum ar fi mers pe drumul cel mai 
minunat, ca şi cum ar fi fost în pas de paradă în faţa lui 
Vodă, iar nu în călătorie pe Domeniile lui. 

Setea unuia dintre noi ne strică mersul şi rânduiala 
cu care păşiam. La setea lui râvniră şi ceilalți; aşă că, bău- 
răm cu toţii din cristalul unui şipot prins întrun jgehebuleţ 
îngust, făcut întradins spre a astâmpără pofta de apă a 
călătorului însetat. 

După ce zărirăm şi pe cei din coadă apărând la o 
cotitura a pârâului Secul, pornirăm iarăş la drum. Astă- 
dată îmi mai luai ca tovarăş la fluerat marșuri și pe d-nu 
sublocotenent Șerbănescu; și inaintam de minune. Lăsarăm 
pe dreapta pârâul lui Niţă, pârâul Fundoaei, şi în curând în- 
tâmpinarăm în cale, aruncată pe partea dreaptă a pârâului 
Secul, cea mai depărtată casă a satului Secul Bicazului. 
Am mai fi avut noi încă multe lucruri de seamă de văzut; 
dar apropierea serii nu ne dete răgaz să le putem privi 
ca lumea nici pe cele ce ne ieșiau în drum. 

Ne apropiam de râul Bicaz; când..., zărirăm venind 
din susul apei un transport de buşteni al societăţii de ex- 


68 


ploatare : « Zichler». Cum, scopul nostru eră ca să mergem 
până la satul Bicaz cu trenul acestei societăţi, grăbirăm pasul. 
Spre a fi mai siguri că trenul nu ne va lăsă pe jos, por- 
nirăm înainte pe d-nu sublocotent Pântea, cu însărcinarea să 
oprească trenul; iar noi o luarăm mai domol, în aștep- 
tarea celor din coadă. 

Cum sosirăm la tren, aflarăm că maşinistul avusese 
ordin ca să ne aștepte, lucru care ne bucură. D-nu Primar 
al Bicazului ne ieși întru întâmpinare chiar aci, la întâlnirea 
Secului cu Bicazul. 

Faţă în faţă cu Secul se află satul și pârâul Hămzoaia, 
pe stânga Bicazului. Atât satul Secul cât și Hămzoaia, 
sunt nişte sate cari te atrag foarte puţin ca fel de alcătuire. 
Dacă au ceva de admirat apoi au tocmai împrejurimile lor, 
pline de un neasemuit farmec. Casele acestor sate sunt res- 
firate fără nici o noimă. Cea mai mare parte sunt mărunte 
şi lipsite de imprejmuiri, deși în juru-le răsar, ca ciupercile 
după ploaie, numeroase fabrici de cherestea. 


Pe Bicaz, în jos. 


Sosiţi la tren, ne aşezarăm — care cum puturăm — pe 
buştenii răstigniţi dealungul vagonetelor. Locomotivele socie- 
tăţii Eichler erau cu mult mai mici decât acelea ale societăţii 
Goetz. Drumul pe care o apucarăm cu trenul de exploatare 
mergeă dealungul Bicazului spre satul cu acelaș nume. 

Apa Bicazului sbură vijelioasă pe o albie cu mult mai 
largă decât a Secului. Neastâmpăratul râu eră hotărnicit 
în dreapta de culmea unui munte acoperit din poale până 'n 
coamă numai cu brădet. Muntele ce-l mărginiă către malul 
stâng eră chel. Abia, ici-colea, se zăriă câte un copac care-i 
mai umbriă pleşuvia. Cam în apropierea pârâului Buean- 
celul, începu a se acoperi şi muntele din stânga, cu verdele 
fermecător al bradului. 

Inaintam încet şi cu popasuri. Şi ne plăceă acest mers 
domol, căci ne lăsă vreme destulă ca să admirăm cu ne- 
saţiu frumoasele privelişti depe valea Bicazului. 

Sufletul, încătuşat în mrejele acestei măestre alcătuiri 
a Firii se simte neputincios a inchegă în gândiri grăite po- 

vestirea minunatelor panorame naturale ce ne răsăriau cu 
farmecul lor de basm, la fiecare colț, la fiecare cotitură! - 
Numai privindu-le, poţi pricepe vraja ce-ţi învălue sufletul 
uimit de atâta măreție! 

Fiecare picior de plai, fiecare gură de rai, fiecare colț: 
pe lângă dumnezeeasca frumuseţe cu care Firea le-a dăruit, 
își aveă trecutul său, povestea sa perindată din gură în gură, 
din vremi uitate, Şi cât farmec nu zace în povestea oricărui 
mic colţişor al pământului strămoşesc ?! Fiecare este un crâmpei 
din lunga poveste a trecutului nostru plin de sbucium și 
de nevoi; fiecare este o pagină din viaţa de odinioară a bu- 
nilor şi străbunilor noștri, ţesută clipă cu clipă, ceas cu 
ceas, an cu an, veac cu veac, şi perindată până la noi 
din adâncul altor vremi! 

Multe din locurile prin care am trecut își vor fi avut 
trecutul lor, cu povestea lor. Dar cine poate, în mersul de 
o clipă în preajma lor, să le afle toate, să le știe toate? 
ȘI, mai ales, cine se poate incumetă a le povesti pe toate, 
cu tâlc şi cu meşteşug ales, ca să intre la inima celor ce-l 
ascultă ?].. Par'că simţiam un nespus dor a mă opri în fie- 
care loc, lângă fiecare stâncă, la fiece pod, ori la fiecare 
cotitură a văiei: să bucium în largul lumii, să adun pe toţi 
în jurul meu și să-i întreb, ce au auzit, ce ştiu, despre cele 
ce se perindau pe sub ochii noștri?... Ni se păreă o vrajă 
această călătorie, sus pe bușterii, făcută în amurgul serii, 
pe valea fermecătorului Bicaz. 

Acum, când îmi aştern amintirile ce mi-au rămas din 
această călătorie, când colind cu mintea iarăși drumul stră- 
bătut de mine și de tovarășii mei, cari au știut a-mi sădi 
în suflet cea mai curată simţire de prietenie: am impresia 
că retrăiesc din nou dulcile clipe de odinioară. Parcă mă 
văz alunecând lin depe un mal pe celălalt; par'că aud pă- 
cănitul regulat al micelor vagonete; parcă simt răcoarea 
crescândă a serii. 

Dela o vreme, apa Bicazului începu a fi spintecată în 
două printr'un puternic zăgaz aşezat în lungul râului. Şivoiul 
de apă smuls din albia Bicazului se intorceă iarăși la matcă, 
tocmai la fierăstrăul dela Piatra Corbului, al Domeniului 
Coroanei, după ce puneă în mișcare noianul de maşini al 
fabricii de scânduri. 

Aşă, spintecat, Bicazul trăieşte şi face slujbă, fără să 
se simţă mai ostenit ca în vremea pe când eră întreg în 
tot lungul lui. 

Alunecând dealungul râului, nu eşti furat numai de 
minunăţiile Firii; ci tot atât de mult iţi este furat sufletul 
şi de frumoasele legende ce se leagă de localităţile înşiruite 
în lungul lui. Din toate poveştile ce mi-au trecut pe subt auz, 
două mi-au rămas mai bine întipărite în minte. Acestea 
sunt: legenda Poienii Tătarilor şi a Pietrii Corbului. 


Legenda Poienii Tătarilor. 


Se spune că în vremurile dedemult, pe când trăiă 
Ştefan-Vodă, năvăliseră Tătarii în ţară. Tot jefuind în 
dreapta şi în stânga, o parte a năvălitorilor ajunse cu 
jaful până în valea Bicazului. 

Nişte plăieşi de-ai lui Ştefan le simţiră apropierea. Ei 
se frământară ca să găsească un mijloc spre a-i face să 
se întoarcă indărăt. Planul le fi gata. Câţiva se așezară 
în dosul unor copaci uriași, cu săgețile la arcuri, având 
cu ei şi vreo trei buciumași; iar ceilalţi trecură apa Bi- 
cazului, pitulându-se şi ei in dosul unor copaci, tot cam 
cu atâția buciumaşi. Când se apropiară Tătarii de ascun- 
zătoarea Moldovenilor, o ploaie de săgeți porni asupra 
liftelor ; iar buciumașii începură a răscoli măruntaiele co- 
drilor cu hauetul buciumurilor. Tătarii, crezând că au dat 
piept cu oastea lui Ştefan, se ingroziră. Cum nu vedeau 
pe nimeni, şi neindrăsnind să meargă înainte, o croiră de 
fugă pe unde veniseră, urmăriţi de săgețile Moldovenilor. 
Cum dădură ochii cu grosul celorlalți Tătari, le spuse că 
Ştefan e pe urmele lor şi, cu toţii, o porniră îngroziţi, 
inapoi, spre ţara lor. Prăzile şi robii luaţi, au rămas în 
voia Domnului. Toţi se grăbiau să iasă mai degrabă din 
culcuşul ghiaurului de Ştefan, despre a cărui vitejie mersese 
faima peste nouă ţeri şi nouă mări. Așă scăpă ţara de 
Tătari. 

Locului unde sa intâmplat ciocnirea între ătari şi 
săgețile moldoveneşti, i-a rămas numele de Poiana Tătarilor. 

Legenda Pietrei Corbului. 


Piatra Corbului are o poveste tristă. Se spune că de 
mult, de mult de tot, trăiă în munţii de prin partea locu- 
lui o domniţă care fusese gonită dela curtea părinţilor săi, 
fiindcă făcuse dragoste cu un fecior de boier şi rămăsese 
îngreunată. Domnița se sihăstri în munţi şi după câtăva 
vreme dete naştere unui cocon. Incă depe când se retră- 
sese in munţi, se alipise pe lângă ea o căprioară care de a- 
semenea născuse, insă puiul ei fusese ucis de un vânător. 
Mai cu laptele dela căprioară, mai cu rădăcini şi ierburi, 
domniţa îşi trăiă zilele de azi pe mâine părăsită, și aproape 
uitată de toţi. 

Feciorul de boier, care necinstise pe domniţă, fugise 
şi el dela curtea domnească, spre a scăpă de urgia lui 
Vodă. De multă vreme, el eră în căutarea domniţei, dar 
n'o găsise nicăeri. 

Intr'una din zile, tot hoinărind prin munţi, întâlni în 
calea lui căprioara domniţei şi se luă după ea cu gândul ca 
so omoare. Căprioara o croi de fugă spre culcuşul stă- 
pânei sale; dar, mai înainte de a ajunge la culcuş, vână- 
torul o încolţi în piscul Pietri Corbului şi c'o săgeată o 
răpuse. Tocmai atunci treceă prin văzduh în sbor un corb, 
care croncăni feciorului de boier: «Ce-ai făcut fiu de lele; 
ai omorit căprioara domniţei pe care ai necinstit-o |.. Fe- 
ciorul de boier trimise atunci, o săgeată în pieptul corbului, 
care se rostogoli pe piscul ce-i poartă numele, bles- 
temându-l să naibă parte de bucurie în tot restul vieţii. 

Domnița, văzând că nu i se mai întoarce căprioara, 
porni în căutarea ei cu copilul în braţe. Peste câtăva vre- 
me găsi căprioara ucisă. Doborită de durere şi scârbită 
de viaţă, se hotări a-şi curmă zilele asvârlindu-se depe 
Piatra Corbului în apa Bicazului împreună cu copilul său. 
Tocmai în clipa în care domniţa se prăbuşiă depe vârful 
piscului, fu zărită de feciorul cel de boier; dar.., eră prea 
târziu ca să mai poată împiedecă nenorocirea. 

Amărit, şi ne mai având pentru ce trăi, se hotări a 
se aruncă şi el după domniţă în spumele Bicazului; şi, zi- 
când: «Corb blestemat, bucură-te că ţi-se împlinește bles- 
temul |», îşi făcu vânt depe creasta muntelui. De atunci, 

zidului prăpăstios de piatră ce stă neclintit în calea Bica- 
zului abătându-i apele, poartă numele de Piatra Corbului. 

Dar, câte poveşti nu se leagă de fiecare colț al 
scumpei noastre Ţărişoare| Şi ce bine ar fi, dacă tot ce 
se aude, tot ce se află dela unii și dela alţii, sar aşterne 
pe hârtie şi sar împrăștiă în lume, atât pentru știința 
oamenilor de astăzi, cât şi pentru a celor ce-or să vie! 


In satul Bicaz. 


Puțin mai sus de Piatra Corbului încep a seresfiră rarele 
case ale satului Bicaz. 

Cum mergi cu trenul pe malul stâng al apei Bica- 
zului, ai o privelişte minunată apropiindu-te de Piatra Cor- 
bului. Ai părerea că vei intră cu trenul în stânca dreaptă 
ce stă ca un perete în calea râului. 

Cum ne apropiarăm de minunatul munte, o cotirăm la 
dreapta pe un pod lucrat cu multă măestrie. 

Pe malul drept al apei se află fierăstrăul de cherestea 
al Domeniului Coroanei Bicaz: «Piatra Corbului». Aproape 
amurgise ; și, lumina electrică se aprinsese atât la fabrică, 
precum şi la celelalte instalaţiuni ale Domeniului Coroanei. 

La Bicaz, toate aşezămintele Domeniului sunt luminate 
cu electricitate; şi, după cât știu, această înlesnire este 
rânduită pe toate Domeniile Coroanei din întreaga ţară. 

Cu toate că Domeniul Bicaz face exploatări întinse în 
pădurile sale, nu-şi are trenul său cu care să-și transporte 
buştenii din afundăturile munţilor. Aceste transporturi sunt 
făcute de sătenii depe Domeniu, cari sunt angajaţi la acest 
fel de muncă în tot cursul anului, cu toate că sunt mai 
scump plătiţi decât ar fi costat transportul cu locomotivele. 
Zice-se că aceste sacrificii sunt fâcute de către Administraţia 
Domeniului Coroanei, numai spre a dă de lucru sătenilor. 

Trenul cu care veniserăm eră alsocietăței «Eichler». A- 
ceastă societate îşi aveă aşezate toate instalaţiile trebuincioase 
fasonării bradului, mult mai în vale de cât Domeniul 
Coroanei Bicaz. Ea exploatează păduri streine de cele ale Do- 
meniului. Unele din aceste păduri trec chiar peste granița 
ungurească. 

Se înserase; aşă că nu puturăm gustă farmecul satului 
Bicaz decât prin zăbralnicul din ce în ce mai des al nopţii. 

Deosebirea între Bicaz și celelalte sate ale munţilor 
Neamţului mi sa părut a stă numai în faptul că Bicazul 
are casele construite cu multă îngrijire, pe când casele 
celorlalte sate sunt construite după cum îi tăiase puterile pe 
cei ce le stăpâniau. Incolo, nici Bicazul nu iese din nota 
celorlalte sate de munte: case rare și formând un lanţ 
nesfârşit pe malurile vreunui râu sau în lungul vreunei 
vâlcele. 

Datorită numeroaselor case —cea mai mare parte având 
un stil neaoşș românesc—construite de Domeniul Coroanei, 
cu un deosebit gust, atât ca exterior, cât și ca interior, Bi- 
cazul pare a fi un mic și drăgălaș orăşel. 

Sosiţi în dreptul podului din mijlocul satului, ne co- 
borirăm cu multă trudă depe bușştenii pe cari ne aşezaserăm. 

Pâlcuri-pâlcuri, urmăriţi de privirile trecătorilor dornici 
să ştie ce rost avem noi pe acolo, pornirăm înspre lăcașul 
de cină: o cârciumă cooperativă întreţinută de obştia satului 
şi îndrumată de Administraţia lomeniului Coroanei. Inima 
satului este cuprinsă mai ales de numeroasele clădiri ale 
Domeniului Coroanei, înșirate, și pe-o lature și pe cealaltă 
a drumului ce tae râul Bicazului şi merge dealungul Bis- 
triţei. 

Ajunşi la cârciumă, luarăm măsurile trebuincioase în 
vederea mesei de seara. După ce se hotăriră locurile pe 
unde aveă să înnopteze fiecare, pornirăm cu bagajele spre 
căminurile de-o noapte ce ni-se rânduiseră. 

D-nu Colonel fu găzduit intruna din odăile alăturate 
sălii tearului. In aceste odăi locuiă provizoriu Şeful Dome- 
niului, domnul Armăşescu, de oarece la casele unde eră 
sediul Administraţiei, tocmai se fâceau niște reparaţii. 

D-nu căpitan Gearâm şi cu mine, fuserăm rânduiţi a 
a găzdui la reședința Administraţiei Societăţii «Eichler» ; 
asemenea şi d-nu căpitan Dumitrescu. 

Cum sosirăm la căminurile noastre, primul gând ne 
fu să aruncăm depe noi ţoalele leorcăite de ploaie şi 
năduşeală, şi să ne schimbăm. pe cât cu putinţă, chiar şi 
de haine. Răvărșşirăm geamantanele până în fund, și în 
sfârşit, ne simţirăm mai altfel după ce ne premenirăm cu 


rufe şi haine svântate. Cu ghetele o păţirăm mai rău, căci 
erau ude şi pe dinafară şi pe dinăuntru. Căutarăm să rostim 
de prin vecini vreo pereche cu imprumut, cel puţin până la 
masă şi 'napoi. In sfârșit, dete Dumnezeu de găsirăm. D-nu 
căpitan Gearâm încercă vreo patru perechi de ghete, și 
abia nemeri o pereche care i-se potrivi. 

Când furăm gata, dichisiţi din cap până în picioare, 
cum dăduse D-zeu, pornirăm spre masă. Acolo erau toţi 
în păr; numai noi, Fichlerienii, lipsiam. Cina se incepu cu 
aceeaş însufleţire ca şi cele de până acum. Peripeţiile că- 
lătoriei, feldefel de glume, cutreerau masa dela un capăt 
la altul. Doar cuvântările lipsiră ; încolo, fie de oboseală, 
fiecă or fi fost mâncările cu adevărat minunate, ne sătu- 
rarăm mulțumitor. 

Dela masă, pornirăm a gale, să privim Bicazul sub far- 
mecul luminii electrice. In drum, ne abăturăm o leacă pe la 
sala de cetire a satului, unde găsirăm câţiva fruntași din loca- 
litate ; iar de aci pornirăm, fiecare, spre culcuşurile noastre, 
căutând să ne reintregim puterile, pentru alergătura din ziua 
următoare. Când va fi adormit fiecare, nu ştiu; însă, dela 
masă am pornit la ora unsprezece şi jumătate. Că vor fi fost 
unii cărora le va fi plăcut să mai privească cerul înstelat 
al Bicazului, după o alergătură ca aceea pe care o făcuserăm : 
se poate. Eu știu însă, că noi, cei dela Fichler, la două- 
sprezece și jumătate, ne plimbam prin alte lumi. 

Ziua următoare, Sâmbătă, 23 lunie, ne scularăm cât 
puturăm mai de dimineaţă Astădată, ne luarăm încălțămintea 
noastră, înapoind-o pe cea împrumutată. Ghetele mele rânjau, 
pielea de dinnăuntru se deslipise, boturile se scofâleiseră 
și abia mai mă încăpeau. Domnul căpitan Gearâm se luptă 
cu cismele un sfert de ceas până le văzu în picioare. 
Domnul căpitan Dumitrescu, mai prevăzător, işi luase deacasă 
două perechi de ghete, aşa că avu cu ce să se schimbe. 

După ce mulţumirăm gazdei, luarăm drumul spre câr- 
ciuma unde mâncaserăm de cu seară şi unde fusese hotărit 
să luăm cafeaua cu lapte. Şi astădată, sosirăm cun bob 
zăbavă : ceilalţi aproape terminaseră de mâncat. Imbucarăm, 
şi noi, în grabă, şi pornirăm după grămadă. Pe când 
tovarăşii mei vizitau teatrul, eu mă repezii la școala de 

meserii, ca să văz progresele ce se pot face la o școală 
„sătească de meşteşuguri. 

Dela școala de meserii, pornii pe urma tovarășilor 
mei. Înainte de a-i ajunge, mă oprii puţin şi pe la teatrul 
sătesc. Sunt încredinţat că multe orașe de seamă ale ţerii 
noastre, sar simţi mândre să aibă un teatru ca cel din 
Bicaz. Din păcate însă, mare parte a teatrelor din provincie 
par a fi mai mult niște șandramale de bâlciu, menajerii, 
panorame, orice-i pofti; numai teatre, nul D-nu director 
al şcoalei de meserii imi spuse că în fiecare Sâmbătă seara, 
precum şi în ajunul sărbătorilor, se dădeau în sala teatrului, 
reprezentații de cinematograf. Cheltuelile de întreţinere a 
teatrului și a cinematografului erau făcute pe seama Admi- 
nistraţiei Domeniului Coroanei. 

„Pe la baia sătească, nu mai mă abătui, de oarece 
grosul tovarășilor mei se depărtase de nu se mai zăriă. 
Aflai însă, că de dimineaţă, câţiva. tovarăşi făcuseră câte-o 
bae caldă. 

Luându-mi rămas bun dela d-nu director al şcoalei de 
meserii, zorii pasul după ceata din frunte. Abia o  prinsei 
pe la jumătatea drumului. După o bucată bună de mers, 
sosirăm la staţiunea de unde urmă să pornim din nou cu 
trenul spre creierii munţilor. 


Spre graniţă. 


După câtăva aşteptare, trenul fu gata. Noi luarăm loc 
pe nişte bănci-vagonete, — aşezaţi spate în spate—, iar d-nu 
Colonel se sui pe platforma locomotivei. 

Un fluerat prelung ne vesti că pornim spre tărâmuri 
necunoscute. După obişnuitul clănţănit, convoiul vagoanelor 
se aşternu lin la drum. 

Soldatul fotograf, uitându-și pe un buștean din curtea 
fabricii aparatul fotografic, sări din tren şi o croi de goană 
înapoi. După o sumedenie de chiote şi semnale, trenul se 
opri să aştepte pe posnașul uituc. 

Odată urcat şi el, pornirăm iarăș pe fermecătoarea 
vale a Bicazului. “Trecurăm pe lângă locul de întâlnire al 
Bicazului cu Bistriţa. Văzurăm din nou Piatra Corbului, Po- 


iana Tătarului. Sosirăm la Secul Bicazului, și urcarăm-urcarăm 
tot mai sus, lăsând în stânga şi în dreapta noastră văi mi- 
nunate, păduri bătrâne, munţi uriași şi toate frumuseţile 
negrăite pe cari darnica Natură le-a aruncat în acest colț 
fermecat al pământului “Ţerii Românești. 

Trenul găfâiă de zor, şi urcă nepăsător faţă de po- 
doabele Firii, ce se resfăţau mândre pe o parte şi alta 
a liniei fierate. 

La Tașca, maşina cu care veniserăm se schimbă. In 
locul. ei fi trecută o altă maşină, construită într'adins pentru 
urcuşul pantelor repezi. D-nu Colonel lăsă platforma loco- 
motivei şi veni printre noi. Dela Taşca în sus, urcușul se 
făceă din ce în ce mai repede şi mașina înaintă mai cu ane- 
voinţă. Trecurăm printre satele Neagra și Floarea. Pe cât 
de frumos eră verdele fermecător al munţilor dinspre 
Floarea, pe atât de plăcut eră surul sălbatec al celor ple- 
şuvi de arbori, dinspre Neagra. Cele mai numeroase râuri 
izvorau și umpleau apele Bicazului, venind dinspre stâncile 
lipsite de verdeață ale Neagrăi. 


Dealungul graniţei. 


Dela gura pârâului Licoș, o pornirăm pe graniţa dintre 
Transilvania şi Ţara-Românească. Mai merserăm ca preţ 
de zece minute pe valea Bicazului şi apoi o cotirăm spre 
dreapta tot pe graniţă. luând-o astădată pe valea Chisirigului. 

Hotarul dintre noi şi Transilvania, în această parte, 
il formează albia pârâului Chisirig, care se varsă tot în Bicaz. 

Trenul mergeă chiar pe muchiea văiei şi, cu toate că eram 
cu spatele înspre vale, când îmi aruncam ochii într'acolo, îmi 
ziceam cu groază: lDoamne, fereşte de vreun răsturniş! 
Tocmai în apa Chisirigului ne-am fi oprit. Şi răsturnişul nu 
eră lucru peste putinţă, mai ales că şinile trenului erau aşa 
de apropiate, că 'n orice moment convoiul de vagoane 
îşi puteă pierde balansul, prăvălindu-se în vale, cu noi, cu tot. 

Mergeam, fiecare robit de gândurile lui. Maşina aruncă 
jar de foc pe nări — vorba poveştilor. Din ce înaintam, 
urcușul deveniă mai anevoios şi locomotiva suflă mai cu 
putere. Scânteile ce ieșiau pe coșul ei fâcură câteva posne, 

unora dintre noi, găurindu-ne: la unii hainele; la alţii pe- 
“lerinele; iar mie, ciuruindu-mi umbrela. La ficeare miros de 
cârpă arsă, ne uitam speriaţi, unii la alții, întrebându-ne din ochi, 
care din noi mai primise vizita vreunei afurisite de scântei. 

In sfârșit, dete Dumnezeu de sosirăm la ultima staţie 
a acestui tren: la Chisirig. Aci eră doar un simplu canton 
sub îngrijirea unui slujbaș ungur și a soţiei sale. Lemnele 
destinate fierăstraelor societăţii Fichler erau aduse din munți, 
aci, cu funicularul; iar dela Chisirig, în vale, erau duse cu 
vagonetele, cari, de multe ori merg spre fierăstrae, pâvă 
pe la Tașca, chiar fără maşină. 

Dela Chisirig în sus, ne hotărirăm a urcă muntele cu 
funicularul. Unchiașul pe care-l luaserăm dela Taşca spre 
a ne călăuzi, ne cam tăi€ curajul, pomenindu-ne numerca- 
sele întâmplări nenorocite, petrecute cu acest funicular. 
Totuşi, mai mult datorită nestrămutatei hotăriri a d-lui Co- 
lonel, căzurăm la invoială cu toţii, ca să urcăm muntele 
cu funicularul. 

In vreme ce noi ne frământam timpul în, dreapta şi 
în stânga, așteptând să pornim, Ungurul dela canton 
se dă de ceasul morţii, vorbind cu conducătorul funicularului 

-pe ungureşte — ca să fie cu băgare de seamă, să iă 
toate măsurile, spre a nu se întâmplă vreun accident. 
Toate acestea ni-le tâlmăciă d-nu profesor George Mâior, 
care ştie bine limba ungurească. 

Faţă de atâtea măsuri, faţă de atâta îngrijorare, spun 
drept ca fusei cuprins de teamă, mai ales când aflai că 
nu de mult, se întâmplase pe această linie un accident 
nenorocit: cu morţi și schilodiţi. Fiecare ne cercetam tăcuţi 
— unii pe alţii—, par'că ne-am fi întrebat: <aveţi cu adevărat 
indrăsneală, ori vă prefaceţi curagioşi, de ochii noştri?l». 

In sfârşit, se auzi venind din sus o huruială şi, de 
după un cot de măgură, apărură mai multe vagoane cu 
buşteni. Ungurul cantonier, cobori repede treptele canto- 
nului, a cărui clădire e ridicată pe o muchie a muntelui, 
la vre-o zece metri înălţime d'asupra locului de staţionare 
al vagoanelor. Cum sosi jos, începu să strige ca să ferim 
in lături, spre a nu se întâmplă vreo nenorocire, când s'o 
rupe funia de sârmă. Cum se opriră vagoanele, se incepură 
pregătirele pentru formarea transportului ce aveă să ne 

urce pe noi în vârful muntelui dintre Bistre. Toţi dădurăm 
năvală să supraveghem lucrările şi măsurile luate pentru 
asigurarea vieţii noastre. Unii cercetau odgonul de sârmă, 
dacă e vechiu, ori dacă e ros; alţii dădeau fel de fel de 
sfaturi în privinţa legării vagonetelor ce aveau să ne 
urce pe panta repede a muntelui din susul Chisirigului ; 
şi, fiecare îşi găsiă de treabă imprejurul celor ce lucrau 
la buna rânduire a transportului. Unii, făceau pe nepăsătorii, 
însă tot.se aplecau şi cercetau legăturile, după ce oamenii 
de serviciu le gătiseră ; alţii își arătau teama chiar pe faţă 
şi indemnau ca mai bine să urcăm muntele pe jos. 

Vagoanele fură gata. Ungurul cantonier se hotări ca 
să meargă cu noi. El începu să răcnească, de jos, ordine 
după ordine —in ungureşte—nevesti-si. Femeia -omunică 
prin telefon, celui ce conduceă mersul funicularului, toate 
măsurile orânduite de bărbatul său. 

La alegerea locurilor fu o tocmială de-ţi eră mai mare 
hazul. Fiecare căută să apuce un loc mai ferit sau mai 
puţin periculos. Eu m'am aşezat în primul vagonet, care 
eră încărcat cu o mulţime de pietroae spre a ţine odgonul 
de sârmă pe traseul liniei funicularului. “Tot pe primul va- 
gonet s'au mai aşezat şi câțiva ofiţeri, iar restul călătorilor 
au luat loc pe alte două vagoane din urmă. D-nu Colonel 
sa așezat pe ultimul vagon, spre a ne fi nouă ca pildă 
de adevărată netemere. 


Spre piscul munţilor, cu îunicularul. 


Urcuşul începu. Toţi ne ţineam cu grijă şi ne uitam 
cu teamă ca să nu păţim ceva. Odgonul funicularului eră 
nou. Şinele însă, erau foarte neingrijit întreţinute. Inaintea 
mea, cu picioarele pe funia de sârmă, eră aşezat Ungurul 
cantonier, care—par'că într'adins—ne teroriză cu povestirea 
accidentelor întâmplate pe linie, cum şi a celor ce-ar fi 
cu putinţă să se întâmple. Nemilosul cantonier ne spulberă 
mângâetoarea credință că suntem mai în siguranţă decât 
tovarăşii noştri. El ne povesti că dacă— Doamne fereşte |— 
Sar întâmplă ca vagoanele din urma noastră să se des- 
prindă de vagonetul pe care ne aflam noi, apoi am puteă fi re- 


peziţi cu atâta forţă de unul din malurile ce mărginesc 
linia funicularului încât nam mai aveă răspas nici să ne 
gândim la ceeace sa întâmplat. De unde până aci, duceam 
grijă numai de pielea noastră, începurăm să ne îngrijim şi 
de aceea a tovarășilor noștri, căci din desluşirile Ungurului 
înțeleserăm că nici unuia dintre noi nu i-ar fi mers bine 
în vreun caz de accident. Acum nu ne mai uitam numai 
la legăturile vagonului nostru, ci ne interesam tot atât de 
aproape şi de legăturile dintre vagonul nostru şi celelalte 
vagoane din urmă. Urcam-urcam de zor. Panta ce ne ră- 


Linia funicularului ce scoboară spre Bistra. 


mâneă în urmă părea ca o prăpastie sub picioarele noastre, 
iar noi, păream suspendaţi deasupra ei. 

Pe deasupra câteunei văi, sau pe deasupra albiei câte- 
unui pârâiaș rătăcit prin sfârcurile munţilor, simţiam că viaţa 
ne-ar fi fost şi mai în primejdie dacă sar fi întâmplat vreun 
accident în astfel de locuri. 

Nu ştiu starea sufletească a celorlalţi ; ştiu numai că pe 
mine mă podidiau mii de gânduri şi de grijuri, nu atât 
izvorite din teama ce o aveam pentru viaţa mea, cât din 
grija celor lăsaţi acasă: copii şi nevastă. 

Până am ajuns sus, pe vârful muntelui, par'că — vorba 
bătrânească — a fost o mie de ani. Numai când văzui 
că povârnişul pe care-l urcam se îndulceşte o leacă, și 
când panta se netezi de-abinelea, numai atunci, grija în- 
cepu a mi-se mai risipi. Când pusei piciorul iarăș pe pă- 
mânt, tusei cu adevărat sigur că viaţa mea nu mai atârnă 
de capriciile unei funii de sârmă. 

După ce părăsirăm vagonetele, merserăm să vedem 
mașina care ne târise spre culmea muntelui atâta cale. 
Doriam să vedem uriașul colac de sârmă de capătul căruia 
stătuse atârnată viaţa noastră mai bine de o jumătate de 
ceas: la unsprezece și un sfert, porniserăm dela cantonul 
Chisirig ; la douăsprezece fâră un sfert, ajunseserăm sus. 

Maşina din vârful muntelui 'eră pusă în mișcare de un 
motor puternic şi serviă amândouă pantele muntelui : atât 
pe cea dinspre Chisirig, cât şi pe cea dinspre Bistra. Panta 
dinspre Chisirig eră cea mai lungă. 

Spre Bistra am pornit-o pe jos, căci mecanicul nu se 
încumetă a ne girantă soliditatea funiei ce serviă această 
pantă, fiind veche şi ruginită mai pe dearândul. Ni s'a spus 
că depărtarea dela motorul funicularului până la cantina din 
Bistra nu eră mai mare de opt sute de metri, aşa că o pu- 
team face pe jos. Toţi fuserăm mai bucuroşi să coborim 
panta cu picioarele, decât să fim frământaţi iarăş de emoţiile 
urcușului. Cu atât mai mulţumiţi împărtăşirăm această pro- 
punere, cu cât, acum, ne puteam dă seama în liniște de 
frumuseţile pe cari Firea le rătăcise prin aceste chiotini de 
munte. Vederea zării dinspre Bistra eră plină de un farmec 
de basm. Şinele funicularului, terasamentul lui, podurile 
presărate în lungul liniei, copacii seculari ce străjuiau de-a 
dreapta şi de-a stânga: ne vrăjiă privirea dusă departe- 
departe, in dumnezeeasca nemărginire. 

Cu câtă mulţumire coboram cu toţii, cu sufletul liniştit 
din partea vreunei întâmplări nenorocite. Simţiam răvărşin- 
du-ni-se firea de cea mai curată desfătare : de acea dum- 
nezeească desfătare pe care numai în inima naturii poţi so 
simţi şi s'o preţueşti după măreţia ei. 

Această coborire fi o adevărată sărbătoare sufletească, 
după clipele de sbucium înăbuşit, pe cari le trăiserăm puţin 
mai de vreme. Ni-se păreă că fuseserăm în ghiarele unei 

mari primejdii din care scăpaserăm ca prin minune. 
In sfârşit, la orele douăsprezece şi zece minute, so- 
sirăm în Bistra, 


La cantina din Bistra. 


Cu toate că mai tot drumul îl făcuserăm cu trenul, şi 
„numai petecul de vale dela maşinile funicularului până în 
Bistra il merseserăm pe jos, totuş nu ne simţiam tocmai 
odihniţi; ba ne eră şi o foame—cum zice vorba româ- 
„nească— : foame de lupi. 

Cum sosirăm la cantina din localitate, ochii ne fură 
după locul unde ni-se întinsese masa. Nu visasem cine ştie 
ce masă îmbelșugată, mai ales aci, în buricul munţilor; ne 
gândiam însă, ca să imbucăm orice s'o găsi, numai să ne 
astâmpărăm flămânzeala. 

In sfârşit, ne aşezarăm şi la masă. Curăţenia, rându- 
iala şi minunatele mâncăruri ce ni se pregătiseră, aproape 
să ne facă să credem că nu ne găsim în văgăunile mun- 
ţilor, ci în cel mai de frunte restaurant din Bucureşti. 

Domnul Pavel Chihaia, stăpânul cantinei, în loc să fie 
un om potrivit sălbăticiei codrilor unde negustoriă, eră, dim- 
potrivă, de o voioşie neîntrecută. Firea, par'că-ţi păreă mai 
înveselită, mai puţin sălbatecă, stând la taifas cu acest om 
între două vârste. Eră un nesecat isvor de glume şi de 
ghiduşii pline de mult duh. Atâta veselie şi atâta cuviinţă 
am găsit în acest negustor răsleţit în fundăturile munţilor 
"Neamţului, cum de multe ori nu găseşti nici la negustorii 
din chiar inima târgurilor celor mai de. frunte. 

Masa ce ni-sa servit la. Bistra ar fi fost vrednică de 
cel mai faimos banchet ce s'ar fi dat în cinstea cuivă. 

Când ospătezi bine, par'că şi corpul, şi spiritul, sunt 
mulţumite. Voia bună pe care o întâlniserăm pretutindeni, 
ne făcu să simţim cea mai aleasă mulţumire sufletească, 

In cursul mesei, buna dispoziţie ne-o arătarăm prin câteva 
cuvântări. 

Cel dintâi vorbi d-nul colonel Panaitescu, despre 
activitatea didactică şi economică a tovarăşului nostru, 

d-nul Mâior, profesor de ştiinţele agricole la Şcoala supe- 
rioară de agricultură dela Herăstrău, la Seminarul Nifon şi la 
alte instituţii. 

D-nu profesor Mâior mulţumi d-lui Colonel pentru 
măgulitoarea atenţie ce i-a arătat, precum şi pentru neaş- 
teptatul interes cu care i-a urmărit activitatea. După aceea 
se avântă pe terenul specialităţii sale şi ne făcu o adevărată 
lecţiune asupra celor constatate de domnia-sa prin aceste 


După masă, la cantina din Bistra. 


pământuri ale Moldovei. Termină, urând sănătate d-lui 
Colonel şi voioşilor săi însoțitori. 

Luând cuvântul din nou, d-nu Colonel vorbi cu mult entu- 
ziasm despre ideia introducerii şcoalelor de adulţi in cazărmi, ideie 
propagată şi susţinută de mine, rânduitorul acestei po- 
vestiri. După ce făcu o admirabilă paralelă între rolul 
şcoalei şi al armatei, ură deplină isbândă gândului înălţător, 


20. AN 
al căruia ţel este: /uminarea oștenilor lipsiţi de învăţătură. Ase- 
menea, ură ca acest gând, realizat, să dăinuiască în lungul 
vremilor viitoare, înfruntând şi stăvilind ignoranţa, cu aceeaş 
seninătate cu care Ceahlăul infruntă, stând neclintit, veşnica 
furie a frământărilor văzduhului. 

Mulţumii d-lui Colonel pentru inimoasele cuvinte aduse 
în sprijinul ideiei introducerii şcoalelor de adulţi în cazărmi 
şi-l rugai ca să susţie şi pe viitor cu autoritatea şi căldura pa- 
„triotismului d-sale, ideea căreia domnia-sa, cel diîntâiu, i-a 
deschis calea înfăptuirii, punând începutul primei şcoale de 
adulți pentru ostaşi, în regimentul său. 

In buna dispoziţie generală, cina luă. sfârşit. 

După ce terminarăm cu masa, ieşirăm cu toţii în faţa 
cantinei, spre a privi mai liberi pitoreştile frumuseți ce se 
desfăşurau sub „ochii noștri. Acum, după ce scăpaserăm de 
torturile foamei, chiar colţurile cele mai sălbatece ale 
Firii ni se păreau mai încântătoare. 


Spre Poiana Sură. 


In sfârşit, sosi dinspre Poiana Sură, şi trenul ce aveă 
să ne ducă până în apropierea Ceahlăului. Aflarăm că în- 
târzierea sa — căci sosise cu întârziere — se datoriă ruperii 
osiei unui vagon. 

Pe la orele trei se începură pregătirile pentru rându- 
irea trenului şi a vagonetelor ce urmau să pornească îm- 
preună cu noi spre Poiana Sură. Mai aveam un crâmpei 
bun de mers cu trenul. La trei şi douăzeci, pornirăm dela 
Bistra în urările de «bun drum» ale familiei domnului Chihaia. 

Această plimbare cu trenul fu tot aşa de minunată şi 
plăcută ca şi cele mai din nainte. Minuni de privelişti se 
răsfăţau : în dreapta, în stânga, în faţă, în urmă, în toate 
părțile. Ochii noştri nu se mai săturau privind. Verdele 
brazilor, prăpăstiile munţilor, cristalinul izvoarelor, strălu- 
cirea soarelui, vâjâitul apelor: toate, toate te fermecau. 

Farmecul acesta eră cu atât mai încântător, cu cât 
il gustam pe îndelete, în mersul domol âl trenului, iar nu 
rupându-ne picioarele prin hălăciugi şi mătăciniş. 

Buna dispoziţie stăpâniă pe toţi. 

In timp ce glumele curgeau din toate părţile, trenul 
mâncă drumul de zor. Şi eram la largul nostru pentru 
glume, căci domnul Colonel nu eră printre noi: se urcase 
pe platforma mașinii. Dela un cârd de vreme ajunserăm, 
tot mergând, printre nişte munţi pe unde odinioară, focul 
pârjolise păduri întregi. Cercetând, aflai că în urmă cu vreo 
cinci-șase ani, un foc năprasnic doborise copaci uriași și 
desbrăcase falnicii munţi de verdeaţa lor cea plină de viaţă. 
Focul, se spune că luase, naştere din Transilvania şi că pă- 
trunsese şi la noi, fără să ţie seamă de somaţiile de oprire 

Poiana Sură cu o parte din muntele Ceahlău. 


ale grănicerilor. Se vede că fusese pârjol mare, căci ni-se 
urise de când mergeam cu trenul prin zona pârjolită. Când 
ne-am dat jos în valea Poienei Sure, încă nu se sfârşise 
cu stârvurile pârlite ale brazilor rămaşi în picioare, fără viaţă, 
din vremea incendiului. 


Pe culmile Pietrei-Sure. 


Privit de jos, din vale, vârful Piatra-Sură, ce ţine de 
masivul Ceahlăului, se înălţă în toată măreţia sa. In stânga: 

un munte aproape sterp, al cărui nume nu l-am putut află, 
la dreapta: panta domoală a muntelui Butca Neagră, aco- 
perită până 'n creștet cu veşnicul verde al bradului ; între 
ele : prelungitura văiei Poiana Sură ; iar sus, în împărăţia 
norilor, ca nişte turnuri de cetate, răsfățându-se în bătaia soa- 
relui : vârfurile ascuţite ale masivului Ceahlău, dintre cari 
cel mai înalt şi mai ascuţit în acest capăt al bătrânului 
Pion, eră Piatra Sură. 

Atât de mult mi-a plăcut această priveliște, incât ră- 
măsei de ceată, ca s'o schiţez pe carnetul meu de călătorie, 
de oarece fotograful nostru terminase plăcile de sticlă pe 
cari le luase la plecarea sa din Bicaz; aşa că mă mulţumii, 
cel puţin, cu silueta acelei încântătoare vederi. 

Tovarăşii mei se depărtaseră deabinelea. Mă  văzui 
silit dar, să mă iau şi eu după ei, căci altfel aşi fi fost 
ameninţat să le pierd urma, de oarece începuseră a se a- 
fundă în desișul pădurii din poalele muntelui Butca Neagră. 
Mersei de zor, fără ca să slăbesc din ochi pe d-nul căpitan 
Dumitrescu, care eră în coada convoiului de excursionişti. 
II prinsei, i-o luai pe alături şi zorii ca să ajung pe cei din 
frunte. Acest zor mă făcu să gâfâi mai strajnic decât lo- 
comotiva ce-mi găurise umbrela, urcând valea Chisirigului. 

„Pe unde o luaserăm noi, poteci nu prea se zăriau; dar 
se cunoşteă că mai mersese pe-aci şi altă dată, like: 
Călăuza noastră mergeă în frunte, alături de d-nu sublocote- 
nent Pântea care-l ţineă de scurt, ca să nu ne facă să ră- 
tăcim drumul. Nu 'ncepuserăm urcușurile bine şi simţirăm ne- 
voia popasurilor, cât mai dese. 

Dela un cârd de vreme lăsarăm şi umbra de potecă 
pe care porniserăm şi o luarăm otova prin hălăciuga de 
crăci, peste buştenii putregăiţi — doboriţi de furtuni din 
cine ştie ce vremuri —, călcând la voia întâmplării, când 
în gol, când pe câte o piatră ce o luă la goană de sub 
picioarele noastre. Poporul începu să murmure, mai ales 
când văzu că drumul pe care o luaserăm eră cât p'aci să 
ne întoarcă iarăş la locul de unde plecaserăm. 

Tot cotind, tot urcând, ba alunecând, ba târindu-ne, 
ori mergând deabuşelea : sosirăm lângă peretele stâncos al 
vârfului Pietrei Sure. Aci, făcurăm un popas mai lung. Panta 
prăpăstioasă ce se deschideă la picioarele noastre ne înfioră. 

Peretele drept ce se înălţă dela noi în sus, cât puteai vedeă 
spre nori, ne îngroziă. Bolovanii de stâncă prinși din loc 
în loc pe peretele pietros al muntelui şi lipiţi par'că numai cu 
mușchiul care de veacuri, crescuse la încheieturile lor, ni 
se pâreă că stăteau gata să se deslipească de stânca u- 
riaşă sub care ne odihniam şi să se prăbușească peste noi. 
Priviam cu teamă acea movilă năprasnică de piatră, şi-mi 
ziceam : «Doamne, fereşte d'un cutremur!» Mă gândiam la 
bieţii tăietori cari doboară şi coboară acele namile uriașe 
de brazi, tocmai din creştetul muntelui, până la poalele lui. 


O prăpastie depe coasta Ceahlăului. 


Câtă trudă, câtă muncă, câte schilodeli, până să-i vază ieşiţi 
din această încâlcitură de ramuri, şi trecuţi peste trunchiu- 
rile uriaşe ale copacilor prăbuşiţi din alte vremuri — mai 
la fiecare pas — în lungul şi latul pădurii! Noi aveam nu- 
mai câte o pelerină, şi unii nici atât, şi cu toate acestea ni 
se păreă că ducem pietre de moară în spate. Incepuse 
să-mi pară rău că împrumutasem o pelerină dela d-nu că- 
pitan Gearâm, căci vai de capul meu cât mă canonii cu 
ea. O împachetam în tot chipul; o schimbam, când peun 
umăr, când pe celălalt; o luam, ba pe o mână, ba pe 
cealaltă : doar că nu i-oi simţi greutatea. Mai mă mân- 

gâiam şi eu la popasuri, căci, atunci, o aşterneam jos şi 
mă odihniam pe ea. | 

De unde, la inceput eram printre fruntaşi, acum rămă- 
sesem printre codași, şi mă tot intreceam cu d-nu căpitan 
Dobrescu, care, când mi-o luă înainte, când mă lăsă pe 
urmă— vorba ţiganului—; totuş, în urma noastră mai aveam 
pe domnul căpitan Dumitrescu, care, când eră panta mai 
grea, «la fiecare pas se odihniă câte un ceas». 

Dela un cârd de vreme, mai primirăm printre noi 
— codaşii — un nou tovarăș dintre cei ce voiau să se ţină 
de frunte: pe d-nu locotenent Bădulescu. Eră grozavă re- 
volta noastră, a gardei din coadă, pe călăuză, că nu știuse 
un drum mai dumnezeit. Cu toate astea, urcam înainte, căci 
naveam ce face: să te întorci înapoi, nu eră chip; 
să stai pe loc, rămâneai de ceată; aşa că —firar ce ar 
fi fost — ne puseserăm în gând să ne vedem de drum înainte, 
măcar de-am fi mers numai deabușelea. 

Când să ne apropiem de coama ce începeă din Piatra 
Sură şi mergeă spre cel mai ridicat punct al Ccahlăului 
— Pionul —, făcurăm un popas mai lung, căci d'ale scurte fă- 
cuserăm mai la fiecare pas. Aci, predominam cu privirea 
toată panorama munţilor ce-şi inălţau coamele în largul zării 
noastre. Numai priveliștea ce ne fermecă ochii dela locul 
nostru de popas, merită o muncă de trei ori' mai mare ca 
aceea pe care ne-o răpise urcușul de până acum. La spate, 
aveam stânca cenuşie, ce se ridică dreaptă spre nori, a 
Pietrei Sure; in vale, în jos, îţi ameţiă privirile panta pră- 
păstioasă ce dădea în Poiana Sură, presărată din loc în loc cu 
câte un pui de brad, pantă pe care, când am privit-o de sus, 
ne-am minunat cum am putut-o urcă: aveă o aplecătură 
aşa de mică încât abiă te puteai ţine pe brânci urcând-o; 
şi noi, totuş, am urcat-o. Câtă teamă nam simţit ur- 
când povârnişul repede al acestei prăpăstii; câte pietre 
nu ne-au alunecat de sub picioare, mergând vâjâind până 
în valea depărtată şi făcând într'o clipă drumul pe care noi 
ne chinuiserăm aproape un ceas ; câţi copaci n'am desrădă- 
cinat, agăţându-ne de ei, fie când alunecam, fie când vroiam 
să scurtăm drumul cu încă un pas spre culmea Pietrei Sure.|... 
Dar, în schimb, acum ne desfătam privirea peste culmi şi 
văi, vitând neajunsurile întâmpinate în lungul urcuşului. 

In fața cerului nemărginit, pierdut în mijlocul noianului 
de stânci uriaşe, mă vedeam atât de mic, atât de neînsemnat, 
încât nimic nu mi-se pări în acele clipe mai grozav ca 
nimicnicia mea !.., 

Până la culmea muntelui, nu mai merserăm mult. La 
ora patru şi douăzeci de minute, porniserăm din valea 
Poienei Sure; iar la cinci şi jumătate, ne-ajutase Dumnezeu 
de sosiserăm pe culmea muntelui. Cu câtă mulţumire priviam 
valea din ceastălaltă parte a culmii! Panta eră mai do- 
moală şi mai puţin periculoasă. Acum, începui a mă avântă 
printre cei din frunte. Mai de-a berbeleacul, mai pe spate, 
când strecurându-mă pe sub trunchiurile copacilor doboriţi 
Jos de vreme, când luând-o dealungul sau de-a curmezișul lor, 
mai cățărându-mă de-o cracă, mai isbindu-mă de alta, ori alu- 
necând de-a vălătucul după vreo piatră ce-mi fugiă de sub 
picioare, cu chiu cu vai: prinsei depe urmă pe călăuză. 
Pădurile prin cari mergeam acum nu fuseseră exploatate, 
aşa că înaintam mai cu înlesnire printre bătrânii brazi din 
această parte a muntelui, de cum merseserăm printre cei 
tineri din partea cealaltă. Numai copacii— foarte numeroşi— 
căzuţi dealungul şi de-a curmezişul pădurii, ne stânjeniau 
o leacă ; în colo, toate mergeau strună şi noi înaintam de 
zor. Cămășile ne erau leoarcă de năduşeală, totu nu ne 
sinchiseam: mergeam cu grabă, căci se apropiă noaptea ; 
şi până la Durău, mai aveam de întins. Dacă nu ne-ar fi 
împiedicat leşurile brazilor căzuţi, am fi mers cu mai multă 


inlesnire. 


Masivul Ceahlăului și legendele lui. 


Dete Dumnezeu de ieşirăm, în sfârșit, iarăş la loc 
liber. Astădată, lanţul Ceahlăului se ridică măreț în faţa 
noastră, în toată splendoarea lui. Din talpa poienei în care 
pătrunseserăm, se înălță drept ca un perete lanţul de stânci 
uriașe ce formează catena Ceahlăului. Ca o cunună sălbatecă 
se ridicau aproape în tot lungul masivului, năprasnicele ţu- 
guiuri de piatră ce-i dădeau acea formă bizară, când erau 
privite din depărtare. Par'car fi fost un grilaj gigantic, 
presărat cu colţi de stâncă ascuţiţi, de vreun uriaş ce-şi 

va fi avut palatele dincolo de nepătrunsul zid de piatră. 
Brazii singurateci, semănaţi de întâmplare la subţioara 


Cetatea Ceahlaului. 


vreunei stânci lipite de peretele muntelui, păreau din de- 

părtare ca nişte fire de pae; şi cu toate acestea, trebuie 
să fi avut, de aproape, grosimi respectabile. 

Prin puzderia de nori ce se plimbau în juru-i, se ridică 
falnică « Panaghia» sau «Stânca Fecioarei», înălțându-se în- 
tocmai ca o piramidă măreaţă pe vârful căreia nu sa 
odihnit decât vulturul şi de fruntea căreia nu sa atins 
decât suflarea vântului şi stropii ploaiei. 

Credinţa localnicilor este că duhurile ce sălăşluesc pe 
acest vârf necălcat de picior omenesc au puterea supra- 
firească de a risipi norii şi a schimbă timpul. 

Nu departe de Panaghia se ridică Vârful Toacăi, cel 
mai înalt punct al Ceahlăului. Pe acest vârf se spune că voie- 
vodul Mihail Sturza ar fi ridicat o cruce; ; pentru care pri- 
cină, nam putut află. 

După Panaghia şi Toaca, unchiașul care ne călăuziă 
începu a-mi înşiră un noian de stânci, fiecare cu numirea 
şi legenda sa. 

Astfel, despre «Stânca Dochiei», mi-a spus că acea 
stană de piatră ar fi însăş fata lui Decebal, care, văzând 
că tatăl său este biruit de Impăratul Traian, fugi şi se as- 
cunse în munţii Moldovei, făcându-se ciobăniţă. Traian, 
aflând că e frumoasă ca o zână, o urmări până în munţi 
şi vroi să o ia cu el, ca să și-o facă soţie. Ea, nevrând să 
se însoţească tocmai cu un păgân, se rugă de Dumnezeul 
ei ca so prefacă în stană de piatră, cu turmă cu tot. 

In apropierea «Stâncii Dochiei» sunt o mulțime de 
stânci mai mici, cari se crede că ar fi fost oile Dochiei. 
Din această pricină, li-sau dat numele de «Stâna Dochiei». 

Nu departe de «Stânca Dochiei» se află o altă stâncă 
mai mică numită « Vulturul lui Traian», din pricină că se crede 
cum că acolo ar fi pus Traian un vultur ca să păzească 
pe Dochia: având poruncă să nu o lase ca să fugă în lume 
când o fi deslegată de farmec, ci sto iă în ghiare şi s'o 
ducă la el, la Impărăţie. Vulturul a fost prefăcut i în piatră, 
tot de Dumnezeul Dochiei; iar când o înviă Dochia, în- 
viază și vulturul, şi atunci are să se 'nsoare Traian cu 
Dochia, şi re să fie pe aici iarăş împărăție mare cum a fost 
odată. 

Tot ca făcând parte din masivul Ceahlăului, mai mi-a 
înşirat: « Delunata», « Piciorul Sihastrului», « Stânca Doroban- 

țului» şi altele, toate cu legendele lor, cari mai de cari 
mai pline de farmec şi mai invăluite in mister. 

Despre muntele Ceablăului, mi-a spus că a fost ridicat 
acolo din porunca Impăratului Traian, ca să apere ţara de 
vrăjmaşii cari veniau dinspre Soare-răsare. 

Vrând să nu aibă atâta bătae de cap cu duşmanii ce 
dădeau pe atunci — cam des — iama prin ţară, strânse toţi 
robii pe cari-i luase dela Decebal şi le porunci să aducă 
fiecare câte un bolovan de piatră, şi să-l puie acolo, în 
drumul dușmanilor. Apoi, luă stana Dochiei şi celelalte stane, 
şi le puse în vârful mormanului de pietre cărate de oamenii 
lui Decebal. Pe vârful Toacăi, înalt de 10905 metri, lăsă 
un soldat de ai lui cu o toacă, şi-i porunci ca, ori de câte 
ori o vedeă că năvălesc vrăjmaşii, să bată în toacă până 
o auzi el dela Impărăţie, ca să vie cu oştirea, să-i pră- 
pădească. Soldatul lăsat acolo, a tocat elcât a tocat, 
până când, într'o zi, se trezi străpuns de-o săgeată trasă de 
unul din vrăjmaşi, aşa că nu mai avu cine tocă. De-atunci 
Sau pornit vrăjmaşii pe ţară, ca roiu; iar Traian, ne mai 
auzind toaca nu mai vine s'o apere, ci şade la Impărăţie, cre- 
zând că nu mai are ce căută pe-aici. 

Drumul pe sub poalele Ceahlăului eră, pentru mine, plin 
de un întreit farmec: nu mai urcam, nici nu nai coboram ; 
priveliştea ce-mi desfătă ochii eră cea mai minunată din câte 
întâlnisem ; iar istorisirile unchiaşului, mă duceau cu mintea în 
alte vremuri, mă făceau să trăesc cu alți oameni, să pri- 
begesc prin alte ţinuturi. 

Eră o plăcere mersul pe covorul de verdeață ce se 
întindeă la picioarele uriaşelor stânci, ca şi cum le-ar fi 
așteptat să pășească peste el. 

Soarele, tocmai porniă spre scăpătat. Strălucirea ul- 
timelor raze ce isbiau stânca pleşuvă a muntelui păreă ca 
o cunună de aureolă cerească pe ascuţiturile ţepoase ce 
se ridicau pe coama Ceahlăului întocmai ca podoabele unei 
diademe împărăteşti. Piscurile ascuţite resfrângeau în ochii 
noştri strălucirea celor din urmă raze ce străbăteau peste 
culmile munţilor Transilvăneni, cari se ridicaseră ca o sta- 
vilă nepătrunsă înaintea orbitoarei lor lumini. 

Grăbiam, grăbiam mereu pasul, căutând cu privirea, 

mai mult la uriaşa arătare ce se inălță falnică la dreapta 
noastră, decât la cărarea pe care mergeam. 

D-nul profesor Măior se împiedică de toate florile și 
buruienile ce-i răsăriau în cale. Multora din ele le curmă 
firul vieţii, smulgându-le din locul lor spre a le cercetă mai 
de aproape. Ca şi Siracuzanul Arhimede, care nu vroise să 
se clintească din faţa cercurilor sale când află că vrăjmaşii 
patriei, Romanii, năvăliseră în cetate, tot astfel, și dânsul, 
în faţa ierburilor rare de sub poalele Ceahlăului, nu vroiă 
să ştie că noaptea se apropiă de prag; și, cu riscul de a 
rămâneă cel mai din coadă, culegeă de zor, tot ceea ce 
credeă că i-ar fi fost de trebuință pentru cercetările sale. 

Pe pajiştea din preajma Ceahlăului, inaintam uşor și 
cu spor. În cursul drumului, făcurăm un popas la un izvor 
limpede şi rece, mai rece ca ghiaţa. Simţiam nevoie ca, 
după atât amar de drum, să ne răcorim o leacă sufletul 
însetat. Fiecare, cu ce puturăm, ne potolirăm setea ; și apoi 
o pornirăm iarăş la drum, spre a nu dă răgaz nădușelii 
ce se încuibase în cămășile noastre, să se răcească şi să 
se usuce. Care cum sosiă, își beă—pe gustate, căci altfel 
nar fi putut—apa prinsă din izvor în soldăţescul pahar 
de tablă; şi porniă mai departe. 

Cum trecurăm de izvor, pătrunserăm sub ramurile um- 
broase ale unei păduri bătrâne, care acoperiă o muchie 
de munte ce se împreună tot cu Ceahlăul. Poteca pe care 
mergeam eră bătută şi răsbătută ; şi cu toate că urcam 
iarăş, totuș, panta abiă se simţiă. Mi-eră mai mare dragul 
să merg pe aceste colnice nehălăciugite. Amurgul serii, 
sunetele depărtate ale unor talance dela vreo târlă, susu- 
rul izvoarelor ce ne răsăriau în cale mai la fiece pas, ră- 
coarea, mirosul îmbătător al bradului: toate te îmbiau cu 
nesaţiu să tot dorești să mergi, să mergi pân' la capătul 
pământului, întocmai ca prin pădurile vrăjite de prin basme. 

Mi-se spusese că dincolo de coama muntelui se află 
schitul Durău. Cum sosirăm pe culme, căutai să pătrund 
depărtarea cu ochii, dar nu zării nici urmă de schit. Grosul 
cetei eră incă în vale. Nu departe de mine eră o ridicătură 
de pământ, măricică. Mă suii pe ea; și vrând să încerc, 
atât răsunetul văilor, cât şi să mai desmorţesc o leacă 
monotonia mersului nostru, care 'ncepuse a se poso- 

mori întocmai ca amurgul ce ne împresură pe nesimţite, 
strigai tovarășilor din vale, parafrazând poezia « Sentinela 
Română», a lui Alexandri: 


Din vârful Carpaţilor, 

Din desimea brazilor, 

Cu drag vă strig: bun sosit! 
Printre noi, bine-aţi venit | 


In valea tăcută, graiul răsună de minune. 
Spre Durău. 


Pe coama muntelui, făcurăm un nou popas. Pe aceeaş 
coamă, dar cu mult mai sus de locul popasului nostru işi avusese 
casa de odihnă în timpul plimbărilor sale dela Durău spre 
Ceahlău, răposatul Gheorghe Panu. Noi n'o puturăm vedeă, 
căci nu ne eră în cale; şi dacă ne-am fi abătut pe la ea, 
nici la miezul nopţii nam mai fi sosit la Durău. Ne mul- 
ţumirăm să ştim că e prin partea locului, şi pornirăm mai 
departe. Scoborişul fi mai repede, dar şi mai obositor. In 
goană, ca să sosim mai degrabă în vale, nu ne mai uitam 
pe unde călcam. Mergeam otova; ba nici chiar de cărări 
nu ne mai ţineam. Pădurea prin care mergeam, fusese tăiată, 
şi copacii erau rari; iar vinele celor tăiaţi erau ieşite la 
suprafaţa pământului mai la fiecare pas. Cam pe la mij- 
locul drumului, întâlnirăm o cireadă de vaci, zice-se ale 
prinţului Mihail Sturza. Spre a nu ne luă la ceartă cu bu- 
haiul, o ocolirăm, şi ne văzurăm de drum mai departe. 

Când să ne apropiem de poala văiei, cei mai tineri 
cerură domnului Colonel îngăduiala ca să pornească înainte, 
conduși de domnul sublocotenent Pântea. Îngăduiala le fu dată. 
Părându-mi-se că m'aşi fl putut ţine şi eu după ceata din 
frunte, o luai la pas după ea. Dar, nu după multă vreme, 
mersul la pas ajunse goană curată; iar'eu rămăsei de gră- 
madă. Geana de întunerec ce se revărsase peste munţi 
începu a se ingroşă. Ceata de tovarăşi, ce mergeă în 
frunte, se depărtase de mine deabinelea. Rar, când mai 
auziam vreun chiot de-al vreunuia. Nu mult după aceea, 
nici chiotele nu se mai auziră. Totuş, mergeam. înainte pe 
pcteca bătătorită ce mi-se aşterneă sub picioare, având în- 

crederea că în curând voiu fi ajuns din urmă de cealaltă 
ceată. 


Rătăcit în creierul munţilor. 


Am tot mers aşa, până ajunsei la albia unui pârâu. 
Murmurul apei, slab la început, se prefăci—când mă apro- 
piai mai mult—intrun vâjâit puternic. Pe marginea albiei, 
în lungul pârâului, se aflau rămăşiţele terasamentului unei 
linii fierate pe care odinioară, de multe, foarte de multe ori, 
sburaseră în sus şi în jos, numeroase vagoane şi maşini, 
cărând în urma lor bogăţiile munţilor noștri și făcând cu 
şuerăturile lor puternice să clocotească văzduhul văilor 
Ceahlăului. O luai pe urma acestor rămășițe; și mersei, 
mersei, de mi se uri, fără a dă de vreun schit şi nici măcar 
a întâlni pe cineva. 

Noaptea își întinsese linţoliul ei întunecos peste în- 
treaga Fire. Unchiaşul ce ne călăuziă îmi spusese mai de 
vreme, că prin partea locului, deseori, se intâmplă de ies 
înaintea oamenilor, răsărind ca din pământ, câte-o namilă 
de urs de te bagă "n sperieţi; şi poate că să aibă orbul 
găinilor ca să-i scapi din labe. Nu prea mă incumetam să pot 
duce o luptă cun urs, numai cu revolverul; totuș îl scosei 
din buzunar, căci astădată il aveam cu mine; îl des- 
piedecai şi apoi îl băgai iarăş in buzunar, fâră a-l mai 
slăbi din mână. Spre a-mi mai face niţel curaj, începui a 
«dă chiote, doar că mă va auzi cinevă şi-mi va răspunde. Dar..., 
nu auzii decât ecoul glasului meu. O cam băgasem pe mâ- 
necă. Tot mergând, începui a plănui, cam ce-aş avea de 
făcut, singur prin pădure; dacă întradevăr m'oiu fi rătăcit 
de ceilalţi tovarăşi?! Cu toată teama rătăcirii, nu mă oprii 
pe loc; ba încă mai iuţii pasul, nădăjduind că voiu prinde 
depe urmă pe tovarăşii din nainte. 

Mersei, mersei, până ajunsei la o despicătură a dru- 
murilor. Aci mi-se înfundase. Stam şi mă gândiam, care 
din cele două drumuri o fi cel pe care trebuiă s'o apuc: 
cel ce mergeă la dreapta, pe povârnişul muntelui; ori cel 
care mergeă înainte, pe albia pârâului? O hartă, n'aveam 
cu mine; şi chiar de-aşi fi avut, nu mi-ar fi fost de nici 

un folos pe acea besnă de întunerec. Stam și mă chib- 
zuiam, ce trebuiă să fac? S'o iau inapoi, nu-mi veniă, căci 
mi-se păreă că în loc să mapropii de lume, mă de- 
părtam de ea. Ne-având ceva mai bun de fâcut, o luai 
încă un petec pe cărarea din lungul pârâului, să văd cum 
se arată drumul. Aci mi-se înfundă din nou, căci mi-se puse 
de-a curmezişul, apa unui pârâiaş care vâjâiă de zor, go- 
nindu-şi undele in spuma pârâului dealungul căruia venisem 
până atunci. Temându-mă să nu caz din lac în puț, mă ho- 
târii să mă întorc înapoi şi să aştept la impreunarea dru- 
murilor, sosirea cetei din urmă. Spre a-mi face curaj, în- 
cepui să mai dau chiote, dar revolverul din mână, nu-l 
slăbiam. Tăcerea și singurătatea în care mă găsiam, 
mă  îngrijorase. grozav. Mă uitam, când înainte, când 
inapoi, doar că voiu dă cu ochii de cineva; dar, nici ţipenie de 
om nu se zăriă. Mi-se părea că din toate părţile vin spre 
mine tot soiul de lighioane. Mă gândiam că de-o veni vreun 
porc mistreţ, mă voiu căţără pe vreun copac. Imi aduceam 
aminte cum, în copilărie, mă suiam în arborii cei mai înalţi 
întocmai ca o pisică; şi simţiam o plăcere grozavă, când 
mă vedeam în vârful copacului. Mă huţuiam pe craca cea 
mai subţire, ca și cum mar fi suflat vântul. Mă întrebam 
însă, ce maș fi făcut când ar fi dat peste mine vreun urs? 
Imi făceam planul, că, şi de urs, tot în vreun copac mi-aş fi 
putut află mântuirea. Cum l-aş fi auzit mormăind, hâșt 
întrun brad; şi, dacă i-ar fi venit chef să-mi turbure 
liniştea, apoi nu i-ar fi mers bine: toate gloanțele i-le-aş 
fi descărcat in hârcă. 

Tot plănuind aşa, mi-adusei aminte de o poveste pe care 
o cetisem în A/exandrie —povestea lui Alexandru Macedon— 
pe când eram copil: <Un om, fiind urmărit de un tigru, 
işi căută scăparea, întrun arbore, care, întâmplator, se află 
tocmai pe marginea unui râu. Tot urcând trunchiul, auzi 
deasupra capului un şuerat. Când îşi aruncă ochii în sus, 
văzu venind spre el un şarpe uriaş. Se gândi să se arunce 
în apa ce curgeă pe sub poalele copacului; dar cum se 
uită spre apă, văză cum o namilă de crocodil aşteptă cu 
gura căscată, să-l mestece între fălci». 

De teamă ca să n'o păţesc ca omul din poveste, zisei: 
mai bine, Doamne, fereşte-mă de jigăniile pădurilor ! 

Chiuind mereu, în așteptarea cetei din urmă, îmi veni 
în gând să trag un glonț de revolver. Frământat de ne- 
siguranţa în care mă găsiam, priviamc u desnădejdie în urmă, 
înspăimântat că nu vedeam pe nimeni. Aproape imi veniă 
să cred că luasem alt drum, şi numai Dumnezeu știă ce 
Sar fi putut alege de mine pe-aici, prin ponoarele-astea | 
Intr'un târziu, mi-se pără că văd în zarea întunecoasă trei 
umbre cenușii, departe mult de mine. În sfârşit, par'că-mi mai 
veni inima la loc : crezusem că ceata se apropie. Chiuii din nou: 
nici un răspuns ! Hei, îmi zisei eu, nu mi-e da bună | Ori că acele 
trei umbre sunt niscai hoţi, ori-că sunt tovarăşi de-ai mei cari, 
fiind prea departe, nu maud. După câtăva trecere de timp 
mi-se pări că mai văd o siluetă de om venind pe valea 
pârâului; dar, nu știu cum Dumnezeu veneă, că parcă 
tot pe loc stăteă. 

Nu doresc nimănui dintre cetitori, starea sufletească în 
care mă găsiam eu în acele clipe. Singur; întunerec besnă; 
vâjâitul pârâului să to: ţi-se pară că sunt pași de fiare; 
toate umbrele ce ţi-se năzăriau, să crezi că-s tâlhari de 
codru ce-ţi pândesc punga şi viaţa! Brr...: parcă mă cu- 
tremur iarăş | 

Când chinul sufletesc îmi eră mai mare și când mă 
gândiam dacă aş face bine să răscolesc liniştea codrilor cu bu- 
buitul unui glonţ de revolver, zării mai la stânga celor trei 
umbre ce-mi luaseră privirile la început, mișcându-se ceva. 
Pentru o clipă, mă îngrozii că ma nemerit vreun urs. Prin 
gând îmi și alesesem: între un urs şi-un tâlhar..., doriam 
mai bine un tâlhar; ba ași fi vrut mai degrabă un mistreţ, 
decât un urs! 

Când credeam că sunt mai pierdut, îmi sosi la 
urechi, ecoul glasului d-lui Colonel, care nu știu ce discută 
cu d-nu Mâior. In sfârşit, par'că mă simţii reînviind de bucurie. 
Când mă văzui iarăş în mijlocul tovarăşilor mei, mi-se pări 
că toată lumea erăa mea, de mulțumire. Cu graiul plin încă 
de emoție, le povestii toată frământarea sufletească şi groaza 
în care trăisem aproape o jumătate de ceas. 

Pornirăm, în sfârşit, mai departe. 

Pe cât te simţi de fermecat, ziua, de frumuseţile Firii, 
plimbându-te prin ridicăturile şi adânciturile munţilor ; pe atât 
te simţi de stingher, noaptea, cutreierând colnicele tăcute 

şi întunecate, ori coborînd ponoarele sălbatece, învăluite de 
giulgiul posomorit al întunerecului |! Nu simţii, în timpul 
acestei călătorii nocturne, decât mulțumirea sufletească a 
„omului ce visează un vis îngrozitor şi, trezindu-se din somn, 
vede că totul a fost o nălucă îinfiorătoare, care a pierit 
odată cu deşteptarea. NRătăcirea mea fusese un vis urit; 
regăsirea tovarășilor eră pentru mine deşteptarea mea din- 
trun vis înspăimântător. Toată mulțumirea, tot farmecul 
acestui drum, il găsiam, acum, în marea bucurie pe care o 
simţiam mergând în tovărăşia unor oameni, cari-mi erau 
de-o mie de ori mai scumpi şi mai nepreţuiţi. In ei vedeam 
eu, pe salvatorii mei. 

Dar, păţania mea au îndurat-o şi ceata care mă lăsase 
pe urmă. Şi cei din frunte au trăit câteva clipe de nesi- 
guranţă: o luaseră cam pe alături cu drumul. 

Ei, chipurile, erau mai mulţi; eu fusesem singur. Cu 
chiote și cu focuri de revolver, ne deteră de ştire, cam pe 
unde se aflau. Cu strigăte de hauiau văile, le vestirăm di- 
recţia cea adevărată a drumului. După puţin timp, ne 
adunarăm iarăş la un loc; dar nu trecă mult și din nou 
se formară două cete. Astădată, no mai luai după cei 
din nainte, ci rămăsei cu ceata din urmă, în care se află, 
atât d-nul Colonel, cât şi preţioasa călăuză. 

Din pricina ploilor, poteca eră cam băltoasă. Pe alo- 
curea, punţile erau aşa de şubrede, încât ai fi fost mai bu- 
curos să mergi otova, decât să dai pe punte; iar prin 
iarbă ţi-eră cu neputinţă să ştii pe unde e băltău şi pe 
unde e loc bun de mers. De multeori, crezândcă e pă- 
mânt Ssvântat, trânteam piciorul în mijlocul apei vreunui 
băltoc, stropind pe toţi cei de prinprejur. Mersul pe noapte 
ne eră tare anevoios; totuş, nu ne dădeam biruiţi: mergeam 
de zor, întrebând intruna, pe călăuză, dacă mai e mult până 
la Durău. 

Ceata din frunte, luându-se după unul dintre cetași, 
cari ziceă că ştie, de-acum, unde e schitul, se rătăci din 
nou de ceata din urmă. Sosind în apropierea pârâiaşului 
Durău, pierdură de rostul punţii de trecere şi se pregătiră 
să treacă prin vad, pe unde s'o nimeri. Câţiva hotăriră 
să întemeieze un foc până i-om sosi noi din urmă. Focul 
neaprinzându-se din pricina jilăvelii lemnelor, iar cei hotă- 

riţi să treacă râul deadreptul neîncumetându-se să iă apă 
în ciubote, tocmai acum la spartul târgului, căzură la în- 
voială să ne aștepte pe noi, şi apoi să pornim cu toţii 
pe un drum. 


Pe șoseaua Durăului. 


Ceata se întregi din nou, și, în sfârşit, dete Dumnezeu 
de ajunserăm şi la drumul ce mergeă spre schit. Călăuza 
susţineă că e mai bine să mergem pe urmele trenului 
de exploatare, care duceă drept la schit; iar d-nu sublo- 
cotenent Pântea susţineă ca să căutăm șoseaua care duce 
la schit, fiind cel mai drept şi mai sigur drum. Dădurăm 
—cu chiu cu vai—şi în mult căutata şosea; și ne urmarăm 
drumul, rupţi de oboseală și leorcăiţi de năduşeală. 

Şoseaua pe care mergeam eră mărginită, în dreapta 
şi în stânga, de brazi înalţi, cari făceau ca întunerecul din 
lungul ei să pară mai negru decât păcura. Mergeam mai 
mult din instinct, fâră să fim-“siguri de pasul nostru, Vă- 
zând că înaintăm cu anevoinţă, imi frăniântam mintea, cum 
aş găsi un mijloc ca să luminez calea; şi-mi adusei aminte 
că luasem cu mine —pentru împrejurări neprevăzute—crâm- 
peiul de lumânare cu care împrăștiasem intunerecul din 
odaia în care dormisem la Bicaz. Dădui gură după un 
chibrit şi, vorba Sfintei Scripturi, lumină ain zis să se facă 
şi lumină se făcu! Convoiul, la lumina pâlpâindă a lumâ- 
nării, înaintă mai cu înlesnire Unii dintre noi vânau licu- 
rici, vrând ca să lumineze calea cu ajutorul strălucirii lor; 
dar truda le eră zadarnică. 

Mersul la lumina lumânării, pe aleea tâcută şi învă- 
luită de întunerec, îmi aduceă în minte nopţile de denie, 
când credincioşii ieşind dela biserică, îşi luminează calea 
spre casă cu lumina slabă a făcliilor de Paște. Drumul 
scurt, dela pârâu până la porţile mânăstirii — aşa pe 
noapte— , mi-se părui învăluit de un negrăit farmec. Nu 
ştiu cum aş puteă arătă simţirea ce mi-a năpădit în suflet 
când auzii, la ora zece noaptea, răsunetul argintiu al clopo- 
tului Schitului spintecând văzduhul şi ducându-și hauetul 
până în vârful Ceahlăului, până dincolo de Ceahlău,... până 

„la Dumnezeu! In biserică, la acel ceas eră slujbă. Mie 
însă, mi-se păreă că clopotul ne vorbeşte în limba lui, 
nouă ; mi se păreă că vesteşte munţilor, cu glasul lui de 
acioae, că am sosit noi; mi-se păreă că în graiul lui, ne 
zice, nouă, un bun venit! 

Din sunetul clopotului, mi se păreă că se desprind gla- 
suri tainice, pline de un farmec mistic. | 

Câte dorinţe măreţe nu mi-au năpădit simţirea sub 
înrâurirea vrăjită a sunetului argintiu ce păreă că ne tri- 
mite acel freamăt de acioae, tocmai din vârful Ceahlăului | 


O noapte petrecută în schitul Durău. 


Câteva licărituri de lumină ne vestiră că schitul nu mai 
eră departe. La porţile bătrânului Durău, fuserăm întâmpinați 
de câţi-va călugări. 

Pe întunerec, nu deosebirăm mai nimic ; decât, la in- 
trare, văzurăm că se zideşte un fel de portic la stânga bise- 
ricii. Primul gând ne fu spre locul unde ne-am fi putut odihni 
puţin, schimbându-ne totdeodată şi unele din straele ce-şi 
plătiseră banii. Toţi, afară de d-nu Colonel şi de d-nu sub- 
locotenent Pântea, fuserăm înfundaţi la arhondărie. Aci, 
paturile erau lungi cât ţineau pereţii ; saltelele erau de pae, 
tot așa de lungi ca şi paturile ; plapome, deocamdată, n'am 
zărit. Cu gândul la masă, ne schimbarăm, fiecare, cu ce a- 
vuserăm şi pornirăm rupţi de oboseală, dar şi prăpădiţi de 
foame, spre sala de mâncare. Masa, o adevărată masă că- 
lugărească, ocupă mai toată odaia. Ne înşirarăm, fiecare, 
unde se nimeri şi începurăm a îmbucă. Abiă după prima 
strachină de mâncare, mă hotării să-mi arunc o leacă ochii 
prin odae. Pereţii erau împodobiţi cu felurite cadre, cea mai 
mare parte fotografii, printre cari eră şi chipul 1. P. S$. 
Pimen, Mitropolit al Moldovei. Interesându-mă, aflai că aci 
îşi are, Inalt Prea Sfinţia Sa, locuinţa de vară; de unde de- 
dusei că Schitul Durău e un schit cu însemnătate. 

Imbelşugată a fost şi mâncarea dela Schitul Durău. Cu- 
cernicii călugări şi-au dat toată osteneala, ca să ne poată 
mulţumi pe deplin. După ce târguirăm câte-va cărţi poștale 

dela telefonistul schitului, căci la Durău este şi telefon, por- 
nirăm spre culcuşurile noastre. 

Sosiserăm aci la zece şi un sfert. La unsprezece și 
jumătate urcarăm scările casei în care aveam să dormim. 
Până să cădem la pace cu împărţirea celor câteva plapome 
fără cearşaf, mai treci vreun sfert de ceas. Noroc că lua- 
sem cu mine de-acasă şi un cearşaf. Mă 'nvelii întâi cu 
straiul meu şi apoi mă acoperii cu plapoma, astfel că între 
plapomă şi mine, aveam cearșaful care mai puneă stavilă 
lighionilor nocturne, de a căror vizită eram mai mult ca sigur. 

Stinsei lumânarea şi căzui buştean. 


La cerbărie. 


Ziua următoare, 24 lunie, eră Duminecă. 

Mă deşteptai din somn în gălăgia celorlalţi. Îmi rotii 
ochii imprejur, să văd dacă mai zăresc vreun mosafir nocturn 
întârziat prin așternutul meu, dar nu putui constată decât 
semnele şi urmele lor; ei, probabil că se odihniau încă de 
mult în culcuşurile lor, obosiţi şi turmentaţi de banchetul 
de peste noapte. Cu toată supărarea nepoftiţilor mosafiri, 
par'că nu mă induram să ies din plapomă. Când, mă trezii 
cu domnul Mâior pe uşă, că mă iâ cu asalt, ca să mergem 
să vizităm cerbăria prinţului Mihail D. Sturza, cerbărie care 
se află în apropierea Schitului. Ispitit de ţinta vizitei ce mi- 
se propuneă, sării din aşternut şi începui să mă îmbrace 
pe grabă. 

Când fusei gata, pornirăm spre cerbărie, luând cu 
noi şi pe soldatul fotograf. Eră o zi strașnic de frumoasă ; 
şi dimineaţa aceea răcoroasă, parcă-ţi revărsă sănătate 
în oase! Cu toate acestea, Ceahlăul, încă nu-și scuturase 
coama de vălmăşagul norilor ce i-se plimbau prin plete. 
“Călugării ne spuneau că vestește ploaie. Cu o noapte mai 
înainte, pe Ceahlău, chiar ninsese; aşă că, de sar fi 
suit cineva, acum, pe el, ar fi găsit zăpadă. Dacă, nouă, 
ne-ar fi fost aminte să ne suim pe munte, apoi ar fi trebuit 
să ne îmbrăcăm ca de iarnă. 

O minunată privelişte, o panoramă măreaţă, ne des- 
fătă ochiul indreptat spre fala munţilor moldoveni. Se vede 

că Mitropoliţii Moldovei, întâi au ocolit Ceahlâul, ca să 
vază de unde farmecă privirea mai mult; şi numai după 
aceea şi-au ales Durăul ca loc de odihnă în vremea verii. 

Pajiştea din jurul schitului, mărginită, jur-imprejur, de 
pădurea bătrână de veacuri a Durăului, păreă a fi fost 
aruncată de fire, într'adins aci, la poalele Ceahlăului, spre 
a dă prilej omului să-şi facă loc de odihnă şi de întărire 
sufletească întrun adevărat colţ de rai pământesc. 

Priviţi din Durău, care, şi el, este destul de ridicat 
de-asupra altor înălțimi, munţii ce se văd în zare par ca 


Catena Ceahlăului, văzută din Durău. 


nişte movile uriaşe; iar aruncându-ţi ochii la zidul de piatră 
ce se înalţă înfricoşetor de uriaş, începând par'că chiar din 
marginea aşezământului mânăstiresc, te şi cutremuri, dar 
rămâi şi înmărmurit de atâta măreție, de atâta splendoare ! 
Dela Durău nu se văd toate crestele Ceahlăului. Cele cari 
se văd însă, ii dau asemănarea unei cetăţi gigantice ; şi, 
parcă aştepţi să auzi bubuitul tunurilor, ca să ghiceşti 
locul pe unde străbat ghiulele. 

D-nu Mâior eră transportat, şi-mi spuneă că numai 
priveliștea de azi a Ceahlăului îl va face să uite toate, 

toate, neajunsurile întâmpinate în lungul călătoriei. noastre. 

Tot mergând, şi vorbind, trecurăm pe lângă biseri- 
cuţa de lemn in care se făceă slujbă astăzi. In curând, 
sosirăm şi la cerbărie ; dar cerbii nu se vedeau de loc. 
Tot chiondorându-ne printre uluci, băgarăm de seamă că se 
mişcă ceva în depărtare, tocmai în partea cealaltă a obo- 
rului. IDupă puţin timp, văzurăm venind spre noi o lighioană 
încornorată : eră unul dintre cei doi cerbi, pensionari ai 
prinţului Mihail D. Sturza. Mirându-ne că sunt doar doi, 
ni-se spuse că au fost mai mulţi, însă, unii au scăpat, şi 
scăpaţi sunt şi până în ziua de azi. Fotograful, spre a-i 
luă mutra, se urcă tocmai pe gard. Până să-i poată 
prinde incornoratu-i chip, se chinui, bietul om, o mulţime 
de vreme, căţărându-se, când întrun loc, când într'altul, ca 
să-l poată prinde în faţă. 

Dela cerbărie, ne întorserăm iarăș la schit. Aci, ne 
minţirăm foamea, imbucând niţică pâine dumicată în lapte 
dulce. 


La sfânta slujbă. 


Ca să ne facem datoria de creştini, mai ales că eram. 
în cuprinsul unui lăcaş dumnezeesc, ne duserăm și la bi- 
serică. Slujba se făceă la bisericuţa de lemn, de lângă 
cerbărie. Această bisericuţă, se spune că ar fi fost a unui 
schituleţ de maici din apropierea Durăului. Din ordinul 
Mitropoliei, maicile trecură la Agapia şi Văratec, iar bise- 
ricuţa rămase în părăsire. Spre a nu cădeă pradă ruinei, fu 
cerută de călugării din Durău ; şi li se dete. Ei au adus-o 
şi au refăcut-o lângă schit, afară din cuprinsul aşezămân- 
tului mânăstiresc. 

Bisericuța gemeă de lume. Abia ne strecurarăm şi noi 
printre ceilalţi credincioşi. Eu mă lipii de cei dela strană, 
îngânând împreună cu ei răspunsurile Sfintei Leturghii. 

După « Heruvic>, plecarăm, căci timpul treceă şi noi 
trebuiă să pornim cu trenul de exploatare spre Răpciuni, 
sat ce ţine de Comuna Hangu. 

Dela biserică, ne întorserăm iarăş în mânăstire, unde 
ne făcurăm calabalăcul şi-l pornirăm.la - vagoane. Inainte de 

a plecă dela schit, dădurăm o raită prin biserica cea mare 
a schitului. Clădirea e de zid, făcută acum vreo optzeci de 
ani (1835) de către Părintele Gherasie şi de neguţătorii: 
Gheorghe Prosie, lon Prosie și Vasile lliovici, câte-și trei 
din Galaţi. 'Pisania Sfântului Lăcaş este scrisă în româ- 
neşte. Biserica are trei turle. In lăuntru are puţină pictură 
de sfiinţi şi icoane, fiind zugrăvită mai peste tot cu de- 
semnuri obişnuite, cum se zugrăvesc pereţii caselor de 
locuit. Acum nu se slujiă într'insa, de oarece se făceâ cură- 
ţenie, fiind anunţată sosirea |. P. S. Mitropolit al Moldovei. 


Bisericuța de lemn, dela schitul Durău. 


Dela biserică, pornirăm spre casa în care locuește |. P. 
S. Mitropolit, când vine la schit. 

In curtea bisericii se află şi un foarte frumos pavilion 
ce acoperă o fântână cu o apă minunată. 

Nu puturăm să ne împotrivim ispitei de a ocoli, cel 
puţin, casa în care răposatul Gheorghe Panu își petrecea 
vremea, când veniă în liniştitul schit dela poalele Ceah- 
lăului. Ca o pioasă aducere aminte a acestei vizite. ne 
fotografiarăm cu toţii în faţa casei marelui gânditor, scrii- 
tor, orator şi om politic. Părintele arhondar ne făcu să 
cam aşteptăm niţel cu fotografiatul până i-se aduse pot- 


capiul cel nou de-acasă; altel, ne spuse că nu se fotogra- 
fază, căci ce haz ar fi avut printre noi un călugăr cu 
pălăria în cap? 


Biserica cea mare a schitului Durău. 


In privinţa casei lui Panu, aflarăm că ar fi fost răscum- 
părată de stat pe seama mânăstirii, spre a fi folosită 
pentru găzduirea vizitatorilor. 

Spre Răpciuni. 


Dela casa răposatului Panu, ne luarăm drumul. spre 
staţiunea vagoanelor, unde totul eră gata. Rămâneă doar 
să pornim. 

Maşina spintecă văzduhul cun şuerat puternic; şi dând 
drumul frânelor, porni la vale. 

Trenul mergeă, mergeă de zor. În urma noastră 
rămâneă schitul, însufleţit astăzi—în zi de sărbătoare-— ; 
tăcut şi posomorit în celelalte zile — când nu e sărbătoare. 

Ceahlăul pieriă din ochii noştri, incetul cu încetul. 
Întâi se ascunse pădurea neagră și sălbatecă ce se întinde 
ca un covor de ţesături uriaşe la poalele bătrânului Rege 
al Carpaţilor; apoi pieri şi norodul acela de stânci as- 
cuțite şi pleşuve, îmbrăcate în toate culorile mohorite, 
părând a privi dușmănește la bătrânul lor monarh. 

Peste o clipă, brazii falnici depe laturile liniei fierate, 
ţesându-şi ramurile lor pline de vieaţă intro boltă verde 
în cât nici soarele n'o puteă străbate, ne ascunse cu totul 
zarea infricoșetorului stăpân al Carpaţilor Moldoveni. 

In liniştea codrilor, turburată doar de vâjâitul surd al 
pârâiaşelor ce-și coborau la vale undele odată cu noi, 
înaintam, înaintam mereu. Depărtându-ne din ce în ce de 
culcușul Schitului ce-şi răsfăţă în bătaia soarelui chiliile sale 
pitulate la picioarele uriaşei stânci de piatră, ni se păreă 
că dintro clipă, întralta, muntele stă gata să se prăvă- 
lească peste ele, turtindu-le fără a li-se mai şti de urmă. 

Mergeam, mergeam, mai toţi tăcuţi. Ne temeam a 
turbură vreunul liniştea de templu, ce domniă în mijlocul 
nostru. Fiecare, par'că doream să stăm la taină cu gându- 
rile noastre făurite din farmecul priveliștelor ce ne răsă- 
riau înainte, mai la fiece pas. 

Pornind dela Durău, am urmat cursul pârâiașului 
Durău până la pârâul Schitul; iar de aci, am cotit-o la 
dreapta, mergând mai departe, tot pe malul drept al apei. 

Culmi, născând din malurile pârâului Schitul, mergeau, 
şi pe-o parte, şi pe alta, unindu-se cu celelalte culmi ce-şi 
întindeau coamele dealungul albiei pârâului. 

Pârâiaşele se inmulțeau mereu, şi undele «Schitului» 
creşteau întruna. Vâjâitul, par'că se prefăceă în muget, 

astfel că murmurul dulce al izvorului, până la Mare, ajungeă 
urlând. Ca izvor, susură; ca pârâu, vâjăe; ca râu, mu- 
geşte; ca mare, urlă: iată cântecul undelor! Pornesc unde 
ȘI ajung valuri. 

In apropiere de satul Schitul, pe după o muchie de 
deal, Ceahlăul răsări de odată ca scos din pământ. Norii din 
jurul creştetului său par'că stăteau să se risipească de bătaia 
soarelui, căci nu mai erau aşă de mulţi ca dimineaţa. 
Schitul nu se mai vedeă, dar îl ghiceam, acolo, la poalele 
lui, pitulat cu grijă, cu chiliile lui mici, stând în aşteptarea 
credincioșilor călugări ce se întorceau dela biserică. 


Grupul de excursionişti în faţa casei dela schitul Durău, a lui Gheorghe Panu. 


Cu gândul frământat de rolul trist pe care-l joacă mânăs- 
tirile în zilele noastre, ne trezirăm lăsând în urmă şi satul 
Schitul. Tocmai după ce trecuserăm de sat, băgarăm de seamă 
că pe partea stângă a pârâului se ridică mohorită o zi- 
dire bătrână, ca un fel de palat, de castel medieval, în 
ruine. D-nu primar din Hangu, care eră cu noi, ne spuse 
că acela este palatul boierilor Moruzeşti, sau al Cnejilor, cum 
le mai zic localnicii. Printre ruinele castelului se zăriă, par'că, 
scheletul întunecat al unei bisericuțe. In acest.palat în ruine 
—altă dată castel mândru şi măreţ—și-au trăit viaţa de 


— 

belșug și mărire, neamul prinților Moruzeşti. De aci, sau 
expatriat în Rusia, rămânând lipiţi de averile lor din scumpa 
noastră Basarabie. După plecarea lor, spun sătenii, palatul 
a ars şi s'a năruit; iar din toată splendoarea de altădată, 
mau mai rămas decât dărâmăturile. 

Dela satul Schitul, până la Răpciuni, nu mai avurăm 
drum lung de fâcut. Peste puţină vreme, trenul se opri 
lângă linia principală a satului şi ne coborirăm cu toții, 
lăsând în vagoane numai calabalăcul, spre a fi dus pe pluta 
ce ni-se pregătise la marginea Bistriţei. 

Părăsind trenul, o luarăm dealungul satului, pe şo- 
seaua Hangului. 

Satul ne păr mai degrabă un mic orășel, având aproape . 
tot soiul de localuri, chiar ca şi un oraș: hotel, tot felul de 
cârciumi, cafenea, cofetărie, brutărie, bragagerie, până şi 
frizerie. Răpciunii e un sat mai mult lung, cu -casele înşirate 
dealungul şoselii ce-l străbate dela un cap la altul. 

Inainte de a merge la plută, ne abăturăm pe la hanul 
şi, totdeodată, hotelul satului: o clădire mare, încăpătoare, 
cun etaj, având mai multe camere, curat mobilate, pentru 
vizitatorii rătăciţi prin partea locului. Aci, găsirăm şi ziare— 
nu citisem de câte-va zile ce mai eră prin lume —; asemenea, 
şi cărţi poștale ilustrate cu vederi de prin partea locului. 


Cu pluta pe Bistriţa. 


La ceasurile douăsprezece, eram cu toţii pe malul 
Bistriţei, privindu-i valurile vijelioase cum se sbăteau şi se 
frământau, vrând, par'că, să doboare totul în calea lor. In 
lungul ei nu se mai zăriă nici o plută. Fiind Duminecă, plu- 
taşii se opriseră, fiecare, pe unde îi apucase sărbătoarea, aş- 
teptând ziua următoare, ca să-şi urmeze drumul mai de- 
parte. Numai noi nu vroiam să ştim de datinele plutaşilor; 
ci chiar şi azi, zi de sărbătoare, ţineam să apăsăm  umerile 
valurilor bătrânei Bistriţe atât de chinuită în celelalte zile. 
Pluta cu care aveam să străbatem lungul Bistriţei, dela 
Răpciuni la Piatra-Neamţu, stă gata să pornească, 

După ce fi împinsă spre largul apei, cei trei plutaşi 
se rânduiră la locurile lor: doi la cârmele din faţă, iar 

unul la cea din 'napoi. Mânaţi de valurile repezi ale svă- 
păiatei Bistriţe, pornirăm în goană pe râu, în jos. Tala- 
zurile se sbăteau mânioase şi spuma lor alburie pătrundeă 
printre buştenii înfrăţiţi cu de-a sila, până sub picioarele. 
noastre. Cu toată vijelioasa lor turbare, alunecam lin, privind 
fără turburare la mânia Bistriţei spumegânde. Malurile ne 
păreau ca nişte șerpi ce se târau, alunecând în sus, pe 
marginea furiosului râu. Casele treceau pe lângă noi ca 
nălucile ; iar satele erau învăluite în depărtarea zării, cum 
învăluie întunerecul nopţii aştrii ce plutesc de milioane de 
veacuri în spaţiul nemărginit. 

Nici nu băgarăm de seamă când sosirăm în dreptul 
Hangului. Fiind singura plută ce scoboră pe Bistriţa, toţi cei 
ce ne zăriau dădeau năvală spre mal, privind lung după 
noi şi avântându-şi pălăriile în aer, drept salut. Copiii strigau 
«ura», cât îl ţineau graiul; iar noi cântam de zor, ca semn 
că plimbarea pe Bistriţa ne ţineă în toane bune. 

Pluta eră așa de minunat lucrată, încât naveam nici o 
teamă car fi putut să ne facă vreun pocinog. Deasupra ei, 
pe niște grinzi tot de brad, se aşezase un fel de podeală 
de scânduri pe care se improvizase o masă de brad cu patru 
picioare înfipte in acea podeală. In lături şi spre fund erau 
nişte bănci de scânduri pe cari stăteam mai minunat decât 
pe cel mai comod scaun. De jur-imprejur fuseseră ţintuiţi 
numeroşi brăzișori, cari dădeau plutei noastre asemănarea 
unui vas plutitor, fantastic. Ne simţiam cu adevărat fer- 
mecaţi, plutind pe buştenii noştri prefâcuţi într'un cuib de 
verdeață, de toată drăgălăşenia. Ca la cinematograf, se pe- 
rindau pe sub ochii noștri cele mai încântătoare privelişti. 
Nu- ne mai săturam privind, când inspre un mal, când 
înspre celălalt. Nu știu, munții se vor fi dat la o parte 
din calea acestui râu plin de un negrăit farmec, ori 
el își va fi croit albia pe-acolo, pe unde şi-a găsit la NR 
Ştiu însă că niciunul din râurile văzute de mine în Țara- 
Românească nu mi-sa părut, şi măreț, şi sălbatec, totdeo- 
dată, cum este Bistriţa Moldovei. 

Această apă vrăjită alunecă întocmai ca o regină, 
mândră de supuşii săi, ce păreau a stă încremeniţi de respect 
şi teamă pe ambele sale:maluri. Când potolită, când furioasă, 
după cum supuşii o turburau sau o lăsau în pace, alunecă 

de zor, vâjâind întruna și biciuind cu valurile sale spu- 
moase stâncile ce aveau îndrăsneala să-şi scoată capul la 
ivială spărgând trâmba de valuri ce acoperiă tot întinsul 
râului. 

Cu tot urletul ei sălbatec, văzduhul eră liniştit ; iar noi 
ne auziam graiul, unii altora, de minune. 

Timpul fiind destul de înaintat, ne gândirăm să ne a- 
linăm o leacă foamea; şi—pe cât eră zu putință— şi setea. 
Mâncarea fi cum nu se poate mai simplă: sardele, caş- 
caval, pâine şi vin. Totuş, fi cea mai plină de farmec de 
cât toate cele de până acum ; și acest farmec i-a fost dat 
de majestatea decorului ce ne înconjură, de schimbările mi- 
nunate ce se perindau pe fiecare minut ce mergeam, des- 
fătându-ne privirea : alte vederi, alte privelişti, alţi munți, 
alte văi, alte case,alte sate, alţi oameni, refăcându-se neincetat 
tainicele frumuseți ale panoramei vii în lungul căreia a- 
lunecam. 

Unii dintre soldaţii ce ne însoţiau, se descălţaseră şi se a- 
şezaseră pe buşteanul ce impreună pluta în partea de din 'napoi. 

Plutaşii erau cu ochii în patru la cârme. Tăceau și pri- 
viau cu grijă la locurile vâltoroase, unde apele Bistriţei în- 
vârteau câte-un dans nebun, făcând spume la gură, şi numai 
după aceea urmându-şi drumul spre a se opri în alt loc, 
unde să-şi inceapă iarăş periculosul lor joc, frământându-se 
furtunoase, fie în jurul vreunui colţ de stâncă, fie deasupra 
vreunui gol fără fund din adâncul albiei. 

Mergeam, mergeam mereu, ca şi cum am fi plutit în 
văzduhul liniştit pe un cal năzdrăvan ce nu sgudue pe că- 
lăreţ în aruncătura piciorului ; totuș, cum se mai sbăteă Bistriţa 
sub buştenii ce alunecau nepăsători peste undele eil... Din 
când în când, apa spumoasă a vâltorilor ne vestea să nu 
fim tocmai așa de mândri de puterea noastră, căci multe 
se pot întâmplă. Stropii aruncaţi de isbitura plutei în văl- 
mășagul valurilor furioase săriau până peste capul nostru. 
Când se arătă în depărtare spuma valurilor năbădâioase ce 
tăiă în unele locuri Bistriţa de-a curmezişul, ne uitam cu oare- 
care îngrijorare la căutăturile plutaşilor. Volburile spumoase 
se apropiau, plutaşii începeau a frământă cu încordare câr- 
mele, valurile se sbăteau furioase, se împotriveau, până când, 
în sfârşit, se vedeau nevoite a se dă biruite, făcând loc 

plutei împinsă dela spate de grosul nemărginit al apei ce 
alunecă din susul râului, pe albia, aci îngustă, aci largă fără 
seamăn, a bătrânei Bistriţe. 

Incă dela pornirea noastră în josul râului, Ceahlăul ne 
desfătă privirea cu priveliştea sa majestoasă. Piscurile sale 
păreau ca ruinele depărtate ale unei cetăţi uriașe pe cul- 
mile unui munte din alte lumi. Dela un cârd de vreme la 
o cotitură a Bistriţei, coama falnicului munte incepu a dis- 
păreă, ascunsă, încetul cu încetul, de măgurile pietroase ce 
porniau din malurile râului, năzuind să spargă norii cu 
culmile lor. 

Mergeam, şi nu mai vedeam înaintea ochilor decât ver- 
deața nesfârşită a codrilor uriaşi din lungul apei; și nu 
auziam decât mugetul înăbușit al talazurilor râului. Bistriţa 
se 'mlădiă, alergând svăpăiată, pe sub poalele codrilor. 
Pluta trosniă, sburând peste vâltorile viforoase ce-o sgâlțâiau 
din încheieturile tuturor mădularelor sale. Ca o nălucă, treceă 
pe sub poduri, alunecă pe lângă mormanele de pământ 
răsărite din apă, lăsă în urmă rămăşiţele altor plute biruite 
de frământarea valurilor, şi ne duceă, ne duceă neincetat, 
apropiindu-ne, când de un mal, când de celălalt, căutându-și 
loc de strecuriş prin volvorișul însvăpăiat al vâltorilor. 

Şoseaua naţională şerpuiă în lungul apei, trecând 
pe poduri de piatră, când pe un mal, când pe celălalt. 

Din când în când, întâlniam trecători, cari se uitau 
lung după noi, unii luându-și pălăriile, alţii stând ca impie- 
triii și privind lung, lung, după noi, până ne pierdeau 
din ochi. 

Buhalniţa, înghesuită în văiuga ei îngustă, o lăsasem 
de mult, în urmă; nici valea largă şi deschisă a Izvorului 
Alb nu se mai vedeă. Intraserăm în valea îngustă dintre 
Secu şi Izvorul Muntelui. Un noian de pârâiaşe se revărsă 
în apa Bistriţei, pornind din adâncurile munţilor spre a 
îngroşă undele repezi ale bătrânului râu. Cum străbăturăm 
coturile dela Cârnu, în dreptul impreunării pârâului Izvorul 
Muntelui cu Bistriţa, zărirăm ca ieşit din pământ, pentru cea 
«din urmă oară, masivul trufaş al Ceahlăului. 

Ca nişte muşuroae răsăriau ceilalţi munţi în jurul său; 
iar el păreă a privi cu mândrie, din înălţimea plăsmuirii 
sale uriaşe, peste capetele acestui norod smerit ce-şi plecă 

pletele sale de brazi şi mirt la poalele trufaşului Rege al 
Carpaţilor: Moldoveni. Mi-se păreă că văz tabloul lui Gu- 
liver în mijlocul piticilor. 

Mă 'ncercai să schiţez pe carnetul meu de note pis- 
curile şi culmile năprasnicului munte; dar, până să zic eu 
că-i gata, un cot de munte imi astupă vederea şi rămăsei 
cu schiţa neterminată. 

Prin acest drept, matca râului eră grozav de îngustă; 
vâltorile, mai dese; apa, mai turburată; şi mersul, mai 
anevoios. În curând, o cotirăm spre Bicaz. Dela impreunarea 


Vederea râului Bistriţa în zarea munţilor. 


icazului cu Bistriţa, matca se lărgi, plutaşii aveau loc de 
joc şi păreau mai stăpâni pe cârmă. Dar nu trecu mult şi 
valea se îngustă iarăș. Apa se iniuţiă din ce în ce mai 
mult. Furia ei creşteă neincetat. Volburele spumoase dădeau 
şi mai mult de lucru plutaşilor leorcăiți de năduşeală şi de 
stropii valurilor năbădâioase. Dălcăușul, care până acum 
mai mult îşi mângâiase vâsla, incepu s'o frământe îngrijorat, 
plimbându-şi ochii, când la noi, când la cârmaci. 

Intre gura Bicazului și gura Tarcăului, cotiturile Bis- 
triţei erau mai dese și mult mai periculoase. In vreo două 
locuri,.apa eră aşă de liniştită în cât parcă. nici nu curgeă. 

Nicăeri, însă, nu au avut mai mult de lucru, plutaşii, decât 
în undele liniştite ale Bistriţei. O putere misterioasă parcă 
ţineă pluta pe loc, încercând în acelaş timp ca, din adâncul 
undelor, s'o învârte ca pe-o coajă de nucă aruncată în furia 
unei vâltori. Intre Crasna şi Tarcău, matca se strâmtă iarăși. 
Mici prunduri adunate în mijlocul apei, iar pealocurea, chiar 
insule în toată puterea cuvântului, ingustau şi mai mult 
brațele prin cari trebuiă să ne strecurăm cu pluta. De 
câteva ori, hârjâirăm malurile stâncoase ale râului, împinși 
fără voie de vâltorile ce volbură apa mai la fiece pas. 

Pârâurile şi pârâiaşele se îngrămădeau nenumărate, 
vărsându-și supuse în matca Bistriţei munca lor scoasă din 
adâncul pământului cu multă trudă. 


Un popas. 


La Straja, pluta fu trasă la țărm, spre a luă de act 

pe Rodica, o nepoată a domnului Colonel, pe care o lă- 
saserăm la Brateş, înainte de a porni în cutreerarea mun- 
ţilor. In puţinul timp cât stăturăm aci, unul din soldaţi 
avu neprevederea să se scalde în Bistriţa şi, când ne în- 
torserăm la plută, ne spuse că eră cât paci să fie furat 
de apă. 
Dela Straja, ne urmarăm drumul mai departe. Mai 
avurăm un hop de trecut la gura Stejarului; şi de aci, 
tocmai la cotul Bocancei, iar avură de lucru, plutaşii. Apa 
liniştită la început, parcă ne fură încetul cu incetul spre 
malul dimpotrivă, spre a ne aruncă apoi în vijelia de vâltori 
care a făcut atâta şi atâta prăpăd printe plutele şi plutaşii 
depe Bistriţa. Acest cot primejdios a vârit atâta groază în 
plutaşi, că nici în cântecele lor nu l-au uitat: 


Dela Dorna pân'la Vrancea, 
Nu-i mai rău ca la Bocancea, 


zic ei, când vor să-şi aducă aminte de primejdiile ce le 
stau în cale. Inainte de a intră în cotul Bocancei, văzurănr 
plutaşii pregătindu-se ca de luptă crâncenă. In apa liniștită, şi 
cârmacii, şi dălcăuşul, mestecau de zor vâslele lor. Nouă, 
văzând undele liniștite ale Bistriţei, ni-se părea că se joacă. 
Ştiau ei, însă, ce zăceă sub liniştea aceasta; ştiau ei fră- 

mântăturile din adâncul al cărui fund nu l-au atins nici cei 
ce s'au înecat aci; ştiau din tată în fiu; ştiau din pățite, 
că nu e de glumit cu Bocancea. Din liniştea adâncă ce 
înconjură pluta, ne trezirăm deodată, din senin, luaţi ca 
de-o mână nevăzută şi târiţi cu furie spre puhoiul de stânci 
pitulate subt apă, gata să ne sfărime. Plutașii se dădeau 
de ceasul morţii să nu fie biruiți: se incordau pe vâsle, se 
incolăciau, se înfigeau în picioare, vâslind din răsputeri. Nouă, 
par'că ne veniă să le sărim în ajutor; ei însă, ne atraseră 
băgarea de seamă să ne ţinem bine. Un val puternic isbi 
pluta de marginea norodului de stânci— pieirea plutelor— ; 
o trosnitura puternică se auzi; gânjul de dindărăt, ce legă 
buşteanul din dreapta de restul plutei, se rupse; pluta fă 
furată de jocul nebun al vâltorilor, se hârjâi de stânci și 
scăpă din ghiarele Bocancei, dar, schiloadă. Plutașii ră- 
suflară și, împreună cu ei, şi noi. «De-acum nu mai avem 
nici-o grijă |» zise unul din ei; şi întradevăr că nu mai a- 
vură așă luptă mare cu vâltorile ce ne ieşiră in cale, deşi 
lupta valurilor eră şi mai vijelioasă ca până acum. 

Mai în vale de Bocancea, malul Bistriţei eră găunoșit 
mai pedearândul de sute de lăstuni, cari-și făcuseră cuibul 
în pâmântul humos al râului. Din ce înaintam, valea se 
lărgeă, poalele munţilor se mai depărtau, şi privirea cuprindea 
zare mai multă. 

Lăsarăm în dreapta noastră, pe apa pârâului Pângărați, 
mânăstirea cu acelaș nume, astăzi prefăcută, din lăcaș dum- 
nezeesc, în temniţă de hoţi. 

Intre Pângăraţi și Pângăricior, ne atrase o deosebită 
luare aminte stratificaţia malurilor Bistriţei, stratificaţie 
foarte curioasă, prin felul de rânduire al păturilor coajei 
globului. Se vedeă că mari cataclisme trebuie să se fi pe- 
trecut pe acolo, de s'au produs așa de interesante schimbări 
în coaja pământului. 

După Pângăraţi, ne răsări, pe creasta unui munte, ce- 
tatea mânăstirii Bisericani, stând posomorită în apropierea 
izvoarelor pârâului al cărui nume l-a luat. Aci se află un 
sanatoriu pentru tuberculoşi. 

In fundul aleiei de plopi, zărirăm, şi mândra mânăstire 
a Bistriţei—cetatea lui Alexandru cel Bun—, arătându-se 
cu oarecare teamă pe după frunzișul plopilor, ca şi cum 

i-ar fi fost groază, să nu i-se deâ şi ei vreo destinaţie ne- 
potrivită cu renumele său istoric. 

Valea Bistriţei se lărgiă din ce în ce. In curând, ne 
apropiarăm de Piatra-Neamţu, ultima ţintă a plutirii noastre. 
Plutașii mai avură un hop la «Urlătoarea», şi apoi se pre- 
gătiră să tragă la mal, mulţumiţi că le ajutase Dumnezeu, 
să biruie furia Bistriţei. Depe mal li-se aruncă un odgon de 
cânepă. Prinseră pluta de el şi o lipi de celelalte plute ce-şi 
adăstau acolo, rândul ca să fie pornite mai departe, la 
Galaţi, sau aiurea. 

Opriserăm pe malul drept al Bistriţei, aşă că fuserăm siliţi 
să trecem cu podul plutitor de cealaltă parte, în Piatra. 

Cum ne văzurăm pe malul stâng, o luarăm drept spre 
Hotelul Regal, unde ne aşteptă masa. 

La venirea noastră în Piatra, străzile erat noroiase ; 
acum, la plecare,-aveam parte de praf. 

După ce ne potolirăm foamea, ne plimbarăm o 
leacă prin grădina publică din centrul orașului. Deşi mică, 
mi-s'a părut încântătoare, mai ales văzută sub farmecul lu- 
minii electrice, cu care este luminat de altfel tot orașul. 


Spre casă. 


Aproape de ora nouă seara, luarăm câteva trăsuri şi 
pornirăm spre gară. Trenul eră gata de plecare. Avu- 
serăm vreme doar să ne suim în vagon și, după puţin 
timp, pornirăm spre căminurile noastre, ducând din Munţii 
Neamţului cele mai plăcute amintiri de călătorie, 

Din vagonul în care ne-am suit la Piatra-Neamţu, şi 
care fusese rezervat întradins pentru noi, nu ne-am mai 
schimbat deloc până la Bucureşti, unde sosirăm după o 
noapte întreagă de mers şi de somn agitat, în păcănitul 
regulat al roatelor vagonului. 

Răcoarea dimineţei făcu să ni-se pară ca odată cu 
plecarea noastră din Bucureşti, plecase şi zăpuşeala înnă- 
buşitoare în care fierbe întreg oraşul, în lungile și călduroasele 
zile de vară. | 

Cum incetară pufuiturile locomotivei, obosită, par'că, 
de atâta drum, începu a ne vâjâi pe la urechi, larma vieţei 

de muncă a Capitalei. Fluerăturile fabricelor, sgomotul 
căruţelor, uruiturile tramvaelor: redeşteptară în noi, viaţa 
uitată, o clipă, a Bucureştiului. 

Inţeleserăm că de-acum, în clipele de zăpuşeală, aveam 
să ne răcorim numai cu amintirea plăcutelor momente trăite 
în munţii Neamţului. 

Din gara de Nord, ne despărţirăm cu multă prietenie, 
multumind cu toţii domnului colonel Panaitescu, pentrucă 
ne dăduse prilejul ca să petrecem câte-va zile întrun chip 
minunat. 

Pornind dela gară, spre casă, mi-se păreă că trăsura 
abia se mişcă. Mă simţisem minunat de bine printre bunii 
mei tovarăşi de călătorie; dar, parcă, mi se făcuse dor a 
mă vedeă mai degrabă, iarăş, în mijlocul alor mei. 


|. POPESCU-BĂJENARU 
DIRECTORUL ŞCOALEI DE BĂEȚI No. 29, „GHENCEA“ 
BUCUREȘTI. 


O EXCURSIUNE LA PĂPUŞA ŞI IEZER 


SĂVÂRȘITĂ IN ZILELE DE 7, 8 ŞI 9 AUGUST 1912 


Acolo, spre miazănoapte de Câmpulung, la depărtare de 
27 km. în linie dreaptă, se ridică impunătoare masa troncconică 
a muntelui Păpuşa. Vârful său are două crestături abia vizibile, 
iar dinspre sud este sfâşiat de ponoare adânci. 

Până primăvara târziu stă ea îmbrăcată în mantia-i albă 
de- zăpadă; iar norii îi învăluesc fruntea cum vălul nupţial în- 
vălue fruntea unei fecioare în ziua nunţei. 

Frumos stă ea acolo neclintită, cu mult mai sus decât 
toate suratele sale, spre a salută primele şi ultimele raze ale soa- 
relui ; şi atunci se înroşeşte toată ca un bulgăre uriaş de jă- 
ratic arzător. 

Decâteori văzând-o, gândul ţi se duce la uriașul Tuziyama 
al Japoniei, sau la masivul formidabil al Olimpului Tesaliei, lă- 
caşul zeilor greceşti. 

Temeinic înrădăcinată în pământul ţărei, şade acolo uriaşă 
în toate sensurile, ca o mărturie veşnică a unor svârcoliri sub- 
pământene, adormite acuma de mult — de pe vremea tinereţei 
pământului nostru. 

Dar acolo, la stânga ? Acolo se vede o tăietură adâncă, 
la locul unde Păpuşa se îmbină cu Plaiul lui Pătru. Aceasta mi 
s'a părut totdeauna ceva straniu şi mult mă ispiteă dorinţa de 
a merge acolo. 

Totuş în vara aceasta eram înclinat să merg din nou la 
Piatra lui Craiu. 

— Onor. cititori îşi aduc aminte poate, că excursiunea din 
vara trecută la Piatra Craiului nu ne-a fost norocoasă. 

l)e o excursiune colectivă a seteriştilor din Câmpulung 
nu puteă îi vorba, de oarece ea se făcuse la începutul lui Iunie, 
când n'am luat parte. Aşă dar trebuiă să merg singur, — ceeace 
nu e deloc plăcut. 

Din întâmplare, colegul meu Antonescu, dela Gimnaziu, eră 
decis să meargă la Păpuşa şi lezer: trec prin urmare de partea 
lui şi hotărîm plecarea pentru Ziua de Duminecă 5 August, la 
orele 4'|. după amiazi. 

Mai câştigăm în favoarea excursiunei încă doi colegi şi, 
din pricina lor, amânăm plecarea cu o zi, — la 6 August aceeaş 
oră. 

Fram bucuroşi de acest câştig, dar n'am avut parte nici de 
el, şi am pierdut şi o zi îrumoasă. Ştiţi D-voastră maxima : 
„Promettre c'est noble, tenir c'est bourgeois*, sau pe româneşte: 
„Deşteptul făgădueşte şi prostul trage nădeide!”* Aşă ni s'au 
părut nouă lucrurile pentru moment, iar adevărul nu-l cunoşteam 
nici azi. 

In adevăr, Antonescu se pomeneşte Luni după amiazi cu 
cei doi tovarăşi: unul spuneă că are respiraţia scurtă şi că, prin 
urmare, nu puteă să urce la munte. Celălalt tuşeă din îundul ră- 
runchilor, numai şi numai să arate că eră bolnav. „Sunt pră- 
pădit, nene; am răcit într'o excursiune la Rucăr — nu pot 
merge“. 

Aşă dar am rămas singuri: eu, Antonescu şi cu cei doi 
băieţi ai mei, cari au mers şi vara trecută la Piatra lui Craiu. 

Planul nostru eră să dormim în noaptea următoare în 
Lereşti, unde să ne procurăm încă un cal şi un om sau un băiat, 
care să aibă griia cailor, griia de apă şi a lemnelor de foc la 
munte. De călăuză n'aveam nevoie — unde e Antonescu nu mai 
e nevoie de călăuză. In Lereşti n'am găsit nici cai, nici om de 
serviciu; erau duşi toţi la munte, la „răvăşit“; şi atunci mă gân- 
dii că bine au făcut colegii noștri că n'au mers. Noi însă ne pro- 
curaserăm doi cai din Câmpulung, şi cu aceia am rămas. 

Ca proviziuni ne procuraserăm 9 kgr. pâine neagră, 3 rațe 
fripte, 1 kgr. brânză albă, 5 cepe, '/» kgr. masline, 1 kgr. zahăr 
bucăţi, 3 cutii cu sardele, un caşcaval, un ghiuden, un clondir gol 
şi o cană pentru apă. Am luat deasemenea cafea, ceaiu, ibric, 
linguriţă şi o gioarsă de topor pentru lemne; ca să nu uit, am 
mai luat şi 1 litru de ţuică bătrână. Aceasta ne-a fost furnitura 
pentru trei zile şi patru oameni, în valoare de vre-o 15 lei. 

Ne-am luat, se înţelege, şi veştminte de iarnă: îlanele, pal- 
toane, mantale, cuverturi, căciuli şi o umbrelă, pe care însă am 
pierdut-o la întoarcere, pe valea R. Târgului. Eram decişi să 
dormim a doua noapte în vâriul Păpuşei, sau undeva prin apro- 
piere. Vor vedeă însă onor. cititori că toate aceste boarie nu 
ne-au împiedecat să facem destule „cuie de bleau“ acolo sus, sub 
cerul lui Dumnezeu la înălţimea de peste 2000 m. 

Toată furnitura am alcătuit-o în trei colete; le-am încărcat 
pe cei doui cai, şi la orele 4,30 precis am luat drumul Lereştilor. 

Eră acesta un soiu de pregustare a excursiunei, pe care 
am săvârşit-o mai mult apostoleşte — 80 km. Seara am poposit 
la hanul d-lui Firică din Lereşti, unde pentru cinci lei ni s'a dat 
cina, camere pentru odihnă, cafele cu lapte a doua zi dimineața 
şi păşune pentru cai. 

Seara, după ce facem o vizită ceairului şi dobitoacelor noa- 
stre, ne aşezăm în iurul mesei la lumina unei lumânări de stea- 
rină ca să punem la cale itinerariul nostru. Circuitul munţilor se 
puteă face în două feluri: sau pe culmea Dobriaşului la Păpuşa, 
prin Plaiul lui Pătru la lezer; sau pe valea Râului Târgului spre 
Iezer şi de aci prin Plaiul lui Pătru la Păpuşa. Ne decidem pen- 
tru calea dintâiu, şi apoi ne aşezăm în aşternuturi. 

A doua zi dimineaţa înşeuăm caii, încărcăm coletele noa- 
stre şi la orele 6,45 plecăm — Antonescu purtă în mâini clondirul 
cu apă şi cana. Inainte de a aiunge la şcoala din Lereşti apucăm 
o ulicioară spre dreapta şi după 10 minute începem să urcăm 
costişa trăgănată a Clăbucetului pe hăţaşuri şi poteci, la umbra 
tufărişului de mesteacăn. 

Drumul din Lereşti, pe culmea Dobriaşului, până la Pă- 
puşa, lam făcut în 4 etape: una la izvorul din Strâmbul; a doua 
şi deiunul dincolo de stâna din Moşoroaia; a treia în curmătura 
unde se îmbină Piscul Calului cu Găinaţul Mare în dreptul Ţe- 
feleicei, şi a 4-a la curmătura Păpuşei. La orele 10. ne aflam 
în vâriul Dobriaşului Mare, la o mie de metri peste nivelul Câm- 
pulungului. Ce splendidă vedere. In fund înnaintea noastră şi la 
stânga momâia Păpuşei şi dâlmele lezerului cu piepturile siâ- 
şiate de făgaşuri şi de circuri măreţe. Spre miazănoapte-răsării 
nişte arătări superbe, nişte crâmpee de ziduri uriaşe, ruinate, 
strălucitoare de lumină: Piatră lui Craiu şi Bucegii. 

— Nene Antonescule, — exclam eu — tot Piatra Craiului 
este minmnea Carpaţilor. La dreapta în spre răsărit se vedeă 


119 


Roşul Dragoslavelor cu, în dos, Leaota cu vâriul până în nori. 
Crestele cele mai înalte erau îmbrobodite în neguri. Incoace 
spre miazăzi-apus o mare învălurită, încremenită, care se 
pierde, se şterge în depărtare, în zarea cenuşie. Privirea ni se 
plimbă dela fantomele munţilor spre adâncul nepătruns al văilor, 
iar mintea ne stă încremenită de nesfârşirea spaţiului... 


şului, vedem venind deacoasta doi ciobani: unul cu o bâtă mare, 
altul cu cavalul la brâu. Eu pun mâna în buzunar şi apuc mâ- 
nerul pistolului; iar Antonescu le dă un pachet de tutun. Poate 
că acelaş instinct ne povăţuise pe amândoi. In adevăr pe duşman 
îl poţi domiri cu dărnicia sau cu puterea şi dacă le ai pe amân- 
două, afacerile merg de minune. Ciobanii bucuroşi ne poitesc 
la întoarcere pela stâna lor: să facem un chef — ziceau ei. 

— Dar cu ce mă băieţi, cu apă rece — întreb eu în glumă? 

— Ce vă pasă D-v., lasă că facem noi rost. Şi în acelaş 
timp ne arată ei acolo jos în valea Râului Târgului o despicătură 
adâncă şi o cărare pe unde puteam urcă la stâna lor. 

Ciobanii ştiu bine că excursioniştii nu pleacă nici odată cu 
mâna goală; pentru o mămăliguţă şi un cocoloş de urdă dobân- 
desc şi ei ceva: o înghiţitură de ţuică, o sărătură sau un pachet 
de tutun. 

Vieaţa ciobanului la munte este ca a marinărului pe vapor: 
uniformă, monotonă, nesuferită. De aci nevoia de îumat con- 
tinuu şi, câteodată de ceva mai drastic, de un chef. 

Cu apa am dus-o mai rău, căci la deiun băuserăm toată 
apa ce luaserăm cu noi dela isvorul din Strâmbul. De aci şi 
până la şeaua din dreptul Muntelui Țefeleica n'am avut altă apă 
decât aceea a lacurilor. Am tot stat noi la îndoială; am tot dat 
noi târcoale unor lacuri — ni se păreă apa clocită şi murdară; 
dar la urmă ne-am luat inima în dinţi şi am băut cu curagiu apă 
dintr'un lac. Bună, rea, ne-am potolit setea şi nu ne-a fost nimic 

La curmătura unde se îmbină Piscul Calului şi cu Găinaţul 
Mare ne-am oprit pe loc. Jos în vale spre dreapta răsună bră- 
detul de şuietul Argişelului, iar dincolo pe costişele înverzite 
iunici albe zburdau după păşune sunând din clopote, iar oile 


zbierau. 
Este unul din colţurile delicioase ale Ilezerului, ca şi acela 


de pe tapşanul Grindului, dela poalele Pietrei lui Craiu. Trime- 
tem un băiat cu c'ondirul de ne aduce apă limpede şi rece. 

De aci încolo încep urcuşurile grele. Ocolim pela dreapta 
vâriul Găinaţului, unde două isvoare reci ca ghiața plâng mol- 
com, chiar în marginea hăţaşului spre bucuria călătorilor în- 
setaţi. Apucăm apoi la stânga tot deacoasta şi la orele 4 ajungem 
la obârşia Argișelului. Aci un prag îngust desparte valea Râu- 
lui Târgului de fundul îăgașului din care iă raştere Argișelul. 

Facem un ponas ca să vedem cele trei isvorașe ale lui. Ur- 
căm apoi din greu pieptul repede al Muntelui Grădişteanul şi la 
orele 4“), ajungem în Poiana Simtiliei, o paiiște îrumoasă uşor 
înclinată spre sud, cu un isvor bogat. Aci se făceă odinioară 
bâlciu mare de vite la Si. Ilie — aşă spun bătrânii. O turmă nu- 
meroasă de mioare păşteă aci cu doui ciobani în liniştea serei. 

— Unde mergeţi D-v. — ne întreabă ciobanii? 

— La văriul Păpuşei — răspunserăm noi. 

— Apoi o să vă apuce seara şi e îrig. 

Nu face nimic, dormim la noapte acolo sus. 

— Mare curagiu aveţi, — răspunseră ei. 

De aci încolo încep suferinţele noastre, dar a îost i că 
nu le cunoşteam mai dinnainte. Atâta bănuiam, că no să prea 
închidem ochii în noaptea aceea de 7 spre 8 August. 

Mai întâiu ne-a dat gata Păpuşa cu minciunile ei. Ni se 
păreă că vârful cel mai înnalt este aci la un pas de loc, şi. ia-0, 
nene, la picior; şi du-te, nene, până 'n vârf. Aş, ce stai să vor- 
heşti ? Nu eră acela vârful cel mai înnalt, ci aitul se făceă mai 
sus. Vom fi urcat noi din greu vre-o trei de acelea, gâiâind şi pi- 
curând de sudoare. O ceată de mocani cu caii încărcaţi cu brânză 
veneă de dincolo dinspre Dâmboviţa. Ne dăm bineţe și, înainte 
băieţi că se face seară. 

In fine, la orele 6 oprim caii în dreptul punctului geodezic. 
Nici acela nu eră vâriul cel mai înalt, ci un altul mai spre miază- 
noapte la vre-o 200 de paşi. Abia mai puteam să mă mişc. Nu 
simţeam ienă în respiraţiune, dar mă cuprinsese o slăbiciune 
inexpiicabilă, iar inima îmi zvâcniă cu putere: eră desigur, rare- 
facțiunea aerului, pricina acestei sfâreşli. Antonescu rămâne cu 
caii iar eu şi cu băieţii ne duceam în vâriul cel mai înalt. 

Din vâri scufundă cu groază prin cascade uriaşe în spre 
miază noapte-răsărit unul din acele circuri ameţitoare, de cari 

sunt multe în Munţiii Făgăraşului. Eră așă ceva ca şi cum pă- 
mântul ar îi fost odată moale ca ceara, iar un picior uriaş şi-ar 
îi imprimat pe coasta muntelui, de mai multe ori cu putere, ur- 
mele călcâiului său scoborând până în valea Dâmboviţei la o 
adâncime fără îund. 

Când am văzut aceasta, m'am lăsat ușor ios pe iarba pa- 
lidă: eram buimăcit de oboseală dar şi de îrică. In spatele nos- 
tru, soarele, roşu ca focul, păreă că se îneacă într'o mare în- 
văluită — apuneă într'o aureolă de slavă în zarea plină de ceaţă; 
iar în faţă prăpastia adâncă, din îundul căreia păreă că iese 
noaptea, rece, întunecoasă, plină de îiori. 

Surpriza cea mai neplăcută a îost aceea că vâriul mun- 
telui, de jur împreiur, eră numai blocuri de piatră vânătă şi iarbă 
foarte puţină: nu se puteă deci poposi în vâriul Păpuşei. Sigu- 
ranța acestui lucru îmi răpeă şi ultima putere. Trebuiă deci să 
căutăm un alt loc. 

Deciserăm să scoborim spre miază zi-apus, la curmătura 
Păpuşei, unde licăreă un lac şi albeă un petec de zăpadă. Nu 
prea mă îndemnă inima spre acel loc, mai ales că apusese soare- 
le şi începuse să îie îrig; dar la urma urmei nu mai eră vreme să 
scoborim la stâna din Muntele Grădişteanul; trebuiă să ne mul- 
țumim cu ceva mai apropiat, mai ales că lacul păreă aci le o 
zvârlitură bună. Tocmai acum mă gândesc eu că nu e bine să 
cercetezi vâriul unui munte înalt în stare de oboseală extremă: 
pierzi puterea de observaţie. Mai bine ar îi îost deci să îi po- 
posit în noaptea aceea la stâna din Grădişteanul, şi a doua zi, dis 
de dimineaţă, să îi explorat vâriul odihniţi. Dar ce s'a făcut, s'a 
făcut; nu se mai puteă desface. O luăm pe cărare în iurul vâr- 
îului — Antonescu mergeă înainte. El credeă că, în fine se va 
abate la stânga vre-o cărare, pe undeva, spre îundul curmă- 
turei; dar în zadar. Ne rătăciserăm. Ne întoarcem, cercăm cos- 
tişele repezi şi pline de pietre; de geaba. Incep eu să bombă- 
nesc oarecari formule sacramentale; învinovăţeam pe Anto- 
nescu că nu mi-a spus mai din nainte că vâriul Păpuşei eră plin 
de bolovani. Dacă ştiam că n'au ce mâncă caii acolo, poposeam 
la stâna din Grădişteanul. Antonescu iă un colet la spinare cu 
gând să uşureze caii şi să mă împace pe mine: aveam, ce e drept, 
frică să nu rostogolim caii în prăpastie. 

Mă mângâiam cu apropierea, dar eră o iluziune nebu- 
nească, cum am îost orânduiţi să avem multe în noaptea aceea 

de spaimă şi de îrig. la-o deacoasta la dreapta prin bolovani; 
apoi la stânga; în fine iar la dreapta; credeam că am aiuns. 
Aş, eră o terasă îngustă unde nu se puteă conăci. O luăm iar la 
stânga și iar la dreapta şi aiungem la un alt treapt: nu eră nici 
acela. Incep iar a bolborosi formulele mele sacramentale. In 
amurgul târziu al serei. ajungem, la orele 7“, în fundul pră- 
pastiei. 

Nu se mai vede nimica clar; erau numai umbre. Mi se 
păreă că suntem închişi din toate părţile: încoace spre Câmpu- 
lung o prăpastie adâncă; în faţă spre Plaiul lui Pătru şi în spate 
spre Păpuşa pereţi înalţi de piatră. Incolo spre Dâmboviţa eram 
sigur că nu se vor duce caii. 

O umbră de teamă aveam numai să nu ocolească pe 
undeva râpile şi să nu fugă prin munţi după pășune, sau chiar 
înapoi spre casă. Avizez deci să descărcăm caii şi să-i lăsăm 
liberi; pe când Antonescu eră de părere să le punem piedici la 
picioare. Oboseala însă a realizat părerea mea. Mă temeam că 
impiedicându-i le-am fi stânienit mișcările şi ambalându-se, pu 
teau să cadă în vre-o prăpastie. 

Descărcarăm caii şi îi lăsăm în libertate; apoi cum aduna= 
serăm vre-o 4 crâmpeie de lemne uscate, facem niţel foc şi în- 
călzim o cană de ţuică cu zahăr; partea noastră am băut-o îier- 
binte; Antonescu a oprit partea sa să şi-o beâ rece după masă, 
Tindem apoi o cuvertură şi ne ospătăm dibuind, cu brânză, îrip- 
tură de pasăre şi alte ingrediente. Am mâncat puţin, căci ne 
pierise şi foamea de oboseală. 

In timpul acesta răsărise luna, care abia trecuse de primul 
sfert. In curând ajunse la prânz şi ne zări şi pe noi pitulaţi acolo, 
rebegiţi de oboseală şi de îrig, care se lăsase cu toată puterea. 
Antonescu îşi iă cana-cu ţuica ce mai rămăsese — face vre-o 
50 de paşi şi se postează în marginea prăpastiei care se des- 
chideă ca un hău fără fund încoace spre R. Târgului. Păreă o 
„fata morgana“, un uriaş acolo în razele lunei. Mă duc şi eu 
— şontâc, şontâc — îmi încremeniseră picioarele de îrig şi de 
şedere în genuchi la masă. Ce-mi vine mie, aşă ca o trăznae să 
troznesc odată cu pistolul, fără de veste. Antonescu trăsare; 
mâna stângă i se contarctează brusc şi o parte din ţuică sare 
ios. Gestul lui a fost aşă de comic încât noi ceştilalți trei ne pu- 
nem pe un râs homeric, din toată inima. Şi acum îmi vine să râd 

când mi-aduc aminte de gestul lui Antonescu, care, după ce ne 
adăpase toată ziua cu apă din clondir; după ce înghiţise în silă 
toate formulele mele sacramentale, nu-i fu dat nici acum, barem, 
să-şi beă în tihnă ţuica ce-i mai rămâsese. După această criză de 
râs, involuntară însă, privirile ne rămân ţintuite la un tablou 
îeeric pe care nu-l voiu uită cât voiu trăi. Incoace spre Câmpu- 
lung toate culmile munţilor se topiseră ca într'un soiu de perdea 
viorie, iar dincolo, în îundul abisului, pe deasupra se zăreă un 
şir de lampioane electrice, ca un şir de lebede albe plutind pe 
suprafaţa unui lac liniştit. Eră sublim. Jos Ja picioarele întune- 
ricul fără îund al prăpăstiei, iar sus bolta cerului presărată cu 
stele. 

In curând însă luna scoboară la dreapta, se ascunde după 
colții de piatră ai muntelui, cari trimet în spre Păpuşa o umbră 
monstruoasă. Nu ne eră frică nici de hoţi, nici de fiare: eram 
sus de tot, cu 500 m. mai sus de orice brâdet şi se ştie că fiarele 
bântue împrejurimile stânelor din marginea pădurilor. 

Aşternem ibâncile cailor, punem coletele căpătâiu; apoi 
ne facem toaletele decuseară, adică îmbrăcăm paltoane'e, man- 
talele şi căciulele irase adânc pe ochi. Antonescu se retrage deo- 
parte spre a-şi desăvârși unele părţi ale echipamentului, ceva 
mai discrete: — „Nu vă uitaţi la mine, nene, vreau să-mi pun 
pantalonii de pâslă — ne recomandă el. Apoi îşi pune şuba îm- 
blănită, dar scurtă, numai până la genuchi. In urmă ne astrucăm 
trâmba pe ibânci: băieţii la miiloc şi noi la margine; tot credeam 
că vom puteă dormi câtuş de puţin — ar îi fost un mare bine; 
eram frânt de oboseală. Trag căciula pe ochi, ridic gulerul la 
palton, îmi înfăşur picioarele în pardesiu, întind cuverturile 
deasupra şi mă culc pe râna stângă. Stăturăm aşă nemişcaţi 
vre-o douăzeci de minute. In îaţă: mă încălzisem puţin, dar pela 
spate, dinspre Dâmboviţa adiă un vântişor îin, pătrunzător, rece 
ca ghiaţa. Totuşi clămpăneala monotonă a cailor, cari rodeau 
iarba aspră a muntelui, nemişcarea absolută şi puţina căldură 
ce se făcuse, ne îndemnă par'că să adormim; dar eu mă deş- 
teptaiu cu spatele îngheţat şi şoldul stâng amorţit de durere. 

Mă întorc pe dreapta cu spatele la căldură şi cu nasul în 
vânt; pun paltonul în cap, dar în zadar. După zece minute mi se 
înfundă nasul şi începe să picure ca un borcan spart. Mă întorc 
atunci cu faţa în sus şi rog pe Antonescu să vie să mă înve- 
lească. Din când în când aveam tresăriri de frig: începusem, 

cum se zice, „a face cuie de bleau“. Luna apusese şi un întuneric 
adânc se întinsese pretutindeni. Antonescu, tresare și el. Bre, 
da afurisit ger, înghiaţă rotogolul pământului“. Şi zicând acestea 
se întoarce pe spate. 

Stăm aşă cu ochii stâlpiţi la stele: eră senin sticlă. Se ză- 
reau constelaţiile familiare ale emisferului boreal: Ursa mare 
şi Ursa mică cu Polara; Arcturus eră chiar în faţa noastră dea- 
supra Plaiului lui Pătru; la stânga se vedeau bine Coroana bo- 
reală şi Hercule. Deasupra Păpuşei se mai vedeau Lebăda, Lyra, 
Vulturul şi Săgeata. Antonescu le recunoaşte pe rând şi face ob- 
servaţia că constelaţiile n'au nici o ființă cosmică; sunt numai 
nişte grupări de perspectivă, şi deci nau însemnătate pentrii 
astronomie. Numai grupările fizice sunt nişte realităţi. Eu obiec- 
tez că constelaţiile şi metoda aliniamentelor este cea mai prac- 
tică pentru profani, cari nu au nici aparate, nici lunete ca să 
poată observă stelele; ba chiar cosmografia se serveşte adesea 
de constelații în indicaţiile sale elementare. 

N'am putut însă să stau nici aşă multă vreme, ci m'am în- 
tors iarăşi pe râna stângă, cu nasul la căldură. După vre-o cinci 
minute aud pe Antonescu sforâind uşor. Adormise. In fundul 
Dâmboviţei vâiiau când şi când brazii; ori eră vuietul apei adus 
de vântul rece care în răstimpuri îmi mângâiă cu o fineţe 
inexprimabilă dosul, acum expus din nou intemperiilor. Caut să 
stau nemișcat, deşi mă zguduiă la intervale câte un tremur pu- 
ternic, şi cerc să adorm ascuitând clămpăneala cailor. Pe când 
picuram astfel de somn — poate să îi fost orele 12'/-, căci Pă- 
tratul Pegasului venise deasupra capetelor noastre — aud de- 
odată un treapăt repede, scurt, ca o cădere. Am tăcut ca peştele 
vre-o 10 minute; apoi mă adresez lui Antonescu: — Ce s'or fi 
făcut caii, nene Antonescule; nu-i mai aud clămpănind. In groapa 
noastră nu se vedeă nimic. kRidicăm capetele ; ne uităm la 
dreapta; ne uităm la stânga, nimic. Nici picior de cal. S'or fi dus 
dracului, de râpă, cutez eu să exprim. De căutat nu eră chip: 
pe mine abia mă ţineau picioarele, şi afară de asta ne-am îi rupt 
gâtul prin bolovani. 

Două presupuneri erau: ori au căzut de râpă, şi atunci, 
adio! rămâneam cu bagagele la spinare; ori au găsit poteca şi 
au luat-o la sănătoasa spre casă. In cazul acesta eram sigur că 
s'au oprit undeva, la vre-o stână, la iarbă bună, şi atunci, eră 
altceva. Ne mulțumim cu presupunerile şi ne astrucăm în aşter- 

nuturile noastre. Dar cine se mai puteă gândi la somn? Cât timp 
“şedeam cu urechea la pământ, şi eu şi Antonescu, aveam pă- 
rerea că tot mai auzim, ceva aşă ca răsunetul unei clămpăneii; 
dar cum ridicam capetele ca să ascultăm cu atenţie, răsunetul 
acela încetă, adormeă cu totul. Desigur, e o părere — observ 
eu — clămpăneala de aseară ne-a rămas în urechi, cum rămâne 
urletul morei încă multă vreme după ce a încetat. Pun capul jos 
şi încep să-mi fac planul. 

— Dacă caii au căzut în prăpastie, atunci va trebui să-i plă- 
tesc: cel mult 500 de lei— mă gândeam eu. li voiu plăti şi pace. 
Dar ziceam că, cel puţin mă voiu învăţă aninte altădată, să nu 
mai plec fără om de serviciu la munte. Scumpă experienţă, nu-i 
vorbă, dar vorba ceea: „scump, dar face“. Dacă însă caii s'au 
dus după iarbă pela vre-o stână, atunci ce e de făcut? 

In peretele de piatră dinspre Plaiul lui Pătru erau două 
hrube, în care Antonescu speră să se adăpostească în caz de 
ploaie. — Bine — îmi zic eu: — vom ascunde bagagele noastre 
dimpreună cu echipamentul cailor în acele hrube şi dimineaţa 
până 'n ziuă vom plecă în căutarea cailor. Cu socoteala aceasta 
m'am resemnat, numai aşteptam să se facă ziuă mai curând. An- 
tonescu însă n'a mai pus capul ios; stăteă cu ochii aţintiţi într'un 
loc, spre râpa Păpuşei, şi din când în când îl auzeam strigând: 
ptruşo, ptruşo! speră să capete vreun răspuns de undeva, dar 
în zadar. | 

Intr'un moment însă Antonescu mă strigă — văzuse ceva 
ca o arătare: — lată, bre, un om colo, priveşte la noi. La mo- 
ment am fost în picioare cu pistolul în mână; fac doi paşi şi văd 
jos în apropiere de capul nostru asă ceva ca un ţăran culcat; 
— cine e, că trag foc — strig eu energic. Omul nostru însă tăceă 
ca pământul. Cum să nu taci, sărmanul. Aprind un chibrit: 
erau doui bolovani, unul vânăt şi altul alb. 

— Nu acolo, nene, — observă Antonescu! — uite, colo, 
mai sus; omul şade în picioare şi se uită la noi. Imi arunc ochii 
mai departe şi văd tocmai sus în vârful râpii dinspre Păpuşa: 
eră o stâncă mai răsărită, care semănă cu un om stând în pi- 
cioare, dar care, lui Antonescu i se păreă aci la un pas de ioc. 

Incepe să se lumineze de ziuă şi, minunea minunelor 
— tocmai colo sus sub poalele râpii se zăresc două mogâldeţe 
negre printre bo'ovani: Erau caii. 

Bogdaproste! Atunci mă gândesc eu: — iată, nu e nevoe 

să-i tot dai omului bunuri ca să-l bucuri; e deaiuns să-i mai Sus. 
tragi câteceva din bunurile ce are, şi să i le înapoiezi la timpul 
oportun; şi aşă îi poţi produce destule emoţiuni. 

Noaptea aceea n'o voiu uită cât voiu trăi; noapte de şotii şi 
de îrig. In fine, ne liniştim suileteşte şi putem să ne odihnim; 
vântul încetase şi frigul se mai potolise; dar bucuria pe deo- 
parte, iar lumina clară a zilei de altă parte, isgonesc cu totul 
până şi umbra somnului. Când ne-am sculat, ne-am apropiat 
mai întâiu de cai; parcă tot nu-mi venea a crede şi totuş 
caii erau acolo în carne şi oase. Bruma eră groasă de un deget. 

In colo, devale, spre Dâmboviţa se vedeau pădurile în- 
negrind coastele — păreau aci, la un pas de loc. Antonescu şi 
băeţii pun mâna pe topor şi o pornesc după lemne. Eu rămân în 
tabără, dar mă decid să cercetez locurile. 

Acolo sus în stânga Muntelui Păpuşa, unde acesta se îm- 
bină cu Plaiul lui Pătru, este o şea, o curmătură care desparte 
ca un prag Zănoaga (circul) Valea Barbului spre Dâmboviţa, de 
c vale prăpăstioasă, plină de pietre, încoace spre R. Târgului. 
Deşi iarba eră pârlită de brumă, totuşi se vedeau încă nenu- 
măraţi sileni albi, geum montana, scorzonera, pilosela auran- 
ţiaca, ba chiar rododendroni înfloriţi şi origanum. 

Zănoaga Valea Barbului este un circ grandios în îelul celui 
din vârful Păpuşei, dar cu povârnişul mai lin. Deosebeam trei 
trepte transversale, cu şirloaie de bolovani (conuri de sfărâ- 
mături), iar fundul este convex şi neregulat, cu gropi şi ieşituri 
rotunde ca spinările unor berbeci. La capetele de ios ale conu- 
rilor de sfărimături nişte construcţii ciudate; niște bazinuri 
ovoidale, prelungi, sau arcuite în formă de S clădite în reliei 
numai din bolovani. Bordurile bazinurilor opuse conurilor de 
sfărâmături, seamănă cu nişte troiene zidite, par'că de o mână 
omenească, tot din bolovani rostogoliţi. Unele din aceste ba- 
zinuri sunt cu totul noui, pe când altele sunt cu mult mai vechi, 
acoperite cu pământ vegetal și cu iarbă. Se pare că pe acestea 
din urmă agenţii constructori le-au părăsit de mult. Bazinurile 
cele vechi, unele sunt pline cu apă alcătuind acele îrumoase la- 
curi de munte (iezere); iar altele câte un mic zăpădar tare ca 
piatra şi uitat de Dumnezeu acolo. In Zănoaga Valea Barbului 
se ailă un mic lac şi un zăpădar lung de vre-o 12 metri. 

Fireşte, zănoagele sunt creaţiunile vechilor ghețari, dar nu 
putui deodată să-mi explic ființa acelor bazinuri şi acelor troiene 

ovoidale zidite în reliei la bazele conurilor de sfărâmături. Pro- 
babil că sunt posterioare epocei glaciare şi provin din eroziunea 
periodică a avalanşelor de zăpadă. Sunt şi la munte zile lumi- 
noase şi calde chiar în timpul iernei, după ce coastele s'au aco- 
perit cu depozite groase de zăpadă. In cursul acelor zile soarele 
încălzeşte cu putere stâncile verticale neacoperite cu zăpadă. 
Straturile de zăpadă pierd aderenţa cu rocele susținătoare şi a- 
lunecă în vale alcătuind jos la poalele ţărmurei un zăpădar pro- 
vizoriu, dar destul de îndesat ca să poată rezistă toată iarna. 
Stâncile de sus, rămase goale acum, se desagregă sub influenţa 
intemperiilor; blocuri mari şi mici de şisturi cristaline se desfac 
de sus şi se rostogolesc în vale pe deasupra zăpădarului, până 
în vale, unde se aşează după conturul de bază al zăpădarului, 
formând la îinele iernei temelia unui zid, care creşte şi se desă- 
vârşeşte în decursul anilor. Când vine vara zăpădarul se topeşte, 
şi în locul lui rămâne bazinul gol. Bordurile exterioare ale aces- 
tor bazinuri sunt deci un început de morene laterale. Nu pot să 
înţeleg însă rostul acelor uriaşe cascade transversale. Se pare 
că ghețarii aceştia au curs îormând cascade mari la intervale de 
2—33 m., unde prin urmare ghețarul prezentă crăpături mari, 
după cum se vede aceasta la ghețarii actuali din Alpi sau Hi- 
malaya. 


Linişte, tăcere adâncă de iur împreiur. Ascult să aud hu- 
ruitul vreunei pietre care se rostogolește, dar nimic, nimic. 
Imi rotesc ochii împrejur, nici o mişcare, nici un semn de vieaţă. 
Pare-că lucrurile au fost statornicite pentru vecie. E un dos de 
munte trist, unde soarele răsare târziu. Pe când îrigul te strânge 
la spate, un fel de melancolie, de tristeţe îţi strânge inima. Pare 
că te afli în miilocul unor ruine de castele uriaşe, zidite de nişte 
fiinţe cari au adormit de mult, au dispărut fără urmă, şi pe cari 
totuşi aştepţi să le vezi ieşind de prin hrubele stâncilor, reche- 
mate la vieaţă de un farmec extraordinar. Pare-că le simţi foş- 
nind uşor; cum vin, una câte una; cum se înmulţesc cu sutele 
împrejur; cum se prind să joace o sarabandă sinistră. Aşă de 
tristă şi totuş aşă de măreaţă este priveliştea. 

Cu toate astea, aci în imperiul morţei, se văd urmele unei vieţi 
necurmate. In adevăr, ruina ameninţă pe aceşti uriaşi; timpul 
roade şi dărâmă neîntrerupt ceeace a clădit el însuşi odinioară 
prin sforţări uriaşe. Deodată însă mă resgândesc: cine poate să 

ne spue azi cu deplină siguranţă că pârghia puterilor. subpămân- 
tene nu ridică pe nesimţite încă şi acum muntele în sus. In ade- 
văr, Carpaţii noștri s'au ridicat prin sforţări repetate — ultima 
sforţare — zice-se — ar îi avut loc la finele epocei terțiare, în 
timpul Sarmaticului; dar oare nu cresc ei şi azi în necazul in- 
temperiilor? Ar fi de cercetat; cazul nu este unic. 

In tot timpul excursiunei am regretat lipsa unor instru- 
mente necesare turistului. N'aveam la secţia din Câmpulung nici 
teodolit, nici aneroid, nici busolă, nici clinometru. 

In timpul acesta un câine, venit nu ştiu de unde, începuse 
să miroase coletele noastre, şi cum eram departe, dau chiote; 
trag un îoc de pistol; toate în zadar, căci dulăul îşi urmă cu sta- 
lornicie explorările sale. Când mă văzi însă venind, se depărtă 
încet. Această întâmplare mă aduse la simţul realităţei. Aveam 
o uşoară durere de cap, de aceea mă duc la lac şi arunc apă rece 
pe ochi, apoi umplu clondirul cu apă şi mă duc în tabără. Abia 
acum zăresc eu dincolo de a doua cascadă trei puncte mişcă- 
toare: erau ai noştri, cari veneau cu lemnele, după o oră şi trei 
sferturi de timp. Până la sosirea lor mă duc să explorez poteca 
pietroasă, care ocoleşte pe la mieazăzi-răsărit colții, ducând 
peste Plaiul lui Pătru, poteca pe care trebuiă să plecăm de aci 
mai departe. 

Sosind cei cu lemnele (inepeni uscați), facem repede focul, 
sorbim câte o cană de ceaiu cu coniac şi coacem câte un po- 
rumb. Ceaiul ne mai dispune; ne mai desmorţeşte. Pe la orele 
8 înşeuăm caii şi o luăm la sănătoasa. Când aiunserăm pe po- 
teca colţilor îmi mai aruncaiu încă odată privirea spre acel loc, 
unde petrecuserăm o noapte aşă de bogată în suferințe, şi pe 
care, totuşi, începusem să-l iubesc. 

După "| oră ne aflarăm pe Plaiul lui Pătru. Ce curioasă 
plăsmuire este şi plaiul acesta. Inchipuiţi-vă aşă ceva în felul 
digurilor olandeze; sau în felul drumurilor înalte ce unesc satele 
egiptene din valea Nilului în timpul inundaţiilor; dar ceva gi- 
gantic. Pare că natura a voit să tindă o punte uriaşe dela Pă- 
puşa şi până la lezer. Suprafaţa plaiului este acoperită cu iarbă 
deasă, dar aspră, pârlită de brumă. 

Din loc în loc, ori blocuri mari de quarţ alb, ca ruinele unor 
colonade de marmoră, ori arii mari de pietre vinete, unde cio- 
banii se îndeletnicesc a pune bolovanii teanc, plăsmuind câte o 
momâe de om, cum fac copiii iarna oameni de zăpadă. Plaiul e 

plin de turme de oi, iar pe deasupra plutesc în roate mari vul- 
tanii răpitori de miei. Când aceştia sunt mititei, vultanul îi 
smulge în ghiarele sale de fier şi îi transportă în locuri inacce- 
sibile. Când sunt însă mai măricei, îi bate cu aripele până ce 
cad ios ameţiţi şi îi sfâşie chiar pe loc. La |; distanţă dela Pă- 
puşa, plaiul se ridică din nou, mai mai să aiungă Păpuşa (2338 
m), formând Muntele Bătrâna, dela care plaiul întreg se mai 
numeşte şi Plaiul Bătrâna. După informaţiile ciobanilor, nu tre- 
buiă să-l urcăm fiind impracticabil; de aceea ne lăsăm spre 
stânga şi urmăm hăţaşul d'acoasta, ocolindu-l prin faţă. 

Pela orele 11 aiungem din nou la loc neted. Aci ne oprim 
o iumătate de oră şi luăm un îluştuc, pe când caii vor îmbucă 
câteva guri de iarbă. De aci se vede bine încolo spre miază 
noapte-apus şirul dinţat al Munţilor Făgăraşului. Ce folos însă. 
Peste toată culmea zăceă nemișcat un troian nesfârşit de „„cu- 
mula-stratus*, nori fumurii cu conture bine definite, cari vestesc 
ploaia apropiată. Soarele îşi şi pusese de mai multe ori mâinile 
la ochi, şi vântul începuse să suile cu putere dinspre răsărit, si- 
lindu-ne să ne imbrăcăm pardesiurile şi mantalele. De prin vă- 
găunile k. Târgului ieşiau colonade de neguri, cari sburau peste 
plaiu cu iuţeala acceleratului, ca nişte şerpi uriaşi de vată. Aci 
ne afundam cu totul în întuneric; aci — dar mai rar — piereau 
ca prin minune negurile, lăsându-ne în bătaia soarelui. Intr'un 
moment ne aruncăm ochii înapoi. Deodată perdeaua de neguri 
se despică toată din cer şi până 'n pământ, şi într'o lumină stră- 
lucitoare, aurie, întrezărim fantomele Bucegilor, Pietrei lui 
Craiu și Păpuşei, ca într'un sublim decor de teatru. Era ceva 
fără seamăn. Am rămas aşă aiuriţi de mirare câteva minute. Nu 
mă pot însă abţine şi observ lui Antonescu — mai mult în glu- 
mă — că am puteă mai curând să ne înapoiem la Păpuşa, de 
oarece se păreă aşă de aproape. Antonescu zice că acela nu e 
Păpuşa. Ba e, ba nu e, până când se convinge şi Antonescu că 
e Păpuşa. Şi totuşi, nu eră. Vâriul acesta eră aşezat pieziş peste 
Plaiul lui Pătru, cu faţa din spre sud (spre noi) râpoasă şi prea 
repede, iar creasta uşor dințată. Semănă cu Păpuşa, dar nu 
eră aceea. 

La orele 12'/, aiunserăm la poalele Piscanului, primul 
vâri al lezerului (2383 m.). Jos în vale în spre Dâmboviţa, la o 
adâncime înfiorătoare, se vedeă o revărsătură orizontală plină 
de lacuri, la poalele Oticului. Eră căldarea Boarcăşului, din la- 

“curile căreia îşi iă naştere ramura mumă a Dâmboviţei. Se vedea 

bine şi coama scundă care leagă masivul lezerului cu Berivoes- 
cul Mare, şi care în hărţi se desemnează cu numele de Culmea 
Mezei. Aceasta desparte isvoarele Boarcăşului (Dâmboviţa) de 
Văsălatul (k. Doamnei). 

De acum înainte urcăm pieptul repede şi pietros al Pisca- 
nului. Ne mai aruncăm încă odată privirile înapoi şi ni se lămu- 
reşte iluziunea de adineaurea. Vâriul cel apropiat eră Bătrâna, 
căci în dosul lui dincolo, la distanţă mare se vede acuma mon- 
struoasă şi Păpuşa îmbrobodită în nori: păreă ca o şcolăriţă care 
se ridică în picioare ca să aducă vre-o pâră vecinei sale, care, 
deși ruginită de bătrână cum eră, totuşi se arătă tot aşă de se- 
meaţă şi de obraznică. 

Nouă însă nu prea ne ardeă de glume: urcușul eră peste 
măsură de repede şi de greu, mai ales că nu ne odihniserăm în 
nopatea trecută. Dela jumătatea muntelui în sus am intrat în ne- 
gură adâncă. Noroc că poteca se cunoşteă binişor. Nu aveam 
nici o dispoziție și nici o speranţă: nu vom vedeă nimic. In zadar 
ne au fost și alergătura şi oboseala şi nesomnul. In starea a- 
ceasta am ocolit pe la spate lezerul mare (2464 m.), care fusese 
ținta atâtor strădanii. Nu l-am urcat: la ce eră să ne mai obosim 
în zadar. 

L.a ora 2"), ocoliserăm lezerul şi eram pe Coama Căţunu- 
lui, la înălţimea Pietrei lui Craiu. Aci nu eră negură, dar încolo, 
toţi munţii erau înnecaţi. Ce drum detestabil. Prin dosul lezeru- 
lui umblarăm ca pisicile, e o cărare lată de abia 40 ecm., pe când 
la dreapta genunea adâncă stă la îndemâna aceluia ce s'ar îi po- 
“ticnit; iar la stânga, perete aprope vertical. Şi aci pe Coama Că- 
țunului, altă blestemăţie: ne strecurarăm cu mare greutate peste 
sau printre blocuri mari colţuroase de piatră vânătă. Aci este o 
adevărată „steinernes Meer“, opera intemperiilor atmosferice. 
IYapoi setea? Cârmim la stânga şi după câteva minute aiîlarăm 
în mraginea celei d'adoua din cele trei circuri mari ce are masi- 
vul lezerului pe faţa sa din spre S. E. Jos în îund se vedea un 
ochiu de apă limpede cât podul palmei. — lată lacul lezerului 
— ne strigă Antonescu. — Fi bine, — răspund eu — haidea re- 
pede; mor de sete. 

Scoborâm spre miază noapte, ţărmura Zănoagei şi cârmim 
la dreapta. 

Scoborâm prima cascadă urmând pe'sub râpa dreaptă. ŞI 

aici şiroaie de bolovani scoborau din coastele pietroase ale râ- 
pilor ale căror siărâmături formaseră un troian lăturalnic; iar 
pe dedesubt se auzeă murmurul unui pârâiaș limpede: eră pâ- 
râul Căţunului care formează lacul lezerului. Şi aici aceleaşi ilu- 
ziuni de apropiere, dar ni s'au lungit urechile până să ajungem 
în buza lacului. 

Ce eră lacul lezerului? Unul din acele bazinuri ce am des- 
cris cu ocaziunea circului „Valea Barbului“; dar vechiu şi ovoi- 
dal, lung de vre-o 70 m. şi larg de vre-o 50 m., plin pe jumătate 
cu apă limpede ca cristalul, de culoare albastră verzue ca sti- 
clele de Azuga. De jur împreiur fundul lacului se vedeă bine 
până la un loc, iar aici dispăreă în adânc. In dreptul acela apa 
devine neagră, ceeace arată că este oglindirea întunericului unei 
adâncimi unde nu aiunge lumina. Cei cari cunosc acest lac — ţă- 
ranii — spun că n'are fund şi că e tare „răcoros“ (fioros) din 
cauză ochiului negru dela miiloc. 

Ne oprim pe ţărmura de sus a lacului (cam vre-o 20 m. 
peste nivelul apei), iar băieţii se duc în marginea lui şi, prin 
svârlituri de pitere petrec lacul de mai multe ori. Aci, în fine, 
ne-am potolit setea cât se poate mai bine. 

Ceva e de mirare aci: lacul este sub râpa dreaptă a cir- 
cului (cea întoarsă spre nord), şi de pe coastă vine un con de 
sfărâmături până la nivelul apei. Dacă avalanşele rostogolesc 
bolovanii de pe râpe în fiecare iarnă, apoi cum se face că acei 
bolovani, în curs de atâţea mari de ani, n'au astupat încă leze- 
rul ? Scobitura lui este din acelea ce am văzut în Valea Bar- 
bului, dar cu desăvârşire veche; nu se mai văd depozite noui de 
pietre pe bordurile sale. S'ar puteă obiectă că Zănoaga Căţunului 
este întoarsă spre miază zi-răsărit, pe când aceea a Văei Bar- 
bului este expusă snre miază noapte-apus; că, din cauză lipsei 
de căldură avalanşele sunt acolo mai voluminoase, pe când aici 
sunt reduse cu desăvârşire. Dar ori cum ar fi, ce se fac pietrele 
rostogolite de pe coastă? | 

Inapoia noastră. spre apus se ridică ameninţător fundul 
circului, peretele vâriului celui mai înalt al lezerului, cu costişa 
punctată de oi numeroase; iar pe fundul Zănoagei, ici şi colo, 
câte o covergă de pietre pentru adăpostul ciobanilor, cari au aci 
şi păşune şi apă. In ios sfârşitul Zănoagei este invizibil, fie din 
cauză cascadelor, fie din cauza depărtărei. 

Cârmim la stânga peste fundul Zănoagei; trecem un alt 

pârâu cu mult mai abundent; urcăm din greu ţărmura stângă 
a circului şi ajungem pe plaiul lezerului. Acest plaiu se desface 
chiar din vârful lezerului Mare şi scoboară repede până la con- 
îluenţa Căţunului cu lezerul Mare. 

Luăm coama plaiului şi la ora 5 p. m. sosim la stâna d-lui 
Cornăţeanu, într'o poiană lină cu iarbă verde, chiar la limită 
pădurei. 

Luarăm cina de vreme: mămăliguţă caldă cu urdă dulce, 
— delicioasă cină. Trebue să hoinăreşti prin munţi ca să afli ce 
poate foamea. In urmă ne-am dus la verdeață şi ne-am iungit 
pe cuverturi. Eră vorbă să dormim acuma câtuşi de puţin, căci 
ne temeam că la noapte, jos pe podeala stânei, vom îi chinuiţi de 
alte şotii: îum, insecte, etc. Antonescu a îugit repede în stână 
după ce cercase o luptă zadarnică cu ţânţarii. li păleă, bietul An- 
tonescu cu şapca, de le mergeau îulgii; îi prindeă cu stânga; se 
zbăteă omul cu desnădeide, dar geaba, erau prea mulți. Eu însă 
îi afumam cu tutun, cum se afumă casele cu iarbă mare la „Si. 
40 de mucenici", şi mai pe urmă am pus cuvertura în cap şi tot 
i-am lăsat cu dosarul pe ghiaţă. Când mam deşteptat eră în 
amurg; Antonescu şedeă cu baciul de vorbă: preferise îumăria 
în locul ţârţarilor. 

Baciul şi ciobanii au fost destul de omenoși: ne-au aşter- 
nut cetină de brad în fundul stânei, d'asupra am pus ibâncile, 
coletele căpătâiu. Toată noaptea a plouat, iar noi am dormit îm- 
părăteşte. Ce se făcuseră purecii ? Nu ştiu. [)ecuseară însă cio- 
banii stârniseră un foc strainic; ai noştri mânau porcii la Bran, 
pe când eu mai şezui de vorbă cu baciu spunându-i patarama 
noastră dela curmătura Păpuşei. 

— Rău aţi făcut, D-le, că aţi conăcit acolo la curmătura 
Păpuşei — zise baciul,. 

— De ce, moş Niţă ? 

— Păi, vezi D-ta, acolo e loc rău. Ci-că Păpuşa are în hru- 
bele sale o zână frumoasă, frumoasă ca lumina lui Dumnezeu. 
Şi, vezi D-ta, pe acolo prin dosul Dâmboviţei umblau mai de 
mult, ca şi azi, mulţi feciori la vânat. Odată un fecior de împă- 
rat rătăcindu-se de curtenii săi, a apucat în sus pe Valea Bar- 
bului, în urmărirea unei căprioare. Şi s'a tot dus el până a aiuns 
la curmătura unde aţi dormit D-v., iar căprioara a pierit ca prin 
minune. L-a apucat întunericul şi acolo a înoptat. Frânt de obo- 
'seală, cum eră, l-a prins somnul şi a dormit dus până la miezul 

nopţei. Când colo, ce să vezi D-ta? Unde se deşteaptă, nene, 
îlăcăul nostru şi se pomeneşte înconiurat de o horă măiastră de 
zâne, cari jucau aşă de mlădios încât bietul băiat rămăsese cu 
ochii zgâiţi la ele. Una mai cu seamă, eră mai răsărită şi mai 
îrumoasă decât toate: îmbrăcată în haine albe ca zăpada; iar 
cosiţele-i galbene ca aurul erau împodobite cu îlori de munte: 
trandafiri, călţunaşi şi garofiţe albe; şi bietul îecior s'a îndră- 
gostit „lulea“ de zâna cea îrumoasă. 

Când a băgat de seamă zâna că băiatul a prins slăbiciune 
de dânsa, a început să urce încetinel cu hora ei cu tot în spre 
stâncile Păpusei — acolo în hrubele muntelui îşi are ea palatul, 
unde trăeşte şi în ziua de azi. Şi, haidea, hora înainte, feciorul 
după ea, până la colţul cela de piatră care va speriat pe D-v. 
Acolo însă feciorul aruncându-şi ochii în prăpastie, i-a venit a- 
meţeală şi a căzut de-a berbeleaca până în vale unde a rămas 
mort, sărmanul. De atunci biata zână a Păpusei mai rătăceşte 
şi acum noaptea, după ce apune luna, prin locurile pe unde aţi 
dormit D-v. ca să-şi plângă logodnicul. Bine că nu v'aţi dus şi 
D-v. p'acolo, spre râpile acelea, că cine ştie ce păţeaţi. 

— Bine, moşule, dar noi nu suntem feciori de împărați; 
ce are cu noi zâna Păpuşei? 

— Apoi, iac'aşă. Va jucat şi D-v. renghiul; ce aţi căutat 
acolo ? 

lată — îmi zisei eu — cum poporul nostru explică totul 
prin îfantazia sa. Câte plăzmuiri de astea n'am aruncat noi, ăştia 
cărturarii, cu învăţăturile noastre — şi ce am pus în loc ? 

Dimineaţa baciul toarnă un ceaun de lapte în cuibă, în care 
punem cafea şi zahăr; ne ospătăm bine, plătim baciului găz- 
duirea şi la orele 8'/. apucăm pe plaiu la vale. Eră ceaţă şi pi- 
cură mărunt, dar noi eram veseli şi stăpâni pe drumurile noa- 
stre. Aveam să urmăm muchea plaiului până în valea R. Bătrâna, 
la poalele Plaiului lui Pătru — alt plaiu care descinde din Plaiul 
lui Pătru, descris mai sus, spre sud-est până la coniluenţa râu- 
rilor Cuca şi Bătrâna, care formează R. Târgului. Aci trebuiă 
să cârmim la dreapta. Pădurea picură de apă; Antonescu cântă, 
iar râul vâjiă în vale de răsunau coastele. Când aiungeam în 
vale, altă surpriză: Râul Bătrâna curgeă spre stânga. Rămân 
țintuit locului câteva secunde întrebând numai cu privirea pe 
Antonescu. — Ce stai pe gânduri, nene, — zice Antonescu ? 

— Dar nu te vei fi gândind, ca nevasta îndărătnică, s'o iai pe 

gârlă 'n sus? — Ba nu, zisei eu aiurit, dar nu înţeleg de loc: nu 
trebuiă s'o luăm la dreapta? Antonescu şade pe un bolovan şi-şi 
face toaleta: trebuiă să ne luăm picioarele la spinare. Eu şi unul 
din cei doui băeţi ne urcăm călare; celălalt se descalţă şi el, și 
îşi sumete pantalonii, şi haidea, nene, dar pe unde? Nu eră nici 
urmă de potecă: numai colţi de piatră aşezaţi în toate chipurile. 
Apa însăş clocoteă furioasă, săltând peste pietroae, sau ocolin- 
du-le; aci desfăcându-se în şuviţe scurte, cari se întâlneau în 
vultori pline de clăbuci, dar limpede ca cristalul şi cu fundul 
scânteetor de ochii pisicii (mica). Torente turburi, sprintene vâ- 
iiau turnându-se în vale, furtunoase, de răsună brădetul de şuie- 
tul lor. De iur împreiur un clar-obscur umed şi trist; deasupra 
negură alburie, nepătrunsă: ne cam părăsise curagiul. 

La orele 11 poposim 20 minute la poalele Plaiului lui Pătru: 
Descărcăm caii: eră vorba să mâncăm smeură. Dar nam avut 
parte nici de smeură: un porc dela casa d-lui Jean Goursaud, 
mirosind a bunătăţi prin coletele noastre, pusese gura pe un 
colet şi îl târi încolo spre hăţiş. Alerg într'o răsuilare: eu îu- 
geam, porcul îugeă..., până când voind să sar o viroagă de apă, 
alunec și.. rap la pământ de-a-latul! 'Tot a îost bine: porcul s'a 
speriat de căzătura mea şi a lăsat coletul din gură. Sacrificiul 
na fost pierdut. Am tăcut, nam zis nimcia: mi-eră ruşine de 
Antonescu. 

E o plăcere deosebită să umbli cu picioarele goale prin apa 
rece şi limpede de munte. După vreo- 2 km. de „cura lui Kneipp”, 
prin toate viroagele, ne tolăniserăm pe iarbă varde cu ciolanele 
goale şi mâncam cu o poftă cum n'am mâncat în cursul întregei 
noastre excursiuni. Tocmai atunci veneau din jos o ceată de 
vre-o şapte excursionişti călări; ne acoperim repede ciolanele. 
Cine credeţi că eră călăuza? Eră Nenea Moise Moiceanul din 
Rucăr. Cu moise Moiceanul excursiunile merg strună; pe ex- 
cursionişti îi călăuzesc potecile, iar el se alege cu răsplata. 

Unul dintre excursionişti eră un fost elev al lui Antonescu. 
Ceata trece; ne priveşte câteva minute şi se duce mai departe. 
E drept că nu ne-au dat bună ziua, dar nici nu ne-au înjurat. Am 
răbdat cu recunoştinţă pe cea d'întâiu şi am zis bogdaproste pen- 
tru cea d'adoua; eram ocupați cu altceva. 

Pentru purtarea lor necuviincioasă față de nişte mutre si- 
mandicoase ca ale noastre şi-au luat însă destulă pedeapsă, căci 
în noaptea de Joi spre Vineri a plouat toată noaptea la Câmpu- 


lung, iar la munte a nins. Vineri şi Sâmbătă (10 şi 11 August) 
munţii lezerului au fost albi de zăpadă. 

De atunci, dela 9 August n'au mai fost zile luminoase decât 
la 24 şi 27 August: ploile s'au ţinut lanţ (şi se ţin şi azi 14 Sep- 
tembrie). Aşă vară n'am mai pomenit. Nu cumva cometa lui 
Halley din iarna trecută îşi arată tocmai acum arama? 


Sportul excursiunilor este o slăbiciune ca toate. Tot aşă 
este vânatul, jocul de cărţi, etc., dar cel puţin excursiunile nu 
sărăcesc punga nimănui. Unde pui apoi aerul şi apa de munte; 
unde pui emoţiunile estetice; unde pui entusiasmul, pofta de 
mâncare, peripețiile diverse şi pe lângă toate se mai adaogă in- 
strucţiunea şi hârşirea cu intemperiile și greutăţile unei excur- 
siuni. Ferice de cei ce n'au alt viţiu decât acesta, aşă de sănătos 
şi aşă de cinstit. In excursiune faci cunoştinţă cu cerul şi pă- 
mântul patriei, pe cari înveţi a le iubi. 

Sporturile, exerciţiile fizice, gimnastica și excursiunile au 
iăcut pe Englezi ceeace sunt azi: stăpânii lumii. 

Ar trebui ca şcoalele noastre să-şi crească elevii ceva mai 
aspru; mai mult sub cerul liber în contact cu natura; adevărata 
şcoală să fie realitatea, iar cartea cea mai obicinuită să fie na- 
tura. Prea mult se lucrează la noi cu noţiuni abstracte; prea mult 
se stă pe loc, înăuntrul şcoalei; de aceea cetăţenii noştri sunt 
mai mult mânuitori de cuvinte decât de lucruri; iar cei mai pu- 
țin înzestrați, nu sunt nici una, nici alta, pe când cei mai multi 
sunt blazaţi de timpuriu. Acestea ne-au fost subiectele conver- 
saţiei noastre până la Lereşti. 


|. Nicolăescu-Bughianu. 


BXCURSIUNILE FACUTE DE MEMBRII $. 1. B. 


In regiunile muntoase din județele Argeş şi Muscel, sub condu- 
cerea Vice-Preşedintelui S. T. R. Muscel, Gabriel Dimitriu, 
Farmacist, din Câmpulung 


|. Câmpulung-Curmătura Groapelor-Bândea-Nisipuri 
Bahna Rusului. 


Câmpulung, Bughia, Albeşti, Cândeşti, Plaiul Lung pe cul- 
mei munţilor Jupâneasa, Băneasa până la stâna din curmătura 
Ciroapelor. 

Drum de 10 ore călare. 
ici 

Curmătura Groapelor prin munţii Roşu, Oticu, Mezea, Căl. 
țunu până la stâna din muntele Valea Vladului. 

Drum de 9 ore călare. 


Muntele Valea Vladului pe linia îrontierei pe munţii: Bră- 
tila, Ludisoarele, Leaota, Hârtoapele, Urlea, Bândea până la 
pichetui cin Nisipuri. 

Drum de 10 ore călare. 


Dela pichetul din Nisipuri pe muntele Galbena (cu vizitarea 
lacurilor Galbena), muntele Valea Rea, îundul Văei Rele unde 
se găsesc cariere de marmoră şi cascade cum e Urlătoarea la 
munteie Valea Rea. Seara popas la pichetul din Nisipuri. 

Drum de 8 ore călare şi pe ios. 

EXCURSIUNILE 


făcute de membrii S.'T. R.. sec- 
ţia Muscel, în regiunile muntoase 
din jud. Argeş şi Muscel, sub con- 
ducerea, Vice-Preşedintelui S. T. 
R. Muscel, Gabriel Dimitriu, Far- 
macist. din Câmpulung. 


Liniile roşii indică direcţia ex- 
cursiunilor făcute. 


Lito.Neumann, București 

Dela pichetul din Nisipuri prin munţii Furfuescu, Spina- 
rea, Preotesele, Drăghina, Plăişoru la cantonu de vânătoare 


Bahna bkusului. 
Drum de 10 ore călare. 


Deia Bahna Rusului şoseaua naţională, Sboghiţeşti, Corbi, 
Corbşori, Stănești, Berevoeşti, Ungureni, Godeni, Câmpulung. 
Drum 6 ore călare sau cu trăsura. 


I]. Câmpulung-BahnaRusului-Negoiu. 


Câmpulung, Bughia, râul Bughia, Râuşoru, Plaiul Bisericii, 
Bahna Rusului. 
Drum 8 ore călare. 


Dela stâna din Poiarna prin culmea munţilor: Galbena, 
Moldoveanu, Podu Giurgiului, Buda. (Popas la poalele muntelui 


Moldoveanu şi în valea Budei). 
Drum 6 ore pe ios. 


Prin culmea munţilor Buda, Râiosu, Arpaş, Capra, stâna 
din Capra(. Excursiune pentru turişti de forţă). 
Drum 6 ore pe zi. 


Dela stâna din Capra înapoind la Ezerul Caprei cu casca- 


dele sale. 
Drum 1 oră. 


Deasupra Ezerului Caprei pe culmea Paltinului în Căldarea 


Călţunului. 
Drum 4 ore pe ios. 


Dela Ezerul Călţunului prin portiţa Căldarea Negoiului 


urcuş prin Strunga Dracului în vâriul Negoiului. 
Drum 2 ore pe ios. 


Din vârful Negoiului pe Lespezi, Podeanu la casa S.T.R. 


din Podeanu. 
Drum 5 ore pe ios. 

Dela casa S. T. R. din Podeanu prin Florea, Marginea, 


Bușteni. 
Drum 3. ore călare. 


Buşteni, Clăbucet, Stoila, Cumpăna. 
Drum 4 ore călare. 


Dela Cumpăna trenul societăţii „Argeş“ prin defileul Ar- 
geşului până la Curtea de Argeş. 


III. Câmpulung-Bughia-FEzer. 


Câmpulung-Bughia, râul Bughea. munţii Boldu, Portă- 
reasa, Cernat, D. Banciu, Fzer. 
Drum 10 ore călare şi pe ios. 


Din văriul Ezerului la lacul Ezerului. 
Drum 2). ore. 


Din Ezer pe muntele Bătrâna, valea Bătrânei pela casa din 
pădure şi pe râul Târgului, Lereşti, Voineşti, Câmpulung. 
Drum 6 ore călare. 


IV. Câmpulung-Dobriaşu-Păpuşa-Rucăr. 


Câmpulung, Voineşti, Lereşti, muntele Dobriaşu, Moșo- 


roaele, Păpuşa (stână). 
Drum 8 ore călare. 


Dela stână în văriul Păpuşei. 
Drum 3 ore pe ios. 


Din vâriul Păpuşei pe plaiul Hoţilor până la muntele 
Drasinu, i 
Drum 2 ore călare. 


Din Drasinu pe munţii Boteanu şi Drăganu-kucăr. 
Drum 7 ore călare şi pe ios. 


Păpuşa, Spintecătura Păpuşei, Boarcăs, Ezer. 
Drum 3 ore călare şi pe ios. 


V. Câmpulung-Colţii Cremene.. 


Câmpulung, Cândești, pe râul Bratia, Plaiul Lung, muchea 
munţilor Nepărteanu, Jupâneasa, Băneasa, Groapele la mun- 
tele Roşu. 

Drum 10 ore călare şi pe ios. 


Ascensiunea Colţilor Cremene. 
Drum 12 ore pe ios. 


Intoarcerea la Câmvulung prin munţii Cernatu, Portăreasa. 
Boldu, valea Bughii. 
Drum 9 ore călare şi pe ios. 


VI. Câmpulung-Cetăţuia. 


Drumul scurt este prin Creţişoara, Bogăteşti, Muscelu dela 
Bogăteşti, pe Argeşel, şoseaua iudeţiană spre Stoeneşti, dela 
Stoeneşti la Cetăţuia, distanţă de 17 km. 

Drum 3"). ore călare. 


Drumul mai lung prin Valea Mare, Nămăeşti, pe Argeşel, 
şoseaua iudeţiană Stoeneşti până la Cetăţuia, distanţă de 34 km. 
cu trăsura. 


VII. Câmpulung-Muntele Leaota. 


Câmpulung la Stoeneşti, valea Bădeanca până la feres- 
traele din munteie Vâia. 
Drum 7 "> călare. 


Dela îerestraele din muntele Vâia până în vâriul muntelui. 
Drum 4 ore pe ios. 


VIII. Rucăr-Ţeieleica-Păpuşa. 


Drum de 5 ore călare şi pe ios. 


E. aa 


IX. Rucăr-Ludişoarele. 


Rucăr, muntele Drăganu, râul Dâmboviţa, muliicie 'Ta- 
masu, Comisu, Luţele, Berevoescu, Valea Vladului (stână). Se 
pot face popasuri la stâne. 

Drum 12 ore călare. 


X. Rucăr-Piatra Craiului. 


Sunt trei drumuri: 
|. Rucăr, podu Dâmboviţei — defileul Dâmbovicioarei până 
la hanul lui Jingoi. 
Drum 1/. călare şi pe ios. 


Hanul lui Jingoi, muntele Ciocanu până la stâna din Grin- 
du, poalele muntelui Piatra Craiului. 
Drum 5 ore călare şi pe ios. 


Din Grindu până la Cabana SS. I.R. 
Drum 1 oră călare şi pe ios. 
Dela Cabana S. TI. R. până în vâriul Pietrei Craiului. 
Drum 1. oră pe ios. 


II. Rucăr, Piatra Craiului prin defileul Dâmbovicioarei 
dincolo de peştera Dâmbovicioarei pe la Gâlgoaia la stâna 
Grindu. 

Drum 6 ore călare. 


III. Rucăr, Giuvala pe linia îrontierei până în dreptul Grin- 
dului. Coborîre la stâna din Grindu. (De observat că pe linia 
îrontierei din cauza drumului în zig-zag se trece şi pe pămân- 
tul unguresc). 

Drum $ ore călare. 


XI. Excursiuni în jurui Rucărului. 


Vârful Crucei. 
Drum 1 oră pe ios. 


Ghimbavul pe şoseaua naţională până în podul Dâmbo- 
viței 5 km. De aci călare pe valea Cheei, până la stâna din Ghim- 
bavul 3 ore. Din stână până în vâri pe ios |: oră. Din vâriul 

Ghimbavului, se poate călări pe valea Ghimbavului, este însă 
o excursiune foarte dificilă şi numai pentru excursioniști în- 
cercaţi. 

Muntele Sf. Ilie. Pe şoseaua naţională la Podu Dâmbo- 
viței 5 km. De aci pe valea Cheei, la stâna muntelui, 6 ceasuri. 
Din stână la vâri 1 oră pe ios. Pe valea Cheei, sunt defileuri în- 
guste între stânci înalte verticale şi e de remarcat o grotă îru- 
moasă, străbătută de un pârâu. 

Petricica. Pe şosea 10 km. la peştera Dâmbovicioara. De 
aci '/. ceas călare pe valea Dâmbovicioarei şi 4 ceasuri călare 
până la stâna din Petricica. Dela stână 3'/» ceasuri pe jos până 
în vâri. 

Valea lui Ivan. Din Rucăr, călare pe dealul Arşiţei în 
Dâmboviţa; de aci dealungul râului Dâmboviţa până la stână, 
valea lui Ivan 6 ceasuri. De aci pe ios la cerdacul lui Stanciu 
1 "+ ceasuri. 


XII. Excursuni în jurul Câmpulungului 


Flămânda deal ce predomină tot Câmpulungul. Distanţă 
1» km. 

Platoul Gruiului 1 km. de centru. 

Fabrica de hârtie 5 km. distanţă. 

Bughea de sus, 3]. km. depărtare, unde sunt şi ape sul- 
îuroase. 

Apă sărată, 7 km. la sud de Câmpulung, unde se pot vi- 
zită ruinele Jidova (un castru roman) şi carierele de lignit ale 
societăţii anonime Câmpulung. 

Nămăeşti, 3 km. depărtare, unde se află şi un schit de 
maice cu o bisericuţă săpată în stâncă de gresie. 

Lereşti pe valea râului Târgului, 6 km. distanţă. 

Cândeşti, sat situat pe valea Bratia între păduri seculare. 
In apropiere sunt izvoare sulfuroase. Distanţă 11 km. 

Mihăeşti, distanţă 21 km., unde se află un pare splendid 
al ocolului silvic al Statului. Parcul e în apropiere de gara Mi- 
hăeşti. 

Aninoasa, 183 km. depărtare, unde se aiîlă o veche mânăs-— 
tire, în parte ruinată. 

Gabriel Dimitriu. 


Karmacist 


O EXCURSIUNE PRIN EGIPT ŞI SUDAN 


Multă lume de la noi a fost în Egipt. Egiptul de un 
timp încoace a ajuns la modă ca staţiune de iarnă. şi face 
concurenţă Rivierei italiene. Unii dela noi au și scris despre 
această ţară. Ar fi dar de prisos să mai viu şi eu să po- 
vestesc la rândul meu despre cele' văzute și observate acolo. 
Insă fiecare individ diferă de celalt şi impresiunile sunt altele 
după dispoziţia, sensibilitatea, gustul, cultura şi caracterul 
cuiva. Apoi mai cu seamă puţini dela noi au mers până în 
Sudan, până la Khartum. Aşă că, câteva notițe despre acele 
regiuni mai depărtate ar oferi poate oarecare interes. Astfel 
fiind, fie-mi permis să spun simplu şi cinstit ce am văzut 
în țara Faraonilor, şi cum am străbătut-o. 

Ra 

Epoca cea mai priincioasă pentru a o vizită este iarna, 
căci atunci căldura este moderată, nu excesivă ca în timpul 
verei. 

Hotărisem deci de mai mult timp să mă duc acolo 
in vacanţele Crăciunului 1912—1913, la cari, cu invoirea 
şefilor şi a colegilor, am mai adăogat o lună de concediu, 
spre a aveă la dispoziţie un timp îndestulător. 


Marţi, în 18 Decembrie (31 Decembrie stil nou), am 
plecat la Constanţa, unde m'am imbarcat pe vaporul S$. M. 
R. «Dacia». E un vas superb, elegant, comod, ţinut într'o 
curăţenie exemplară, şi merge cu o iuţeală de 17 mile ma- 
ritime “(cam 30 chilometri) pe oră. Oiiţerii bordului, în frunte 

'cu comandant, arată o curtenie şi o amabilitate neîntrecută ; 
personalul de serviciu e foarte prevenitor; bucătăria supe- 
rioară şi de o abundență pantagruelică. 

Nu vorbesc aci ca interesat în cauză, ca ţiganul care 
își lăudă ciocanul. Nu. Toată lumea care călătoreşte în aceste 
paragie a inceput a apreciă Serviciul Maritim Român şi a 
ii dă preferința faţă de alte vapoare. Pe Marea Roşie am 
avut plăcerea să aud chiar pe un căpitan din marina en- 
“gleză declarând că între Marea Neagră şi Alexandria va- 
poarele noastre sunt cele mai bune. 

De data asta am fost puţini pasageri, din cauza fricei 
complicaţiunilor răsboinice şi a holerei din Constantinopol. In 
acest oraş însă nam văzut semne nici-de holeră nici de 
răsboiu. Eră Constantinopolul de altădată, fără nici o notă 
de schimbare. 

Numărul restrâns de pasageri, dacă eră dureros pentru 
direcția serviciului, eră foarte agreabil pentru noi cei mai 
de aproape interesaţi în cauză, căci aveam alegera cabinelor 
şi mișcarea ne eră neimpedecată pe tot vaporul. 

Nam să fac aci istoricul călătoriei pe mare până la 
“Alexandria. Sa făcut de multe ori. Voiu zice numai că 
“timpul eră excepţional de frumos şi marea calmă, calmă 
până la platitudine, până a semănă cu o baltă, cune mer 
d'huile». Viaţa pe bord urmă în plăcuta ei monotonie cu 
"regularitatea obişnuită. 

De menţionat în mod special este numai cotoiul bor- 
dului. Acest felin, tânăr, cu dispoziţiuni amabile şi prietenoase, 
este copilul răsfățat al tuturor de pe.vapor: ofițeri, echi- 
'pagiu și pasageri. Toată noaptea şade sus pe puntea de 
comandament, făcând «<cartul»> cu ofiţerul de serviciu şi ţi- 
nându-i de urât în singurătatea lui nocturnă. Ziua o petrece 
cu pasagerii, sau doarme prin cabine. Intr'o zi eram trei- 
“sprezece la masă. Atunci comandantul, de glumă, l-a pus 
pe un scaun în capul mesei, și cotoiul a stat acolo imobil 
în tot timpul mesei, grav şi demn, ca pătruns de impor- 
'tanţa rolului său. La urmă i sa legat o servietă în jurul 
gâtului, şi dânsul a primit şi această impodobire cu un 
-ifos suveran. Eră cumplit de comic. . 


[i 

Un incident. Eram între Pireu!) și Creta, pe la orele 
zece de seară ; stăteam pe puntea de comandament și mă 
uitam cu otiţerul de serviciu— sau de cart, după cum se 
spune în limbagiul maritim — la vaporul S. M. R. <Impă- 
ratul Traian», a cărui lumină se zăreă în depărtare, şi care 
venea în spre noi. Cum eram cu ochii aţintiți asupra lui, 
căutând să pătrundem întunericul nopţei, deodată o lumină 
vie ne învălui, căzută par'că de sus. Fenomenul a ţinut o 
secundă, două. Nu ne puturăm explică îndată natura şi pro- 
venienţa acestei lumini subite şi scurte. Ne uitarăm înspre 
mașină și coş: nimic neobişnuit. Pe tot vaporul nici o schim- 
bare în mersul regulat a lucrurilor. Atunci ne-am dat seamă 
că cauza nu puteă fi alta decât trecerea unui bolid d'asupra 
noastră pe cerul ceţos. Cum eram cu ochii holbaţi înspre 
orizont, cum lumina neaşteptată ne cam orbea, şi cum nu 
presupuneam indată proveniența ei siderală, nu ne veni în 
gând să ne uităm sus la cer, şi aşă numai prin deducţiuni 
am constatat fenomenul ceresc. 

Din cauza holerei din lurcia nu puturăm intră în 
Pireu, ci ne oprirăm lângă insula Salamina spre a debarcă 
și primi pasageri şi mărfuri. lar la Alexandria serviciul sa- 
nitar egiptean impuneă o carantină de cinci zile vaselor 
venind din regiunea contaminată. Din norocire acest timp 
se soceteă dela plecare din Constantinopol.  Aşă fiind, am 
continuat drumul cu viteză micşorată, spre a nu ajunge 
prea de vreme în portul Alexandria, unde tot nu puteam 
debarcă înainte de Marţi după amiază. 

Am sosit acolo Luni dimineaţa în 24 Decembre. Am 
făcut Crăciunul pe bord, ancoraţi în portul exterior. In 
seara ajunului, pe la sfârșitul mesei, marinarii liberi de ser- 
viciu au venit, îmbrăcaţi în haine de sărbătoare, de ne-au 
cântat de Moș-Ajun ; iar timonierul ne-a declamat câteva 
poezii foarte hazlii. S'a făcut, fireşte, pe loc o colectă pen- 
tru ei, ca răspuns la amabilitatea lor. A doua zi ni sau servit 


la dejun sarmale, mămăligă şi purcel fript. 
După ce şezurăm în portul exterior de Luni dimineaţa 


1) In mari ziare dela noi se citește mereu „Pyreu“. Onorabilii res- 
pectivi prin această pretenţiozitate dau de gol ignoranţa lor. Cuvântul gre- 
cesc e Ilepateg, nu e nici un, care s'ar puteă înlocui prin %, dacă această 
literă ar fi admisă în limba română. 

până Marţi, ziua Crăciunului, fiind în tot timpul deaproape 
păziți de poliţia sanitară, la orele două din aceeaş zi ni 
sa dat in sfârşit vee să tragem la cheiu şi să debarcăm. 
Am trecut repede prin formalităţile ulterioare, de poliţie, 
de vamă etc., făcurăm câţiva dintre noi cu birja un tur prin. 
oraş, care se prezintă elegant şi bine ţinut, şi merserăm 
la gară. La orele patru am plecat spre Cairo, unde am 
ajuns după trei ore. 

Nu se arătă din depărtare nici un semn, nici o lu- 
minozitate care să ne indice apropierea marelui oraş, cum 
o vezi când te apropii de Paris, Berlin, Londra sau alte 
centre importante. Chiar Bucureştii noştri îţi oferă un ase- 
menea spectacol: vezi, mult înainte de a ajunge în gară, o 
aureolă luminoasă pe cer. Aci la Cairo nimic similar. Deo- 
dată din mijlocul întunericului te trezești in gara, mică și 
slab luminată. 

lată-mă dar la Cairo, în acest oraş feeric, ţinta do- 
rului meu de mulţi, mulţi ani, centrul, regina Orientului, 
prima etapă în călătoria mea prin împărăţia Nilului. 


Cairo. 


Sau scris multe şi multe despre acest loc şi minună- 
ţiile sale. De sigur şi d-voastră, iubiţi cetitori şi idem ce- 
titoare, veţi fi cetit câteceva din această literatură geografică. 
Să nu vă fie dar fricăcă am să vă plictisesc şi eu cu enumă- 
rarea tutulor splendorilor ce impodobesc acest oraş celebru 
între toate. Nu voiu căută să descriu aci nici geamiile, nici 
muzeul egiptean, nici parcul Esbekieh din centrul urbei, 
nici măreaţa alee dela Choubrah, nici anticul nilometru de 
pe insula Roda, nici monumentalul pod peste NII, ori baragiul!) 
fluviului, nici citadela ori mormintele Califilor şi a Mame- 
lucilor. Voiu pomeni de ele numai întrucât vr'o particula- 
ritate m'a frapat mai adânc. 

Aşa, piramidele din depărtare nu fac impresiunea pu- 


2) La baragiul de lângă Cairo nici n'am fost, fiindcă eram să vizitez 
lucrarea mult mai importantă dela Assuan. Dar acest mic detaliu n'ar fi 
împedecat pe un turist modern style de a-ţi vorbi de el ca și când l-ar fi 
văzut în persoană. 


10 

ternică la care mă așteptasem. Numai când te apropii de 
tot, îţi dai seamă de giganticele lor dimensiuni și de ex- 
traordinarea lor măreție. Şi când te gândeşti că o asemenea 
povară uriaşă, un asemenea munte de piatră s'a ridicat prin 
zeci de mii de sclavi timp de decenii pentru a servi de 
mormânt unui singur om|l Şi când mai departe vezi că 
această sforţare supraumană de a asigură liniştea neac- 
cesibilă a mortului tot a fost în zadar, nu şi-a ajuns 
scopul. Căci toate aceste mauzolee colosale au fost vio- 
late în decursul timpurilor; iar un şir de faraoni, și încă 
din cei mai puternici, ca Sethos |, Ramses II și Merenptah, 
cel din Biblie cu exodul Evreilor, zac acum, momificaţi, în 
vitrinele muzeului din Cairo, un obiect de curiozitate pen- 
tru turma turiştilor. Ce vrea să zică prevederea şi lucrul 
omului. 

Insă chipurile regilor, chiar în starea lor de momii pe- 
trificate, au păstrat ca un nimb de augustă suveranitate, de 
trufie, ceva imperios, ceva autoritar, ca de autocrat. In spe- 
cial capul lui Ramses II, cel Mare, numit şi Sesostris, care 
arată negru, de un negru lucitor, ca tăiat din bronz, e de 
o rigiditate, de o mândrie și de o maiestate nespusă. E 
un cap cezarean. Şi faţa trasă, lungăreaţă, rasă, cu nasul 
aquilin şi cu buzele subţiri, chiar aduce mult cu figura ma- 
relui Roman. Nu e vorba; în viaţă se pare, după statuele 
existente, şi mai ales acele dela Luxor şi Abu-Simbel, că faţa 
lui Ramses Il eră mai rotundă și mai cârnoasă, cu trăsă- 
turi mai molatece. Capul său de momie însă seamănă mult 
cu al lui Cezar. 

Celelalte momii regale nu sunt tot aşă de bine con- 
servate. Arată unele mai galbene, altele mai castanii. Altele 
sunt negre de tot, fără însă a aveă acea lucire metalică, 
aşă de caracteristică, a capului marelui Ramses. Unele mai 
au încă câteva şuviţe de păr în cap, uneori blond roşietic, 
ca la Seti 1 şi Tanyou, mama reginei Laia. (O soacră 
regală |). Ahmosis 1 exhibă un păr negru destul de bogat. 


„Când stai pe platoul piramidelor şi al enigmaticului 
sfinx vezi dindărătul tău pustiul cu puhoiul său de nisip 
galben, la picioarele tale câmpia verde a Nilului, şi dincolo 
de Cairo iarăşi pustiul stâncos al munţilor Mokattam. Vezi 

cu ochii asaltul continuu al pustiului contra câmpiei, tinzând 
să o înnece în nisip. Piramidele sunt clădite pe stâncă, şi 
nisipul le-a cuprins baza, inaintând peste ele spre NII. 
Sfinxul a fost de mai multe ori desgropat, şi acum iarăşi 
e cuprins de nisip până la umăr. Tot Egiptul şi toată ci- 
vilizaţia lui, antică şi modernă, e cuprinsă în valea Nilului, 
și se luptă neincetat contra deșertului care din două părţi 
caută să-l sugrume şi să-l îngroape. Vorba lui Erodot 
«Egiptul este darul Nilului»1), sau după o expresie franceză 
încă mai precisă «lEgypte c'est le Nil». 

Mi se pare că nu numai soarele şi consideraţiuni igie- 
nice, dar şi nisipul explică predilecţia Arabului, şi mai ales 
a Beduinului, pentru vestminte largi şi atotacoperitoare. 


Mai întâi Francezii, şi în urmă Englezii au adus imense 
servicii ţărei Faraonilor, construind câte un stăvilar spre 
captarea şi regularea apelor Nilului, şi spre utilizarea lor 
sistematică la irigaţiune ; Francezii niţel mai la vale de Cairo 
şi Englezii la Assuan. Prin aceste lucrări de artă câmpia 
Nilului a fost aşă de bine armată în crâncena sa luptă 
contra deșertului, încât sa întărit, şi, din defensiva resem- 
nată de mai înainte, a început să iă ofensiva. Zona culti- 
vată începe a se lărgi, şi pe zi ce merge se întinde mai 
mult. 


Sunt o sumedenie de geamii la Cairo, peste trei sute, 
ca bisericele la Moscova. Cairo e doar Roma islamismului, 
cum Moscova e centrul ortodoxismului. 

In geamia El Azahr se află marea universitate a teo- 
logiei mahometane. Din toate părţile, unde locuesc musul- 
mani, vin studenţii cu miile la El Azahr, spre a fi iniţiaţi 
în tainele Coranului. Şi nu numai studenţi adulţi ; sunt în in- 
cinta acestei geamii şi clase inferioare, ba chiar primare, 
unde tineretul primeşte învăţătura prealabilă. Cei mai mulţi 
elevi și studenţi locuesc chiar acolo, în El Azahr; dorm, 
mânăncă, învaţă acolo. Fiecare are saltarul său unde “şi 
ţine prea modesta sa avere. Mulţi primesc burse, foarte 


1) Vezi Istoriile lui Erodot, traducere de Dimitrie Ion Ghica, operă 
premiată de Academia Româna, vol. II pag. 15. 

mici. Fiecare naţionalitate ocupă câte un colț deosebit al 
vastului edificiu. 

Este apoi geamia El Muaiad cu o admirabilă poartă de 
bronz; geamia Hassan cu minunate stucuri în formă de 
stalactite; geamia Jbn Tulun cu sanctuarul împodobit cu 
mozaicuri scumpe; geamia zisă albastră fiindcă interiorul e 
acoperit cu plăci de porţelană albastră; geamia Kalaun cu 
interiorul stucat şi ornamentat multicolor în stilul Alhambrei, 
această comoară neîntrecută a artei mauro-arabe. Lucru 
ciudat. Nu toată geamia este decorată astfel, ci numai câteva 
colțuri, spre a arătă vizitatorului întrun mod drastic şi plastic 
cum a fost geamia înainte de a veni artistul care a impo- 
dobit-o. | 

Apoi superba geamie a lui Mohamed Ali, zisă de ala- 
bastru, sus pe citadelă! Ce splendoare de marmoră albă, 
galbenă şi diafană! Ce boltă imensă, amintind Sfânta Sofia! 
Ce bogăţie de sculptură de alabastru, ce lumină mistică 
prin ferestrele multicolore! Sa instalat acum lumină elec- 
trică, cu lămpi până sus. Sunt nu mai puţin de patru mii 
de lumini. Ce feerie trebue să fie, când, la ceremonii mari, 
toate sunt aprinse | 

Şi covoare yezi în toate aceste geamii, de mărimi și 
grosimi extraordinare, mai ales in încăperile unde câte odată 
vine Kedivul să se închine. 

Sunt geamii în cari arabii nu te lasă să pătrunzi decât 
cu mare greutate, şi atunci încă acoper sanctuarul, ca să nu 
fie spurcat prin privirea unui ghiaur. In altele nu e greu- 
tate de acces pentru bărbaţi, dar femeile sunt oprite de 
a intră. 

Lângă geamia de alabastru se află locul unde Mohamet 
Ali a masacrat pe toţi Mamelucii, până la unul care a sărit 
pe calul său depe parapet jos în adâncime şi a scăpat. 
Se arată locul unde s'a petrecut această dramă și, spre 
amintirea miraculoasei sărituri, sa săpat în piatra parape- 
tului o potcoavă de cal. 

Tot acolo este şi punctul aşă de vestit de unde vezi 
la picoarele tale tot oraşul, Nilul, câmpia, şi dincolo de ea 
piramidele şi pustiul. lar când se lasă seara, văzduhul se 
umple cu niște culori ce nu se pot descrie. Chiar piatra 
cenuşie a munţilor Mokattam, dinapoia citadelei, se trans- 

figurează şi iă tonuri trandafirii, mauve şi violete. E un 
spectacol sublim. Stai, te uiţi şi admiri într'o tăcere pă- 
trunsă, 


Nu departe de geamia El Muaiad, la picioarele cita- 
delei, dai de poarta Bab el Zuvele, plină de cuie, şi acestea 
pline de cârpe de stofa, pe care credincioşii le atârnă acolo 
spre a fi vindecaţi de fel de fel de boale. 


Fără îndoială Egiptul este cea ce se poate numi o 
ţară caldă. Dela întrare chiar, la Alexandria, fizionomia 
locului ţi-o spune. Vezi palmieri graţioşi, legănându-se în 
vânt. Casele toate fără acoperemânt, toate pătrate, de 
par fantazia unui «cubist> delirant. Pe câmp vezi vaste 
plantaţiuni de orez, de bumbac şi trestie de zahăr. Came- 
rile dela hoteluri n'au sobe, şi uşile sunt prevăzute cu câr- 
lige şi inele spre a fi ţinute deschise într'una. Totuşi nopţile 
sunt răcoroase, termometrul, în timp de iarnă, apropiindu-se 
la Cairo de zero. Acum, prin lanuarie, nu poţi ieşi dimi- 
neaţa ori seara fără pardesiu. Numai cât luceşte soarele, 
peste zi, simţi că eşti într'o ţară mai sudică. Indată ce a- 
pune astrul zilei, se lasă receală. In sala de lectură a o- 
telului ardeă foc în cămin; eră o vedere şi o simţire foarte 
plăcută. Chiar în Egiptul superior, în Nubia şi în Sudan, care 
doar este situat în zona caldă, şi unde simţi şi iarna că 
te afli intr'o regiune tropicală, nopţile sunt mai răcoroase şi-ţi - 
permit să dormi bine. Această scădere a temperaturei în 
timpul nopţei este efectul iradiaţiunei pustiului ce te în- 
conjoară în toate părţile. Tot pustiul, absorbind nourii ce 
vin înspre Nil, face ca în Egipt — afară de Delta Nilului 
și marea oază a Fayumului — nu plouă mai niciodată. Are 
şi pustiul partea lui bună. 


Egiptul este în ziua de astăzi o ţară arabă. Toată 
populaţia de jos şi toată burghezimea e arabă. Limba ge- 
nerală e cea arabă; acea turcească nici nu se mai pricepe pe 
aci. Slugile şi chelnerii dela birturi, cafenele, oteluri sunt 
arabi; oamenii de serviciu pe la prăvălii şi pe la casele 
private, toţi arabi. Sunt şi Nubieni şi Sudanezi, cu pielea 
negricioasă şi chiar neagră; dar şi ei vorbesc, pe lângă 


150 
idiomul lor natal, limba arabă și se cuprind în termenul ge- 
neral de arabi. 

Toate slugile sunt de genul masculin. Femeia arabă 
nare rol afară de casa ei. Când iese pe stradă, pune un 
văl negru pe față, până la ochi. Femeile din popor mai 
aşează vertical pe rădăcina nasului un tubușor scurt de 
lemn, prin care ridică şi menţine vălul chiar la marginea 
ochilor. Acest tubuşor e de multe ori împodobit cu trei 
inele de alamă. Multe femei din stratul inferior poartă 
brăţare de alamă, şi câteodată de argint, la picioare. Băr- 
baţii au uneori cercei; dar numai la urechia dreaptă, şi nu 
la lobul urechiei, ci la marginea de sus. 

Oficiul slujnicei pe la case private, şi mai ales la o- 
teluri, a face paturile, a îngriji camerile, etc., incumbă ser- 
vitorilor arabi. Există pe programul serviciului și câte o 
«femme de chambre», dar mai mult pentru a servi pe pa- 
sagerele de sexul lor, şi, bine înţeles, nu sunt arabe. Pe 
instrucţia soneriei electrice stă scris să se sune odată pentru 
chelner, un gentlemen high-life în frac impecabil, de două 
ori pentru problematica <femme de chambre» şi de trei ori 
pentru «arab». 

La masă servesc arabi, inspectaţi şi dirigiaţi numat 
de chelneri europeni. Toţi aceşti arabi dela otel se pre- 
zintă întrun halat alb până la glesne, cu brâu roş la mijloc, 
cu un fes roş în cap şi cu papuci roşi în picioare. Fac 
serviciul foarte bine, precis, fără zgomot; sunt atenţi, pre- 
venitori ; toţi sunt oameni mai tineri, şi de o culoare arămie 
până la castaniu şi la negru. 


Inainte de vreme, când Egiptul eră încă de capul său, 
influenţa franceză predomină pe malurile Nilului. De când 
însă Englezii au pus stăpânire pe ţară, influenţa engleză a 
început să iă primul loc. Garnizoana e engleză. Adminis- 
traţia superioară e engleză. Toată viaţa începe a luă stilul 
şi formele engleze. Cu limba engleză o duci perfect, mai 
toţi indigenii, cu cari vii în contact, rupând câte-va cuvinte 
englezeşti. Prin oteluri, pe la gări şi în toate localurile publice 
înscripţiile sunt mai întâi în limba arabă, apoi englezeşte 
şi franţuzeşte. 

In lumea neoficială elementul francez se menţine incă, 

alături de influența engleză. Aşă bucătăria şi « menu-urile» 
dela casele mai mari şi dela restaurante sunt franceze. Multe 
firme sunt franceze. Unele meserii sunt aci franceze aci 
engleze. Vezi coiffeur şi hairdresser, tailleur şi taylor. La 
staţiile tramvaelor aci stă scris «stop» şi mai incolo «<arrât» ; 
aci «optional stop», şi mai departe «arrât facultati» Afişele 
şi anunciurile de închiriat şi de vânzare sunt mai numai 
franţuzeşti. 

Dar de când Anglia sa aşezat de-abinele aci, s'au in- 
trodus ordinea, regulă şi siguranţă. Cu tot aspectul exotic 
al peisagiului şi al locuitorilor, te simţi sub ocrotirea unei 
stăpâniri tari şi civilizate. Te simţi în perfectă “siguranță 
oriunde te duci, şi dacă n'ar fi imprejurimile, norodul pes- 
triţat şi veşnicile cereri de bacşiş, te-ai crede intrun colţ 
de pământ european, sau mai bine englezesc. 


Cum Englezii furnisează azi grosul călătorilor în Egipt, 
firma Thos. Cook & Son, cunoscutul biurou mondial de că- 
lătorii, e mare şi tare. Se poate zice, fără exagerare, că 
ţara Faraonilor a devenit ţara lui Cook. Incolo e mai mult 
a cămilelor și a măgarilor, căci la fiece pas dai de aceste 
patrupede, şi mereu răsună armoniosul cântec al celor din 
urmă. 


Guvernul englez, întrun mod foarte înţelept, lasă po- 
pulaţiei indigene toate particularităţile lui, întru cât ele nu 
sunt incompatibile cu ordinea şi siguranţa publică. Astfel 
nu se impune închiderea magazinelor în zilele de I)uminecă 
în loc de Vineri, sărbătoarea săptămânală a Musulmanilor ; 
ba Vineri chiar muzeul egiptean e închis. In toate vagoa- 
nele căilor ferate şi tramwaelor sunt compartimente re- 
zervate numai pentru femei. Toate inscripţiile publice sunt 
în primul loc, cum am zis-o mai sus, în limbă arabă. 

Spre a ilustră mai bine această tendinţă, voiu relată o 
observaţie cam «shocking». La cabinetele de toaletă din tre- 
nuri, chiar la clasa întâi, sa instalat pe lângă aranjamentul 
cunoscut peniru Europeni, şi o acomodare care permite 
uşurarea lăsat în picioare. Mai târziu, pe vaporul dela 
Shellal la Wadi-Halfa am găsit două W. C. alături unul 
de altul, unul alla franca, şi celalt alla araba. 

De aceea pământenii parcă sunt mai mulţumiţi cu sta- 
rea actuală a lucrurilor decât cu libertatea complectă de 
todinioară. 


Guvernul utilizează credinţele poporului — şi curiozita- 
e1 s treinilor —spre propriul lor interes. A introdus o taxă 
de intrare, foarte mică, de doi piastri—52 bani, de fiecare 
geamie, bani cu cari acestea se intrețin şi se restau- 
rează. Tot aşă se percepe o taxă de zece piastri (1 leu 
30 bani) pentru vizitarea interiorului unei piramide la Ghizeh, 
şi o taxă blocală de una liră egipteană şi douăzeci piastri 
(31 lei 20 bani) pentru accesul tutulor antichităţilor din 
Egiptul superior, cu cari bai se continuă desgropările, să- 
păturile şi restaurările monumentelor, templelor etc. 


Multe strade principale din centrul oraşului modern 
sunt plantate cu pomi. Când vre-unul din pomi sa uscat, 
se sapă o mare groapă, de doi, trei metri adâncime, care 
se umple cu pământ bun, adus cu căruţă, pentru ca noul 
arbore să fie în condițiuni priincioase şi să prospereze. La 
noi nu se dă atâta osteneală și îngrijire plantațiilor comu- 
nale. 


Intâlneşti mulţi români aci la Cairo. Aşă călăuza mea 
făcuse serviciul militar la Brăila prin 1879. Comptabilul 
(chef de reception) dela Hotel National, unde am tras, e 
chiar Bucureştean, rudă de aproape cu o mare proprietară ur- 
bană din capitală. Este un tânăr simpatic, inteligent, desghe- 
ţat, cu bune manierel), şi cunoaşte multe limbi. Societatea o- 
telurilor mari dela noi nar face rău să-şi asigure servi- 
ciile lui. 

Am fost la o magazie de papeterie spre a cumpără 
cărţi postale —voyage oblige tout comme noblesse.—Ei bine, 
stăpânul acestei prăvălii eră și el din ţară, şi i-a făcut plă- 
cere că a putut vorbi cu mine în limba română. Mi sa 
spus că o călauză ataşată la Shepheard's Hotel e tot din 


1) Nu zic «manierat» cum arzice mulţi la noi, căci cuvântul acesta 
ar fi luat din limba franceză, și acolo, după cum vă va spune cel dintâi 
dicționar, acest termen înseamnă «afectat», adecă tocmai contrariul. 

România. Pe stradă am auzit de mai multe ori vorbindu-se 
limba noastră. 

In America sunt colonii intregi de Români, cari chiar 
au preoţi din ţară şi scot ziare româneşti. Acestea: toate 
dovedesc mai bine decât orice desvoltarea ce iă neamul 
românesc, 


Oraşul Cairo are două părţi bine distincte: cuartierul- 
nou, la apus, spre Nil, cu strade largi, drepte, cu construc- 
ţii somptuoase, prăvălii elegante şi o iluminaţie inundantă ; 
partea arabă, la est înspre citadelă, are uliţi şi ulicioare 
înguste, întortochiate, unde abia se poate strecură o că- 
milă. Acolo se află vestita stradă Muski, artera principală 
al comerciului indigen. Acolo sunt bazarele, acolo domnește 
o activitate continuă, acolo se fabrică multe din obiectele 
orientale. Acolo negreşit se găsesc principalele geamii, pre- 
cum şi geamia-universitate El Azahr. 


i Arabul este, de felul lui, foarte destoinic, muncitor și 
activ; e bun artizan şi bun agricultor: Fellahii sunt arabi. 
Turcul, din contra, are virtuţi mai mult negative, pasive. 
Arabul, pe lângă activitate mai are instinctul artistic. Toate 
obiectele făcute de el, ori cât de simple ar fi, au un «cachet» 
special, independent; sunt arabe, nu alt ceva. Miile acelea 
de obiecte de curelărie, de pielărie, de alămărie, de mar- 
cheterie, şi cari constituesc nota predominantă al comerciului 
oriental, precum şi stofele, covoarele, etc., toate acestea au 
caracterul lor artistic. Numai geniul arab s'a ridicat la aceste 
concepţiuni aşă de sublime cum sunt geamiile dela Cairo 
şi din Spania. Turcii au ştiut să distrugă, să nimicească, 
dar nu să clădească şi să producă, şi dacă se pot lăudă 
cu vrun monument artistic, desigur un meşter arab a fost 
fâptuitorul. 

Acolo, în partea arabă a oraşului, vezi mai în plin 
ceeace vezi trecător şi în cuartierul modern, pulsarea vieţei 
orientale. Mii şi mii de tipuri, cari mai de cari mai intere- 
sante, mişună pe uliţi. Bărbaţi de toate nuanțele feţei, cu 
amplele lor costume, cu turban sau cu simplul fes în cap; 
femei cu vâlul negru; vănzători de tot telul de lucruri cari 
își strigă marfa; trăsuri cu cai frumoşi şi nervoși; cămile 


154 


greu încărcate, măgari idem; şi toate astea intro masă 
aşă de compactă încât te prinde mirarea cum nu se produc 
mereu coliziuni şi accidente. Şi arabii vorbesc tare, şi ges- 
ticulează, de ai crede că se ceartă când numai stau de vorbă, 
Sunt meridionalii Orientului. Sunt şi palavragii. 

"Nimic mai interesant, mai distractiv și mai instructiv 
decât să şezi. la o masă de cafenea, la stradă, și să observi 
impestriţata lume a trecătorilor. Nu te plictiseşti nici odată, 
privind acest puhoi disparat. După mine unul acesta este 
cea mai de căpetenie atracţiune a Orientului în general, 
şi a Cairului în special. 


Arabul posedă o constituție fizică superioară; e uscă- 
ţiv, subţire, mlădios, vânjos. N'am văzut decât foarte puţini 
arabi grași, şi atunci erau mai în vrâstă şi, după toată apa- 
renţă, citadini bogaţi. Puterea de rezistenţă a Arabului e 
extraordinară. Se ştie că nu de mult încă trăsurile lumei 
elegante, mergând în trapul cailor de rasă, erau precedate 
de servitori speciali, numiţi «sais», cari pe jos alergau îna- 
intea trăsurei spre a-i face loc. In zilele noastre, de când 
cu introducerea automobilelor, această meserie, negreșit, a 
devenit precară. Dar şi acum, dacă iei un cal, sau un mă- 
gar ori o cămilă, pentru a face o excursiune cât de lungă, 
«băiatul;,— care poate fi un om de o vrâstă foarte rezona- 
bilă — aleargă toată ziua lângă animalul său, prin nisip, 
praf ori pietriș, gonindu-l la trap şi la galop. Nu poţi 
decât să admiri asemenea muşchi şi asemenea plămâni. 


Ne plângem în Bucureşti că vieaţa e scumpă. N'o fi 
eftină la noi, dar încă nare a face cu Egipt. Aci unitatea 
monetară este lira egipteană, în valoare de 26 lei noi. Ea 
se divide în o sută de piastri de câte 26 bani, o monedă 
de nichel, mai rar de argint; iar moneda divizionară uzuală 
cea mai mică este jumătatea piastrului, 13 bani. Millesimul, 
de 2, 6 bani valoare, există aproape numai în teorie, ca 
la noi bănuţui de un ban ori doi. Un jurnal costă 13 bani, 
unui cerşetor nu poţi să-i dai mai puţin d> 13 bani. [ara 
e bogată, şi unde e bogăţie banul se depreciază. 


Câteva curiozităţi. La Roda,o insulă a Nilului lângă 

Cairo, se arată locul unde copilul Moise fu găsit de prin- 
ţesa egipteană. Nu vă pretind să credeţi în autenicitatea 
locului, ba nici în al istoriei. 

La Bedrașen, un mic sat de fellahi, lângă staţia C. F. 
cu acelaş nume, de unde începe drumul spre piramidele și 
mormintele dela Sakkarah, am văzut maşini de cusut în 
bordeile arabilor. Civilizaţia se întinde! Tot acolo am cetit 
pe o casă, niţel mai de omenie, înscripţia: Dr. T. Cousa. 
Şi-o fi dând seamă ID-lui ze nume istoric poartă ? 

La ferma de struți din Matarijieh, tot lângă Cairo, 
un struţ mare, la comanda păzitorului arab, se puneă jos 
pe pământ, îşi întindeă aripele şi-şi balansă mereu capul la 
dreapta şi la stânga, după care, iarăş la comandă, încetă 
manevra şi se ridică în picioare. Am văzut fel de fel de 
animale dresate, până şi porci şi foce; dar struţ dresat încă 
nu văzusem. 

Tot la Matarijieh se arată un arbore, o sicomoră, din 
care nu mai există decât un trunchiu gros şi noduros, şi sub 
a cărui umbră se pretinde că Sfânta Maria a stat trei luni. 
Pomul ar aveă deci peste nouăsprezece secole. De trei ani 
sa plantat alături de el o altă sicomoră, spre a înlocui 
vechiul copac şi spre a continuă tradiţia şi... negustoria, 
căci de bună seamă se percepe o taxă de intrare şi se cere 
și bacșiș. 

In limba arabă cuvântul Haret inseamnă ulicioară, stra- 
delă, și-l vezi de nenumărate ori pe plăcile indicând numele 
stradelor, mai ales în partea arabă a orașului. 

Intr'o zi ni sa servit la masă prepeliţe fripte. Erau 
slabe, deși învelite cu slănină. Dar, ori-cuni, prepeliţe proas- 
pete prin lanuarie, mai rar. 


Luxor-Karnak 


Luni în 31 Decembre st. v. am plecat la Luxor, cu 
expresul de noapte. Cum am făcut revelionul catolic în 
drum dela Constanţa la Constantinopol, astfel îl fac şi pe 
cel ortodox tot în drum. 

De aci inainte voiu începe a povesti călătoria mea aşă 
cum a urmat. Căci din acei mulţi români cari au fost la 

Cairo, numai puţini sau dus mai departe, și dacă s'au dus, 
au mers cu preferință de-adreptul ia Assuan, ca să aibă sa- 
tisfacţia că au fost la primul cataract al Nilului. Or, între 
Cairo şi Assuan se află Luxor şi Karnak, cu grandioasele 
lor antichităţi. Cum n'am auzit vorbindus-e la noi despre 
acestea, şi pot presupune că nu prea sunt cunoscute de 
publicul nostru, voiu puteă să vorbesc la rândul meu 
despre ele şi să-mi aştern impresiile, fără teamă că voiu 
provocă plictiseala cititorilor. 

Intre Cairo şi Assuan mai sunt templele dela Den- 
derah, Abydos, Edfu, Komombo și altele. Nu sunt însă nici 
arhitect, nici egiptolog. Sunt numai un simplu turist, Imi 
ajunge dar să văd principalele monumente, şi nu e nevoe 
să le vizitez pe toate şi să fac studii comparative, la care tot 
nu mă pricep. Cum la Karnak-Luxor se află grămădite 
cele mai măreţe specimene ale arhitecturei, ale statuariei 
şi ale sculpturei vechilor Egipteni, hotărâi să ma duc direct 
acolo. 

+ Luasem un bilet circular la biroul Companiei Hamburg- 
America-Linie dela Cairo. Această companie întreţine și 
ea o flotilă de vapoare pe Nil, organizează tururi şi face 
o concurenţă foarte serioasă atotputernicei firme Cook. 

Mi se spusese însă la luarea biletului, că în vagonul 
cu paturi nu mi se mai poate rezervă de cât un pat de 
sus, locurile de jos fiind toate ocupate. Neputând schimbă 
lucrul şi vroind a începe călătoria în ziua hotărită, m'am 
resemnat și am mers la gară de mam instalat în cabina 
mea, uitându-mă cu curiozitate şi frică să văd cine o să 
fie tovarășul meu de noapte. Aştept. Nu vine niminea. Vine 
ora plecărei; trenul se pune în mişcare; sunt tot singur în 
cabina mea, şi singur am rămas toată noaptea. Satisfacţia 
mea! Lucrul mi sa explicat în sensul că două mari va- 
poare, unul german, altul austriac, trebuiau să sosească în 
acea dimineaţă la Alexandria, şi pasagerii lor reţinuseră 
acele locuri; cum însă marea eră foarte agitată, vapoarele 
nau putut ajunge la timp pentru ca pasagerii să apuce 
trenul meu. Vorba aia: nenorocirea unuia e bucuria altuia, 

Trenul se compuneă din trei vagoane de dormit, de 
unul de clasa I şi unul restaurant, toate văpsite în alb. Cabine 
foarte comode şi relativ largi. Intre fiecare două cabine câte 

un cabinet de toaletă cu săpun şi prosoape. Pat excelent; 
ferestre duble. “iotul elegant şi de o curățenie perfectă. Un 
adevărat tren de lux. După o masă bună, dar cam scumpă — 
table d'hoâte 7 lei în afară de băutură şi suplimente — şi după 
un somn adânc, ajunsei a doua zi la orele opt a. m. la Luxor, 

E un oraş de provincie mai mărişor, cu vre-o 12.000 
locuitori, şi poartă caracterul zonei calde. Palmieri cu pro- 
fuziune, case fără acoperemânt, praf cu belşug, animaţie 
zgomotoasă, uliți pavate mai de loc. 

Trăsei la Grand Hotel. Clădire largă, spațioasă, în- 
conjurată cu o grădină enormă, plină de palmieri, de ba- 
nanieri, de eucaliptus, de flori de toate culorile, și având 
în fund o terasă pe malul Nilului, de unde vederea iîmbră- 
ţişează valea fluviului şi munţii stâncoși cari închid orizontul. 
Acolo, pe partea cealaltă a Nilului, sunt o mulţime de tem- 
ple şi de morminte de regi şi de mari demnitari ai Sta- 
tului din dinastia a nouăsprezecea, cam 1500 înaintea erei 
noastre. 

Sa clădit acum încă un hotel, pe lângă cele existente. 
Acest hotel— Winterpalace e numele lui — e cu totul mo- 
dern şi de un lux cextrapchutt». Dar hotelul meu îmi place 
mai bine, fiindcă păstrează întru câtva nota locală, pe când 
Winterpalace seamănă cu toate caravanseraiurile din Riviera. 

Inăuntrul orașului, pe malul Nilului, se află un mare 
templu al lui Ramses II, cu lungi colonade de câte 15 şi 
20 metri înălţime, cu multe statue colosale ale lui Ramses, 
cu coloane monumentale, și cu un enorm obelisc monolit 
de granit. E un specimen superb al arhitecturei şi în ge- 
neral al artei egiptene antice, care cu dimensiunile cele 
mai uriașe a ştiut să păstreze proporţiile potrivite, încât 
templul, cu toate dimensiunile lui, îţi face o impresie ar- 
monioasă. 

Până mai dounăzi tot templul, cât e de lung, eră aco- 
perit cu pământ, adunat în cursul vremurilor, şi pe dânsul 
se înălțase o parte a oraşului Luxor. Acum sa desgropat 
cea mai mare parte. Un colţ al templului, însă, este şi acum 
băgat în pământ şi moloz, care acopere o statue a lui 
Ramses până la umăr, obeliscul până la” cinci metri dea- 
supra soclului, şi coloanele până la creştet şi peste. Cauza? 
Pe timpuri, când tot templul zăceă acoperit şi necunoscut, 

s'a clădit tocmai în acest colţ o păcătoasă de geamie — cu 
pietre dela templu— şi nu se cade să se atingă sfântul lo- 
caș pentru a desgropă lucruri de ale nemusulmanilor. 

Mai departe, la marginea orașului, lângă satul Karnak, 
stă vestitul templu închinat tot de Ramses Il cel Mare lui 
Jupiter Amon, precum şi alte multe temple şi capele adăo- 
gate de succesori. Acolo se lucrează cu activitate la des- 
gropare, reaşezare şi restaurare. O echipă de 4oo mun- 
citori, înzestrați cu instrumente moderne şi dispunând de 
railuri Decauville şi vagonete, e mereu ocupată la această 
lucrare sub direcţia oamenilor de ştiinţă. Şi în alte temple, 
la morminte, şi chiar la ruine de oraşe am putut observă 
această activitate folositoare. lată efectul taxei sus menţio- 
nate pentru vizitarea antichităților din Egiptul superior. 

Dimensiunile acestui templu sunt cu totul fantastice. 
Hala principală e compusă din mai multe rânduri de coloane, 
în numâr de 134, dintre cari 24 de câte 21 m. înălţime şi 
12 m. circumferenţă, iar celelalte de câte 15 m. înălțime 
şi 9 m. circumferenţa. Aceste din urmă purtau deasupra 
lor grilaje de piatră, cu cari ajungeau la înălțimea coloa- 
nelor celor mari, aşezate la mijlocul sălei. Grilajele acestea, 
cari ţineau loc de ferestre, sau conservat în parte. 

Aspectul acestei păduri de coloane gigantice e covâr- 
şitor, e zdrobitor, umilitor. Stai şi te uiţi şi te miri cum 
au putut Egiptienii, fără unelte moderne, fără puterea abu- 
rului ori al electricităţei, mânui asemenea mase enorme, 
asemenea poveri nebunești. Rămâi înmărmurit de intensi- 
tatea geniului lor. Şi cu toate aceste dimensiuni extravagante 
coloanele par subţiri şi elegante; impresia totală e de o 
armonie desăvărşită, aşă de bine sunt păstrate şi aci pro- 
porțiunile. 

Sunt acolo mai multe obeliscuri monoliite, până la 20 
metri inălţime, tronând majestuos pe soclul lor, ca un enorm 
semn de esclamaţie. Fără să vrei te întrebi, cum naiba 
meșterii de atunci au pus în picioare o ast-fel de greutate, 
şi încă pe un piedestal inalt. 

Intrun loc dai de un fragment de obelisc, capătul su- 
perior, ca de vre-o 6 metri lungime. Când te pui lângă 
planul rupturei şi cineva atinge vârful cu un băț, auzi 
o vibraţiune sonoră, muzicală, ca de o ghitară. Straniu fe- 

nomen. Involuntar te face să găndești la colosurile lui Mem- 
non şi sunetul ce se zice că unul din ei emitea la răsări- 
tul soarelui. 


Când “Theba, capitala Egiptului superior, «oraşul cu o 
sută de porţi» dupăcum îl numește Omer, eră in toată 
splendoarea sa, el se întindeă dela actualul Luxor până la 
munţi, distanţă de vre-o 8-10 kilometri. O alee de zooo [trei 
mii) de sfinxe de granit, cu cap de berbec şi trup de leu, 
se întindea dela templul cel mare din Karnak până la aceşti 
munţi, unde erau alte temple şi unde erau şi mormintele re- 
gilor, ale reginelor, şi ale marilor demnitari ale Statului. Azi, 
între necropolă şi oraşul actual de Luxor-Karnak, curge 
Nilul și se întinde câmpia verde. Fluviul, care atunci ocoleă 
capitala Theba la răsărit, şi-a schimbat albia, rupând în două 
mândra reşedinţă. 

Nu numai atât. Au intervenit şi alte puteri, spre a 
nimici locul. In anul 27 înaintea lui Hristos un groaznic 
cutremur de pământ a dărimat şi pustiit toată această 
regiune, deteriorând şi marele templu dela Karnak și dis- 
trugându-l in mare parte. Incă acum se vâd stând în pi- 
cioare coloane întrerupte la mijloc, şi bucata superioară eșită 
din axa părţei inferioare, semn caracteristic al unui „seism 
extrem de violent. 

Mai există în acest vast complex de temple dela 
Karnak două lacuri sfinte, datând încă dela clădirea sanc- 
tuarelor. Apele lor sărate fac minuni, după credinţa popo- 
rului, şi vindecă orice boală, dacă te scalzi în ele. 


După ce am văzut templele de pe malul din dreapta 
a Nilului, mi-am făcut datoria de a merge la malul stâng 
—la apus—ca să văd şi monumentele și curiozităţile din 
cealaltă parte, unde, pe vremuri, eră aşezată o mare parte a 
vestitului oraș Theba, capitala Egiptului superior. Astăzi 
câmpia se întinde peste ea, și plugul ară acolo unde odată 
pulsă vieaţa febrilă a unei mari reședințe regale. Din când în 
când 0 ridicătură a pământului îţi arată că dedesubt, în 
adâncime, a mai rămas poate vr'un rest de construcţie. 

Lucrul e și mai frapant pe drumul dela Bedraşen la 
Sahkarah, lângă Cairo, unde sate mizerabile se întind acolo 

unde odinioară se află capitala Egiptului inferior, superba Mem- 
phis. Şi aci câmpia şi chiar pădurici de palmieri acoperă raza 
fostului oraş. Treci prin verdeața ogoarelor şi printre dăm- 
buri cu pomi pe ele, şi prin crăpăturile de pământ vezi 
sfărâmituri de cărămizi de lut, datând poate din timpul 
splendoarei. 

La Crocodilopolis, lângă Medinet din oaza Fayumului, 
ruinele fostului oraş Arsinoe nu sunt acoperite prin aşeza- 
rea pământului ori a nisipuiui, ci etalează fățiș cruda lor 
goliciune de cărămidărie derăpănată, cenuşie şi prăfuită, 
molozul murdar a secolelor. Gândul se intristează la ase- 
mene privelişti, şi te intrebi cu îngrijorare, ce oare o să fie 
de Bucureştii noştri după vr'o două trei mii de ani. 


Pe malul stâng al Nilului se găsesc multe temple, 
rămășițe izolate a minunăţiilor trecutului. Așă, după ce ai tre- 
cut prin sătișorul El IKurna, dai de rresturile unui templu 
a lui Sethos I. Lângă satul Der el Bahri vezi templul să- 
pat în mai multe etage consecutive în flancul muntelui sub 
domnia lui Thutmosis şi al reginei Hatşepsowet, sora şi soţia 
lui. Acest sanctuariu s'a curăţat de nisip și pietriș şi res- 
taurat, şi se prezintă astăzi în toată măreţia de mai înainte. 
Nu departe de el, în plin pustiu, compania Cook a con- 
struit şi întreţine un pavilion pentru turiști. 

Alături de bordeele dela Assasif zac resturile unui tem- 
plu a lui Merenptah. Marele templu dela Medinet-Abu, 
clădit de Ramses III, este în parte destul de bine păstrat; 
mai cu seamă în partea principală, sala colonadelor. Con- 
strucţia cea mai importantă în partea locului este ma- 
rele Ramesseum, un templu ridicat de Ramses II în o- 
noare lui Jupiter Amon. Planul şi proporţiile lui se apropie 
mult de templul cel mare dela Karnak, dar e rău de- 
toriat. 

Toate aceste sate, la olaltă cu Karnak și cu Luxor, 
sunt situate pe locul vechiei Thebe, şi templele sunt unicele 
rămășițe şi martore ale unui trecut glorios. 

Nu voiu spune multe despre toate aceste capod'opere 
de architectură, căci templu cu templu se aseamănă, mai 
ales când sunt din aceeaș epocă. Pretutindeni pereţii, 
piloanele şi coloanele sunt acoperite cu basreliefuri sau ie- 

roglife, săpate cu o artă şi o fineţă neîntrecută. Au fost 
vopsite aceste săpături, şi la multe din ele culorile sau con- 
servat perfect de bine, graţie climatului uscat al Egiptului. 
N'ai crede că zugrăveala sa făcut acum trei zeci şi cinci 
de secole. Plafonul, de lespezi de piatră, arată de obiceiu 
culoarea albastră ori neagră, şi e presărat cu stele galbene 
sau aurite. 

Templul din Medinet Abu, care de altmintrelea a su- 
ferit mult de cutremur şi de tiinpuri, mai oferă particula- 
ritatea că nu numai figurile și ieroglifele sunt vopsite, dar 
toate suprafeţele păreţilor erau albe, cum se cunoaște încă 
acum, şi pe această albeaţă generală se profilau culorile să- 
păturilor. Halal de tencueală care să reziste intemperiilor 
atmosferice timp de atâtea secole. 

Nota caracteristică a templelor din vechea Thebe sunt 
statuele colosale a mai multor regi, ca Sethos I, ori Ame- 
nophis III, şi mai cu deosebire a lui Ranises Il. In Rames- 
seum se văd pe pământ trei blocuri enorme, de granit ro- 
şiatic. Ele compun partea de sus a unei statue al acestui 
faraon. După dimensiunele acestor fragmente, statuea în- 
treagă, care reprezintă pe Ramses şezând pe tron, trebuiă 
să fi avut șaptesprezece metri de înălțime. Lărgimea pep- 
tului este de cinci metri, aceea a umerilor de şease. Ure- 
chile au peste un metru, şi degetul cel de mijloc al mâinilor 
are cam aceeaș lungime. 


Şi în alte temple, ca la Abu-Simbel, întâlneşti mereu 
statue ale lui Ramses II, toate de dimensiuni gigantice. 
Se vede că acest puternic monarch aveă slăbiciunea să-și 
vadă chipul reprodus cât de des; şi cum fotografia încă nu 
eră inventată, şi pictura puţin cultivată în acele vremuri de- 
părtate, piatra dădeă cea mai asemănătoare și mai trainică 
întrupare. Şi Maiestatea Sa aveă o predilecţiune pronunţată 
pentru format mare. 

Şi în vieaţa privată Ramses cel Mare a fost un om 
extraordinar. A avut 17 (șaptesprezece) neveste, cu cari 
a făcut 170 (una sută şeapte zeci) copii. In Franţa de bună 
seamă l-ar fi decorat; dar şi la noi i-ar fi oferit medalia 
«pentru virtute şi bărbăţie». 


ll 

Nu departe de Ramesseum se ridică în văzduh ves- 
tiţii coloşi a lui Memnon: două chipuri de piatră ale regelui 
Amenophis III, șezând pe tron şi uitându-se în depărtarea 
răsăritului. Sunt crăpate și deteriorate, în parte cârpite. 
Faţa mai că nu se mai cunoaşte. Au o înălțime de șais- 
prezece metri şi stau acum in mjlocul câmpului. Dinapoia 
lor se află resturi sărăcăcioase al unui templu, a cărui in- 
trăre o impodobiau. Se ştie că despre aceste statuie, în spe- 
Cial aceea spre nord, mergeă în anticitate vestea că la ră- 
săritul soarelui lasă să se audă un sunet misterios. Există 
şi astă-zi înscripţia unui decurione roman — şi altele — care 
afirmă că a auzit acel sunet. Se ştie deasemenea că sa căutat 
a se explică această legendă prin acţiunea dilatatoare a căl- 
durei solare. Dacă ne amintim sonoritatea capătului de obe- 
lisc dela Karnak, lucrul nu pare inadmisibil. 


Atracţiunea cea mare, cea mai mare poate, a locului 
sunt mormintele faraonilor dela Biban el Mulak. Acolo au 
fost găsiţi îngropaţi mai toţi regii din epoca de mărire ale 
Thebei, din dinastia a nouăsprezecea, care a trăit, cum spusei, 
cam pe la 1500 înaintea erei noastre. Toate aceste morminte 
se află în fundul munţilor, într'o văgăună de o înfricoșată pus- 
tietate. Stâncă goală jur imprejur. Nici cea mai timidă ma- 
nifestare de verdeață ori de vieaţă. Nimic decât piatră pră- 
fuită. Liniştea desăvărşită, neliniştitoare a pustiului. In a- 
ceastă infundătură, uitată de Dumnezeu, sau săpat găuri 
şi galerii, de o intrare anevoioasă şi lungă ; iar în fund s'au 
amenagiat camere, capele şi cavouri pentru sicriile regale. 
Se speră că în aceste condițiuni ilustrul defunct o să doarmă 
liniştit în vecie, cu siguranţa că nici un muritor nu va tul- 
bură pacea sepulcrului, sau profană, prin prezenţa sa, trufașa 
inabordabilitate a faraonului. Efectul final al acestor precau- 
iuni extreme se vede astăzi în muzeul dela Cairo, unde 
toți aceşti mândri autocraţi sunt aşezaţi în vitrine, un obiect 
de curiozitate şi de atracţiune pentru mob-ul călător. 

Aceste morminte sunt acum, prin ingrijirea Serviciului 
antichităţilor ale Egiptului, făcute accesibile marelui public 
prin scări, rampe, balustrade, etc. Sunt chiar — culmea mo- 
dernismului — în mare parte luminate cu electricitate, cu 

:ajutorul căreia se pot admiră cu înlesnire minunatele fresce 
şi basreliefuri ce acoperă păreţii acestor mansolee subterane. 

In mormântul lui Amenophis | s'a lăsat momia regală 
la locul unde a fost găsită, în chiar cosciugul original. Ajungi 
acolo, prin o lungă” serie de coridoare şi camere. Nu vezi 
nimic decât o cavitate întunecoasă. De odată gardianul in- 
“toarce un buton și iată că se prezintă, sub un geam, corpul 
momificat al regelui, zăcând în sarcofagul lui de atunci, cu 
'invelitoarele de imbalsamare date deoparte la cap şi la piept, 
iluminat prin o vie claritate, colo, înaintea d-tale. Vezi pe 
marele Faraon cum era când l-au pus în mormântul său, 
vezi în toată realitatea ei o scenă petrecută acum aproape 
4000 de ani. 

Efectul este puternic; e un «coup de theatre». Când 
“în sfârşit, după o lungă contemplare te-ai hotărit să pleci 
“înapoi, iată că, în stânga, deodată lumina electrică se aprinde 
din nou într'o mică excavaţie în stâncă şi-ţi arată, aşezate 
în şir, momiele unui fidel servitor al Faraonului, cu nevasta 
şi fiica sa, tustrei îngropaţi în mormântul stăpânului ca o 
“cinste supremă. Imbălsămarea lor nu e aşă de bine făcută ca 
la rege, căci momiele, cari şi ele sunt desvălite la partea 
“superioară a trupului, sunt cam avariate. Totuşi femeea şi 
'fata, şi mai ales femeea, au un păr de o densitate şi bogăţie 
extraordinară. 

Intr'o altă parte a munţilor din aceeaş regiune se află 
-mormintele marilor demnitari ale Statului şi ale Curţei Regale. 
Printre ele se distinge mormântul unui Sennofer, şeful gră- 
„dinilor, viilor şi pivniţelor regale. Tot tavanul este decorat 
“cu picturi imitând în stil hieratic vița de vie. 

Tot pe partea stângă a Nilului, întro văgăună deo- 
'sebită, mai aproape de fluviu şi mai accesibilă, sunt îngro- 
pate reginele, prinții şi prinţesele din aceeaş dinastie a 
XIX-a. In unul din aceste morminte a fost depusă regina 
Titi, una din nevestele lui Ramses II]; în altul prinţul Chamus, 
“un fiu al lui Ramses II; încă într'un alt cavou a fost îngropată 
'regina Nefertari sau Nefretere-mi-en-Mut, soţia lui Ramses II; 
în altele prinţesele Nebt-tewe și Bent-Anat, fiice ale aceluiaş 
rege. 
Aceste morminte arată dimensiuni mai modeste şi în 
-special sunt de o lungime mai mică decât cavourile regilor. 

Dar şi ele sunt pline de minunate frescuri şi basreliefuri, ale 
căror culori sunt din cele mai vii. 

Toate figurile din toate templurile şi morminteie egip- 
tiene antice sunt pline de vieaţă, şi, deşi executate după cli-- 
șeuri hieratice, sunt totuşi de un mare realism şi de o ex- 
presiune care te minunează. Animalele mai ales, cu tot şe- 
matism școlastic, te frapează prin atitudinea și mişcarea lor: 
naturală. Vezi cocori, pupăzi, vulturi, porumbei, gâște, rațe, 
șerpi!) albine, gândaci-scarabei etc., cum nu se poate în- 
chipui mai bine. Chiar când, după moda generală de atunci, 
dimensiunile sunt mărite până la extrem, totuși realitatea 
rămâne perfectă. Şi când vezi că de multe ori meşterii din 
acele vremuri au săpat aceste figuri adânc în piatră, până 
la 20 centimetri, creând pe acel plan adâncit chipul respectiv 
în relief, rămâi plin de admiraţie pentru îndemânarea acestor: 
meseriaşi-artişti necunoscuţi. 


La mormintele reginelor, într'o groapă părăsită deschisă 
am dat peste toracele şi capul unei momii. Am chemat pe” 
donkey-boy şi i-am arătat-o. Dânsul s'a oferit să mi-o ducă 
acasă la otel. Asupra ezitărei mele, a insistat să iau măcar: 
un braţ ca suvenir, şi stante pede a început sa-l smulgă de pe 
momie. Gardianul însă, care de departe observase scena, 
interveni şi se opuse energic la orice desmembrare şi de- 
plasare. 'Mi pări bine că lucrurile s'au tranşat astfel. Căci 
pe de o parte, să dai peste așa pleaşcă și să nu profiţi 
de dânsa, se poate califică cam aspru; pe de altă parte, 
de ce să profanez cadavrul unui om, fie chiar mort de mii: 
de ani, fie chiar momie; de ce săl duc la mine ca curio- 
zitate de călătorie, făcându-i mormânt la mine, prefăcând 
camera mea în mormânt. 

Negreșit, fiind atâtea şi atâtea lucruri de văzut în antica 
Theba partea stângă, am fost nevoit să trec Nilul de mai 
multe ori, şi să sacrific mai mult timp pentru a face cu- 
noştințţă cât de superficială cu toate aceste minunăţii. 

Ultima zi, după ce isprăvisem în mod conştiincios pro- 
grama, mai aveam încă câteva ore libere. In fine! M'am dus- 


1) Cobra di capello sau șarpele uraeus, șarpe teninos, care eră sfânt. 
și eră simbolul demnităţei regale. 

încă odată la Karnak să mai văd odată sala coloanelor din 
marele templu. E într'adevăr minunea minunilor această pă- 
dure deasă de coloane de piatră, peste poate de înalte şi 
de groase, care totuş îţi face o impresie de armonia cea 
mai plăcută și estetică. Ce arhitecţi şi artişti neîntrecuţi au 
fost necunoscuţii aceia cari au creat astfel de capodopere! 
Ce inseamnă arta modernă faţă de perfecțiunea acestor mo- 
mumente antice | 


In binecuvântata regiune a Luxorului nu plouă mai nici 
-odată. Sunt ani de când au căzut câteva picături. Dar pă- 
mântul e fertil şi produce necontenit, ajutat fiind de o iri- 
gaţiune perpetua și sistematică. Pretutindeni vezi instalaţiuni, 
primitive dar practice — sakkieh şi şaduful — pentru a scoate 
apa din adâncimea canalurilor ori a puţurilor, cum fac zarza- 
vagii noştri buigari şi sârbi, —îmi pare rău că nu pot zice 
și români, — spre a udă ogoarele. Acum, în lanuarie, câmpia 
se reprezintă în cea mai vie culoare de verde. In fericita 
şi mănoasa ţară a Nilului pământul dă două și trei recolte 
pe an. Valoarea terenului e şi ea de două şi de trei ori mai 
mare ca la noi. K 


Toţi dragomonii recunoscuţi de guvern, au o brasardă. 
La Cairo de multe ori o lasă la o parte, însă în provincie 
o poartă totdeauna. Tot astfel cămilele şi măgarii, admişi 
pentru serviciul străinilor, poartă tăbliță pe frunte, și băieţii 
— carmnel-boys şi donkey-boys — cari băieţi, după cum am 
“spus mai sus, pot fi oameni foarte maturi, o poartă la braţ. 
Măgarii aceștia oficiali se disting astfel de măgarii ordinari, 
-de măgărimea de rând, sunt boerii printre măgari. La noi 
nu avem măgari oficiali, sau în orice caz, nu poartă tini- 
chele indicând calitatea lor. 

Este de admirat puterea spinării măgarului. Am văzut 
nu odată măgaruşi mititei de o şchioapă purtând câte doi 
bipezi cât toate zilele de mari, şi alergând la trap cu ei. 

Neamul măgăresc e numeros în Egipt. Sunt măgari 
-de toate culorile, dela negrul cel mai autentic până la 
albul cel mai pur. Măgar verde însă nu există, ca şi cal 
verde. Magarii albi sunt foarte frumoşi şi drăguţi, de parcă 
nici nu sunt măgari. Mulţi măgari sunt tunşi la trup, și 


166 


poartă, tăiat cu foarfeca în părul pulpelor, a pieptului și a: 
capului, diferite desenuri. Cum Nubienii și Sudanezii, și u- 
neori şi Arabii sunt tatuaţi la mână, la piept şi chiar la: 
obraz, ei aplică tatuagiul şi la măgari. 

Măgarul are mare preţ prin Egipt, şi într'adevăr nu-ţi 
poţi închipui această ţară fără el. Cămila e bună pentru: 
pustiul de nisip, dar nu merge bine pe stâncă; calul e bun: 
numai pe teren drept. Măgarul e bun şi la câmp și la nisip şi: 
pe stâncă, unde desvoltă siguranţa pasului calului nostru de 
munte. Măgarul e «<bonne ă tout faire». Merge bine la: 
trap, la galop şi la umblet, are mersul plăcut şi nu obo- 
seşte. Măgarul e mijlocul general de locomoţinne pentru: 
toate excursiunile, și în locurile mai căutate de turiști vezi: 
măgari cu ghiotura, adevărate asinalcade, cu boeri, cucoane 
şi domnișoare, toţi răţoindu-se pe câte un măgar. Aci, in; 
Egipt, poţi strigă cu convingere: Trăiască măgarii! 


La hotelul meu făcui cunoştinţă cu un inspector judiciar: 
egiptean, un om foarte bine, care işi făcuse studiile la Paris, 
şi venise la Luxor ca să inspecteze judecătoria locală ;. 
«tribunal sommaire» stă scris deasupra porţei de intrare. 
Mi-a arătat localul. Era spaţios, curat, bine şi chiar luxos 
mobilat. Mă tem că în această privinţă a demnităţei exte-- 
rioare a justiţiei, puţine judecătorii dela noi vor puteă 
concură cu această modestă judecătorie de provincie din 
ţara capitulaţiilor. 

Portarul dela Grand Hotel ştie românește şi vorbeşte 
chiar binişor. Mi-a zis că e sârb, dar că a tost mult timp: 
la «prinţul» 1) Catargi la Belgrad şi apoi în România, de unde 
a plecat sunt acum 15 ani. 


Vineri, la 4/17 lanuarie 1913, la 10 dimineaţa am» 
plecat mai departe, la Assuan. 
De aci inainte linia căei ferate e îngustă. 


1) Boala prinţizărei a devenit la noi o epidemie, care iă proporţiuni 
îngrijitoare. Art. 12 al. 2 din Constituţie prescrie că «titlurile de nobleţă 
străină, precum: principi, grafi, baroni și alte asemenea, fiind contrarii ve-- 
chiului așezământ al ţarei, sunt şi rămân neadmise în Statul român». Şi 
totuși din ce în ce răsar mai mulţi «prinți». Poate ca la urmă vom avea: 
şi câte un «prinţ» lonescu ori Popescu, cari atunci probabil ca se vor scrie- 
Poppessco și Yonnessco. 

Ea îşi datoreşte existenţa revoltei Mahdiului, prin 1888. 
Englezii au construit-o în acele timpuri, din vedere şi interese 
pur strategice, și de atunci ea a rămas, așă cum eră, pe 
seama guvernului sudanez. Tot astfel şi liniile Wadi Halfa- 
Khartum şi Khartum-Port Sudan, ambele înguste şi ele. Că- 
lătorii cari vin dela Cairo și cari nu se opresc la Luxor, 
trebue să schimbe trenul, căci aci se intâlnește linia normală 
cu acea îngustă. 

Dela Assuan, unde e primul cataract al Nilului, la 
Wadi Halfa, la al doilea cataract, nu există drum de fer, 
şi trebue să călătoreşti pe apă sau cu caravana. 

Deși linia dela Luxor la Assuan e îngustă, adminis- 
traţia egipto-sudaneză a reuşit să doteze trenurile de per- 
soane cu tot confortul şi luxul modern, precum şi cu toate 
aranjamentele speciale reclamate de împrejurările locale, de 
căldură şi de praf. Astfel toate trenurile sunt vopsite cu 
alb ; compartimentele sunt spaţioase, în clasa I cu mesuţe, 
cu canapele fixe îmbrăcate cu piele, şi cu fotoliuri mobile 
de paie. Ferestrele sunt de sticlă fumurie care îndulcește 
re verberaţiunea solară, o mare binefacere pentru ochii că- 
lătorilor. Dealungul vagoanelor, în partea de sus a feres- 
trelor, sunt fixate paravane de lemn, vopsite alb din afară 
şi negru înăuntru, cari impedecă lumina soarelui să pătrundă 
în vagoane în timpul puterei ei mai mari, permiţând in- 
trarea numai dimineaţa şi seara, şi încă atunci i se pot pune 
obloane. Circulă pe aceste linii inguste și vagoane de dor- 
mit şi de restaurant cari, şi ele, sunt la înălţimea cerinţelor 
moderne. | 

Distanţa dela Luxor la Assuan, de 21 3 kilometri, se stră- 
bate în şease ceasuri şi câteva minute, ceea ce pentru o 
linie îngustă este destul de bine. Calea merge mult timp 
prin ogoare verzi, bine cultivate ; câte odată însă drept prin 
pustiu. Sunt mai multe locuri înde pustiul merge până la 
marginea râului, şi unde nici pe celalt mal nu apare ver- 
deaţă, unde adică nisipul a sugrumat câmpia până la Nil. 
Dar sunt şi alte multe locuri, unde, din fericire, fenomenul 
contrar se produce, unde se deschid ogoare noui pe chiar 
nisip, ogoare bine irigate şi începând a arătă verdeață. 
Luptă câmpia contra pustiului, şi luptă cu succes, mulţu- 
mită puterei fertilizante a apei Nilului. Vezi tellahii cum aduc 

sacul de pământ şi-l intind pe nisipul gol pentru a susține 
şi spori efectul irigărei. 

Căldura în timpul călătoriei nu eră excesivă; eră re- 
lativ mai mult răcoare. Insă praful eră supărător. La fiecare 
staţie mai importantă un slujbaş al căei ferate veneă de 
ştergeă compartimentele ; dar degeaba, căci după puţin timp 
de mers totul era din nou prăfuit. Şi ferestrele erau toate 
închise şi chiar ventilatorul. Nisipul de aicea este ca zăpada 
dela noi care, când bate crivățul, intră în casă te miri cum 
şi pe unde. 

Pe câmp se observă că mergem spre sud, spre zona 
toridă, spre Africa centrală, căci încep a se arătă oameni 
pe jumătate și copii de tot goi, toţi de o culoare aproape 
neagră. ŞI tipul niggerian devine mai frecuent, La gări se văd 
copii cu capul ras, având numai la mijloc, dela creştet până 
la frunte, o dungă de păr, la fel cu creasta unui cocoș. 

Am zărit şi un cactus-pom, cu un trunchiu gros, lemnos 
și cu o coroană deasă de cactus. 


La staţia Edfu se observă în depărtare piloanele tem- 
plului din localitate, nişte zidiri masive de piatră, analoage 
celor dela Karnak. In Egipt toate templele sunt înzestrate 
cu piloane. La Komombo se văd, pe o ridicătură de teren, 
ruinele templului respectiv. Pretutindenea temple. Intregul 
Egipt se compune din Nil, din piramide şi din temple. 


Assuan. 


Precis la ora reglementară am ajuns la Assuan. Gara 
e lângă Nil. «Grand Hotel», care se înalţă câţiva paşi mai 
departe, e chiar pe cheiu. Mă duc acolo şi mă instalez în 
camera ce mi se indică. Deschid fereastra. In faţa mea 
Nilul, insula Elephantine, acoperită cu verdeață și palmieri, 
purtând şi fastuosul «Savoy-Hotel»; iar dincolo de acest 
prim plan şi a celuilalt braţ al râului, se ridică galben și 
ameninţător deșertul nubian, dealuri stâncoase cu troiene 
lungi de nisip, cum sunt la noi troienele de zăpadă în timp 
de iarnă grea. Priveliştea e minunată, şi aşi zice complectă, 

căci cuprinde toate elementele caracteristice ale peisagiului 
egiptean. Şi sakkiele se aud scârţâind toată ziua, dând ta- 
bloului și nota fonetică specială a Egiptulu; iar lângă hotel 
se află un post de cămile şi de măgari, și vulturii ţiriesc în 
toate părţile. Simfonia egipteană e şi ea complectă. 

Şi pe stâncile din mijlocul apei, la cataracte, se văd 
troene galbene de nisip; iar mai în susul apei, chiar la mar- 
marginea ei, se ridică între două dealuri de piatră arsă 
drept şi dârz un lung, înalt şi compact zid de nisip, pe 
toată întinderea văei, gata să atace apa. 

Orașul Assuan — Syene se cheamă în anticitate — e în- 
conjurat din toate părţile de pustiu. Numai plantațiile din 
interior şi pe insulele Nilului mai întrerup uniformitatea 
galbenă-cenușie, și pun o notă de verdeață şi de vieaţă. 
Deșertul începe îndată ce ieşi din oraş. Din cauza asta 
exsistă numai puţine trăsuri, şi roţile acestora au cercuri 
de o lăţime demesurată şi cu o şină la mijloc care tae 
adânc în nisip spre a menţine vehiculul în direcţie. In gră- 
dina publică, mică dar foarte bine alcătuită, şi întreținută 
cu multă îngrijire, se află resturile unui vechiu castel roman, 
clădit din cărămizi de nămol de Nil nearse. 


Nămolul acesta e bun la ori şi ce, e un material univer- 
sal de construcţie. Din el se fac cărămizi excelente, arse 
ori simplu uscate la soare. Din el deadreptul se construesc 
casele şi bordeile felahilor, ca la noi din lut. Tot el 
serveşte, cu oarecare amestecătură, ca mortar la clădirile 
mai solide. Din el ţăranul îşi face intreaga gospodărie, 
îngrădituri, poiată, cuptor, până şi patul, un fel de coş 
deschis, de multe ori sub cerul liber, unde seara se îngră- 
mădește toată familia spre odihnă. Intrebuinţarea acestui 
preţios material de construcţie e nelimitată. 


Pe insula Elephantine se află un nilometru datând încă 
din anticitate:; un puț, comunicând cu fluviu, în care se în- 
seamnă înălțimea apei. E analog cu cel de pe insula 
Roda lângă Cairo. Fusese lăsat în părăsire mai bine de-o 
mie de ani, și pe la mijlocul secolului trecut a fost curăţat, 
restaurat şi redat scopului său. Mai sunt pe insulă ruinele 


rudimentare ale unui templu din timpul Ptolemeilor, două 
sate de fellahi şi mândrul Savoy Hotel. 

Dela capătul de sud al Elephantinei se vede cataractul 
Nilului, primul dela gură în sus. Stâncile pe maluri și din 
curent, deşi de granit roşietic, au căpătat prin acţiunea 
apei culoarea şi luciul asfaltului, un curios fenomen. Rea- 
minteşte Porţile de fier al lDunărei, unde și acolo stâncile 
arată aproape negre; dar aci, la cataractul dela Assuan, 
lipseşte verdeaţa care impodobeşte malurile Dunărei şi dă 
peisagiului dunărean un caracter aşă de grațios. 


La porțile oraşului se găsesc nişte cariere antice de 
granit, unde se văd incă multe urme de manipulare de 
atunci. Astfel, întrun loc, un enorm bloc, încă nedesprins 
de masivul muntelui, are deja înfățoșarea unui obelisc ce 
urmă a se ciopli din el. Multe inscripţii, ieroglife și de- 
senuri se mai găsesc săpate pe stânci. 

Dacă te urci mai sus pe munţi, ochiul îmbratoșează o 
întindere fioroasă de deşert. Nilul, cu fășia lui de verdeață, 
nu se mai vede, fiind ascuns în vale, după dealuri, Tot așă 
oraşul. Nisip galben în toate direcţiile, şi până la cele mai 
îndepărtate depărtări; când fin, mobil, sburând în jurul tău 
in atmosferă, când în troene, când masiv în largi straturi, 
Jur împrejur, cât vezi cu ochii, gălbineala nisipului predo- 
mină, și deasupra lui se ridică piscuri cenuşii-negri de 
munţi. Deşi de granit roşietic, suprafaţa lor arată această 
culoare ciudată, şi însuşi piscurile, la rândul lor, nu oferă 
o linie de contur unitară, ci,—altă ciudăţenie—sunt la su- 
prafaţă crăpate în toate direcţiile şi în toate dimensiunile. 
Suprafaţa lor e deteriorată, e descompusă. E rugina gra- 
nitului, prin atâtea milenii şi resmilenii de intemperii. 
Când zgândăreşti niţel acest strat exterior, dai de granit 
sănătos. Dar aspectul acestei uniformităţi negre e Sinistru. 
Ai crede că un potop de foc a trecut pe acolo. Ce cum- 
plită dezolaţie| Impărăţia fiarelor sălbatice şi al morţei. 

Puținele drumuri cari trec prin aceste locuri singuratice, 
sunt însemnate de ambele părţi prin pietre văpsite alb. 

Şi totuş acest pustiu are şi el poezia lui care te 
farmecă şi te atrage. Singurătatea absolută, tăcerea so- 
lemnă, liniştea divină, puritatea aerului, limpezimea văz- 

duhului și albăstreala neverosimilă a cerului, toate astea înalţă 
sufletul şi te pun în contact mai intim cu natura şi crea- 
ţiune. lar când soarele răsare sau apune, culorile cu care 
se împodobește pământul şi firmamentul sunt de o intensitate: 
şi de o splendoare fără seamăn, percurgând toate nuanțele 
ale roșului, albastrului și violetului, într'o armonie sublimă, 
mai pură şi mai intensivă decât la Cairo, la citadela saw 
la Mokattam, căci aci, în deșert, aerul e mai străveziu. 
Primul plan al tabloului e trandafiriu; mai departe nisipul 
şi piscurile iau tonuri albăstruie şi mauve; la orizont vezi 
indigo şi violet, şi cerul lângă el e de un roşiu care-şi 
trimite radiţiunile. peste. întregul. firmament. 

Când seara mai târziu, ori noaptea, luna ia locul 
soarelui, spetacolul devine şi mai feeric. Nisipul începe a 
luci pretutindeni cu o luminozitate transcendentală. Troienele 
şi valunle de pe flancurile munţilor par aveă o lumină pro- 
prie, ca şi când dedesubt sar află o puternică claritate 
care ar străbate prin nisip. Şi culoarea numai este de ni- 
sip, ci de o nuanţă radioasă ce nu se poate descrie, su- 
pranaturală. E ceva de neinchipuit. 

Când lipseşte luna, stelele se aprind sus, pe bolta ce- 
rească, într'o îngrămădeală copleşitoare, şi strălucesc cu 
atâta putere încât arată mai aproape de noi decât ori 
unde. 

Noaptea în pustiu evoacă adagio din «le desert», ge- 
nialul poem simfonica lui Felicien David. 


Peste drum de Assuan, pe malul stâng al Nilului, s'aw 
săpat în stânca munţilor morminte de a şefilor—banilor— 
locului de pe vremuri. Insă ele nu se pot compară cu 
acele dela Luxor ori Sakkarah, nici ca dimensiuni, nici ca 
decoraţiuni, nici măcar ca importanţă istorică. Nici nu many 
dus să le vizitez. Când ai văzut lucruri di primo cartello, 
nu-ţi mai strică impresiile prin marfă de mâna a doua și 
a treia. 

Mai departe, în deşert, se văd resturile unei mânăstiri 
coptice. 


Atracţiunea cea mai de căpetenie al Assuanului este, 
—în afară de Elephantine,—insula Philae, situată la vreo: 

6—7 kilometri în susul apei, şi care, având numai 150 m. 
lărgime pe 400 m. lungime, e plină de templuri; apoi lângă 
Philae, este baragiul Nilului. 

Acest baragiu taie Nilul din mal în mal niţel mai la 
vale de Philae, şi face să se ridice apa dinapoia lui, inun- 
dând încântătorul loc, vestit pentru multiplitatea și frumu- 
seţea monumentelor sale. In momentul de faţă 15 metri 
de apă apasă asupra nenorocitei insule. Numai partea supe- 
rioară a unor piloane şi a unui mic templu emerg deasupra 
apei. Lângă pilon, la o platformă ce se întinde deasupra 
colonadei templului, te dai jos din barcă. Nişte scări de 
piatră duc vro cinci metri mai sus, pe vârful pilonului. 
Pilonul e acoperit cu basreliefuri nevăpsite și în parte încă 
necioplite, reprezentând trinitatea Osiris, Isis şi Horus. 
Templul cel mic arată deasupra apei niște vârfuri de co- 
loane de o deosebită frumuseţă, fineţă și artă. 

In apropiere nişte foi de palmieri ies deadreptul din 
apă, trunchiul fiind sub apă. Şi mai departe buchete de vâr- 
furi de palmieri se arată ici colo deasupra luciului apei. 

E păcat că frumoasa insulă, acest giuvaer al artei 
egiptene, a fost astfel sacrificat necesităţei împrejurărilor. 
Pierre Loti a şi scris un volum «la mort de Philae». lar 
un baragiu nu se poate face ori unde. Așezarea lui re- 
clamă o vale lungă de zeci şi de sute de kilometri fără 
nici o deschizătură laterală, şi când e vorba de necesita- 
tea naţională şi de interesele vitale ale unei ţări întregi, 
consideraţiunile artistice şi arheologice trebue să treacă pe 
planul al doilea. 

Ideea baragiului, adică adunarea şi inmagazinarea a- 
pelor Nilului, spre a dispune de ele ad libitum în timp de ne- 
voe, este o concepţiune grandioasă, este o operă de o i- 
mensă însemnătate pentru tot Egiptul, o binefacere nespusă 
pentru ţara întreagă. Baragiul dela Assuan a deschis cul- 
turei peste 200.000 hectare de pământ, şi această întin- 
dere se mărește din zi în zi mai mult prin irigaţiunea re- 
gulată și sistematică de care s'a creat posibilitatea. Existenţa 
digului acumulator permite a face agricultura în nişte condițiuni 
excepţional de favorabile. Căldura soarelui o ai tot anul, 
căci nu plouă in Egiptul superior, şi ai apă ori când iţi 
trebue; ca şi când ai puteă produce ploaia după comandă 

în momentul psicologic. Aşă fiind, preţul perderei insulei 
Philae, deşi dureros, nu e prea scump. 

Digul are o lungime de aproape doi kilometri—exact 
1960 metri,—o înălţime de patruzeci metri şi o grosime 
de treizeci metri la bază şi de şeapte metri sus la vârf. 
Totul de granit masiv. Una sută optzeci porţi-ecluze, miş- 
cate prin electricitate, regulează debitul de apă ce se tri- 
mite cursului inferior al Nilului şi nenumăratelor canaluri 
de irigaţiune. E o adevărată capodoperă de technică, o 
minune modernă. Viu şi instructiv e contrastul între insulă. 
și baragiu, situate aşă de aproape una de altul; arta an- 
tică sub forma ei cea mai drăgălașă, lângă şţiinţa modernă 
cu creaţiunile sale matematice; plăcerea estetică lângă sco- 
pul practic; minunea antică lângă minunea modernă. 


Lângă baragiu sa format din salașluinţele munci- 
torilor două sate de cocioabe de lut, şi din locuințele func- 
ţionarilor un «cottage village», cu grădini superbe— doar 
apă e berechet, — cu lumină electrică cu «<tennis-ground» ; 
ar în apropiere, în deşert, sa instalat «golt- links. Engle- 
zul îşi face ori unde <homul» său. 


Dela baragiu până la Assuan nivelul Nilului, care de 
altmintrelea are foarte puţină scădere, se coboară intrun 
mod destul de brusc, determinând primul cataract. O mul- 
țime de insule stâncoase obstruesc mersul apei, şi printre 
ele se năpusteşte spumegând pvhoiul fluviului. 

Aici se poate observă diferența de culoare între ni- 
sipul Nilului și nisipul deșertului, care e galben, pe când 
cel întâi, consistând din mâl pulverizat, e cenușiu. 


Se ştie că granitul pentru toate ceimuile statuele 
vechilor Egipteni a fost luat din carierele dela Assuan- 
Syene. Tot de aci sa furnizat întregul material necesar 
pentru construirea baragiului. Acest masiv de granit for- 
mează ca un fel de insulă geologică în mijlocul unei mări 
compacte de piatră de gres, pe care o întâlnești îndată ce 
te indepărtezi niţel mai mult de Assuan. Şi chiar acest 
granit singuratic nu e de o compoziţie uniformă, căci pe a- 
locurea conţine ochiuri şi vine negre ca de smoală sau de 


174 


asfalt. In alte locuri are o culoare trandafirie. Ce regiune 
curioasă, 


Assuan fiind situat mai la sud şi foarte aproape de 
zona tropicală, chelnerii și slujbașii dela oteluri poartă în 
loc de fes un turban alb în cap. Tot caracterul orașului e 
chiar tropical. Nici un acoperământ ascuţit, ci numai case 
cubice, având sus în locul învelișului o platformă unde fa- 
milia petrece seara și noaptea. Palmieri cu duiumul. Chiar 
gara e plină de «ei. 


Cu toată situaţia geografică însă nopţile sunt răcoroase: 
efectul vecinităţei imediate a deșertului nisipos. Peste zi 
e cald, deşi nu peste măsură; dar îndată ce apune soa- 
rele, iei pardesiul. 

Tipul gensral al populaţiunei e negru de a binele. 
Femeile, cu rare excepţiuni, urite de-a binele. Multe din 
ele poartă un inel la nas. La noi femeia duce pe bărbat 
de nas. Oare lucrul să fie altfel aci? Nu-mi vine a crede. 
Am văzut şi multe muieri având, în loc de inel, câte un 
dop de lemn trecut prin păretele exterior al narinei. De 
frumos nu e frumos. Dar se vede că le place lor aşă, și 
gusturile nu se discută. 


Dela Assuan la Khartum. Abu-Simbel. 


Marţi, în 8/21 lanuarie, la 4!/, ore p. m. am mers 
cu trenul timp de vre-o 20 minute la Şellal, pe Nil, dea- 
supra baragiului, şi mam suit pe vaporul «Sudan» ai Gu- 
vernului sudanez. 

Intre Assuan şi Wadi-Halfa nu există până mai de- 
mnăzi nici o comunicație regulată, aceste puncte, distanțe 
de aproape patru sute de chilometri, nefiind legate prin 
cale ferată. Circulau, şi circulă şi azi, vapoare de turişti, 
aparţinând firmei Thos. Cook & Son, sau Companiei Ham- 
burg — Amerika— Linie; dar circularea nu eră constantă. 
Așă fiind, guvernul sudanez a creat pe această distanţă un 
serviciu bihebdomadar de vapoare poştale pentru călători 
şi mărfuri. Cursa se face prin vapoare mari, încăpătoare, 
bine amenagiate, cu galerii, cu smoking-room, cu sală de 

mâncare, şi de conversaţie. Corpul vaporului e foarte jos peapă; 
e mai mult o plută niţel scobită. Poartă însă trei etage; cel de 
jos conţine maşinele, cărbunii, proviziile şi echipagiul; al 
doilea pasagerii clasa II, şi cel de sus clasa |. Cabine mari 
şi curate. O masă deosebit de bună şi abondendă, după 
moda engleză. Vaporul e mişcat printro roată care se află 
la pupă. Călătorii de clasa III se pun într'o mare barcă 
care se leagă dealungul vaporului și astfel face corp cu el. 
Şi acestă barcă are un etagiu inchis, destinat sexului frumos 
din clasa a treia. 

La orele șapte seara, la ceasul hotărit prin itinerar, 
am plecat în sus. Cerul eră limpede, ca de obicei în a- 
ceste regiuni. Reflexul lui pe apă și pe nisipurile de-alun- 
gul malurilor eră de o magie încântătoare. De multe ori 
pustiul vine de ambele părţi în lungi talazuri şi dune până 
la riu, dând par'că asalt contra apei ca s'o umple şi s'o înece. 
Puțin pământ cultivat; pe ici pe colo câte o fâşie, câte un 
locuşor, cu fellahii la lucru și sakkiele scărțăind mereu. Pe 
dealurile stâncoase câte odată ruine de vr'un castel roman. 
Prin nisip câte odată ruine de templuri. Sate foarte rare 
şi păcătoase. Cocioabele de lut de multe ori clădite chiar 
pe nisip, spre a nu ocupă o parcelă, cât de mică, de pă- 
mânt cultivabil. 

In acea noapte am trecut prin tropicul Cancerului, in- 
trând în zona toridă. 


A douazi, după amiază, pe la oarele cinci, am ajuns 
la Abu Simbel, un loc numit astfel după un sătuleţ situat 
în apropiere, şi am ancorat la mal. Tocmai sosise un va- 
por Cook cu eszursioniști, și mai departe trăsese o daha- 
bieh—o corabie cu pânză pentru escursiuni—a cărei stăpâni 
vremelnici se stabiliseră pe uscat în corturi pentru o şe- 
dere mai lungă în pustiu, Acelaş sistem de «camping», după 
cum i zice Americanul, se practică şi la piramidele dela 
Ghizeh, unde de multe ori vezi corturi. Acolo un gentleman, 
polonez austriac, şi-a construit chiar o căsuţă de lemn pe pie- 
trişul nisipos al deşertului, pentru a-şi puteă vede mai 
bine de meseria sa, care este de a fotografiâ pe turişti pe 
magari ori cămile înaintea sfinxului sau a piramidelor. 

Cinstiţii cetitori şi cinstitele cetitoare vor şti poate 

că la Abu Simbel se găsesc două templuri mari, săpate 
cu totul în stânca muntelui şi precedate de nişte statue ex- 
tracolosale, sculptate și ele în faţada muntelui. 

Ne am dat jos de pe vapor, toţi pasagerii din clasa 
l şi o parte din clasa II, şi cu patru marinari armaţi de 
felinare şi cu un cicerone cu fes în cap, ne-am dus spre 
acele templuri, cari sunt aproape de mal. După un marș 
de vro 7—8 minute prin ogoare cu grâu în spice, prin 
mâl] uscat nisip, şi pietriş, stăturăm înaintea acelor vestite 
monumente, 

Am încercat cu toţii emoția ce-ţi produce vederea unui 
lucru neașteptat de impunător. 

Inaintea primului templu, închinat lui Amon-Ră şi lui 
Râ-Arachte, stau patru chipuri imense, reprezentând pe 
marele Ramses-Sesostris. Inălţimea lor e de 20 (douăzeci) 
metri. Ele bat dar recordul statuelor lui Memnon şi a lui 
Ramses dela Luxor-Theba. Impresia este covârşitoară. Să 
vezi aceşti coloşi, şezând acolo pe tron, şi privind în tăcere 
solemnă spre Est, spre NII şi spre Soarele răsărind. E ceva 
grandios, ceva peste poate, de negrăit. Solemnitatea lor 
liniştită aminteşte oricum Sfinxul; numai, pe când faţa aces- 
tuia e mutilată, lipsindu-i nasul, aci toate capetele sunt în- 
tregi, afară de unul căruia îi lipsesc capul şi toracele; au 
căzut jos şi zac ca nişte stânci enorme la picioarele lui. 

După ce am revenit puţin de fermecarea amuţitoare 
al acestui aspect prea măreț, am intrat în templul. Inăuntru, 
în măruntaele muntelui, e întradevăr un templu complect, 
şi de dimensiuni mari—55 m. profunzime, —cu săli, colo- 
nade, camere, capele, etc. In sala cea mare iarăş statue 
ale lui Ramses, de zece metri, —numai—tăiate pe loc din 
piatra muntelui, şi având o minunată expresie a feţei, cu 
tot stilul scolastic al sculpturei. Nasul aquilin, bărbia ener- 
gică şi fruntea înaltă a regelui seamănă cu capul momiei 
din muzeul dela Cairo, deși, negreşit, trăsăturile figurelor 
care-l “arată cum eră în viaţă, sunt mai moi decât în as- 
primea momificărei. 

Şi aci totul—afară de statue—e acoperit cu ieroglite 
şi scene de rasboiu, săpate ca basreliefuri. Interesantă este 
mai cu osebire o cameră, unde mare parte a săpăturilor 
este isprăvită, dar într'un colț nu, păreţii arătând acolo de- 


sinate pe piatră numai conturile negre după cari urmă a 
se face sculptura. Se vede de aci că templul n'a fost nici- 
odată terminat complect. Axa longitudinală al acestui templu 
e orientată astfel încât la solstiţiu, soarele răsărind pătrunde 
prin uşa de intrare până la altarul din fund. 

La vre-o 100 metri depărtare, tot lângă Nil, se află 
celălalt templu El este consacrat zeiţei Hathor. Această 
zeitate e reprezentată ca vacă, sau, dacă i se dă trupul şi 
capul de femee, totuşi i se dau măcar urechide vacă. Princi- 
piile estetice diteră de epocă la epocă şi dela popor la popor. 

ŞI acest templu, deşi mai mic, are totuşi proporţiuni 
destul de respectabile. La frontul lui exterior sunt aşe- 
zate iărăşi statui colosale, făcând corp cu piatra muntelui 
şi tăiate din ea. Trei din ele reprezintă pe Ramses şi trei 
pe regina Nefret-ere. Toate aceste figuri stau astădată în 
picioare, și au câte 10 zece metri inălţime ; ale reginei ceva 
mai puţin. La picioarele lor se află, în continuitatea pietrei, 
figuri mici, reprezentând pe mai mulţi prinți şi prințese, copii 
ai lor. Inăuntru iarăși colonade, ieroglife, basreliefuri, ca 
dincolo. 

La ambele aceste templuri uşa de intrare e relativ 
foarte mică, fiind numai de vre-o trei ori cât statura de 
om de înaltă, şi de o lărgime proporţională. Cum Egip- 
tenii de atunci au putut săpă în şi din stâncă nişte edi- 
fiicii şi monumente de astfel de dimensiuni printr'un acces 
aşă de nesuficient, este aproape inexplicabil. Ce oameni în- 
demânatici au mai fost. 

Când am ieşit din acest tempiu, soarele dispăruse din 
cer; începuse a se lăsă seara, şi la răsărit, tocmai înaintea 
noastră, se ridică majestoasă luna plină trăgând o dungă 
argintie peste apele liniştite ale sfântului Nil. Şi odată cu 
aceasta se revărsă peste împrejurimi toată gloria apusu- 
rilor de soare egiptene, cu toată profuziunea ei de culori 
și de nuanţe. Eră un moment sublim. 

După masă ne-am dus mai mulţi încă odată acolo, ca 
să vedem coloșii la lumina lunei. Efectul eră întradevăr 
puternic, Lumina lunei, prin umbrarea ei neagră, puneă re- 
liefuri în toate părţile, mai ales a feţelor, şi prin dulceaţa, 
moliciunea și incertitudinea ei, dete acestor figuri, peste zi 
aşă de abstracte, un ce mai de însufleţire, mai de ex- 

presiune, mai de vieaţă, mai uman. Par'că erau acum fiinţe 
vieţuitoare, şi vorbeau în limba lor, mirându-se ce caută aceşti 
pigmei acolo la picioarele lor, şi ce au să le tulbure sfânta 
lor contemplare. Par'că ne ziceau: «căraţi-vă de aci, nemer- 
nicilor ; aci e împărăţia noastră, unde al de voi n'aveţi ce 
căută». Şi simțiam, în fundul inimei noastre, ca răspuns tainic 
la cuvintele coloşilor, că prezenţa noastră eră ca o profanare, 
şi nu ne veneă să mai şi vorbim. În tăcere admiram şi ad- 
miram mereu. Cu greu numai ne-am hotărit în sfârșit să 
ne întoarcem, ducând cu noi o amintire pe care nici o trecere 
de timp nu o va puteă slăbi. 

A doua zi la şapte de dimineaţă am plecat mai departe, 
şi la amiază am ajunsla Wadi-Halfa, un orăşel neînsemnat, 
şi fără monumente sau împrejurimi cari să-i deă interes. 

Debarcaderul este lângă gară, unde aşteptă gata trenul 
de lux ce trebuiă să ne conducă la Khartum. 

Prin tot Sudanul este în vigoare și astăzi încă starea 
de asediu. Nimenea n'are voe să poarte arme, mai ales arme 
de foc. Căci numai în acest mod, asigurându-şi superioritatea 
armamentului, Englezii pot, cu un contingent de trupe re- 
lativ foarte mic, să ţină în frâu o populaţie care mai deunăzi 
furnizase fanaticele şi sălbaticele hoarde ale Mabhdiului. De 
aceea fiecare străin, care soseşte în Sudan, trebue să declare 
dacă are cu el arme de foc. Dacă declară, plătește o taxă de 
13 lei pentru o puşcă sau carabină, şi de 6 lei şi so bani 
pentru un revolver ori pistol. Arma se înregistrează după 
sistem, fabrică, calibru, etc. şi purtătorul trebue să indice 
numele și locuinţa sa. In acest chip, dacă se găsesc arme 
de foc in posesiunea indigenilor, se poate lesne stabili cine 
le-a vândut. 

Poţi să nu declari şi să scapi nesupărat, ţinând revol- 
verul în buzunar. Dar dacă în urmă împrejurările te-ar sili 
să faci uz de armă, trebue să suporţi o pedeapsă foarte 
severă pentru port clandestin de arme. Eu unul, aplicarea 
legilor — şi dar şi observarea lor — fiindu-mi meseria, am 
făcut declaraţia respectivă. A trebuit să exhib obiectul, un 
pistol automatic Mauser de buzunar, calibru 6,35; sa luat 
semnalmentele lui exacte ; a trebuit să arăt numărul cartu- 
şelor ce aveam cu mine; am alergat la Mudirjieh (subpre- 
fectură) spre a plăti taxa şi a căpătă «license», şi apoi la 


1. RR 
vamă ca să arăt teșcheraoa, la vederea căreia mi sa eli- 
berat bagajul meu fără alte cercetări. 

In fine, am ajuns la tren. Se compuneă din trei vagoane 
de dormit, un vagon de pasageri de clasa l-a, două de clasa 
Il-a şi un vagon restaurant, toate albe. Mi se rezervase un 
pat, şi, nefiind prea mulţi pasageri, am rămas iarăşi singur 
în compartimentul meu. Cabină eră mare şi spațioasă, mult 
mai încăpătoare decât acele din Europa; aveă pat comod, 
fotoliu de paie, măsuţă, lavabou, scuipătoare, etc. Vagoa- 
nele erau tot aşă de largi ca pe liniile normale, dar cu 
mult mai lungi; erau enorme. Distanţa până la Khartum 
este de 925 chilometri şi se parcurge în 24 ore; pentru 
o linie îngustă o viteză respectabilă, Ce bine trebue să fie 
construită calea asta ferată pentru a permite instalarea 
unor ast-el de vagoane şi tracţiunea cu o astfel de viteză. 

Intregul tren e ca un otel. Pasagerii se chiamă la masă 
prin gong, ca la toate otelurile mari. Masa «pe bord» este 
excelentă şi întocmită după stilul englezesc, dimineaţa ser- 
vindu-se la ceai peşte prăjit, ouă, slănină, etc., iar la 4 ore 
p.m. fiind five o clock tea (fif o cloc la patru ceasuri al Cu- 
coanci Manda). Menu-urile însă sunt scrise franţuzeşte. 


Dela Wadi-Halfa linia părăsește Nilul şi o iă drept 
prin pustiul nubian până la Abu-Mohamed, unde ajunge 
din nou fluviul, pe care-l urmează apoi, când mai departe, 
când mai aproape, până la Khartum. 

Acest deşert nubian e o enormă întindere dreaptă de 
nisip. Nisip, nisip şi numai nisip. Nimic nu creşte în această 
regiune  dezolată, şi nici o vietate nu trăeşte acolo; nici 
măcar fiare sălbatice, căci nu găsesc ce mâncă nici ce beă. 
Nici măcar vre-o denivelare, vre-o întrerupere cât de modestă 
al acestei agasante platitudini galbene. Doar în depărtare, 
perduţi în albăstreala orizontului, se zăreşte câteodată un 
deal, mauve sau violet. 

Şi în atare pustietate să construeşti o cale ferată de 
sutimi de chilometri. Pentru a face posibilă punerea şine- 
lor şi a semnalelor, alimentarea maşinelor, etc., și spre a 
impinge lucrările mai înainte, a trebuit mai întâi să se 
sape puțuri din distanţă în distanţă, şi aceasta până la 
adândimi de zeci de metri. Nefiind sate, staţiile nu au nume, 

ci poartă un simplu număr de ordine, scris pe o tablă 
deasupra «staţiei». Aceste «staţii» sunt nişte simple căsuțe 
izolate în mijlocul neţărmurirei galbene. Să fii funcţionar C. 
F. întro asemenea «staţie |» 

In tren o mare prăfărie, Deși toate deschizăturile erau 
închise cu cea mai mare îngrijire, simţiai praful în atmosferă, 
şi dimineaţa tot compartimentul eră acoperit cu un com- 
pact strat galben. 

Dela Abu-Mohamed peisagiul devine mai puţin desnă- 
dăjduit, dar nu se compară cu bogăţia surâzătoare a Egip- 
tului de jos. Puţină vegetaţie şi multă stâncărie, sate sără- 
cuţe, vite puţine, praf cu ghiotura. 


A douazi, Vineri, la orele trei p. m., trecurăm pe un 
mare pod Nilul albastru, şi ajunserăm la Khartum, punctul 
cel mai de sud al itinerariului meu. 

Mă văd în gară. Deschid fereastra, văd multimea de 
hamali, agenţi, comisionari, dar nu văd case, nu văd orașul. 
Mă sui într'o birjă să merg la hotel; trec prin nişte uliţi 
largi, extraordinar de largi, murdare, cu praf în avalanşe, 
cu din când în când câte o cocioabă pătrată pierdută în 
orizontul prăfuit. Imi zic că suntem în mahala, şi acuşica 
o să dăm şi de oraş. De odată însă trăsura opreşte înaintea 
unei case mari, frumoase, de aspect elegant, cu trei etaje 
şi cu grădină, răsărită subit din neantul prafului: Eră Hotel 
Gordon. Mă întreb din nou, dar unde e oraşul? Mă uit în 
toate părţile. Nu-l găsesc. Faptul este că Khartumul nici 
nu e un «oraş» în sensul european al cuvântului, ci un 
mare, mare sat, şi nimic mai mult. Afară de Hotel Gordon 
şi de Palatul guvernatorului, nu cred să mai existe clădiri 
cu trei etaje. Puţine case sunt cu etagiu, marea majori- 
tate nau. Toate sunt tără acoperământ, înfățișând tipul 
pătrat, aşă de scump cubiştilor. Din sus, dela ferestrele ca- 
merei mele, mi se prezenta această supratață plată şi pă- 
trată ă perte de vue. 

Stradele sunt de o lărgime neobişnuită chiar în orientul 
tropical, sunt mai mult pieţe continue, nişte maidane, toate 
mult mai largi decât bulevardele noastre. O risipă de teren 
care îţi reamintește, în proporţiuni mai mici, oraşele de 
provincie din Rusia, ca Chişinău ori Ismail. 

Aceste strade nici nu pcartă nume, ci un simplu nu- 
măr, cum se obişnueşte în Statele-Unite Americane. Totuşi 
există strada Sirdarului şi strada: Victoria. Numai câteva din 
aceste «strade» se pot lăudă cu un început de pavagiu, adică 
cu o șoseluire cu pietriș, care se aşează şi se îndeasă prin o 
«rouleuse», adesea însă numai la mijlocul uliţei. Laturile dru- 
mului pentru animale şi vehicule, precum și trotuarele sunt 
pământ sau mai bine nisip gol. Vorbesc de trotuare, fiindcă 
în stradele principale vezi câte o bordură de piatră care 
indică unde incepe domeniul exslusiv al pedestrimei. Câteva 
strade din centrul satului se stropesc din când în când, și 
Dumnezeu ştie ce necesară şi umanitară e această măsură, 
căci pratul te îneacă. N'are a face praful Bucureştilor, nici 
chiar în toiul sezonului de construcţii, cu ceeace este aicea, 
pe malurile Nilului superior. 

Din cauza acestei lărgimi exagerate a căilor de co- 
municaţie şi a distanţărei construcţiilor, precum şi din cauze 
grădinilor ce înconjoară cele mai multe case, Khartumul ar- 
o suprafaţă fantastică în raport cu numărul locuitorilor. 
Grea mai trebue să fie administraţia comunală. 

Khartumul se compune din trei corpuri de oraș: mai 
întâi Khartumul propriu zis, pe malul stâng al Nilului al- 
bastru, centrul administraţiei şi al Europenilor; apoi Khar- 
tum North pe malul drept-nord a Nilului albastru, unde se 
află atelierele căei ferate şi locuinţele funcţionarilor şi lu- 
crătorilor C. F.; în al treilea loc Omdurmanul; pe malul 
stâng a Nilului, imediat la vale de reuniunea Nilului al- 
bastru cu cel alb. E o trinitate urbană. ioate aceste cuar- 
tiere, sau mai bine oraşe, au la un loc o populaţiune de 
vro 60.000 suflete. 

Nilul «albastru» de altmintrelea nu e albastru, ci verde 
tulbure, şi Nilul «alb» e galben murdar. C'est ainsi que 
Ion fait la gcographie. Unde oare Dunărea este ea albastră ? 


Ciudată apă mai este Nilul. Dupăce l-ai urcat dela 
Cairo până la Khartum, cale de vr'o 2500 kilometri, înfă- 
ţişarea lui este. tot aceeaş; aceeaș culoare, aceeaş lăţime, 
acelaș volum, aceeaș curgere solemnă și maiestoasă. ŞI 
doar la Atbara sa despărţit de afluentul cu acelaș nume, 
care, şi el, e cât Nilul însuşi. La Khartum Nilul alb, îna- 

inte de a se uni cu cel albastru, are —în afară de cu- 
loare — acelaș aspect ca Nilul dela Cairo, deşi acolo e sporit 
cu apele afluenților. lar după uniunea Nililor, la Omdurman, 
aspectul tot acelaş este. Posedă ceva din imuabilitatea şi 
misterul Sfinxului această stranie apă. 


Nilul albastru are aci o lărgime de vre-un kilometru. 

Malul stâng, pe care se află palatul guvernatorului, 
Grand Hotel, administraţiile şi cluburile, este bordat de o 
frumoasă alee de pomi mari şi umbroşi. Acum se con- 
strueşte un cheiu, din care o parte e gata. 


Distanţa dela Khartum South ori lKhartum North la 
Omdurman este considerabilă, fiind cam de 6-7 kilometri, 
ceeace, pentru o mahala, chiar africană, e neobişnuit. Ca 
să ajungi în această «suburbie», trebue să mergi pe malul 
Nilului albastru până la confluența lui cu Nilul alb, să treci 
fluviul unit, și în sfârşit ajungi în această îngrămădire în- 
tinsă de bordee de lut, murdară, prăfuită, puturoasă. Poţi 
să faci drumul cu măgar, barcă şi iar măgar. Dar mai 
bine iei tramvaiul, vaporul local de trecere, şi iar tramvaiul, 
care te duce până în centrul Omdurmanuluai. 

Da, la Khartum, şi chiar la Omdurman, există tram- 
vae, şi nu cai ori catâri, ci cu aburi. Linia e îngustă şi 
şinele subţiri ca de jucărie. Dar trenurile merg destul de 
iute. Circulă la fiecare jumătate de oră, şi se compun de 
un lung şir de vagoane deschise clasa | şi II. Acele de 
clasa II se compun de o dublă bancă longitudinală, ca 
lineicele ruseşti şi «flies» scoțiene. 

Cu toată puterea aburului îţi trebue un ceas ca să faci 
acest drum, distanţa fiind mare şi debarcarea şi îmbar- 
carea cerând un timp oarecare. 


La Omdurman se ţine bâlciul săptămânal și târgul co- 
tidian al produselor interiorului african. Lot oraşul e un bazar. 
Aceasta formează marea atracţie a locului, mai cu osebire 
pentru turişti. Aci se vând arme arabe și sudaneze, piei 
de fiare sălbatice, pene şi ouă de struţ, fel de fel de obiecte 
făcute din ele; apoi materii alimentare, împletituri de pae, 
pietre scumpe, lucrări de argintărie şi de aur; maimuțe, 

păsări, articole. de pielărie, vase de lut poros care prin 
evaporare răcorește lichidul cu vre-o 5—6 grade sub tem- 
peratura ambiantă — o specialitate al Egiptului şi al Suda- 
nului.— Mai se vând aci fel de fel de mirodenii, lemnuri 
fine, bicie şi bastoane făcut din piele de ipopotam ori rhi- 
nocer, precum şi « Madama Nubia», o curea cu «pendants» de 
cureluşe ori sfori, care compune întreaga toaletă a fetelor 
mici și de multeori şi a fetelor şi a femeilor adulte. Aci 
sunt şi birturi naţionale, al căror miros reamintește parfumul 
îinăbuşitor al gogoşilor din capitala noastră. E un cafar- 
naum, un babel, un labirint din cele mai interesante şi — 
din cele mai puturoase. 

Mai există la Omdurman casa și mormântul Mahdiului, 
și casa în care a locuit Slatin Pașa, toate ruinate. Se şi 
mai arată locul unde înainte aveau loc. execuțiile capitale 
—spre distrarea onor. public, — şi locul unde se ţineă bâl- 
ciul de sclavi şi de sclave dans le bon vieux temps. Lângă 
Omdurman e locul Kerreri, unde lordul Kitchener a  gis- 
trus armata Mahdiului. 

Am făcut aceste tururi pe măgar cu şea fără scări. 
O lână groasă de oaie e pusă pe şea. Pulpa nu atinge burta 
măgarului ci picioarele bălălăesc în vid. Nu călăreșşti, ci te 
ţii în echilibru. Asta e moda din Sudan.. Te deprinzi şi cu 
una ca asta. 

Am fost în mai multe rânduri la târgul-bazar din Om- 
durman. Când m'am dus pentru întâia dată, tocmai se îm- 
barcă pe vapor un convoi de înmormântare. Mortul eră 
pus pe o brancardă, purtată pe umeri de mai mulţi Su- 
danezi, şi eră acoperit cu o pânză albă. Inapoia mortului 
veneă o droaie de mueri cari ţipau, gesticulau şi plân- 
geau cu hohote. Eră o gălăgie asurzitoare. Pe vapor a fost 
linişte,— o pauză artistică, —-iar la debarcare femeile au re- 
luat zgomotoasele lor demonstraţiuni. 

Aci la Khartum, în toate câteşi trei componentele ora- 
șului, casele şi chiar bordeile au gutiere de tinichea. Do- 
vadă că aci în Sudan se cunoaște ploaia care vine din pă- 
durile imense ale Africei eeuatoriale, pe când în Egiptul 
superior căderea de apă din cer e aproape o fabulă. 

Căsuţele indigenilor nu au, în genere, păreţi perpen- 
diculari şi paraleli, ci înclinați niţel în sus unii către alţii, 

ca piloanele templelor. Ori, din două lucruri unul: sau pi- 
lonul e o creaţiune spontaneă al unui geniu necunoscut, și 
ivdigenii l-au imitat, sau pilonul e amplificarea, consacrarea, 
glorificarea artistică a stilului instinctiv naţional. Ca învă- 
țaţii să se pronunţe. 

Khartumul propriu zis are lumină electrică, dar nare 
canalizare. Iși poate dă mâna în această priviriță cu multe 
din orașele noastre de provincie. 


Latitudinea geografică al oraşului este de 15%35' bo- 
reale, deci este situat în plină zonă ecuatorială. Cu toate 
astea căldura, deşi simţitoare, nu e excesivă, şi noaptea 
vântul deșertului aduce răcoreală. Scăderea nocturnă de 
temperatură nu e așă de pronunţată ca la Assuan, dar 
totuș iţi îngădue un somn profund şi liniștit. 

In genere acesta este marele privilegiu al Egiptului, 
că deşertul nisipos or stâncos se răceşte foarte iute printr'o 
abundentă iradiaţiune, și astfel nopţile sunt totdeauna ră- 
coroase, mai in jos chiar reci, o plăcută compensație pen- 
tru temperatura cam ridicată de peste zi. Fără nisipul pus- 
tiului nopţile ar fi calde, și climatul nepriincios. Rău cu 
rău, dar mai rău fără de rău. 

Deși situat pe malurile Nilului, Khartumul e în plin 
deşert de nisip. Când vântul bate niţel — și seara şi dimi- 
neaţa bate mai întotdeauna—tot oraşul e învăluit de praf. 
Liniile căei ferate și a tramvaiului trebue mereu curățate, 
și mereu se produc schimbări de nivel. 

Nisipul e un dușman teribil, şi nu dă răgaz niciodată. 
Tot Egiptul, toată Nubia, tot Sudanul se luptă necontenit 
contra lui. Am vorbit mai sus cum atacă sfinxul şi pira- 
midele, cum caută să acopere câmpia şi să înăbușească 
chiar Nilul. Pentru a dă o ilustrație şi mai palpabilă des- 
pre puterea lui cotropitoare, voiu spune că acele două tem- 
pluri de la Abu Simbel erau complect îngropate în nisip, 
când au fost descoperite la 1812 şi 1817. Au fost des- 
gropate atunci şi. curățate. La- 1844 Lepsius a trebuit să 
le desgroape din nou. La 1869, cu ocazia vizitei împără- 
tesei Eugenia, Mariette a trebuit să facă şi el acelaş lucru. 
La 1892 Englezul Johnstone lea deblocat la rândul său, 

şi acum valea care separă ambele templuri e din nou um- 
plută de un enorm zid de nisip, ca de 50 metri şi mai 
bine de înălţime, care se ridică drept în sus, compact, a- 
meninţător, neindurător, gata să-şi reiă prada. 

Inainte Nilul treceă chiar la picioarele templelor. Acum 
nisipul umplând albia fluviului în acel loc, a împins curentul 
apelor la o depărtare de câteva sute de metri, formând 
între Nil şi templu o lungă dună de nisip, din care omul, 
la rândul său, prin irigație a recucerit o parte, făcând-o pă- 
mânt de cultură. 

Nici omul nu se lasă. După ce a construit digul dela 
Assuan, acum se plănueşte o lucrare analoagă în împre- 
jurimile mai depărtate ale Khartumului, pentru a apără și 
fertiliză şi regiunile superioare ale Nilului. 


Indigenii din Egiptul propriu zis sunt arabi; acei din 
regiunea Assuanului nubieni, pe când aci la Khartum ei 
sunt sudanezi. Toate aceste rasse sunt frumoase ca făptură; 
doar sunt fiii deșertului. Statura înaltă ; pieptul larg şi bom- 
bat ; umerii drepţi, patraţi, pântecele retras ; încheieturile fine. 
La statuele antice însă aceste încheieturi sunt grosolane, 
mojiceşti, în special la picioare; arată a picioare de elefant, 
nu de om. Şi totuş anatomia toracelui al aceloraş statue 
e perfectă. Şi nu e de admis ca rassa să se fie schimbat în- 
tratâta, şi numai la glezne. Pentru ce aceşti sculptori au 
arătat o predilecție aşă de generală pentru picioare diforme, 
nu-mi pot explică. Oare să h vrut să indice prin aceasta 
puternicia ? 

Nubienii, şi mai mult încă Sudanezii, au însă picioarele 
şi braţele prea subţiri, ca nişte bețe. In uniforma de soldat 
sau de poliţist, cu ghete ori «putties», auo înfăţişare gro- 
tească. 

Feţele arabilor au trăsături regulate și plăcute. Dar 
partea de jos a obrazului ese de multe ori din perpendi- 
culara idealului arian, intocmai ca la sfinx şi multe chipuri 
din temple. Această neregularitate din punctul de vedere 
al esteticei riguroase, le conferă acestor tipuri, mai ales la 
femei cu ochii migdaliformi, un farmec particular şi deosebit. 

Feţele Nubienilor şi mai cu seamă ale Sudanezilor sunt 
urâte. Nasul plat şi lat, dinţii prea mari, buzele groase, 

cărnatitorme şi deschise. Bărbaţii, de multe ori şi femeile, 
mai au nişte răni închise pe obraji, câte trei de fiecare 
parte, când orizontale, când verticale, ceeace, cu culoarea 
lor negru-închis, le dă un aspect de o sălbatică urâţenie. 
Pe semne cred că prin aceste tăieturi se înfrumuseţează. 
Vanitate fistichie | Femeile sudaneze sunt și mai urâte; sunt 
oribile, niște sperietoare. Când o fi la începutul pubertăţei, 
poate că şi ele o fi având un oarecare vino încoace, «la 
beaute du diable»; dar niţel mai mari devin desgustătoare; 
nu mai au uiici o feminitate. 

Pe lângă asta toţi indigenii, de ambele sexe, mai au 
obiceiul infam de a se unge pe tot trupul şi la cap cu ulei 
de palmieri de proastă calitate, rânced, şi de ase trecă cu 
mirodenii ce pentru ei pot fi plăcute, însă pentru un nas 
europenesc sunt imposibile. Ţin minte că intre Wadi-Halfa 
şi Khartum, în sleeping-car, când servitorul sudanez făcuse 
patul, cabina eră încărcată cu o duhoare aşă de grea şi 
de persistentă, încât fui silit, cu tot praful, să ţiu fereastra 
deschisă vr'un sfert de oră, ca să pot respiră. 


Costumul e acelaş la ambele sexe: un pantalon 
scurt, ca de baie; la femei de multe ori simplă «Ma- 
dama Nubia». În oraşe, unde dominează influenţa engleză, 
toţi şi toate mai poartă peste acest <underdress» o cârpă, 
şal, ori burnus, de pânză albă, albastră ori neagră, dra- 
pată peste piept şi umeri. Când sunt mai între ei, leapădă 
această draperie, inutilă pentru ei, și impusă numai de pru- 
deria fiicelor Albionului. 

Femeile profită adeseaori de acest excedent de îmbră- 
căminte, pentru a fixă copilul pe şold sau în cavitatea dor- 
sală. In asemenea poziţie, aceşti pui de nigger, cu capul 
lor ras şi membrele lor subţiri, seamănă perfect cu maimuțe. 

In Egipt nu poţi din depărtare să-ţi dai seama, dacă 
o persoană e bărbat sau femee, căci conturul imbrăcămin- 
tei este identic la ambele sexe. Numai trăsăturile [eţei îţi 
arată cu cine ai aface. La noi, în civilizata Europa, cu 
modele prescrise din Paris, poţi mai uşor să distingi bărbat 
femee ; dar în sens invers; căci femeile au adoptat în 
ziua de astăzi îmbrăcămintea strâmtă ce mai înainte eră 
de privilegiul exclusiv a bărbaţilor, iar aceștia imitează hai- 

mele ample în care până acum se drapau femeile. Ba mai 
“mult, pentru ca să arate mai mult încă a muieri, bărbaţii, 
şi mai ales giovinii, îşi rad barba şi mustăţile, pe când 
unele femei arată mustăcioare. Femeia face pe bărbat, 
afară numai, dacă, în loc de toca modernă, pune în cap 
vrun monstru de pălărie; iar bărbatul face pe femee. Vezi 
departe un baston umblând: e o femee; vezi un balon -um- 
flat — e bărbat. 

La toate otelurile din Egiptul superior, din Nubia 
şi din Sudan se ţin în vestibul mai mulţi băeţi de serviciu 
“spre a şterge praful de pe hainele şi ghetele tuturor ace- 
lora care intră în otel. 

La Khartum întro zi ni sa servit un delicios pe- 
pepene galben ; într'o altă zi căpşune. Odată am mâncat 
nişte gulii de minune. Ai legume şi fructe proaspete tot anul. 

Păsările cântă aci — unde sunt grădini — ca la noi 
primăvara. Rândunelile zboară în toate părțile. Ţară bla- 
goslovită de Dumnezeu ! 


Khartum=-Port Sudan-Suez. 


După o şedere de mai bine de trei zile am luat Luni în 
1 3/26 lanuarie la orele ro seara expresul pentru Port-Sudan. 

Când am sosit în gară şi mam prezentat la vagonul 
“cu paturi, am găsit, precum mă aşteptam, o cabină reţinută 
pentru mine, şi chiar numele meu pus pe uşa ei. Biroul 
Hamburg-America-Linie face lucrurile cum se cade. 

Eram peste tot trei pasageri de sleeping-car cu des: 
'tinaţia pentru Marea Roşie. Cabinele erau mari şi luxoase, 
cu fotoliu de pae, lavabou, măsuţa şi ventilator electric. 

Trenul s'a pus în mişcare, şi după puţin timp m'am 
culcat. Mam deşteptat a douazi dimineaţa la Atbara, pe 
unde trecusem venind dela Wadi-Halfa. Aci linia şi trenul 
se împart în două. O parte merge la Sud, spre Assuan şi 
“Cairo, cealaltă înspre răsărit la Marea Roşie, la Port-Sudan. 

Spre a ajunge acolo, linia străbate iarăşi deşertul 
nubian. 

Nisip şi stâncă; mai mult stâncă; și aceasta crăpată, 
«ca violentată, având caracterul de lavă expusă la secole 


de intemperii. Munţii tot negri, şi cu acelaș aspect tur: 
mentat ; câteodată piscuri ascuţite ca dolomite. Multe oaze, 
adică vegetaţie, cam sărăcăcioasă, de iarbă şi de tufari. Pal- 
mieri mai de loc. Sate foarte rare, şi cât se poate de mi- 
zerabile. Staţii ca vai de ele, şi la distanțe foarte mari 
unele de altele. 

* Trenul, de şi expres, aveă, dela Atbara şi vagoane: 
de clasa treia, ba chiar de a patra, toate vopsite alb, cu: 
parasol deasupra ferestrelor, şi cu câte un mare borcan 
de lut poros cu apă de băut. 

Intruna din acele staţii, nu-i mai ţin minte numele, 
mi-a fost dat să văd un spectacol puţin banal. Sau suit 
în tren nişte gentlemeni indigeni, negri, cu părul capului 
lustruit, îmbrăcaţi numai cu un șorț, armaţi cu sulițe și cu: 
un scut rotund de piele de ipopotam ori rinocer. Inchi- 
puiţi-vă asemenea pasageri întrun tren de lux! Nu e cul-- 
mea contrastului ? 

In multe locuri cămile păşteau puţinul nutreţ ce se: 
poate găsi pe acolo, împedicate la picioarele dinainte ca 
vitele la noi. Este un tablou caracteristic să vezi în a- 
ceastă pustietate înfierbântată, printre sărăcăcioasele ves-- 
tigie de verdeață, sau în plin nisip, câte o cămilă, stând 
locului, sau păşind cu pas rar şi cadenţat, cu gâtul întins. 
spre depărtare. E intr'adevăr imaginea urnei corăbi pe pus-. 
tiul mărei. 


Intrun loc, într'o oază mai prezentabilă, am avut no-- 
rocul să văd mai multe gazele. Mai întâiu una care fugeă. 
în goana mare, speriată de tren; eră ca o viziune, o fan- 
tomă de o culoare nedecisă, ţinând de galben, alb și ca-- 
feniu. Puțin mai departe un cârd intreg, ca de vreo 15 20, 
mergeă încet, la vr'o 150 metri de tren, şi se uitau cu- 
rioase şi sfiicioase la monstrul modern care treceă pu-- 
făind şi gălăgios înaintea lor. Erau mai mari decât ca-- 
priorul nostru, însă mai mici decât cerbul, și aveau chipul 
şi făptura mai mult a celui d'intâiu. Coarnele seamănă cu 
ale caprei negre. Graţioase fiinţe. 

Să mergi comod întrun tren de lux și să vezi 
gazele | Şi să ai ca pasageri ostași africani autentici, nu de- 
bal mascat! Contrastele acestea extreme se datoresc în: 

mod indirect nefericitului Gordon-Paşa, căci, dacă nu eră 
el impresurat de dervişi, Englezii n'ar mai fi construit li- 
niile de fier pentru a-l scăpă, şi, după omorirea lui, nu-şi 
mai dădeau osteneala să creeze în Sudan o administraţie 
serioasă, şi să introducă ordine şi civilizaţie în aceste lo- 
curi depărtate. Poţi să zici fără exageraţie şi fără paradox, 
că Sudanul de azi se datoreşte morţei lui Gordon. Cauze 
și efecte! Sau, cum zicem la noi, unde dai şi unde crapă! 


Masa în tren eră excelentă, întocmită după moda en- 
gleză, ceaiul de dimineaţă fiind însoţit de marmeladă (jam) 
felii de pâine prăjită (toasts) unt, peşte prăjit şi ochiuri 
cu slănină. 

Untul eră de o calitate superioară, de par'că proveneă 
dela Segarcea ori dela Cocioc. Asupra întrebărei mele, 
-chelnerul spuneă că vine tocmai din Australia. Oare Ro- 
mânia, cu minunatele sale păşuni, mai ales dela munte, nar 
puteă să furnizeze ea acest articol? 

A doua zi seara, la 1o ore, exact după cum eră pre- 
scris prin itincrar, am sosit în Port-Sudan-Town (oraș). 

Aci ni sa spus că trenul nu merge mai departe, la 
cheiul vapoarelor, deşi biletul nostru eră pentru Port-Sudan- 
Port. Mam dat jos din vagon; tot astfel şi ceilalţi 
pasageri din sleeping-car. Cum adversităţile comune apropie 
pe oameni, ne-am întrunit şi noi şi am ţinut un consiliu de 
răsboiu. Eram numai trei inşi, cum am fost la plecarea din 
Khartum: un comerciant german, stabilit în Alexandria, un 
tânăr ofiţer de cazaci din St. Petersburg, și subsemnatul. 

Hotărirăm o acţiune comună, şi, cum domnul german 
vorbeă perfect limba arabă, el fu proclamat şef şi însărcinat 
-cu conducerea afacerilor. 

Până la port eră departe, şi vaporul liniei Khedivial 
Mail eră acostat pe cheiul celalt. Pentru a ajunge acolo, 
calea ferată înconjură tot portul. Poţi să ajungi tot acolo, 
mergând direct la port, şi trecând apa cu barca. 

Este un otel în oraş, în care puteam stă noaptea. Dar 
ne eră dor să ne vedem instalaţi pe vapor şi să dormim 
pe bord. Nu vroiam să avem a doua zi grija demenajărei, 
și apoi ambiția noastră jignită prin trădarea direcţiunei C. 

F. Hotărirăm deci să o arătăm C. F.-ului şi să ajungenr 
quand-mâme et coite que cotte în seara aceea pe vapor. 

La gară birji nu erau; numai omnibusul otelului ; şi eră: 
întunerec beznă. Atunci şeful nostru, scurt, puse stăpânire 
pe acel omnibus prin perspectiva de extra-bacşiș, tot ase- 
menea pe o caretă pentru bagaje, şi astfel am mers, prin: 
obscuritatea necunoscutului, la port, la debarcaderul bărcilor. 
Acolo şeful a deşteptat şi tocmit pe un barcagiu, la lumina 
dubioasă a unui felinar ce şeful luase dela un hamal din: 
gară. Când stăteam acolo lângă apă, așteptând să vină careta 
cu bagaje, iată că vine hangiul otelului şi ne face reproşuri: 
furtunoase. şi explosive cum de am îndrăsnit să ne servim 
de omnibusul lui pentru a merge la debarcader, în loc să 
mergem la otelul lui. Avea poate dreptate omul, dar ne 
ajunseserăm scopul, eram la port. l-am plătit cât a cerut 
pentru trânsportul nostru, lam lăsat să ţipe în voia lui şi 
am pornit'o la cheiul vaporului. Acolo polițistul nu vroia: 
să ne lase să debarcăm. Numai prin atitudinea hotărită a 
şefului şi promisiuni de bacşiș am învins şi acest obstacol, 
şi am ajuns în fine pe vapor. 

Explicaţia tuturor acestor dificultăţi, obstacole şi peri- 
peţii este că acest unic otel este proprietatea guvernului 
sudanez, căruia îi aparţin şi căile ferate, şi că onor. direcţie 
caută să aranjeze lucrurile aşa, că călătorii să fie siliţi să pe- 
treacă noaptea la acest otel, ca să mai câștige cevă hangiul. 


Port-Sudanul este o creaţiune din timpurile cele mai 
recente. Cu șapte-opt ani în urmă oraşul încă n'avea fiinţă. 
Portul natural există, dar de atunci sa complectat prin 
lucrări de artă, şi sa înzestrat cu cheiuri, cu linii de drum 
de fer, cu magazii şi cu mașinării de încărcat şi descărcat de 
cele mai perfecţionate. Guvernul anglo-sudanez vrea astfel 
să asigure Sudanului un debuşeu direct la mare, deservit 
prin o linie ferată şi un serviciu de vapoare. Khedivial 
Mail Line face curse regulate între Port-Sudan şi Suez, şi 
oferă dar produselor un export mai rapid, mai comod şi 
mai eftin decât prin Cairo şi Alexandria. In zilele noastre 
interesele comerciale, și mai ales accesul mărei, dominează 
toată viaţa publică şi impinge popoarele la războiu. Dovadă 
lupta inverșunată pentru Salonic, Durazzo, etc. 

Răsboiul balcanic, şi mai mult incă frica unei conflagra- 
'ţiuni europene, a adus Egiptului o mare pagubă în anul 
acesta. Mult mai puţini turişti au vizitat iarna asta ţara Ni- 
lului decât în alte timpuri. Otelurile erau pe jumătate — 
şi chiar mai mult— goale. Pe vagoane și în trenuri loc cât 
pofteai. Sezonul a fost prost, și lumea se plângea de mersul 
rău al afacerilor. Dar eu unul tocmai de aceea am nimerit'o 
bine. Călătoream comod: aveam în vagon şi pe vapor 
mereu o cabină întreagă pe seama mea; la oteluri găseam 
îndată o odae și încă de cele mai bune. Adică să se bată 
popoarele şi să se trudească diplomaţia europeană pentru 
ca unii, ca de al de mine, să voiajeze mai pe îndelete: în 
Egipt şi Sudan! Risum teneatis | 
Vaporul «El Kahira» este un vas mare și frumos. Ca- 
binele destul de bune, masa la înălțime. Suntem numai trei 
călători de clasa întâiu, adică noi cei din sleeping-car. In 
schimb avem pe bord o turmă de vite şi un cârd de oi. 
Chelnerul e un grec care a fost 15 ani prin Brăila, şi vor- 
beşte bine româneşte. 

Marea roşie numai roşie nu e. E curat albastră, de un 
albastru intensiv, mai pronunţat decât în marea Egeă. Pentru 
ce îi zice «roşie», nu pricep. Acelaş mister de nepătruns, 
acelaş daltonism ca pentru Nilul albastru și alb, pentru Du- 
nărea albastră şi pentru Marea Neagră. 

Marea a fost niţel mai vie. Vaporul se legănă, dar 
într'un ritm regulat şi plăcut, fără bruscări brutale. Totuși 
33 la sută din pasagerii de clasa I— adică unul, — au fost 
bolnavi. Dar n'a ţinut mult. 


Plecând din Bucureşti, ştiam că o să văd în cursul că 
lătoriei mele o bună parte a cerului austral. Citisem că prin 
lanuarie şi Februarie Crucea de sud e vizibilă în spre 
dimineaţă la Assuan. Mă bucuram mai dinainte că o să 
revăd această constelație, unică în măreaţa ei splendoare. 
luasem cu mine un excelent şi puternic binoclu, şi un atlas 
stelar. Dar rezervasem inspecția firmamentului austral pentru 
punctul cel mai de sud, pentru Khartum, pentru ca Crucea, 
Centaurul etc. să fie mai sus deasupra orizontului, şi lumina 
lunei mai slabă, căci la Assuan luna erâ aproape plină 

Dar din nenorocire lumina satelitului nostru e așa de tare 
în aerul pur al Egiptului încât, chiar dincolo de ultimul cuart, 
eclipsează mai toate stelele, până la cele mai strălucitoare. 
Astfel crucea, pe care o admirasem seara la Rio-Janeiro şi 
Buenos-Aires în toată fulguranta ei ftrumuseţă, eră aci dimi- 
neaţa la orele trei, când culmina, o palidă apropiere de câtevă 
steluțe abia vizibile sub inundația lunară. “Totuş mi-am făcut 
datoria de turist-astronom. Am cercetat cerul cu binoclu și 
am reușit să găsesc îngrămădirea stelară 202 Dunlop şi 
K. (capa) din Cruce, precum și superbul cluster « (omega) 
din Centaur. Minunat obiect de observaţiune şi de contem- 
plaţiune trebue să fie acesta din urmă pe un cer limpede 
și necotropit de lună, când se distinge şi cu ochiul liber, 
ca la noi Praesepe din Cancer, sau clusterul dublu din Perseu. 

Canopus eră bine vizibil chiar la Assuan ; iar la Khar- 
tum eră destul de sus pe cer, şi nu mai eră influenţat prin 
văpaia orizontului. Străluceă cu tot focul său. 

Eră interesantă rivalitatea între el și Sirius. Desigur 
Sirius e superior; dar şi Canopus emite o lumină foarte 
puternică, întrecând toate celelalte stele. Dacă Sirius e 
regele firmamentului, Canopus e fără îndoială viceregele. 
Eră de un efect admirabil proximitatea acestor două faruri 
cereşti sub splendidul Orion, care ocupă zenitul. 

Mai la orizont se vedeă, ca un punct slab de lumină, 
Achernar din Eridan. Acesta nu se vede de cât de aci, 
pe când Canopus e vizibil dejă la Cairo, dar se ridică a- 
colo numai câte-vă grade deasupra orizontului. 

Păcat de lumina lunei. Cât de poetică și binevenită a 
fost pe mare, pe NI şi în pustiu, tot atâta de inoportună 
şi supărătoare a fost când eră vorba să „pătrund în gloria 
firmamentului stelar. 

Sperasem că voiu puteă continuă exploraţiile mele as- 
tronomice în mai bune, condițiuni pe nare ; dar cerul eră 
mereu văpăios. 


După o călătorie plăcută de trei zile, fără nici un in- 
cident, am ajuns Sâmbătă în 18 lanuarie (1 Februarie st. n.) 
pe la orele 9 dimineaţa, la Suez, unde am acostat la cheiu. 

In acest port se adună toate mărfurile venite din Su- 
dan, spre a fi întrebuințate la Cairo ori Alexandria, sau 

spre a fi transportate mai departe in Europa. Magazii 
imense conţin cantităţi enorme de bumbac, de foi de sennă, 
de gumă arabică, de lemnuri tinctoriale etc. Incolo oraşul 
nu oferă nimic interesant. Canalul, care intră în marea 
roşie lângă Suez, este la oare care distanţă de oraş. L-am 
văzut din drumul de fer. 

După o plimbare prin stradă şi vizitarea unuia din 
marile -magazii, am mers tustrei la gară şi la 12 am pleccat 
cu expres la Cairo, unde ne-am despărţit. D-zeu ştie dacă 
ne vom mai întâlni vrodată în viaţa noastră. 


Incă odată Cairo. 


Am mai stat în fermecătoarea capitală depe NIl timp 
de cinci zile, căci vapoarele noastre pleacă din Alexandria 
numai odată pe săptămână, Vinerea la 4 ore p.m. 

Acest timp de aşteptare l-am utilizat ia a întinde 
cunoştinţele mele locale. 

Am fost, între altele, la Heliopolis, un oraş ultramo- 
dern în apropierea Cairului, dar în plin pustiu. Cu şease 
ani în urmă nu se găseă acolo decât o întindere de nisip şi 
pietriș, locuită de şacali şi vulpi. Azi se ridică, mândru şi 
superb, un oraş modernisim, cu oteluri extra-swell, de un 
lux și fast exagerat, cu vile care de care mai elegante 
şi cochete, cu catedrale, pieţe, grădini, şi cu şiruri de case 
de raport. E un adevărat tour de force al spiritului de în- 
treprindere şi al tecnicei moderne, să improvizezi astfel în 
câţi-va ani un oraş întreg întrun deşert complect. 

Comunicaţia cu Cairo o întreţin două linii de tram- 
vaie electrice; una ordinară, cu multe ocoliri şi opriri; cea- 
laltă directă, rapidă, plecând din centrul Cairului şi făcând 
distanța în 20 minute. 

Cam tot aşă la Heluan. Isvoarele bogate de pucioasă 
au făcut şi acolo să se nască un oraş în plin deșert, la 
vre-o 23 chilometri în sudul Cairului. Clădirile fiind constru- 
ite toate din piatra dealului, la poalele căruia se află is- 
voarele, au mai toate aceeaş culoare ca solul pe care stau, 
şi stâncăria de prin prejur. Ne având nici acopereminte, 
ele se confundă în tonalitatea generală a locului. Dacă stai 


mai sus, pe deal, nici nu bagi de seamă, că acolo, la pi- 
cioarele tale, se întinde un orășel destul de mare, aşa de 
bine se confundă culorile. Numai negreala rectangulară ale 
ferestrelor şi câte-va mici colţuri de verdeață întrerup uni- 
formitatea coloritului, şi trădează că sunt acolo sălășluințe 
de oameni. 

Şi aci comunicaţie directă cu Cairo, prin o linie C. F. 
specială, cu gara ei proprie. 

Elementul rusesc pare a aveă la Heluan o mare pre- 
ponderanţă, căci multe inscripţii sunt scrise şi rusește; de- 
asemenea numele hotelurilor. 

Stradele, ca şi la Heliopolis, la Assuan și la Khar- 
tum, isprăvesc deadreptul în nisipul și pietrişul pustiului. 

[Deasupra oraşului, în mijlocul stâncăriei, se află un 
observatoriu astronomic şi meteorologic. care în fiecare zi, 
la amiază, dă ora exactă în tot Egiptul. 

Plimbându-mă înspre seară înspre deşert, ca să ad- 
mir încă odată mai mult gloria apusului şi tăcerea so- 
lemnă a crepusculului, a zburat pe lângă mine un stol de po- 
târnichi de pustiu. Zborul eră zgomotos ca al potârnichilor 
noastre. 


Am făcut o excursiune şi la Fayum, o mare oază la 
stânga Nilului, în deşertul libian, la vre-o 120 kilometri 
de Cairo. 

Jur împrejur oaza e înconjurată de munţi arizi şi ni- 
sipoşi. Ca să ajungi în ea, mergi dealungul Nilului până la 
stația El Wasta. De acolo un tren local te duce la Medinet 
el Fayum, capitala oazei. Străbaţi cale de vre-o poștă şi 
mai bine acest inel de pustiu şi de stâncă, şi dai într'o re- 
giune extraordinar de fertilă, de bogată şi de frumoasă. 
Până la orizont, unde ochiul întâlneşte zidul înconjurător al 
munţilor goi, vezi o câmpie verde, bine cultivată, între- 
ruptă ici colo de câte o pădurice de palmieri. 

Oaza îşi datoreşte existenţa râului Bahr et Jussuf, un 
braţ al Nilului, care intră în oază printr'o despicătură a mun- 
ţilor, şi trece prin oraşul principal, Medinet et Fayum, situat 
mai la marginea oazei. La capătul oraşului apa este oprită 
printrun sistem de stăvilare, şi de acolo se împarte în cinci 

brațe prin toată oaza, aducând pretutindeni fertilitate şi: 
bogăţie. 

Nu departe de Medinet, cum îi zic pe scurt indigenii, 
se întind, pe o rază imensă, ruinele anticului oraş Arsinoe, 
numit şi Crocodilopolis, după crocodilul ce eră sacru zeilor 
locali. Casele, sau mai bine păreţii lor, sunt incă destul 
de bine conservaţi, deşi de cărămizi de lut nearse, şi amin- 
tesc, până la marmură, mozaicuri şi picturile, ruinele dela: 
Pompei. O imbulzeală negricioasă de jumătăţi de bordeie 
de pământ în mijlocul acestei câmpii înveselitoare. Aproape 
în centrul acestei mari pete negre se ridică un dâmb de: 
vre-o 20 metri înălţime, compus și format numai din hâr- 
buri de lut. Sus o căsuţă-geamie. De acolo vederea îmbră- 
ţişează intreaga rotunzime verde, precum și încadrarea gal- 
benă-cenuşie a munţilor cari o coprind din toate părţile. In 
depărtare, pe coasta munţilor două piramide. In fund, spre 
apus, se află un lac, Karun, Moeris al antiilor. In el se 
pierde ce mai rămâne din multiplele scursori de irigație prin: 
care râul Bahr el lussuf fertilizează întreagă această frumoasă 
provincie. 

In Fayum am văzut un fenomen ce rar se intâmplă: 
în Egipt, doar tocmai în această mare oază. A plouat. A 
plouat timp de o oră, şi încă zdravăn. Pe toate drumurile: 
şi stradele eră noroi, curat noroi, cum ar zice poliţaiul lui 
Caragiale. Alături, în valea Nilului, nimic; nici urmă. 


M'am dus din nou la Gbhizeh, să revăd majestoasele: 
piramide și minunatul sfinx, şi mi-am înălţat inima şi su- 
fletul în contemplarea acestor monumente veşnic impună- 
toare şi veşnic interogative, evocative, sugestive. 

In grădina zoologică dela IKairo fauna africană e bine: 
reprezentată, afară de şerpi care lipsesc aproape cu totul. 
De relevar este conlocuirea unor animale de rasă şi na- 
tură disparată. Aşă împreună cu doi lei, cam de un an, 
locueşte în aceaşi cușcă, o hienă, cu care aceştia par a 
duce casă bună. In îngrăditura rhinocerului vezi o capră 
care nu numai nu se teme de fiorosul pahiderm, dar i im- 
pune şi voinţa sa, '] tratează ca o fiinţă inferioară, tolerată, 
şi-l dă la parte dela mâncare cu o obrăznicie demnă de: 
admiraţie. 

Ingrijitorii diferitelor animale trăiesc, după cum se pare 
într'o inţelegere iai intimă cu acestea, căpătând astfel in- 
fluenţa asupra lor. Aşă unul desmieardă, printre gratii, pe 
“un mare leu, care la această atingere se gudurâ de plă- 
«cere ca o simplă pisică. Altul dresase pe un struţ —ca 
la Matarijieh — de a se culca după comandă şi a da din 
cap şi din aripi. Chiar hipopotanul, după porunca îngriji- 
torului său, intra şi ieşia din apă, deschidea gura etc. Fără 
voia ta te gândeşti la Rudyard Kipling și Tales of the 
Djungle. Ingrijitorui, fiind toţi arabi, pricep, se vede, na- 
tura epitropisiţilor lor mai bine decât colegii lor din grădinele 
zoologice europene. 


Este remarcabilă dexteritatea și uşurinţa cu care in- 
«digenii, atât partea bărbătească cât şi partea femeiască, 
poartă pe cap poverele cele mai grele. Mai ales femeile 
“din popor aduc mai toate cele trebuincioase gospodăriei în 
creștetul lor. Când ele, spre a sprijini panerul, sacul or 
ulciorul, ridică braţul în sus, ele desfășură în această simplă 
mişcare o graţie naturală minunată. E întruparea chipurilor 
lui Gustave I)orc în celebra sa ilustrare a Bibliei. 


Arabul—ca și Nubianul ori Sudanezul,—fie el hamal, 
birjar, portar, donkey-boy, ori camel-boy, fie ori ce ar fi, 
nici odată nu este mulţumit cu ce-i dai, şi mereu cere 
“mai mult, şi pe deasupra încă bacşiş. 

Se zice că doi domni, spre a face o încercare până 
unde merge această mentalitate, au luat într'o zio birjă 
la teatru, şi au mers la Shepheards Hotel, distanţă de vro 
400 metri. Ajunşi la hotel, s'au dat jos şi au întins birja- 
rului un sovereign de aur. Birjarul se uită la ei, se uită 
la moneda de aur şi apoi le zice: dar bacşiş? 

In toate drumurile şi excursiunile mele numai de două 
ore mi-a fost dat să aud, odată pe un donkey-boy, odată 
pe un hamal, mulţumind deadreptul pentru ce i-am dat, 
Se vede că le dădusem mult mai mult de cât dreptul şi 
“chiar aşteptarea lor. 


Pentru arab, nubian şi sudanez orice străin e inghilez 
şi orice inghilez care vine de departe în ţara asta, pentru 

plăcere, trebue să fie plin de bani; ori, dacă are bani: 
de prisos, se cade să dea și lui cevă. Ori unde şi oricând: 
trebue să dai bacşiş. Nu poţi eşi pe stradă fără ca femei 
şi copii, ba şi bărbaţi în toată firea, să-ţi întinză mâna şi: 
să-ți ceară bacşiş. 

Mulţi au prins câteva cuvinte englezeşti, franţuzeşti şi. 
chiar nemţești pe cari ţi le debitează spre a oferi serviciile: 
lor, Când cred că au a face cu un englez îţi zic «Sir» ori: 
«Mylord»; când te iau drept francez, te chiamă «votre excel-- 
lence», şi când te taxează de german, strigă «Herr Doctor». 
Te urmăresc astfel cu diferite oferte de servicii ori de vân- 
zare, sau chiar simplă cerere de bacşiş fără simulacrul ser- 
viciului ori vânzării, timp îndelungat, şi cu greu se hotărăsc: 
să renunţe la tine, pe care te consideră ca obiectul ex- 
ploatării lor legitime. Mulţi încearcă să te păcălească cu 
antichităţi, made in Germany sau fabricate în Anglia. Dacă: 
nu răspunzi nimic la ofertele lor, ei singuri scad preţul, de-- 
clarând că le ești simpatic, că eşti prietenul lor, şi că de 
aceea ţin să ai lucrul oferit, pe un preţ eftin, ca suvenir 
dela ei. 

Această insidiozitate al indigenilor este una din neplă- 
cerile călătoriilor în Orient, și mai ales în ţările Nilului. Dar- 
te deprinzi şi cu aceasta, după cum omul se deprinde cu: 
multe. Cel mai bun lucru este, să nu le dai nici o atenţie: 
şi să-ţi urmezi liniştit drumul; atunci la urmă agresorii se- 
plictisesc, disperează şi te lasă în pace. 


Vineri în 25 lanuarie (7 Februarie) am părăsit frumoasa: 
şi interesanta capitală. Am luat expresul de Alexandria şi: 
m'am suit apoi pe vaporul «România» al Serviciului Mari- 
tim Român, care m'a transportat la Constanţa. Mercuri în: 
30/12 Februarie am reintrat in Gara de Nord de unde: 
plecasem mai bine de şease săptămâni înainte. 

Nu voiu spune nimic despre această ultimă perioadă 
a călătoriei mele. Voiu menţionă numai că la Pireu!) au 
venit pe bord mai mulţi soldaţi greci cari vorbeau româ- 
neşte; că tot la Pireu a intrat în timpul şederei noastre un» 
vapor al Crucei roşii eline, plin cu soldaţi și ofiţeri răniţi,, 


d) Vezi sus nota. 

printre care şi un popă in manta militărească ; că marea a tost 
niţel agitată între Pireu şi Dardanele; că la Galipoli, unde 
am trecut spre seară, am observat reflectoarele flotei turceşti, 
“căutând spre ţerm, şi am auzit lovituri de tun — eră prima 
încercare de a se debarcă trupe, —și că la Constantinopol 
sa suit pe vapor Makki Pașa, trimis la Londra spre a 
'negociă pacea. 


Şi acum iubită cititoară și iubite cititor, îmi iau ziua 
bună dela D-ta pentru totdeauna; ne despărţim. Te-am 
plictisit până aci cu povestirea peregrinărilor mele; dar şi 
D-ta m'ai plictisit pe mine, cu vârf şi indesat. Până acun 
nu călătoream pentru mine şi plăcerea mea, ci pentru D-ta şi 
plăcerea D-tale, Chiar planul voiagiului il compuneam mai 
mult în vederea de a aveă cât de multe să-ţi raportez. De 
multeori, când nu simţeam tocmai chef de a face vre-o vizită 
“ori excursiune, o făceam totuşi din cauza D-tale, de frica 
D-tale. Mereu eram urinărit de gândul D-tale, să nu uit 
nimic din cele vizibile şi observabile. De groaza D-tale 
ţineam jurnalul cotidian în scrupuloasă regulă. De groaza 
D-tale eram preocupat să coordonez şi să combinez toate 
“împrejurările, pentru ca, după ce mi-au venit după capriciul 
întâmplării, să ţi le servesc toate frumos aşezate, şi siste- 
matizate întrun şir logic. Eram sluga, robul D.-tale. 

Ei bine m'am săturat. Mam hotărit să-mi reiau liber- 
tatea de acţiune. Vreau să scap de această tiranie ce D-ta 
şi Companie exersaţi asupra mea. Vreau să călătoresc de 
acu înainte după capul meu, după fantazia mea. 

Simgurul mijloc ca să ajung această ţintă fiind des- 
părţirea, te las, te părăsesc, mă despart de D-ta. Adio şi 
mam cuvinte. 

Rămâi dar cu bine. 


Dacă-ţi place. 
G. FLAIŞLEN. 


DARE DE SEAMA 
ASUPRA ACTIVITĂŢEI $. 1. R. IN ANUL. 1912 


Cetită în Adunarea Generală dela d Maiu 1913 


Domnilor Membrii, 


„Im conformitate cu statutele S. T. R., avem onoarea de a 
vă face astăzi o dare de seamă asupra celor petrecute în cursul 
anului 1912. 

Puţini sunt, din fericire, anii atât de neprielnici excursiu- 
nilor, cum a fost anul 1912. Pioile nau încetat în timpul verei 
şi chiar toamna, şi este ştiut de toţi, că ploaia este cel mai mare 
inamic al excursiunilor. Aceia cari nu cunosc faptul acesta, 
sunt rugaţi să citească „Excursiunea dramatică“ a colegului 
nostru Flaişlen în Anuarul din anul trecut. 

Excursiuni în grupuri aproape că n'au putut îi făcute. Doar 
secţiunea Câmpulung, a făcut, graţie energiei D-lui Gabriel 
Dimitriu, câteva excursiuni descrise de această secțiune. 

In Anuarul din 1912 veţi găsi descrierea excursiunilor fă- 
cute de secţiunea Muscel. 

Pe când vara ploaia a împiedicat turismul, seceta iernei, 
adică lipsa de zăpadă, a făcut cu neputinţă turismul şi sporturile 
de iarnă. 

Concursurile, foarte bine pregătite, nau putut avea loc, 
căci nu eră zăpadă. 

Cu tot timpul nefavorabil, concursul de marş, proiectat de 
Ş. T. R. pentru elevii şcoalelor secundare din ţară, a reuşit per- 
fect, întrecând aşteptările noastre. Din 80 de elevi înscrişi, peste 
60 au luat parte la concurs şi aproape toți au parcurs distanța 
de 14 km. în timpul prevăzut de regulament. 

Premiul 1, un obiect de artă (un vultur cu aripele întinse) 
a fost câştigat de Liceul Lazăr prin elevul V. Constandache, so- 
sit întâiul într'o oră 29**, ocupând şi locul al patrulea şi al şap- 
telea prin alţi elevi. 

Acest premiu va trece în posesiunea şcoalei care îl va 
câştigă în anul 1913, urmându-se astfel în toţi anii până ce o 
şcoală va câştigă trei ani în şir. Atunci îi va rămâne în mod 
definitiv. 

La concursul interşcolar de ciclism a reuşit Şcoala de 
Arte şi Meserii prin elevul Zamfiropol, care a câştigat cursa de 
iuţeală şi cursa de fond. 

Am introdus aceste concursuri cu scopul, de a îndrumă 
tineretul nostru spre sportul umblatului, cel mai util din toate 
şi spre practicarea bicicletei, care nu este decât un aparat de 
multiplicare al sportului mers. 

Sperăm că aceste sporturi se vor desvoltă din ce în ce mai 
mult graţie înfiiţărei Federaţiunei societăţilor de sport din Ro- 
mânia, F. S.S. R. 

Suntem fericiţi să fim printre iniţiatorii şi fondatorii acestei 
Federaţiuni, care are ca Preşedinte pe Augustul nostru Preşe- 
dinte şi ca secretar general pe A. S. R. Principele Carol, mem- 
bru al S.T.R. 

Vă rugăm, Domnilor eMmbrii, să aprobaţi federarea socie- 
tăţii noastre la Federaţiunea F. S.S. R. 


Situația financiară a Societăţii noastre la sfârşitul anului 
1912, se prezintă astfel: 


Cheltueli 
Tipărirea Anuarul, se m. e pa ae 113355 
Îniprimate, furniteri, etc, . e se e aa 00,25 
Subvenţia intendentului. . . . . . . .  200,— 
Remiza ?icasatormiuii, 4 e i i aia ii 
Impărțirea Anuarului. . . . . pi 12;— 
D-lui Pascu pentru sportul de iarnă . . . 100,— 
POOR: ie e e atu ae Del Rai e 0 a A Iele 


1705,10 

Venituri 


DAR a a or te ASR 
Vânzare Oe iii, ... . . e. e. e. i 10,— 
Vânzare de Anat, . . . . 3 a. i. 45,— 
4 cupoane. . . SR PRE e Pa UP IRI 78,90 
Dobânda la soiâă ies i SAR, i e a 50,10 
2053,— 

La care adăogându-se soldul din anul tre- 
cut depus la Bancă. . . . 860,— 
şi soldul din anul trecut în cassa Societăţii. 3,10 
Avem. . . 2916,10 
scăzând cheiul, . ... i. . + 1705.10 
Rămâne sold din nou. . . d îi ia 2 PE sr 


Din care 1088 lei depuşi la ăia Dacia Traiană iar restul 
de 63 lei în cassa Societăţei. 
Afară de aceasta sunt depuse la Banca Dacia Traiană 2000 
lei în rentă 4"/, aşă că averea Societăţii este actualmente de 
2000--1151=—3151 lei. 


Nu putem termină fără a vă reaminti, că anul ce vine, 1913, 
este al zecelea dela înființarea Societăţii noastre şi sperăm că 
ne veți dă cu toţii concursul pentru a sărbători cum se cuvine o 
dată care însemnează ceva în vieaţa unei societăți. 

In acest an mai aveţi de ales noul Comitet pe un termen de 
trei ani, conform Statutelor; veţi mai alege şi Membrii Comi- 
siunei de Verificare, al căror mandat expiră tot acuma. 


Secretar general, Dr. |. Costinescu. 


DARE DE SEAMA 


ASUPRA ACTIVITĂȚII SOCIETAŢII S$. T. R. SECŢIA MUSCEL 


In anul 1912 


Societatea S. T. R., secţia Muscel, în anul 1912, a fost 
constituită din 46 membrii, din cari însă numai 42 şi-au achitat 


cotizaţiile. 
Veniturile secției au fost aşă cum se specifică: 
!. Soldul andhui 790 n n i + 1355 
2. Cotizaţiile încasate pe 1912. . . . „ -252;— 


Total. ! . lei 20:65 
Cheltuelile au fost: 
1. Cota parte trimisă centralei pentru 42 
iz e ÎNDE RRNR  a A a CEDAE 


2. Diverse cheltueli. 2 aa e E Pai bee 1 ANR 
Total. .. . lei 159,75 


Cari recapitulate rezultă un sold, în casă, de lei 105,90. 

In urma restaurărei făcută Cabanei din muntele Piatra 
Craiului, în anul 1911, anul acesta Secţia a instituit un premiu 
de 25 lei, ce se va decernă aceluia, care va denunţă societăţei pe 
răufăcătorii acestui îrumos locaş de odihnă al turiştilor români. 
In acst scop sa mai înfiinţat pe lângă cele şeapte chei, potri- 
vite Cabanei, şi încă şeapte registre, a câte 100 file, ce s'au re- 
partizat prin Centrala. 

1. D-lui Primar al comunei Rucărul; 

2. D-lui Primar al comunei Dragoslavele; 

3. D-lui Vameş al punctului de frontieră: „Giuvala“; 

4. D-lui Comandant al grănicerilor din Rucăr; 

5. D-lui Cantonier al cantonului Dâmbovicioara; 

'0. Societăţei S. T. R. Centralei Bucureşti; 

7. D-lui Gabriel Dimitriu, farmacist din Câmpulung. 

Spre a fi puse după cerere, la dispoziţia oricărui amator 
«ce doreşte să viziteze muntele şi cabana din Piatra Craiului şi 
cu rugăciunea de a notă, în registru, toate stricăciunele ce vor 
fi găsit făcute de răufăcători Cabanei; precum asemenea de a-şi 
„dă părerea în scris asupra îmbunătățirilor ce ar urmă să fie 
aduse cabanei. 

In cursul anului 1912, Secţia Muscel a organizat o excur- 
siune în munţii Argeşului după următorul program: 

„Se aduce la cunoștința D-lor membrii S. T. R. că în zilele 
„de 20, 21, 22 şi 23 August 1912, comitetul secţiei Muscel a or- 
„ganizat o excursiune cu programul următor :, 

„Luni 20 August. Plecarea din Câmpulung cu trenul de 
„5 ore şi 20 minute, dimineaţa, la Curtea de Argeş şi prin defi- 
„leul Argeşului la Cumpăna. 

„Marți 21 August. Plecarea din Cumpăna la 5 ore dimi- 
„neaţa trecerea prin Clăbucet, Marginea, Draxinul şi seara 
„oprire la cabana Podeanu-Lespezi. 11 ore călare. 

„Mercuri 22 August. Plecarea din Podeanu, ascensiunea 
„muntelui Negoiu, coborirea prin Strunga Dracului, Şeaua Căl- 
„țunului la Ezerul Călţunului. 5 ore călare şi pe ios. 

„Dela ezerul Călţunului la cabana Piscu Negru. 3"/. ore. 

„Lot dela ezerul Călţunului prin muntele Paltin până la 
„cascada Caprei şi Ezerul Caprei. 3 ore pe ios. 

„Dela Ezerul Caprei dimineaţa, prin Vâriul Caprei, Ar- 
„paşiu, Râuşorul şi coborirea în Valea Budei; de aci, prin pădure 
„cu potecă bună, la Cumpăna. 12 ore călare şi pe ios. 

„Dela Cumpăna cu trenul societăţii „Argeş, la Curtea de 
„Argeş — staţiune de cale ferată — fiecare îşi iă direcţiunea 
„Ce voeşte“. 

Această excursiune însă nu sa putut efectuă din cauza 
timpului ploios ce am avut în toată vara anului acestuia. 

Totuş, în ziua de 29 lunie 1912, secţia Muscel, după avizul 
prealabil al Centralei Bucureşti, că mai mulţi turişti şi amatoare 
din Bucureşti, şi anume D-nii G. Flaişlen, Cezar Partenie, |. D. 
Protopopescu, T. Lalescu, D. Zamfirescu, Tache D. Protopo- 
pescu, Febronie Dimitriu, Alexandru Cantacuzino şi N. T. Şteiă- 
nescu cum şi Doamna Elena D. Cantacuzino şi Domnişoarele 

Silvia Protopopescu, Nina Protopopescu, doresc să viziteze mun-- 
tele Piatra Craiului, s'a organizat această excursiune. 

Toţi Domnii turişti din București au fost întâmpinați în: 
Gara Câmpulung de către D-nii Alexandru Muşetescu, Gabriel 
Dimitriu, Emanoil Dimitriu, D. Scurciu, Dr. G. Costea, |. N.. 
Ionescu, Lică 1. lonescu, Inspectorul silvic Beghenau, lonel lor-- 
gulescu, Vintilescu, Al. Crăciunescu, Doamna Agnes Dimitriu,. 
D-ra Teodora Gruia, D-na şi D-l Piob. 

Dela gară, cu aiutorul a două autobuze, toţi Domnii turişti 
au îost transportaţi la stabilimentul de băi al Eforiei Creţulescu, . 
unde li s'a oferit un banchet ce a avut loc ni sala băilor, în ziua: 
de 29 lunie 1912, ora 1 p. m., servindu-se acest menu: 


m 


MENU 
OFERIT DE S$.T.R. SECȚIA MUSCEL IN ONOAREA EXCURSIONIȘȚILOR: 
$. T. R. SECȚIA CENTRALĂ, VINERI 29 IUNIE 1912 


Tuică de Câmpulung 
Mezeluri 
Rasol de păstrăvi de Dâmbovicioară 
Ciorbă de căprioară 
Pui la frigare 
Salată 
Brânză de Muscel 
Tort, fructe, cafea, vin. 


Către finele mesei, D-l G. Fleişlen, Consilier la Inalta: 
Curte de Casaţie şi turistul cel mai experimentat, în toastul ri- 
dicat, după ce a arătat idealul urmărit în genere de societăţile 
turiste, care constă în răspândirea civilizaţiunei, chiar prin lo- 
curile cele mai sălbatice, a mulţumit colegilor din secţia Muscel, 
de frumoasa primire ce le-a făcut membrilor turişti din Bucu- 
reşti. La care D-l Gabriel Dimitriu, Vice-Preşedintele sesţiei, a 
răspuns că, în faţa frumoaselor peisagii, cu cari se desfătează 
ochiul turistului neputându-se face nici o deosebire între vizi- 
tatorii, de rang şi etate, secțai Muscel se simte mândră că a 
avut o aşă de frumoasă ocaziune să aibă în miilocul său prezenţa 
uno ratât de ilustre persoane, încheind cu urarea: Să trăiască 
turismul român ! 

D-l Dimitrie Scureiu a ridicat următorul toast: 


„La deijunul nostru avem Doamne, Domnişoare şi Domni 
„din societatea noastră, cea mai aleasă, de toate vârstele. 

„O ideie frumoasă şi încă nouă la noi ne-a adunat şi ne 
„mână spre eforturi fizice, în admirabilii noştri munţi. Ideia a- 
„„ceasta este turismul român. 

„Turismul are un scop măreț; prin călătoria pe ios şi suirea 
„pe munţi, corpul omului se întăreşte şi devine mai rezistent; 
„iar îuncţiunea vieţei fizice creşte şi se desvoltă, 'ungind vieaţa 
„Şi făcând pe om mai capabil de luptă, mai doritor şi mai iubitor 
„de vieaţă. 

„Un suflet îrumos, un suflet curat, cu năzuinţi nobile, un 
„caracter, o conştiinţă de sine puternică,—cu toate aceste ca- 
„lităţi, un suflet nu este posibii într'un corp slab, într'o funcțiune 
„a vieţei redusă. 

„Când Românul zice: „un om întreg“, el spune totul ce 
„trebue cerut dela un om; iar când mamele românce în cântecele 
„lor de leagăn îşi cântă idealul — în viitor — al puiului, do- 
„rindu-i să ajungă: „Făt frumos cu stea în frunte“, defineşte 
„periect în dorinţa lor țelul educaţiunei. Turismul român are de 
„scop acest ideal: bărbăţie, sănătate şi o spornică vieaţă su- 
„„fletească fără pesimism şi fără scepticism. 

„Un adevărat turist şi-o adevărată turistă sunt veseli, nu 
„Ştiu ce e urîtul; sunt plini de dor de vieaţă; sunt plini de aspi- 
„raţiuni; gata de eforturi şi fără astâmpăr în activitate; în tot- 
-„„deauna dispuşi la: a vedeă mult, a îndrăzni totul şi învinge cu 
„curagiu greutăţile şi pericolele vieţei. 

„Turismul la noi când va aiunge o plăcere generală, o tre- 
„„buinţă, un obiceiu naţional, va îace din intelectualii şi intelec- 
„tualele noastre, de toate categoriile şi gradele, fiinţe întregi, iz- 
„voare de vieaţă nouă, cu idealuri sociale, cu idealuri naţionale; 
„iar egoismul cu deviza: „După mine potopul!“ va dispare ca 
„prin farmec. 

„Turismul ne va scoate la aer, ne va ridică pe vârfuri de 
„„munţi, ne va plimbă prin păduri şi câmpii, ţări, târguri, lacuri 
„şi mări; ne va scoate la lumea mare pe toți intelectualii noştri 
„„de prin cluburi, cafenele. cofetării, berării; după trotuare şi din 
„„toate locurile: cuiburi de lene şi viţiuri. 

„Şi întru acest gând şi această dorinţă, închin acest pahar 
„turismului român, să trăiască, să crească, şi să fie dătător de 
„virtuţi naţionale. 

„Ura! Sus inimele! Sus turismul!“ 


După masă, cu aiutorul aceloraş autobuze angajate adhoc,. 
toţi D-ni turişti din Bucureşti, însoţiţi de D-nii Gabrie! Dimitriu,. 
Emanoil Dimitriu, Al. Crăciunescu, Paraschiv I. Ionescu, Ionel 
N. lorgulescu şi |. Antonescu din secţia Muscel, au fost transpor-- 
taţi mai întâiu la mânăstirea Nămăeşti, iar până în seară la Ru-- 
căr; iar în dimineaţa zilei de 20 lunie au fost duşi până la punctul 
de frontieră „Giuvala“, unde încălicând s'au îndreptat spre mun-- 
tele Piatra Craiului, şi după un drum de 3 ore, cavalcada a aiuns 
până la cabana acelui munte. 

Vizitarea muntelui s'a făcut în zilele de 1 şi 2 Iulie, însă 
în această din urmă numai până la cra 12; căci după amiazi toţi 
d-ni turişti au coborit la Rucăr, de unde, cu aiutorul aceloraş. 
autobuze s'au înapoiat la Câmpulung, până la ora 5 şi 20 mi- 
nute, când luând trenul s'au îndreptat spre Bucureşti. 


Vice-Preşedinte, Gabriel Dimitriu. 


Secretar, loan P. lonescu. 


AVANTAGIILE ACORDATE S. TI.R. 


——— 


Pentru a înlesni facerea de excursiuni, S. T. R. a obţinut 
însemnate avantagii. 

Pentru a se bucură de aceste avantagii, membrii S. 1. R., 
trebue să se legitimeze cu carta de membru a anului în curs. 
Cărţile vor fi învestite cu fotografia titularului şi cu iscălitura 
vice-preşedintelui şi a casierului. 

Pe fotograiie se va aplică ştampila S. 1. R. 


1. Reducere pe C.F.R. 


Direcţiunea generală a binevoit a fixă următoarele înlesniri 
acordate prin adresa sa din 3 Aprilie 1909 şi Ordinul de serviciu 
No. 29804/10478 C* din 25 Martie 1909. 

Pentru călătoria în grupuri de cel puţin trei persoane a 
membrilor Societăţii Turiştilor din România (S. T. R.) dela orice 
stațiune care deserveşte o comună urbană la oricare stațiune 
balneară sau climaterică din țară şi întoarcere la aceeaşi sta- 
ţiune de plecare, se acordă o reducere de 50% din taxele de că- 
lătorie tarifare întregi ale trenurilor de persoane, la orice clasă, 
afară de trenurile exprese (P. şi C.) şi cele de marfă. 

Această reducere se acordă pe orice timp al anului şi se va 
aplică la staţiuni pe baza prezentării cărţii de membru al S. T. R. 

Ca legitimaţie de călătorie se va eliberă un buletin de 
transport valabil pentru ducere şi întoarcere. 

Buletinul de transport va fi valabil pentru întoarcere cel 
mai târziu până la 15 zile dela emiterea sa. 

Dacă la pornire turiştii vor indică staţiunea de înapoiere, 
care poate fi aceeaş sau altă staţiune balneară sau climaterică 

decât aceea pentru care pornesc, atunci taxa redusă pentru în- 
toracere va fi socotita pe baza distanţei dela stațiunea de întoar- 
cere indicată, iar în buletin se va înscrie staţia de pornire şi 
de destinaţie pentru ducere precum şi cele de pornire şi de des- 
tinaţie la întoarcere, de exemplu : 

Ducere: Bucureşti-Sinaia. 

Intoarcere: Predeal-Bucureşti; sau 

Ducere: Bucureşti-Sinaia. 

Intoarcere: Câmpulung-Bucureşti. 

In cazul însă când întoarcerea urmează să aibă loc la o 
stațiune balneară sau climaterică nedeterminată la plecare, 
atunci se va eliberă un buletin de transport la ducere şi altul la 
întoarcere. 

In acest caz buletinul ce va servi la ducere va rămâneă în 
mâinile turiştilor spre a-l prezentă staţiei de întoarcere pentru 
a dovedi că se întorc în termenul de 15 zile menţionat mai sus, 
adică, că nu au trecut 15 zile dela emiterea buletinului ce a fost 
valabil pentru ducere. 

Casierul staţiei de întoarcere va reţine acel buletin şi-l va 
înaintă cu comptul buletinelor eliberate. 

In buletine se va înscrie, pe lângă celelalte date necesare, 
încă şi N-rul de pe pagina 3-a a fiecărei cărţi de membru, pre- 
zentat, precum şi inițialele S. T. R. 

Buletinele de transport se vor cinsideră va valabile în tren 
numai dacă împreună cu ele se vor prezentă şi cărțile de membru. 

Intreruperea călătoriei în staţiuni intermediare nu este 
admisă nici la ducere, nici la întoarcere. 

Ordinul de serviciu No. 54385/2900 M" din 22 lulie 1903 
şi No. 42913/13612 C* din 24 Aprilie 1908 se anulează. 

Afară de staţiunile balneare şi climaterice indicate de des- 
tinaţie şi de întoarcere pentru călătoria turiștilor cu taxe reduse 
încă următoarele staţiuni: 

Târgul-Jiu, Lotru, Câineni, Curtea de Argeş, Palanca, 
Piatra-N., Burduieni şi Fălticeni. 


2. Scutire de paşaport. 


Pentru înlesnirea trecerii graniţei, Ministerul Financelor 
prin ordinul No. 35221 din 4 lulie 1903 invită şefii vămilor de pe 
fruntaria Carpatină să libereze membrilor S. T. R. atât indivi- 


dual cât şi în grupuri, bilete de trecere de 5 zile, plătind în loc 
de 20 lei taxa unui paşaport, numai 1 |. 15 b. taza aferentă a 
acestor bilete. Ministerul de Interne a dat un ordit analog şefilor 
de poliţie dela punctele de îrontireă, unde biletele se liberează 
de dânşii, pentru ca astiel membrii Societăţii să se poată bucură 
de favoarea acordată pe întreaga îruntarie Carpatină. 


3. Inlesnirea excursiilor pe Negoiu. 


Prin adresa No. 365/13 Ianuarie 1905, Societatea „Argeș“ 
acordă membrilor S. T. R. liber parcurs pe trenurile Societăţii 
dela Curtea de Argeş până la Cheile Argeşului (40 km. aproxi- 
mativ). De asemenea se pun la dispoziţie cabanele dela Piscul 
Negru şi Valea Caprei. 

Membrii S. T. R. sunt ţinuţi a semnă o declaraţie care de- 
gaiează Societatea Argeş de orice accidente ce s'ar puteă în- 
tâmplă călătorilor pe acea linie. Trenurile de dimineaţă şi seara, 
cari transportă personalul Societăţii, vor îi la dispoziţia mem- 
brilor S.T.R. 


4. Cabanele, drumurile şi potecile S. T. R. 


Membrii $. T. R. se pot folosi de adăposturile construite 
de societate şi de drumurile şi potecile însemnate. 

Cabanele construite până acum sunt : 

|. Cabana de pe muntele Piatra Craiului (Muşcel). Cheile 
se găsesc la secţia S. T. R. Muscel şi la centrala S. T.R. 

II. Cabana de pe muntele Podeanu, sub Negoiul, în iudeţu! 
Argeş. Cheia se află la Centrala S.T.R. 

III. Cabana de pe Piscul Negru şi Valea Caprei, pe Negoiul, 
ale societăţii Argeş, puse la dispoziţia membrilor S. 1. R. 

Drumurile însemnate şi îmbunătăţite de S. T. R. până 
acum sunt : 

n județul Argeş. Drumul Lespezi-Negoi. 

In județul Muscel. Poteca până la Stâna din Grindu şi de 
aci în vâriul Petrei Craiului. 

In județul Neamţu. Sa însemnat şi potrivit drumul Buhal- 
nița (Isvorul alb)—Ceahlăul şi Schitu Durău— Ceahlăul. 

5. Cartelul cu Siebenbuerger Karpathen-Verein din Sibiu. 


Ministerul de Finanţe, prin adresa No. 127599/3 Martie 
1905, „permite intrarea în ţară a excursioniştilor din Transilva- 
nia, membri ai $. K. V., scutindu-i de orice drepturi şi formali- 
tăţi pentru biciclete, aparate şi bagaiele ce vor duce cu dânşii“. 

Ministerul de Interne prin circulara No. 15759/8 Martie 
1995, permite aceloraşi membrii intrarea în ţară „fără a li se 
mai pretinde paşaport sau alt document de călătorie“. 

In schimbul acestor înlesniri S. K. V. pune la dispoziţiunea 
membrilor $. TI. R. următoarele cabane, de cari vor beneficiă 
întocmai ca membrii ei : 

d) Cabana cu aprovizionare din Valea Mălăeşti pe masivul 
Omului ; 

b) Cabana cu aprovizionare de pe Schuler (Cristianu- 
Mare) ; 

€) Cabana închisă „Vlăduşca“, fără aprovizionare de pe 
muntele Craiului (Koenigstein) ; 

d) Casa turiştilor pe Hohe hinne; 

e) Cabana „Preşbea“ ; 

/) Cabana „Bulea“ ; 

g) Cabana „Negoiu“ şi 

h) Cabana închisă „Buleasca“, lipsită de aprovizionare. 

Membrii $. T. R., cari se vor adăposti în aceste cabane, 
sunt ţinuţi a se conformă tuturor dispoziţiunilor luate de S.K. vV. 
Fi vor beneficiă însă de reducerile acordate membrilor S. K. V. 


6. Alte avantagii. 


1. lau parte la excursiunile organizate de societate, bene- 
îiciind de variate înlesniri. 

2. Primesc gratuit publicaţiile societăţii şi intră gratuit la 
expoziţiile şi conferințele societăţii. 

3. Beneficiază de reducerile acordate la diferite restau- 
rante şi prăvălii. 

Au consimţit până acum la reduceri membrilor S. |. R.: 
d-l C. Sfetea reduceri de 20% membrilor S. T. R. cari se vor 

adăposti în vila sa dela Tismana. Aceeaşi reducere şi la restau-- 
“ rantul acelei vile. Restaurantul gării de Nord, Bucureşti, 25% 
după lista zilei grupurilor de 3 seterişti; restaurantul gării Pre-- 
deal individual 20%; restaurantul gării Vârciorova, individual 
25%; restaurantul gării Buzău 30% la grupurile de seterişti. 

In afară de aceste avantagii, Comitetul se ocupă de pro-- 
curarea altor înlesniri. 

Itinerarii însoţite de hărți detaliate pentru principalele ex- 
cursiuni se găsesc în „Anuarul S$. T. R.“ din care au apărut nouă 
volume frumos ilustrate. 


a A PAIE 


A 


Art. 1. — Sub Inalta protecţiune a A. S. R. Principelui Ro- 
mâniei, se înfiinţează Societatea Turiştilor din România. 

E Art. 2. — Scopul Societăţii este de a desvoltă sportul ex- 
cursiunilor, de a înlesni cunoaşterea frumuseţilor ţării româneşti 
-şi de a înlesni astiel iubirea de patrie şi neam. 

Art. 3. — Acest scop Societatea îşi propune să-l ajungă: 

d) Organizând excursiuni în ţară şi în ţinuturile vecine; 

b) Inlesnind excursiuni, prin însemnarea de drumuri, în- 
treţineri de poteci, clădirea de adăposturi, organizare de că- 
lăuze, publicaţii de itinerarii şi călăuze, etc. ; 

c) Lăţind în public simţul pentru natură, atât prin excur- 
-siunile pe cari Societatea le va organiză, cât şi prin publicaţii, 
conferinţe, expoziţii de vederi, reprezentând subiecte pitoreşti, 
.Şi prin alcăturea de colecţii ; 

d) Intreţinând relaţii cu societăţile similare din străinătate. 


II. 


Art. 4. — Societatea numără trei categorii de membri : 
Membri de onoare, 
îi donatori, 
= activi. 
Art. 5. — Membrii de onoare se proclamă de Adunarea ge- 
nerală. 
Art. 6. — Membrii donatori sunt aceia care vor fi făcut 

Societăţii o donaţie de cel puţin 200 lei, ce se pot plăti în decursul 
“unui an. 

Art. 7. — Ca membru activ poate îace parte orice per- 
soană, care, fiind prezentată de către doi membri ai Societăţii, 
este admisă de Comitet. 

Comitetul decide asupra admiterii prin majoritatea mem-. 
brilor prezenţi. La cererea unui membru, votul va fi secret. 

Art. 7. Ad. — Comitetul, cu maioritatea membrilor săi,. 
poate decide excluderea din Societate a unui membru care ar 
lucră în contra intereselor ei, sau s'ar face pasibil de vre-o căl- 
care gravă a Regulamentului, a legilor onoarei sau ale bunei 
cuviințe. 

Art. $. — Fiecare membru plăteşte o cotizaţie anuală de- 
12 lei, fiind de drept scutiţi membrii de onoare şi membrii do- 
natori. 

Orice înscriere trebu€ însoţită de cotizaţia pe primul an. 

Art. 9. — In virtutea cărţii de legitimare, membrii Socie- 
tății se bucură de următoarele avantagii : 

a) Pot luă parte la excursiunile, conferințele şi expoziţiile 
organizate de societate ; 

b) Primesc gratuit publicaţiile periodice ale Societăţii; 

C) Au dreptul la reducerile şi înlesnirile ce se vor acordă 
Societăţii ca corporaţiune; 

d) Profită de înlesnirile oferite de societăţile străine, cu 
cari Societatea va îi în relaţiune; 

€) Se iolosesc de instalaţiunile şi colecţiunile Societăţii. 


III. 
Art. 10. — Sediul central al Societăţii este în Bucureşti. 
Se vor puteă înfiinţă secţiuni în orice localitate *). 
Art. 11. — Conducerea şi administrarea Societăţii este 


încredinţată, sub înalta protecţiune a A. S. R. Principelui Ro- 
mâniei, unui Comitet central compus din 15 membri, aleşi pe 
trei ani. 

Art. 12. — Comitetul alege în sânul său o delegaţiune com- 
pusă din doi vice-preşedinţi, un casier şi doi secretari, cari con- 
duc şi administrează Societatea sub sancţiunea Comitetului. 


1) Vezi Regulamentul Secţiunilor. 


a 

Art. 13. — Comitetul se convoacă de câte ori delegaţiunea 
“va crede de cuviinţă; membrii cari nu răspund la trei convocări 
consecutive, se consideră ca demisionaţi din Comitet. 

Art. 14. — Deciziunile Comitetului se iau cu majoritatea 
membrilor prezenţi; în caz de paritate de voturi, preşedintele de 
şedinţă decide. Procesele verbale se iscălesc de toţi membrii 
prezenți. 

Art. 15. — Comitetul va elaboră regulamente speciale pen- 
tru înființarea secţiunilor '), pentru organizarea excursiunilor, 
alcătuirea colecțiunilor, etc. 


IV. 


Art. 16. — In fiecare an, între 15 şi 31 lanuarie se va ţine 
în Bucureşti o adunare generală, în care se va prezentă de către 
Comitet darea de seamă asupra mersului Societăţii şi se vor 
discută chestiunile trecute în ordinea de zi. 

Art. 17. — Adunarea generală alege, pe termen de trei ani, 
o comisiune de verificare a gestiunii financiare a Comitetului. 

Art. 18. — Convocările adunărilor generale se fac de dele- 
gaţii Comitetului. 

Art. 19. — În afară de adunarea generală din lanuarie, se 
pot convocă adunări generale extraordinare, sau de către Comi- 
tet, sau pe baza unei cereri iscălită de cel puţin douăzeci membri 
în afară de Comitet. 

Art. 20. — Deciziunile adunărilor generale se iau cu ma- 
joritatea membrilor prezenţi. 

Art. 21. — Ordinea de zi se fixează de Comitet; nu se pot 
pune în discuţie decât chestiunile cuprinse în convocare. 


V. 


Art. 22. — Averea Societăţii va îi depusă în numerar sau 
în efecte la Banca Naţională a României. 

Art. 23. — Fondurile se administrează de către Casieru: 
Societăţii, conform deciziunii Comitetului. 


1) Publicat în anexă. 

VI. 


Art. 24.— Modificarea acestor statute precum şi dizolvarea 
Societăţii nu se poate face decât în adunare generală, anume 
convocată într'unul din aceste scopuri, şi cu majoritate de cel 
puţin două treimi a membrilor prezenți. 

In caz de dizolvare, averea şi colecţiunile Societăţii se vor 
trece unei Instituţiuni a Statului. 

Art, 25. — Aceste statute, votate în şedinţa din 24 Ianuarie 
1903, au fost învestite cu Inalta aprobare a A. S. R. Principelui 
României. 


REGULAMENTUL SECŢIUNILOR 

1. Conform art. 10 şi 15 din Statute şi în vederea unei pro- 
păşiri cât mai mare a turismului, 

Comitetul decide ca, în afară de Centrala din Bucureşti, 
să se înfiinţeze secţiuni în diferite regiuni ale ţării. 

2. Secţiunile vor aveă îndatorirea ca prin facerea şi între- 
ţinerea drumurilor şi potecilor şi însemnarea lor, prin construi- 
rea de adăposturi, prin înființarea călăuzelor sau orice alte îm- 
bunătățiri, să înlesnească excursiunile în regiunile din raza lor, 
făcându-le cunoscute prin publicațiuni, conferinţe, etc. 

3. Secţiunile se vor constitui şi organiză după statute pro- 
prii, care să fie însă în concordanţă cu normele şi scopurile pre- 
văzute în statutele S. T. R. 

Comitetul central își rezervă aprobarea statutelor şi re- 
gulamentelor secţiunilor, cari se vor publică în Anuarul $. T. R. 

4. Preşedintele sau delegatul special al fiecărei secţiuni 
va face de drept parte din Comitetul central al S. 1. k. 

EI va servi drept intermediar între secţiune şi centrală. 

5. Secţiunile vor fixă cotizațţiile potrivit intereselor lor, cu 
singura restricţiune, ca pentru fiecare membru să se verse Casei 
Centrale o quotă parte de 3 (trei) Lei din cotizaţia anuală. 

6. In schimbul cotizaţiei de trei Lei, membrii secţiunilor 
primesc carta de legitimare a S. 1. R., în virtutea căreia se bu- 
cură de toate drepturile şi avantagiile acordate Societăţii, pre- 
văzute la art. 9 din statute. 

7. Orice clădire, însemnare de drum, etc., efectuate de sec- 
ţiuni cu mijloacele lor proprii, se vor comunică Centralei şi vor 
purtă insignele S. T. R. împreună cu indicarea secţiunii res- 
pective. 

3. Pentru lucrările mai importante şi de un interes general, 
secţiunile vor putea fi eventual aiutate de Centrală. 

9. Fiecare secţiune este ţinută a înaintă până la 31 De- 
cembrie al fiecărui an, o dare de seaniă către adunarea generală 
ea se va publică în Anuar. 

In condiţiunile acestui regulament vor puteă îi primiţi 
în S.T.R. fie individual, fie în bloc, membrii altor Societăţi deia 
constituite, cari vor înaintă cererea prin preşedintele lor. 


DIRECȚIUNEA GENERALĂ A CĂILOR FERATE ROMÂNE 
SERVICIUL COMERCIAL 
No. 29804/10478 C? 


ORDIN DE SERVICIU 


Personalului serviciului de expediţiune 


————— 


Călătoria membrilor Societăţii Turiştilor Români. 


Pentru călătoria în grupuri de cel! puţin 3 persoane, a 
membrilor Societăţii Turiștilor din România (S. T. R.) dela ori- 
care staţiune, care deserveşte o comună urbană la oricare sta- 
țiune balneară sau climaterică din ţară, şi întoarcerea la aceeaşi 
staţiune de plecare, se acordă o reducere de 50% din taxele de 
călătorie tarifare întregi ale trenurilor de persoane, la orice tren 
şi orice clasă, afară de trenurile exprese (P şi C) şi de cele de 
marfă. 

Această reducere se acordă pentru orice timp al anului şi 
se va aplică de staţiuni pe baza prezentării cărţii de membru 
a: 1. 

Carta de mebru este de carton alb şi subţire, în forma 
unei cărţi de vizită frântă în două şi este întocmită după mo- 
delul de mai ios. 

In interiorul cărţii, pe pagina din stânga, trebue să se afle 
fotografia membrului, învestită cu marca S. T. R. aplicată prin 
periorare, precum şi cu timbrul uscat al C.F.R. 

Pe pagina din dreapta trebue să se afle semnăturile Vice- 
preşedintelui şi al cassierului societăţii. 

Pe partea exterioară din dreapta (pagina a patra a cărţii) 
va trebui să se afle semnătura posesorului (titularului) şi să fie 
indicată profesiunea şi locuința sa. 

Carta de membru nu este valabilă decât în anul în care 
a fost emisă. 

Fiecare cartă de membru poartă câte un număr deosebit 
indicat de societate şi câte un număr deosebit indicat de servi- 
ciul comercial al C. F. R. Acesta din urmă se indică pe a treia 
pagină a cărţii. 

15 

Ca legitimaţie de călătorie se va eliberă un buletin de tran- 
sport valabil pentru ducere şi întoarcere. 

Buletinul de transport va fi valabil pentru întoarcere cel 
mai târziu până la 15 zile dela emiterea sa. 

Dacă la pornire turiştii vor indică staţiunea de înapoere, 
care poate îi aceeaşi sau altă staţiune balneară sau climaterică 
decât aceea pentru care pornesc, atunci taxa redusă pentru în- 
toarcere va îi socotită pe baza distanţei dela staţiunea de întoar- 
cere indicată, iar în buletin se va înscrie staţia de pornire şi de 
destinaţie pentru ducere precum şi cele de pornire şi de desti- 
nație la întoarcere, de exemplu ? 

Ducere: Bucureşti-Sinaia. 

Intoarcere: Predeal-Bucureşti, sau 

Ducere: Bucureşti-Sinaia. 

Intoarcere: Câmpulung-Bucureşti. 

In caz însă când întoarcerea urmează să aibă loc la o sta- 
țiune balneară sau climaterică nedeterminată la plecare, atunci 
se va eliberă un buletin de transport la ducere şi altul la întoar- 
cere. 

In acest caz buletinul ce va servi la ducere va rămâneă în 
mâinile turiştilor, spre a-l prezentă staţiei de întoarcere, pentru 
a dovedi că se întorc în termenul de 15 zile menţionat mai sus, 
adică că nu a trecut 15 zile dela emiterea buletinului ce a îost 
valabil pentru ducere. 

Cassierul staţiei de întoarcere va reţine acel buletin şi-l va 
înaintă cu comptul buletinelor eliberate. 

In buletine se va înscrie, pe lângă celelalte date necesare, 
încă şi N-rul de pe pagina 3 a fiecărei cărţi de membru prezen- 
tate, precum şi inițialele $. 1. R. 

Buletinele de transport se vor consideră ca valabile în tren 
numai dacă împreună cu ele se vor prezentă şi cărţite de mem- 
bru întocmite în felul arătat mai sus. 

Organele de control sunt în drept să constate identitatea 
turiştilor după fotografia din carta de membru. 

Intreruperea călătoriei în staţiuni intermediare nu este 
admisă nici la ducere nici la întoarcere. 

Ordinul de serviciu No. 54385/29900 M"" din 22 lunie 1903 . 
şi No. 42913/13612 C* din 24 Aprilie 1908 se anulează. 

Afară de stațiunile balneare şi climaterice indicate în re- 
gulamentul biletelor de băi, se vor consideră ca staţii de desti- 
nație şi de întoarcere climaterice pentru călătoria turiştilor cu 
taxe reduse încă următoarele staţiuni: 

Târgul-Jiu, Lotru, Curtea de Argeş, Azuga, Palanca, 
Piatra-N., Burdujeni şi Fălticeni. 

Director General, Al. Cottescu. 

p. Şeful Serv. Comercial, A. Caracoste. 


Bucureşii, 25 Martie 1909. n 


MEMBRII S. T. R.. 1912 


Albrecht G. Dărăscu Virgiliu 
Alessiu Al. Davila Alexandru 
Alexandridi A. Fiinopol Cezar 
Alexandridi D-na Duvara T. Marcel 
Appel Alfred Drummer Alfons 

= Ema D-na 
Balş G., Inginer 
Ralş, D-na G. Edeleanu D-r. 
Balş M., Masistrat 
Barozzi, General Filipescu N. 
Berindey A, |. Fiaişlen G. 
Berindey, Maior 
Berindey Nicu Gălăşescu P. D-r. 
Bibescu Em. Gaster M. 
Bogdan N. Găvănescu Pompiliu 
Boerescu, Locot. Golescu B. 
Brătianu Dinu, D-r. 2 A. Q. 

a i D-na Greceanu, Colonel 

m Ea D-na Henţiescu 

. oma i D-na 

d SA Şi D-ra 
Page a G. lannescu G., General 

. |. D:ţ; pare a 
iescu loan 
i aaa Duh lordănescu G., Colonel 
Catargi Oscar, Inginer luga D. G. 
Catzian |. 

„D-na Kassowitz F. 
Cezianu N. | Kepich Albert 
Cioranu C. „Richard 
Costinescu Emil Kiriacescu Oscar 

E E. Emil 
ă I., D-r. - Lahovari Scarlat 
Creţianu Q. Lakmann G. 


a D-na L.alescu Tr. 
Culoglu Emil Locusteanu Nd. 

Manu G. GC. Rădulescu C., D-r 
Manu, D-na M. Rădulescu Eleiterie 
Mărgăritescu |. Rheindt Ed. Samuil 
Mehedinţi S$. Rosetti Radu, Căpitan 
Mircea Ig. Rosetti 1. D-na 
le pie Il. 
oroianu |. aa! se pi Dope 
Morțun 'G. V. ami nai: A 
Mrazec L. Saita N. 
Munteanu-Murgoci G. Salay Franz 
Sărăţeanu Const. 
Niculescu-Dorobanţu Socec J]. 
Niculescu-Doboranţu D-na Socec D-na 
Niculescu D. Kristofor Stănculeanu |. 
Staub W. 
Osiceanu Inginer Semo L. L. 
Ştejănescu-Brăila C. 
Pangrati Ermil Stefănescu-Brăila D-na 
Partenie Cezar. G. Ştefănescu N. Al. 
Pennescu-Kertz Ştirbey G. 
Petrescu Zoe D-na Ştirbey B. D-na 
Pieifer 'G. Sturdza Elena D-na 
Popa-Burcă |. Toroceanu. Inginer 
Popper A. Tomescu C. 
Popovici-Hatzeg Ţunescu 'C. 
Protopopescu 1. D, Tzigara-Samurcaş Al. 
Protopopescu T. |. 
Puşcariu lon Weiniich Carol 
Wolii E. 
Râmniceanu, Colonel Wolfi Ernest 


Societatea studenţilou în litere din Bucureşti, $. T. R. 


Bartolomeu Cecropide Ionescu N. 
Cătărău V. Ilie Lăzărescu Th. 

Leiteriu Gheorghe 
Giuglea Gheorghe 


Societatea Românească de Sport din Bucureşti, Secţia S. T. R. 


Gheorghiu-Chinopsy N. Steiănescu-Galaţi An. 
Şteiănescu-(Galaţi $. 


Popescu Şteian Ştefănescu-Galaţi G. 


Societatea Vereingung der Reichsdeutschen din Bucureşti 
Secţia S. T.R. 


Bargiel D-na Dictrich 

Bargiel D-ra Dimer 

Bargiel, Procurist 

Beck D-ra Egenolii 

Bernhard D-ra Egenolii D-na 

Birr Alsvin 

Bloos Gaertner von M. 
Bliimel D-na Gooier Constant 
Bliimel D-r Grantzow Dr. D-na 


Braun Grantzow D-r 


Grâser Ernest 
Griinberg Max 
„ Griinberg Sig. 


Hausgen Otto 
Hausgen Kurt 
Hausgen Ottilia 
Hennenvogel 

Herkle Emil 
Hiezolt, Prof. 
Hilber Anton 

Hilber Anna D-ra 
Hilber Matilda D-na 
Hildenbrand Konrad 
Hoffmann A. D-r 
Hoîimann D-r 


Kaic 
Kleemayer 
Knâfel 
Kunitz, Ing. 


Leyner, Prof. 
Lheser Richard 


Mandel Hugo 
Meise, Rector 
Moebs, Proi, 
Morder W. 
Morder D-na 
Miiller Hermann 
Miiller Richard 


Perdich 


Richter Lilly 
Richter Wilch. 


Richter D-r., Docent 
Richter D-na 
Râhler D-r Prof. 
Rodehorst, Prof. 
Rick Alin D-na 
Rick Gusti 

Rick Gustav 

Rottig 


Schmidt Proî. D-ra - 
Schirmer 

Scherke D-ra 
Schmărder D-na 
Schmărder lulius 
Schneider Elsa D-ra 
Schock, Prof. 
Schrenk 


Tominski D-r D-na 
Tominski D-r Prof. 


Ulex, Prof. 
Ulex D-ra 


Vetter D-ra 
Vettre D-r, Proi. 
Viereck Carol 


Weber Karl 
Wermescher 
Westermann 
Wieprecht Anny D-ra 
Winter Anna 
Winter W. 


Zeuses Prof. Dr. 


Secţia S. T. R. Muscel (Câmpulung) 


Antonescu loan 


Beghenau Victor 
Bugheanu N. loan 


Cernat D-r 
Constantinescu Leon 


Constantinescu Victor 
Crăciunescu Alexandru 


Cristodulo Ioan 
Costache “Costache 
Costache C. Elena 
Costache C. Nicolae 
Costea Gh. D-r 


Dimitriu Agnes 
Dimitriu Emanoil 
Dimitriu Gabriel 


Elciterescu Gelu 


Golescu Basiliu 
Golescu B. Maria 
Golescu Dimitrie 
CGiolescu Extera 
Goursand |. 
Cioursand Madelen 
Gruia Teodora 


Ionescu N. loan. 
Ionescu |. Paraschiva 
lonescu Il. Paraschiv 
Ionescu Mihail 
lcnescu M. Zoe 


Marinescu oan 
Mirea Apostol 
Mosoiu Tiberiu 
Muşatescu Alexandru. 


Niţulescu Dimitrie 


Pătrăşescu N., Căpitan 
Piob F. 

Piob lolan 

Popescu Niculcea 
Predoiu Ştefan 


Raiar |. D-r Maior 
Rudeanu Ovid 


Ştefănescu loan 
Ştefănescu Sache D-r 
Ştefănescu S. Anetta 
Scureiu Dimitrie 


Vintilescu Mircea 
Vlădescu loan 


Membrii Societăţii de Sporturi de iarnă „Săniuţa“ 


A. S. R. PRINCIPELE CAROL 


Arion Dinu 
Arion loan 


Bădulescu D. 
Bădulescu D. D-na 
Balaciu P. 

Balaciu Zoe D-na 
Belu Al. 

Bibescu V. G. Prinţ 
Pibescu Prinţesă 
Blondel Jeane D-na 


Cămărăşescu lon 
Cămărăşescu Yvoenea D-na 
Cerkez Dodel 
Constantinescu C. 
Costinescu |. D-r 
Costinescu D-r D-na 
Costinescu Radu 
Chrissovelony lon 
Chrissovelony lon D-na 
Czernin G. 

Czernin, Conte 
Czernin, Contesă 
Czurczin G. 


Darvari D. 
Darvari Elena D-na 
Darvari Natalia D-na 


Darvari Nicolae Maria D-na 
Davila Cita 

Duca lon 

Durma P. 


Greceanu R., Colonel 


Lahovari Emma D-na 
Leonida Leon 
Leonida Nina D-na 


Negulescu D. 


Pascu G. 
Patzouris C. 
Patzouris C. D-na 


Reineck de E., Baron 

Reineck de Baroneasă 
Reineck de Julia D-ra 
Rosetti Smaranda D-na 


Severeanu Dr. 
Suţu Nella D-na 


Toroceanu V, 
Toroceanu H. D-na 


Văleanu, Colonel 


Zara L. 


Societatea Liceului Mihai Viteazul, Secţia S. T. R. 


Angelescu A. 
Blum Isac 
Chiriacescu C-tin 
Chiriacescu Şteian 
Coman Virgil 
Hârijeu Clement 


Jonescu M. loan 
Ivanovici Vasile 


Leonida Paul 


Mulla Nicolae 
Margine Alexandru 


Munteanu Anastase 
Munteanu (Gh. 
Mussu Eugeniu 


Nestor Constantin 
Orăzeanu C-tin 


Petrescu A. 
Popescu S. Const. 


Săvuleanu Laurenţiu 
Seceleanu Dumitru 


Zahareanu Paul 
Zamfirescu "Toma 


ANUARUL S. T.R. 


PE ANII 


1903, 1904, 1905, 1908, 1907 și 1908, 1909, 1910, 1911 


DE VÂNZARE ÎN LIBRĂRII 


Depositul la sediul Societăţii: Fundaţiunea Universitară Carol |. 


Coprinde : 


1903 


Dare de seamă, de Al. Tzigara-Samurcaş . 
Apus, versuri, de Sf. 0. Iosif 
De unde începe cineva a fi turist, de Soveia 

